
                                  Forord

Skønt Peder Oxe er Danmarks-Norges betydeligste Statsmand, har han lige
indtil vore Dage indtaget en utydelig Plads i nordisk Historie.
Grundene er let forklarlige. Selv gjorde han i levende Live, hvad han
formaaede, for paa mange Punkter at udviske Sporene af sin Færd. Denne
egnede sig lange Tider efter heller ikke til fuldt at fremdrages. Og
endnu volder det sammensatte, baade i hans Færd og hans Person, de
største Vanskeligheder for den, der vil søge at forstaa dem. Ikke desto
mindre har ganske naturligt hans store Skikkelse, ikke mindst ved dens
Gaadefuldhed, bestandigt haft noget tiltrækkende ved sig.

De to vigtigste Fremstillinger i det 18. Aarhundrede af Peder Oxes
Historie er skrevne af Hans Gram (i Fortalen til Christian III’s
Historie), og af Sognepræst til Lidemark, Andreas Nicolai Ryge, der
1765 med kongelig Understøttelse udgav »Peder Oxes Liv og Levnets
Beskrivelse«, hvis væsentligste Indhold er den ypperlige Samling
Dokumenter, hvormed Gehejmearkivar Jacob Langebek havde forsynet
Forfatteren. Begge Skrifter afgiver, hvor fortjenstlige de end maa
siges at være, et tydeligt Bevis for, at Peder Oxes Historie ikke fuldt
og sandt kunde fremstilles under Enevælden. Ganske naturligt var begge
Forfatterne bl. a. ivrige for at tilsløre og bortforklare Peder Oxes
Optræden mod sin Konge.

Da efter 1849 den frie Forfatning aabnede Mund for fordomsfri Tale og
Adgang til Kilderne til vor Historie, varede det endnu en Stund, førend
dette blev Tilfældet ogsaa med Hensyn til Peder Oxes Historie. Han
havde været nær knyttet til Øresundstolden. Men endnu bestod jo denne
gamle Statsindtægt, og det vilde have været urigtigt at give alle og
enhver Lejlighed til Granskning af dens Forhistorie og herved aabne Vej
for fremmed og uvillig Kritik af endnu bestaaende Afgifter. Først da
Øresundstolden 1857 var afløst ogdens Arkiv afgivet, kunde der være
Tale om et fuldt og frit Studium af Peder Oxes Betydning i
Danmark-Norges Historie.

Men Emnet var saa stort og Arbejdet saa mangeartet. Ganske naturligt
delte da den Skare af Historikere, som de nye Forhold havde kaldt frem,
Arbejdet imellem sig. Etatsraad O. F. C. Rasmussen, Godsforvalter ved
Gisselfeld Kloster, udgav (Nestved 1868) under Titlen: »Optegnelser om
Gisselfeld«, en Oversigt over Peder Oxes Virksomhed som Godsbesidder.
Professor i Kristiania L. Daae skrev i 1872 (i Norsk historisk
Tidsskrift II) under Titlen: »Om Frederik II’s paatænkte lothringske
Giftermaal«, den første paalidelige Fremstilling af Peder Oxes Færd i
Lothringen. Samme Aar offentliggjorde senere Registrator i Rigsarkivet
Frederik Krarup: »Oplysninger om Kong Frederik II’s
Ægteskabsforhandlinger« (Hist. Tidsskr. IV. 2), og 1873 den senere
Rigsarkivar C. F. Bricka: »Kong Frederik II’s Ungdomskærlighed«. I
Aaret 1876 udgav derpaa Kontorchef Johan Grundtvig: »Frederik II’s
Statshusholdning«, og jeg: »Historiske Skitser«, hvori »Peder Oxes
Tilbagekomst.«

Siden har Rektor A. Heise 1885 (i Hist. Tidsskr. V. 5) under Titlen:
»Svogrene Peder Bilde, Sten Rosensparre og Peder Oxe samt deres
Hustruer«, givet omfattende personalhistoriske Oplysninger.
Museumsdirektør, Dr. V. Mollerup, har i »Danmarks Riges Historie« III
fremstillet bl. a. Danmarks Udenrigspolitik under Peder Oxe. Endelig
har Sognepræst, Dr. H. F. Rørdam, i »Historiske Kildeskrifter«,
Provinsarkivar Gustav Ludvig Wad i »Breve til og fra Herluf Trolle og
Birgitte Gjøe«, Rigsarkivet ved sin Udgave af »Kancelliets Brevbøger«,
stillet rigt Materiale til Granskernes Raadighed.

Fra de forskelligste Sider og ad de mest forskellige Veje er der
saaledes i de sidst forløbne 40 Aar banet Adgang for en Forstaaelse af
Peder Oxes Person og Værk.

Under disse Omstændigheder var det med en egen Følelse, at jeg for
nogen Tid tilbage, da »Historiske Skitser« skulde optrykkes, blev
stillet overfor Spørgsmaalet om paany at udgive mit i 1876 meddelte
Bidrag til den fælles Undersøgelse: »Peder Oxes Tilbagekomst«. At
udgive denne Fremstilling paany forekom mig, som om jeg under en større
Fællessamtale, hvor Forstaaelsen af det behandlede Emne stadigt var
skredet fremad, vilde, naar Turen paany kom til mig, indskrænke mig til
blot Ord til andet at gentage, hvad jeg tidligere havde sagt.

Jeg har derfor forsøgt at føre Samtalen et Skridt videre. Det, hvorpaa
et Slægtled af nordiske Historikere nu har arbejdet, har jo været fra
alle Sider at punktere Yderlinierne i Peder Oxes Træk som historisk
Personlighed, samle og tilberede Farverne, der hører til hans Billed.
Jeg har da paa de følgende Blade søgt at drage disse Linier og anvende
disse Farver, med andre Ord, søgt at tegne og male det hele Billed af
Peder Oxe. Ikke slavisk naturligvis, men med fri Haand, med det
Selvsyn, som en saadan Fremstilling nødvendigt maa kræve. Paa mangt et
Punkt, hvor jeg har sammenstillet og sammenlignet, har jeg valgt min
egen Forstaaelse. Men dette trænger ikke til at fremhæves. Det langt
overvejende Hovedindhold er jo det fælles. Derfor har jeg heller ikke
besværet Fremstillingen med Fyld af Henvisninger. Jeg har som Regel kun
ment at burde angive, hvor jeg har benyttet utrykte Kilder. Hver kyndig
Læser véd, hos hvilken Forfatter de nærmere Literatur-Henvisninger er
at finde.

Oktober 1906. Tr.-L.

                       I. Slægt og Forudsætninger

Gisselfeld set fra sydvest.

I. SLÆGT OG FORUDSÆTNINGER

1.

Det var en uhyggelig Dag i København den 29. November 1517. En Herredag
var sammenkaldt til Møde i Byen kort forinden, saa det vrimlede i
Gaarde og Gader af Rigsraader, baade verdslige og gejstlige, samt
almindelige Adelsmænd. Fra alle Landets Egne var de mødt til Hest og
med Svende, ledsagede vel som sædvanligt, trods den mørke Aarstid,
enten af Hustruer og Døtre eller af Klerke og Skrivere. Som naturligt
ved slig Lejlighed dannede Slottet og hvad dèr foregik Midtpunktet for
Samtaler og Interesser.

Denne Gang dog anderledes end ellers. Da Slotsporten den 29. November
aabnedes, og Befalingsmanden paa Slottet, Lensmanden over Københavns
Len, Torben Oxe, traadte ud, var det bunden, omringet af Vagt og for at
føres tilRetterstedet. Alle kendte ham. Faa følte vel udelt Medlidenhed
med ham. Dertil havde hele hans Færd været for voldsom og hensynsløs.
Byens Borgere mindedes sikkert mangt et utaaleligt Overgreb af
Slotsherren. Bigsraaderne og hans Standsfæller havde i frisk Erindring
hans Opførsel for seks Aar siden, da han overfaldt Axel Thott. Denne
havde solgt sin Andel i Næsbyholm til Otto Bosenkrants. Men Torben Oxe
ønskede sig den. Han fangede da uden videre Axel Thott paa hans Gaard i
Halland, slæbte ham bunden til København og tvang ham her ved Trusler
og Fængsel til at udstede et falsk Skødebrev af tidligere Dato til sig
paa Næsbyholm. Kun kort Tid nød han dog Glæde heraf. Det var en af de
første Rettertingsdomme under Christian II, hvorved dette Skøde til
hans daværende Hofsinde Torben Oxe blev dømt dødt og magtesløst. Skønt
herved stillet i det uheldigste Lys som Voldsmand og Falskner blev
Torben Oxe dog ikke klog af Skade. Kort efter var han igen i en
lignende uhæderlig Lovtrætte, denne Gang med den mægtige Henrik
Krummedige om Gaarden Mogenstrup i Skaane. Atter Tale om
Brevforfalskning og Overfald, saa at en af Modparten maatte forstærke
Besætningen af Krigsfolk paa sin Gaard for at sikre sit Liv. Torben Oxe
var snart ligesaa berygtet for ustyrlig Hensynsløshed som hans
Halvbroder Oluf Oxe. Denne var i Kong Hans's Tid bleven dømt for at
have skudt efter en Dommer, medens han sad i Retten, og derpaa med Vold
have drevet ham fra Tinge. Der hørte hele Christian II’s lunefulde,
uberegnelige Karakter til for kort efter at forfremme en Hofsinde som
Torben Oxe med slige Slægtsmærker og egne Bedrifter til Lensmand og
Slotsherre paa et af Landets vigtigste Slotte. — Maaske var det netop
denne Kongegunst, som havde vakt mest Uvilje og Forbitrelse hos Torben
Oxes Standsfæller.

Nu var Kongegunsten forbi og den almindelige Stemning ved at slaa om. I
Norden kan selv Skadefryd blive god-3

lidende, naar den er fuldt sikker paa sil Bytte. Desuden, hvad nu skete
lier, kunde lel blive et Fortilfælde med vidt-rækkende Følger. Det var
Torben Oxes egne Standsfælle!-, hvem Sagen gjaldt, naar Spørgsmaalet
blev, om Kongen havde Het til saadan uden videre at lade en Adelsmand
henrette.

Thi hvad var Torben Oxes Brøde? Hvorfor førtes han nu som en Misdæder
mellem Vagten ud over Højbro? Hvorfor maatte han dér knæle og bede Gud
om Forbarmelse, medens Munkene nede fra Graabrødrekloster kom ham i
Møde med Sakramentet? »Almægtige Gud! forbarm Dig over mig og min gode
Broder Knud Pedersen!« Havde han Ret? Skulde maaske Knud Pedersen
Gyldenstjernes Hoved ogsaa falde? De havde delt Fængsel sammen og i
Kaadhed kastet Tærninger om, hvem der først skulde strække Hals, og
Tærningerne havde svaret: Torben. Se, nu stødte Vagten til ham, at han
skulde rejse sig og komme videre fort. Hvilken Trængsel nede paa
Amagertorv ud for Sigbrits grundmurede Hjørnegaard. Dyveke var der ikke
mere. Hun var dragen forud. Havde Torben Oxe virkelig myrdet hende?
Ingen vidste sikker Besked. Hvad var da hans Brøde? Hvad var alt det,
her foregik?

Eftertiden ved ikke stort mere end, hvad Mængden undrende saa til paa,
og hvad der som Rygter mumlende hviskedes mellem hans Fæller. Hvad der
kunde ansees foldet sikre var, at lige siden Christian Il's Giftermaal
med Prinsesse Elisabeth havde Kongens fortsalte Frilleforhold til
Dyveke vakt den største Uvilje hos den unge Dronnings mægtige
Slægtninge. For et godt Aarstid siden var der til Danmark kommet
Sendebud fra ikke mindre end tre Kanter — fra Kejseren, fra Prins Karl
af Spanien samt fra Kurfyrst Frederik i Sachsen — med Opfordringer i
meget bestemt Form til Christian II om at skille sig ved Dyveke. I det
skriftlige Paalæg for Sendebudene fra Bryssel, ved vi

nu, at der endog stod, at de skulde sige til Kongen: »Hvis liun ikke
rejser, da skal man, koste hvad det koste vil, spille hende et grovt
Puds (lui fera une grosse finesse) og ikke raste, førend hun er
forsvunden.«

Christian II's Svar havde ikke været efter Ønske. Afvisende, ikke
engang skriftligt, men blot mundtligt. Indholdet behøvede man heller
ikke at kende Skrift for at kunne tyde, baade i Udlandet og i Danmark.
De nederlandske Sendebud fik nemlig hjem med i Retur Dronningens sidste
tre nederlandske Hofdamer. Deres Virksomhed som Meddelere om, hvad der
foregik ved det danske Hof, flk herved en bråt Ende. Dronningens
Hofmesterinde blev kort efter afsat og landsforvist. Og til Sigbrit og
Dyveke, som siden Kongens Giftermaal havde boet lidt mere
tilbagetrukket paa Hvidøre Slot, købte han nu af Rigens Marsk og
rigeste Mand Mogens Gjøe — den samme, som ved Brylluppet i Bryssel paa
Kongens Vegne var bleven viet til Dronningen — hans smukke Gaard paa
Amagertorv i København. Sigbrit og Dyveke fik altsaa fra nu af Bolig
tæt ved Slottet, et Udtryk for begges Uundværlighed. Men herved
strammedes Knuden. Der spilledes fra nu af højt Spil med baade
Kejserhof og Danmarks tilsidesatte Rigsraad om Datter og om Moder.
Torben Oxe blev dragen med ind i Spillet, hans Skæbne knyttet til
Dyvekes.

Det er uklart, hvad Rolle han egentlig har spillet. Maaske har han
været Medvider og Deltager i en fra Nederlandene udgaaet Plan om at
skafTe Kongens Frille af Vejen, spille hende det lovede »grove Puds«.
Maaske er han bleven indtagen af hendes Skønhed og har tænkt sig at
ægte hende. Maaske var det blot i et Anfald af sædvanlig Hensynsløshed,
at han engang paa Slottet i Kongens eget Værelse forgreb sig mod hende
og kastede hende om paa Sengen. At dette sidste er sket, har Torben Oxe
selv tilstaaet, og det udgør omtrent det eneste sikre, vi vide. Men
selv dette lidet5

er i sig uklart. Efter Datids Omgangsforhold kunde del ligesaa vel
betegne en højst fornærmelig Adfærd som en blot fortrolig Tilnærmelse,
der ifølge Skik og Brug, i det mindste nogle Aartier senere, endog var
tilladt enhver Herre overfor den Dame, han dansede med. Al lægge sig
sammen ovenpaa Seng svarede ved Aarhundredets Midle lil nutildags blot
at sætte sig sammen i Sofa.

Dyveke fortav overfor Kongen, hvad der var sket. Men Slotsskriveren
Hans Faaborg, der hadede Torben Oxe, meldte det hemmeligt til Christian
II. Hvorledes Hans Faaborg er kommen til Kundskab derom, vides ikke.
Det skete faar meget forskellig Belysning, alt eftersom Torben Oxe til
sin Underordnede mulig har pralet deraf, eller denne maaske selv har
været tilstede i Kongens Kammer, da det foregik. Da Christian II æskede
Forklaring af Dyveke, svarede hun med at erklære Hans Faaborg for en
Løgner og Bagvadsker. Sigbrit har vel stemt i med. Kongen, der alt var
ked af Hans Faaborgs stadige Angiverier og Krav paa tilsvarende
Belønninger, tabte da Troen paa ham. Istedetfor efter Løfte at forlene
ham med et Kannikedømme i Boskilde, sendte han ham tilbage til Torben
Oxe med hemmelig Befaling til denne om at undersøge hans
Slotsregnskaber. De bar sikre Spor af Underslæb. Han dømtes da til
Galgen og blev hængt i København i November 1516, Aaret før Torben Oxe.
Blandt de faa, der græd over hans hastige Død, var Dyveke, der med
Taarer udbrød: »I dette Menneskes Død har jeg stor Skyld. Den
barmhjertige Gud forlade mig min Synd!«

Hun blev selv den næste. Ved Midsommer 1517 døde hun pludselig,
formentlig af Gift, der var drysset paa nogle tidligt modne Kirsebær,
som hun nød. Bygtet udpegede Torben Oxe soin Gerningsmanden, der havde
sendt hende dem. Som Medskyldig nævnedes hans Fætter Knud Pedersen
Gyldenstjerne, der havde været tilstede, da hun nød dem.6

Kongen var overbevist om Torben Oxes Brøde. Forbitrelse over den nye
Udaad vakte Mindet om den tidligere Beskyldning mod Torben Oxe. Harme
og Skinsyge raabte om Hævn. Men som sædvanligt vidste Christian II at
forstille sig og skjule sine Følelser.

Forholdet mellem Konge og Lensmand var just i den Tid tilsyneladende
særligt godt. Nogle Dage forinden Dyvekes Død havde Torben Oxe faaet
kongelig Tilladelse til at indløse Lindholm Slot i Skaane, som en anden
havde i Pant, og selv beholde det uindløseligt i tolv Aar. Da Dyveke
var jordfæstet i Helsingør i de hvidklædte Karmeliteres Kloster, syntes
Kongen ogsaa at have glemt sine fordums Følelser for hende. Han lod
holde Fester paa Københavns Slot. Og ved en af dem kaldte han, som
halvt tilfældigt, Slotsherren hen til sig og spurgte ham i let,
fortrolig Tone: »Sig os nu sanden, Torben! Er det saa, som Din Skriver,
der blev hængt, fortalte os, at Du skal have haft med Dyveke at gøre.
Vi vilde gærne vide det for visse Aarsagers Skyld.« Forgæves forsøgte
de nærmest staaende, der havde hørt Kongens Ord, ved Vink og Miner at
vare Torben Oxe og mane ham til Forsigtighed. Han svarede leende, at
han aldrig var kommen hende for nær. Men da Kongen blev ved med
spøgende at fritte, endte han med at sige, at det iøvrigt ikke havde
skortet ham paa Vilje. Han havde baade anholdt om og eftertragtet
hendes Gunst, men aldrig opnaaet den.

Ved disse Ord skiftede Christian II Udseende og blev ganske tavs.
Forklaringen var givet paa det skæbnesvangre Optrin i Kongens Kammer.
Her forelaa nu paalidelig Tilstaaelse af Forbryderen selv. Det havde
ikke været et Udtryk for blot lidt fri Omgangstone, det var et Forsøg
paa Voldtægt. Ikke uden Grund sagde en af Tilhørerne bag efter til
Torben Oxe: »Du maatte give meget til, at Du ikke havde svaret, som Du
gjorde. Det var Fanden selv, der indgav Dig de Ord.«7

Til Overflod kom iler just i samme Dage skriftlig Klage over ny
Voldsomhed, udøvet af Torben Oxe mod en Monde. Bægeret var nu flydt
over Randen. Torben Oxe fængsledes. Det var Mogens Gjøe, der som
Rigsmarsk maatte udføre dette, bringe Torben og hans Fætter Knud
Pedersen Gyldenstjerne fra Slotsherrens Kammer over i det ulige mindre
hyggelige Fængselsrum i Slotstaarnet. Der sad de saa med Tærninger til
Tidsfordriv.

Kongen anklagede Torben Oxe for Rigsraadet, der var en Adelsmands rette
Værneting i alle Sager, som angik Liv og Ære, eller hvori Kongen var
Klager. Saa vidt man kan skimte, har Anklagen oprindelig været bestemt
til at skulle være en dobbelt. Mod begge de fængslede for Giftmord, og
mod Torben Oxe tillige for Besmittelse af den kongelige Seng. Anklagen
for Giftmord synes ikke at have kunnet tilstrækkeligt begrundes. Det
var maaske derfor, at Kongen helt opgav at føre Sag om Knud
Gyldenstjernes Delagtighed heri. Han lod sig nøje med efter at have
holdt ham længe fængslet at tage en stærk Forpligtelse af ham, at han
aldrig mere vilde komme Kongen for Øje. Det havde været vel for
Christian II, om denne Forpligtelse kunde være bleven holdt. Usynlige
Tærninger spillede imidlertid modsat Udfald. Det var Christian II, der
langt senere selv kom Knud Gyldenstjerne for Øje, da den fordums Konge
Aar 1532 kom sejlende fra Norge ned til Københavns Red. Det blev da
Knud Gyldenstjerne, der flk det Hverv at bringe ham til Fængslet i
Sønderborg. Her rev han den gyldne Vlieses Ordenskæde af hans Bryst og
skal efter Sigende tillige haanende have trukket ham i Skægget. Det
blev endelig Knud Gyldenstjerne, der som Befalingsmand paa Kalundborg
Slot lige til sin Død 1552 havde Tilsyn her med Christian II som Fange.

Heller ikke overfor Torben Oxe synes Anklagen for Giftmord at have
kunnet afgørende begrundes. Tilbage stod da8

kun Anklagen for Forsøg paa Voldtægt, der ifølge Gaards-rettens strenge
Bestemmelser straffedes med Død. Rigsraadet frifandt imidlertid Torben
Oxe. Saa vidt man kan forstaa, henvistes i Dommen til, dels at Dyveke
ikke var Kongens Hustru men kun hans Frille, dels at her ikke forelaa
nogen Voldtægt eller Voldtægtsforsøg men kun blotte Tanker, der ikke
ifølge Loven kunde straffes.

Mod Sædvane var Kongen ikke i Stand til at beherske sin Forbitrelse, da
Dommen forkyndtes. I heftige Ord bebrejdede han Rigsraaderne, at de
altid lod sig lede af Hensyn, der var Sagerne selv uvedkommende, og
derved skadede Riget. »Havde jeg,« sluttede han, »haft saa mange
Frænder og Venner i Raadet som Torben, da havde jeg vel fanget en anden
Dom. Men om saa Torben Oxe har en Hals saa tyk som en Tyr, skal han dog
miste den.«

Derpaa foretog han det usædvanlige Skridt at lade den af Rigsraadet
frifundne indstævne for en ny Ret. Han lod nedsætte en Gaardsret af
tolv Bønder fra nærmeste Landsbyer. Men ihvorvel Reiten blev sat efter
alle Regler: indenfor fire Tingstokke og paa Slotspladsen udenfor
Borgporten, saa gemte den dog i sig en afgørende Ulovlighed. Thi de,
der nu skulde dømme Slotsherren skyldig eller uskyldig, var ikke, som
Gaardsrettens egne Bestemmelser bød, hans Standsfeller, altsaa
Hofsinder eller lignende, men blot Bønder Ira Omegnen.

Bønderne erklærede Torben Oxe for skyldig, idet de anvendte den kendte
Retsformel: »Ikke vi, men hans egne Gerninger dømmer ham.«

Hermed var Kongens Ønske opfyldt og Torben Oxe fældet. Forgæves satte
Slægt og Venner alt i Bevægelse for at udvirke Benaadning. De lik
Rigsraadet til istedet for at nedlægge Indsigelse mod del skete at gaa
i Forbøn folden dømte. En Mængde andre ansete Adelsmænd, der var komne
til Herredagen, gik ligeledes i Forbøn. Del samme

gjorde den pavelige Legat, Arcinibold, som jusl befandt sig i
København. Ja, Dronning Elisabeth og alle hendes Fruer og Jomfruer
gjorde Knæfald for Kongen for al udvirke Naade. Alt forgæves. Christian
II var urokkelig. End ikke en kort Frist, hvorom Johan Oxe bad for sin
Broder, for at han for sin Død kunde gøre Hede for nogle
Familie-regnskaber, blev ham forundt.

Derfor maatte Slotsherren under Mængdens nyhedsgridske Undren 02
Standsfællers ulmende Forbitrelse hin November

Dag vandre videre ned ad de tætfyldte Gader, til han naaede det
sædvanlige Rettersted mellem Rosengaarden og Sankt Gertruds Kapel. En
Herold udraabte her hans Brøde og Dom. Men kækt og stolt bar Torben Oxe
sit Hoved, indtil Bøddelens Sværd afhuggede det. Hans Lig gjorde Vejen
tilbage og jordedes paa Helliggejstes Kirkegaard, skraas for Sigbrits
Vinduer.

Virkningen af Torben Oxes Dom og Død viste sig snart. Først paa
Overfladen, hos den letvakte Hob. Var Torben Oxe skyldig, maatte
sikkert hans sidste Offer være uskyldigt. Og ganske rigtig. Vagten paa
Slotsmuren saa 0111 Natten Lys skinne over Hans Faaborgs Hoved oppe i
Galgen. Det gentog sig Nat efter Nat. Mængden saa heri et Jertegn. Og
da Kongen selv en Nat havde overbevist sig herom, befol han, at
Skriverens Lig skulde nedtages af Galgen og kristeligen begraves.
Saaledes skete Retfærdigheden Fyldest. Mængden i København flk et nyt
Bevis for, hvilken Konge Landet besad i den folkekære Christian II, som
de med Stolthed havde regnet for deres fra han var Dreng. Ingen Kryben
for Adel og Gejstlighed, nej, lige Skel for alle, Store som Smaa.

Men hos Stormænd og Konge spirede af Torben Oxes Død dybere Følger. En
Brand var tændt, Lovløshedens blodige Sværd var draget. Daaden og dens
Følger vokste, det var som om Torben Oxes ustyrlige Voldsomhed
besjæledebegge Parter efter hans Død. For Stormændenes Vedkommende
førte det tilsidst til aabent Oprør og Frafald fra Landets lovlige
Herre og Konge. For Christian II's Vedkommende bredte den røde Prik sig
for Øjet, indtil den endte som Blodpølen i Stockholm.

Landet var i Vaade. Medens Sverig under Gustav Vasa løsrev sig fra
Christian II's Herredømme, begyndte Lybæk Krig mod Danmark. Hammershus
blev indtaget, Helsingør ødelagt, København truet. Jydske Rigsraader
tilbød Kongens Farbroder, Hertug Frederik af Gottorp (den senere
Frederik I) Tronen, og han hyldedes i Viborg. Hans Søn, den senere
Christian III, gik over til Fyn, Gustav Vasa faldt ind i Skaane og
Blekingen, og Angreb rettedes mod Norge.

Fordreven til Sjælland syslede Christian II med Tanken om at drage
søværts til Nederlandene for hos sin Svoger Kejseren at ruste en Hær,
sydfra tilbagevinde Danmark og faa Hævn ovor sin troløse Farbroder. Da
han havde hørt de sidste trøstesløse Efterretninger fra Fyn — Rygtet
gik her alt, at Frederik I vilde lade ham selv halshugge og give hans
Dronning Elisabeth Hertug Christian til Ægte — gik han tavs hen til
Vinduet. Blikket søgte Fløjen paa Slotstaarnet, hvori Torben i sin Tid
havde siddet fængslet. »Naar Vinden føjer sig, rejser jeg.«

Den 13. April 1523 var en af de betydningsfuldeste Dage i Københavns og
Danmarks Historie. Alle var paa Benene, hver Plet var fyldt paa
Stadsmuren, i Kirketaarne og høje Bygninger, helt ud paa
Affaldsbunkerne i det side Jordsmon udenfor Østerport, hvor over
hundrede Aar efter Kongens Nytorv blev anlagt, ja langt nordefter op
til Landingsbroen ved Sankt Annæ stod der Hoved ved Hoved for at se,
hvad der foregik.11

Hele Flaaden laa sejlklar inde i Havnen mellem Slottet og Vingaarden.
Over tvve Skibe, sagdes der. Fra Land og fra Slotso bragtes der
uafbrudt Sager ombord. Ud fra Sigbrits Gaard oppe paa Amagertorv blandt
andel en stor Pakkiste, hvori hun selv af Frygt for Overlast var gemt.
Klokken to gik Kongen, ledsaget af Dronningen og Børnene, ombord i et
af de største Skibe »Løven«. Hun havde ikke ladet sig tilbageholde af
Frederik I's Brev med fagre Ord om at blive i Riget og faa god
Behandling. Efter hvad Rygtet vidste at fortælle, havde hun svaret ham:
»Hvor min Konge er, er mit Rige.« Børnene var for smaa til at forstaa,
hvad der foregik. Hertug Hans, den ældste, kun fem Aar. Han havde været
betroet Sigbrit til Opdragelse, og engang i hendes Gaard nær bragt hele
København i Fordærv. Mod hendes Forbud var han en Dag listet ind i
hendes Sengekammer, kravlet op mellem alle de underlige Flasker og
Glas, som hun brugte til sine kemiske Studier, og havde her faaet fat i
en snurrig tyk en med lang Hals og en lille levende sort Tingest inden
i. I sin Befippelse havde han tabt Flasken og herved befriet den bundne
Djævel. Med et Brag, der rystede hele det faste Stenhus og Byen
tillige, fo'r under Torden og Lyn paa Stormvinger den onde Aand afsted.
Aldrig havde man oplevet Mage til Uvejr i København. Men hertil
indskrænkede sig ogsaa den lille Hertug Hans's historiske Betydning.
Han opnaaede vel siden at blive hyldet som Arving til Norge, 1531, men
døde Aaret efter i Regensburg, kun 14 Aar gammel. Han blev aldrig Kong
Hans II. De to Døtre, Dorothea og Christine, var begge spæde. De skulde
senere komme til at gribe ind i Danmarks Forhold.

I Land stod den gæve Henrik Gjøe, en yngre Broder til Mogens Gjøe.
Tiderne skilte. Mogens Gjøe var for faa Dage siden af Frederik I bleven
udnævnt til Rigshofmester som Løn for, at han havde hyldet den nve
Konge. Henrik12

Gjøe, Christian II's trofaste Mand, der mod Tidens Skik hverken forstod
sig paa Gods eller paa Penge, havde tappert kæmpet for hans Sag i
Sverig og nys, da Kongen betroede ham Befalingen i København og
Danmark, indtil han selv vendte tilbage med Hjælp, lovet at holde ud en
tre—lire Maaneder. Borgerne stemmede sikkert i med, da han til Afsked
gentog sit Løfte om tappert Forsvar.

Saa haledes Landgangen ind. Fortøjningstovene kastedes los. Og langsomt
gled den store Flaade for sagte Bør ud af Havnen. Ingen Jubel og
Støjen. Kun dæmpet Hvisken og Vinken med Haand eller Hue, mens mangen
Taare stille listed sig ned over Skæg eller Glatkind. Man fulgte
Sejlerne med Øjet, indtil de skjultes af Skovshovedpynten. Men ombord,
og vel ikke mindst fra »Løven«, fulgte Blikket fremdeles Kystens
Linier. Derinde bag det lille Næs med den skovklædte Hulvej laa
»Hvidøre«. Paa Marken dér havde Christian II og Elisabeth første Gang
mødtes under Paukeslag og Festlarm, medens Sigbrit og Dyveke skjult saa
til fra Hvidøres Ruder. Meget var sket siden da. Længer mod Nord gled
Skibene nær forbi Krogen og Helsingør. Med Deltagelse hilste alle her,
hvem Lybækkernes sidste Overfald havde sparet, den forbidragende Konge
og Flaade. »Gud signe!« og »velkommen igen!« slugtes af Afstanden. Men
lønligt søgte vel et Blik eller to ind til Karmeliterklostrets Mure.
Bag dem sov Dyveke den lange Søvn.

Kursen sattes nordvest for at klare Kullen. Som et uhyre Firben af
Fjæld krøb den op af Vandet. Saaledes som den nu lidt efter lidt atter
tabte sig i Mørket, havde Kongen og Sigbrit engang seet Afstand og
Aften lukke sig om Bergen. Først Tyskebryggen, Vaagen, Fløjfjældet ude
af Syne. Saa tilsidst af alle Lyderhorns den kække Gavlspids. Timevis
havde den fulgt dem, før den maatte vige. MellemBergen og Sundet laa
deres Dagsgerning. Skulde de gense den? skulde de vende tilbage?

Ud gled Skibene mere og mere i rum Sø. De duvede i Bølgerne, dukkede
med de bøje Forstavne og de knækmastede Bugspryd. All efter Alder og
Erindringsvægt lulledes de bortdragende vel enten i sødelig Søvn eller
plagedes af tungere Syn paa Fortid og Fremtid. Genkomst? Mørke forude.
Men mens Søerne snøftende slog mod Skibssiden og Plankerne sitrende
sukked, kunde det lyde for de tre som dansk Farvands Farvel, som Svar
paa Spørgsmaal om Genkomst: aldrig mere, aldrig mere, bedre ikke.

Da Christian II og Flaaden var bortsejlet, kom der nyt Liv i
Bestræbelserne for at samle Danmark under Oprørernes Konge, Frederik I.
Med hvilken af de to Parter Slægten Oxe holdt, kunde der ikke være
Tvivl om. Torben Oxes Broder Johan, der forgæves havde bedt Christian
II om blot en kort Udsættelse af Broderens Halshugning, nærede det
bitreste Had mod den gamle Konge og var lutter Fyr og Flamme for den
nye. Allerede førend Flaaden var afsejlet, havde han sat sig i
Forbindelse med Frederik I og Hertug Christian. Han begav sig personlig
til Fyen for mundtligt at give dem alle ønskelige Oplysninger om
Stemningen paa Sjælland og Laaland, om Christian II's Stridsmagt dèr,
og hvilke Forsvarsanstalter man havde truffet. Han tilbød, at han, naar
han atter var vendt tilbage, vilde sende Baad i Søen den Dag, Frederik
I's Hær skulde lande, og give den alle de sidste betydningsfulde
Meddelelser, for at Landgangen kunde lykkes.

Johan Oxes Iver var Tak værd. Den fik ogsaa senere, da Frederik I havde
vundet hele Landet, sin fortjente Løn. Johan Oxe blev baade Medlem af
Rigsraadet, fikRidderslaget og derhos Ravnsborg Len paa Laaland, der
laa saa bekvemt nær ved hans egen Gaard Nielstrup sammesteds. Men han
var dog en af de mindre betydelige Mænd. Hans Værd og Anseelse beroede
maaske mest paa, at han var gift med Rigshofmester Mogens Gjøes Datter,
Mette. Deres lille Søn, Peder Oxe, der engang skulde blive Slægtens
berømteste Mand, var paa denne Tid endnu kun en treaars Dreng. Ogsaa
han delte forøvrigt Dom med Datiden, naar han siden i sin Opvækst halvt
ubevidst tog Arv, Belæring og Eksempel især fra sin Moders Slægt.
Oxernes hensynsløse Kraft var god som Naturstamme. Men den lik kun ret
Betydning ved at indpodes med Gjøernes Egenskaber. Aldrig havde disse
ytret sig saa stærkt og klart som just paa denne Tid. Derom maatte alle
være enige, at det var Slægten Gjøes to betydeligste Mænd,
Rigshofmesteren Mogens og hans Broder Henrik Gjøe, der gav Aaret 1523 i
Danmark sit Præg, klarest udtrykte, hvad der rørte sig i Folket.

Rigshofmesteren Mogens var først og fremmest en rig Mand. Som ung
Hofsinde havde han ægtet den Tids rigeste Parti, og siden gennem
Mødrenearv, Fædrenearv, kloge Køb, store Forleninger mangefold forøget
sin Formue. Med Beundring udtalte senere hans Standsfælle, Historikeren
Arild Hvitfeld: »Hans Lige paa Jordegods har ikke været her eller i
Tyskland i nogle hundrede Aar.«

Men Mogens Gjøe var mere end dette. Han var derhos i Besiddelse af alle
de dygtige og hæderlige Egenskaber, der lod sig forene med og godt
kunde trives paa den faste Grund: det erhvervede Jordegods'
Urokkelighed. Han var saaledes ikke blot en Mand af klar Forstand og
udmærket Forretningsdygtighed, men besindig, trofast og tilpas
ridderlig. Intet Under, at han nød stor Anseelse baade nedefter og
opefter, og fra ung kom til virksomt at deltage i alle Kongehusels og
Rigets vigtigste Begivenheder. Smukt og ulasteligt udtrykte han det
Blivendes, Solides og Vel-15

tjentes Kongetroskab, den Klippegrund, der uden at rokkes af
Begivenhedernes Vande over den netop giver disse Dybde og Farve.

Men just derfor havde de sidste Aars Begivenheder været ham vanskelige.
Saadan en Havgasse som Sigbrit var ikke let at behandle. Hun savnede
Dannelse og den rette Maalestok for Mogens Gjøes Betydning. At han
efter Kongens Ønsker og som man tør tro med Fordel havde solgt Kongen
sin Gaard paa Amagertorv til Bolig for hende og Dyveke, var ikke mere,
end hvad han skyldte sin Herre. Men hun var højst ubehagelig at skulle
forhandle med. Vovede hun ikke endog at overfuse Kongen selv, ja paa
sin plumpe Vis at kalde Hans Naade for en »Maliert« (et Fæ) eller
andet, saa at han tilsidst veg for hendes hvasse Tunge. Overfor Mogens
Gjøe og andre Landets fornemste Mænd havde hun saa lidt Respekt og
Forstaaelse, at hun i sin Uvidenhed om, hvad der hørte sammen, talte i
samme Aandedræt om Jordegods og Len og om Tyve, Forrædere, Hjul og
Stejle. Det var klart, at hun for Kongens og Landets Skyld burde
fjærnes.

Det Forsøg herpaa, som man havde gjort under Paaskud af Bekymring over
Kongens forargelige Samliv med en Frille, havde kun ført til den lidet
betydende Dyvekes Død. Sigbrit var blot bagefter vokset fastere i
Indflydelse og Magt. Saa havde Mogens Gjøe hemmeligt henvendt sig til
Paven for ved kans Mellemkomst at faa hende fordreven. Men Sigbrit var
fortræffeligt underrettet og havde faaet Lejlighed til at se Mogens
Gjøe i Kortene. Fra nu af hadede hun ham af et godt Hjerte og søgte at
ægge Kongen imod ham. Hun kaldte ham i Christian II's Paa-hør med det
træffende, men derfor mest ophidsende Øgenavn : »Kongen i
Nørrejylland«. Hun søgte at berede ham en Torben Oxes Skæbne. Flere
Gange »løj hun mig Halsen fra«.

Mogens Gjøes Stilling var da undergravet, da den nørre-16

jydske Adel i Januar 1523 paa et Møde i Viborg opsagde Christian II
Huldskab og Troskab og sendte Mogens Munk afsted til Gottorp for at
tilbyde Hertug Frederik Tronen. Øverst blandt de Mæiyi, der tilbød
Hertugen Danmarks Krone, stod i de Breve, som Overbringeren medbragte,
Mogens Gjøes Navn, — men hans Segl under Brevene manglede. En ikke blot
forsigtig, men sømmelig og værdig Mellemvej for en Mand, der som stor
Lensbesidder og tilmed Rigets Marsk dog virkelig havde visse Hensyn at
tage. Mogens Gjøe søgte da ogsaa fremdeles at mægle mellem Kongen og
Oprørerne. Først da Christian II havde forladt Nørrejylland og Hertug
Frederik med en Hær var rykket ind og truede Mogens Gjøe paa Liv og
Gods, kunde denne som Rigets Marsk passende give efter. Han afsendte
den 19. Marts et Opsigelsesbrev til Christian II, hvori han bevidnede
sin Sorg over at maatte gøre dette Skridt og tilføjede, at han af Frygt
for Sigbrit ikke kunde komme over til Kongen paa Sjælland. En
uomtvistelig Sandhed. Torben Oxes Skæbne vilde have været ham vis,
dersom han ovenpaa dette havde vovet sig for Kongens Øjne. Derpaa
hyldede han Frederik I og medunderskrev i Marts den nye Konges
Haandfæstning. I klar Forstaaelse af en saadan Mands Værd udnævnte den
nye Konge straks den fordums Rigs-marsk til Rigets Hofmester.

I værdig og tilpas dæmpet Form havde Mogens Gjøes Færd udtrykt, hvad
der var foregaaet i Danmark. Ved sin ubesindige Optræden og Lytten til
Sigbrits Raad havde Christian II tilsidst tabt Fodfæstet i Landet og
Jordsmonnet var gledet fra ham. Mogens Gjøe var selv Jordsmonnet.

Anderledes hans yngre Broder Henrik Gjøe. Han hørte til disse let
bevægelige Naturer, hvis Midtpunkt ikke solidt laa i dem selv men
stadigt i noget udenfor dem, som de følte Trang til at føje sig efter
og ranke sig op om. Jordegods og Fenge forstod han sig ikke synderligt
paa. I saa17

Henseende slægtede han kun daarligt efter sin Fader Eskild Gjøe, der
alle sine Dage havde været en drabelig Gods-samler. Han var død 1500
paa sin Gaard Tordsø ovre i Skaane, som han havde nappedes om med en
ligesaa forslagen Godssamler, gamle Hr. Johan Oxe, hvis Særfelt havde
været at købe .lordegods af Enker. Til Held for Eskild Gjøe blev Johan
Oxes Hustru selv Enke under Striden, saa at hun i Retstrætterne blev
nemmere at faa Bugt med for Eskild Gjøe. At det herved maaske ikke var
gaaet saa ganske lovligt til, kunde muligt sluttes af, at længe efter
fandt Sønnen Mogens Gjøe det formaalstjen-ligt at afspise Enkens Søn,
Johan Oxe, med en af sine Døtre, Mette, til Ægte samt hermed følgende
ubestemt Udsigt til mulig Arv. Grundlaget for Gjøernes og Oxernes
Familieskab, og dermed for den lille Peder Oxes Herkomst, var saaledes
Godsbedrag.

Eskild Gjøe døde 1500 og efterlod hvert af sine tre Børn en anseelig
Hovedgaard. Sønnen Mogens, den senere Rigshofmester, havde alt i
Faderens Live gjort ham inderlig Glæde ved at gifte sig langt flere
Hovedgaarde til, end hele Familien nogensinde havde ejet. Ham kunde man
stole paa. Mindre paalidelig var den yngre Søn, Henrik. Slægtede han
muligt Moderen paa, der havde forladt Mand og Børn for at give sig i
Kloster? Ved Skiftedelingen efter Fadex-en tilfaldt der ham ved
Lodkastning Gisselfeld med betydeligt Jordegods. Men han synes ikke at
have gjort synderligt derved, i hvert Fald ikke for at forøge det med
mere.

Derimod var han en trofast Kongetjener, lige brugbar i blot fredelig
Sendefærd og som Kriger baade til Lands og til Søs. Han var en af de
fire Mænd, der hjemførte Christian II's Brud Elisabeth fra
Nederlandene. Siden deltog han med Hæder i Kampene i Sverig, udmærkede
sig baade i Slaget ved Bränkyrka og udenfor Upsala. Ved begge Lej-18

ligheder havde han til Vaabensvend den ligestemte, djærve Peder Skram.
Ved Kroningen i Stockholm 1520 høstede han Sejrens Løn i Form af at
hære Rigsæblet for Kongen og blive slagen til Ridder. Fede Forleninger
derimod synes han at have glemt at bede om. I)a efter det stockholmske
Blodbad Sverig gik tabt for Christian II, indsatte denne som sidste
Middel Henrik Gjøe til Statholder i Sverig. Og virkelig bragte han
gentagne Gange med Flaade Besætningen i Stockholm fornøden Hjælp. Men
Faren nærmede sig Kongen selv. Henrik Gjøe maatte tilbagekaldes til
Sjælland, hvor han under Krigen med Lybækkerne var Befalingsmand for
Rytteriet, og da Christian II rejste hort, fik han af ham endnu engang
betroet en lige saa højt klingende som farlig Post, denne Gang som
Statholder i Danmark. Det lød, som vi har set, af langt mere end det
var. Danmark var Sjælland. Og Opgaven indskrænkede sig til om muligt at
forsvare København i tre-fire Maaneder, indtil Kongen kunde bringe
Hjælp.

Ved et underligt Skæbnens Spil var saaledes de to Brødre blevne
stillede overfor hinanden, hver især som Formand for et af de to
Hovedpartier, der delte Landet. Fædrelandets Skæbne laa i deres Haand.
Begge følte de sig sikkert besjælede af varm Vilje til at fremme
Landels Vel. Men Forskel i Forudsætninger drev dem i modsat Retning. Og
som for at have dem til bedste, havde de ydre Forhold tvunget dem hver
især over i den Stilling, hvor de tilsyneladende mindst hørte hjemme.
Den forsigtige, konservative Mogens stod i Spidsen for Oprørerne og det
Nye. Den let bevægelige Henrik, altid Fyr og Flamme, kæmpede for det
Bestaaende, det lovlige Gamle.

Et lille, skarpt Strejflys gled i det afgørende Øjeblik hen over begges
Person og blottede en Forskel i Livssyn og Karakter. Mogens reddede alt
sit Jordegods og blev Rigshofmester tillige ved paa rette Tidspunkt at
hyldeFrederik I. Henrik solgte, endnu før Christian il var afsejlet,
Størsteparten af sit for at skaffe Penge til kraftigst muligt Forsvar.

Selvfølgelig maatte der mægles. Og ingen var lier nærmere til roligt og
forstandigt at paavirke den ubesindige Henrik Gjøe end hans overlegne
Broder Rigshofmesteren. Han var allerede i Embeds Medfør kaldet hertil.
Men fuldt saa meget af rent personlige Grunde. Thi Broderens Optræden
kastede en Skygge over hans egen. Denne Troskab mod den fordrevne Konge
indeholdt en fornærmelig Indsigelse mod hans egen Hæderlighed, et
skarpt Angreb mod hans Ulastelighed og Evne til i rette Øjeblik at
vælge det ene Bette.

Men naturligvis maatte der indrømmes Henrik Gjøe Tid til at foretage
sømmeligt Omslag. Der kunde ikke indvendes noget mod, at han søgte at
samle sine Ryttere og Landsknægte for at hindre Frederik I's Stridsmagt
i at komme i Land ved Korsør — det Len, som han engang havde haft, men
naturligvis ikke vidst ligeoverfor Kongen og Sigbrit at bevare. Dette
Forsøg af Henrik Gjøe paa Modstand var saa meget mere tilladeligt, som
hans Lands-. knægte, da det kom til Stykket, nægtede at kæmpe i aaben
Mark, saa han maatte gaa tilbage igen til København. Sligt var kun et
godt Bevis paa Henriks gode Vilje. Ogsaa Mogens havde jo i Nørrejylland
holdt ud og gjort passende Modstand til det sidste. Alt tager sin Tid.
Der kunde endnu ikke bebrejdes Henrik Gjøe noget, fordi han var
bagefter. Vestenvind stryger over Jylland, førend den naar til
Sjælland.

Men da saa Vestenstormen var der, da Frederik I's Hærmagt var i Land,
og Lensmændene paa alle Sjællands faste Slotte overgav sig, faldt fra
som moden ormstukken Frugt i Abildgaard, ja raslede af som Hasselnødder
en Stormnat,

saa var Øjeblikket kommet for Henrik lil med Ære at gaa over til
Frederik I. Men han var halsstarrig. Ligesaa kortsynet og ilter i
København, som da han ved Korsør vilde give Tegn til sine Ryttere til
at hugge ind paa de trodsige, langt talrigere Landsknægte. Eller var
han maaske blot beregnende og ønskede tilstrækkeligt Vederlag? Vel, der
tilbødes ham den anseelige Sum af 100,000 Kroner for at overgive
København. Men lian svarede Nej. Da vrededes Hans Naade og fangede
Sagen an paa en anden Rov. Ifølge kongelig Refaling blev alt Henrik
Gjøes Eje paa Sjælland, baade Gisselfeld, Røndergods og Løsøre erklæret
for »frit Bytte« og af Kongen overdraget til andre. Ja selv hans
Fæstemø ük Tilhold om at hæve sin Trolovelse med ham. De venlige
Forhandlingers Tid var omme. Mogens Gjøe havde ikke kunnet udrette
noget med sin Broder. Sagen var, at Henrik Gjøe led af en Grundmangel,
som Datiden havde svært ved at forstaa endsige tilgive. Han agtede ikke
Gods og Penge som de burde, men satte i sin Enfold snart et, snart et
andet over det. Han var med andre Ord: dum. Som hint djævelske
Kvindfolk havde vovet at kalde endogsaa hans Herre: »en Maliert«.

Saa fik da Kartoverne at tale, Lod og Krudt afgøre Sagen. Onsdag den
10. Juni 1523 begyndte Københavns Belejring. Frederik I ankom før
Solopgang med sin Hær og slog Lejr med Hovedstyrken paa Landsbyen
Serritslevs Marker, omtrent paa det nuværende Østerbro. Tillige
anlagdes en Skanse paa Valby Bakke, saa at man havde Forbindelse til
Søsiden baade med Sundet og med Kalveboderne. Samtidigt indesluttedes
Staden til Søs af 23 Krigsskibe, de fleste fra Lybæk.

Men Henrik Gjøe og Borgerne i København var ved godt Mod. De fyrede
muntert løs med Skytset fra Murene, hvor efter Datids Skik liver Kanon
var dækket med et Plankeskjold, der kunde sænkes ned, naar den skulde
af-21

fyres, de saakaldte »Katte«. Man gjorde dristigt Udfald. Mangen
Sinaatræfning stod mellem Muren og Peblingesøen, hvor Jordsmonnet var
fladt og blødt. Fra begge Sider førtes Forstærkninger til, og der
udviklede sig stundom en større men dog ikke afgørende Kamp, mens del
knirkede og dundrede fra »Kattene«, og Angriberne gav Svar med Lejrens
Kartover. I en af disse Træfninger blev Henrik Gjøes tidligere
Vaabensvend Peder Skram haardt saaret; nu kæmpede han paa fjendtlig
Side mod sin fordums Herre. Da Angriberne tydeligt nok ikke turde vove
en Hovedstorm, steg Modet svært hos de belejrede. Det gav sig Luft ikke
blot i Tilraab af Haansord fra Murene, men paa Trods drev man stundom
Byens Kvæg ud paa Græs foran Portene.

Til Søs gik det endnu heldigere for de indesluttede. Skønt Byen
bevogtedes af 23 ljendtlige Krigsskibe, og Fjenden haabede ved
Afspærring af Tilførsel at kunne tvinge København ved Hungersnød til
Overgivelse, saa antog Forholdene snart modsat Præg. I København
byggede man sig lette Jagter og Robaade, hvormed man, vel mest om
Natten, listede sig igennem den fjendtlige Skibsrække. Ude i Sundet tog
man saa som Fribyttere, hvad der faldt for, ikke blot Førselsskibe til
Lybækkerne men mangt et velfyldt og velbevæbnet Fartøj, som danske
Adelsmænd i dyre Domme havde udrustet til Kongen. Med Vennerne ovre i
Malmø vedligeholdt man en livlig Forbindelse. Til Slut regnede man at
have alene paa denne Fart omtrent otte Jagter i daglig Gang. Med
Beboerne paa Sjællands Kyst lige fra Helsingør til Køge Bugt kunde man
med Lethed ved Hjælp af Baade slaa en Handel af om Levnedsmidler. De
undte alle Byen det vel. Indbyggerne i København led da ingen Nød.
Forgæves befalede Frederik I at hindre alt dette ved at forsænke nogle
større Skibe i Indløbet til Stadens Havn. Lybækkerne, der gerne voldte
København hvert muligt Afbræk i Skibsfart og Han-del saa vel i Krig som
i Fred, har sikkert gjort deres bedste for at efterkomme denne
Befaling. Men mangelfuldt Kendskab hos de udførende eller Strømmens
Magt kom Byen til Hjælp. Forsænkningerne gjorde ikke nogen nævneværdig
Skade.

5.

Trods al Henrik Gjøes og Borgernes Mod og Virkelyst beroede dog
Belejringens Udfald ikke paa dem, men paa hvorledes det gik Christian
II. Han havde været hos sine Slægtninge i Nederlandene og anmodet om
Hjælp, og ligesaa i England hos Kong Henrik VIII. Men omsonst. Det gik
ham ikke bedre hos Fyrster i Tyskland. Endelig lykkedes det ham dog at
hverve en Hær, der skulde føres mod Holsten. Forfærdet ilede Frederik I
did og slog med alle de Tropper, han kunde samle, Lejr paa Grande Hede
i Stormarn for at afværge Angrebet. Han befalede, at Belejringen af
København skulde hæves, og det mest mulige Mandskab herfra føres over
til hans Hjælp. Thi i Passet ved Grande, Hovedvejen op til Holsten,
vilde det nu blive afgjort, om Frederik I eller Christian II skulde
være Herre i Danmark. Mogens Gjøe og de danske Rigsraader var
imidlertid yderst sendrægtige og uvillige til at lystre. Ikke fordi de
vel nok indsaa, at Frederik I havde Bet. Men en endnu nærmere Fare
truede dem, hvis Henrik Gjøe fik frit Spillerum og i Spidsen for sin
Hær og Sjællands samlede Almue mejede dem og deres svækkede Skarer ned
— østfra tilbageerobrede Landet for Christian II.

Øjeblikket var skæbnesvangert. Men den mægtigste Magt, Penge, afgjorde
Sagen. Christian II's hvervede Hær nægtede at rykke frem, førend den
lik sil Sold udbetalt. Udsigt til Efterbetaling i Form af Plyndring i
Lybæk og Holsten kunde ikke afgøre Sagen. Hæren skilles ad, og tvungen
til haarde Forskrivninger for Fyrsternes virkelige23

eller paastaaede Udlæg inaatle Christian II gældhunden og fortvivlet
trække sig tilbage. Frederik I aandede lettere. Faren drev atter nord
paa.

Ogsaa i Lejren udenfor København raabtes der paa (ieldl (ield!
»Hytterne«, skrev Johan Ranzau, »ride op og ned i Lejren og jage mig
fra en Lejrhytte til en anden.« Sluttelig tog de paa et samlet Møde den
Beslutning at ride hort til Boskilde. Landsknægtene truede med at gøre
Oprør og slutte sig til Henrik Gjøe og hans Knægte inde i den belejrede
By. Tilsidst indsaa de dog som fornuftige Folk, at, naar det ikke
forlangtes af dem, at de skulde lade Livet, inden de havde faaet Sold,
var det uklogt at indlade sig paa nye, usikre Eventyr. Bedre at give
lidt Henstand og holde sig til dem, der dog havde Landets Sul inde.
Hertil kom, at der tilstodes dem enkelte Extra-For-nøjelser. En Fænnike
(Afdeling paa 150—200 Mand) Landsknægte, der med særlig Voldsomhed
havde truet Johan Ranzau paa Livet, hvis der ikke snart udbetaltes
Sold, lik saaledes et Ferieophold i Næstved, hvor der endnu var noget
at plyndre, medens alt var afbrændt udenfor København. Og Rytterne fik
et muntert fjorten Dages Ridt Sjælland rundt, for »at straffe
tilbørligen med Sværdet« eller med Bøder alle de Bønder, der holdt med
Christian II. Da disse var talrige, men spredte og vaabenløse, var
dette da en Lejlighed, hvor en ærlig Svend vel kunde bjerge sig lidt
paa egen Regning.

Bedst saa det paa en Maade ud inde i København. Her havde Christian II
efterladt Penge til at lønne Krigsfolket med i fire Maaneder. Men da
denne Tid var forløben, maatte Henrik Gjøe laane sig frem hos Borgerne,
og da denne Kilde tilsidst var udtømt, søge at stille de tyske Ryttere
og Knægte tilfreds ved egen Rorgen og løse Løfter om Penge, der vistnok
snart vilde komme. Alt stod og faldt jo med Christian II's forventede
Sejr i Holsten.24

Endnu en sidste glad Dag oplevede man i København. Den 10. November
saas nordefter en lille Flaade af fremmede Skibe. De styrede løs paa de
fjendtlige ude i Sundet. Og se, Lybækkerne flygtede, skønt de var langt
talrigere. For alle Sejl løb de væk og blev borte med det samme, Sundet
var frit. Der kunde ikke være Tvivl om, hvem de fremmede var. Man kunde
skelne »Løven« iblandt dem. Var Kongen selv med'? Nu dundrede Skuddene
ind imod Lejren ved Serritslev. »Løven« viste Tænder. Og snart hev de
under uhyre Jubel Trosserne ud og laa fortøjede i det gamle Leje ved
Bremerholm. Alt Skytset Murene og Voldene rundt løsnedes til
Velkomsthilsen. Vel var Kong Christian ikke selv med, det var blot et
Budskab fra ham. Magert om man saa vil, kun »Løven«, »Snogen«, en
Hamburger Bark og en Jagt, fyldte med Levnetsmidler og Krudt, men ingen
Penge eller Landsknægte, kun dobbelt Besætning af Baadsfolk. Men hvo
tænkte for Glæde nøjere over sligt? De lire synede af otte. Thi de
havde ligget paa Lur oppe under Norge for at kapre Lybækkere fra
Bergen. Og de havde fanget lire, tre lybske og et hamborgsk Skib, alle
ladede med Berglisk. Et femte havde de maattet opbrænde, da det var for
stort til at bemande og slæbe med. Og Aftenen gik med at fortælle og
høre om alle deres Bedrifter, mens der tændtes Glædesblus i Gaderne, og
brændende Begkranse lyste fra Vor Frue Kirke-taarn, med dets lire smaa
Hjørnetaarne foroven og det vældige Spir. Det kunde tydeligt sees ude i
Serritslev, Solbjerg og paa Valby Skanse.

Kun én delte næppe trods alt sit sorgløse Mod Mængdens overstadige
Glæde. Det var Henrik Gjøe. Netop Dagene forud havde han faaet sikker
Efterretning om, hvorledes det var gaaet med Christian II og hans
forventede Erobring af Landet sydfra. Ikke Spor af Haab eller Udsigt
mere. Henrik Gjøe havde fortiet denne Efterretning25

lor Borgerne. Men Broderen Mogens Gjøe, der fra nu al indledte
hemmelige Forhandlinger med ham, skulde vel vide simpelt og klart at
gøre ham begribeligt, hvor fortvivlet Stillingen var og hvor
meningsløst at fortsætte Kampen. Den tilførte Hjælp havde selvfølgelig
i sin Ubetydelighed intet at sige. Lybækkernes Flugt lige saa lidt.
Mogens Gjøe kunde her vistnok ved aabent at fortælle, hvad der var
sket, befæste sin yngre Broders vante Tillid til ham. Han havde selv
været ombord hos dem, da de lire Skibe kom, havde tigget dem om at
blive og kæmpe, tilbudt dem at bemande de lybske Skibe med sine egne
Folk og lovet at betale al den Skade, Flaaden maatte lide. Omsonst.
»Slemmeligen og skammeligen« var de fejge Kræmmere flygtet hjem. Men
hvad betød det i Virkeligheden? Intet. Med Sund og Kalvebodstrand
tillagte af Is var København langt mere afspærret og udsat for Storm,
end naar Lybækkerne laa der. Og det afgørende: Fortsat Kamp til ingen
Verdens Nytte. Christian II kom dog ikke. Derimod kunde Henrik Gjøe ved
nu at stille sine Betingelser sikre ikke blot de Hinke Borgere og sine
tapre Folk, men Byen, hele Landet, ja sin fraværende Herre tillige gode
Vilkaar.

Henrik Gjøe var en tapper, højsindet, uegennyttig Mand, villig til at
opofre sig og sit for hvad, han fandt det værd. Men han var mere
raadsnar i Kamp end i Ordveksel. Og Broderen Mogens overgik ham langt i
Verdenskløgt, Beregning og Behandlingsevne. Intet Under, at Johan
Ranzau paa eget Ansvar holdt Bigshofmesteren tilbage fra Herredagen,
der just afholdtes i Odense, fordi hans Nærværelse som Forhandler i
Sjælland var aldeles uundværlig. Og intet Under, at Frederik I paa
Forhaand billigede enhver Overenskomst, som han maatte kunne bevæge
Henrik Gjøe til.

I henved et Par Maaneder varede disse Forhandlinger, hvori Henrik Gjøe
krympede sig under Stillingens Haab-26

løshed og Forsøgene paa — vejledt af Broderen — at ordne alt paa det
bedste. Han stillede de mest vidtgaaende Krav, som Ære og Hensyn til
andres Vel syntes at paalægge ham, og han fik dem alle opfyldt. Han tik
først og fremmest Lov til at sende Bud til Christian II i Tyskland og
meddele ham, at han kunde holde København et Par Maaneder endnu, hvis
Kongen mente til den Tid at kunne bringe ham Hjælp. Hvis Christian II
ikke var i Stand hertil, skulde Henrik Gjøe gaa ind paa at overgive
Byen til Frederik I. Men alle Byens Friheder og Bettigheder skulde
tilsikres den og ligeledes fuldstændig Straffrihed for enhver, baade
Borgerne i Byen og alle dem fra Landet, der havde ydet den
nogensomhelst Fonn for Bistand. Frederik I's Krigsfolk maatte efter
Overgivelsen kun drage igennem København, ind ad den ene Port og ud ad
den anden, og maatte ikke engang blive Natten over i Byen. Selv skulde
Henrik Gjøe og hans Undergivne have Lov til i de første to Aar at drage
ud af Biget og tjene, hvor de lystede. Vilde han i den Tid paaføre
Biget nogen Fejde, skulde han dog først paa Riddervis gøre »ærlig
Forvaring« derom. Men alt deres fratagne Jordegods og rørlige Ejendom
skulde nu straks gives dem tilbage. For Henrik Gjøes Vedkommende
stilledes der ham derhos af den omsorgsfulde Broder Vordingborg Len i
Udsigt. Og da den Mulighed jo laa nær, at Christian II ikke kunde
betale al Bytternes og Knægtenes tilgodehavende Sold, og man derfor
vilde bolde sig til Henrik Gjøe som den, der var gaaet i Borgen derfor,
skulde han ogsaa i saa Henseende hjælpes til at klare sine
Forpligtelser. De lire Krigsskibe, der var sendte ham til Undsætning,
skulde betragtes som lians personlige Eje. Han maatte gøre med dem,
hvad han lystede, overlade dem til Christian II, om han vilde. Men hvis
denne ikke indløste dem, lovede i hvert Fald Frederik I at ville yde
ham omtrent 25,000 Kroner i Betaling for dem inden enbestemt Frist, for
at han dermed kunde dække sin for Christian II paatagne Gæld.

Det var da vistnok 'med Følelsen af at have gjort sin Pligt til det
yderste, at Henrik Gjøe den (i. Januar lf)24 i Spidsen for sine Folk
drog ud af København under Vaaben med Trommer og Piber og med oprejste
Faner og modtoges udenfor med alle krigerske Æresbevisninger. Rygtet om
hans tapre Forsvar var faret vide om. Han havde kun lovet at holde Ryen
i lire Maaneder og havde holdt den i den dobbelte Tid. Han drog afsted
som den samme trofaste Tjener, han altid havde været. Over Køge forbi
sin Gaard Gisselfeld, videre sydpaa over Præstø og til Vordingborg.
Ikke for at blive dér som Lensmand, men videre over Falster og Laaland
til Udlandet for paany at tilbyde Christian II sin Tjeneste.

Vinterkulde sinkede Rytternes og Knægtenes Overfart med Færger til
Heiligenhafen i Holsten. Meddelelser fra Lybæk skræmmede Frederik I op
med Rygtet 'om, at Christian II forklædt var landet eller vilde lande i
Laaland og ved Henrik Gjøes Hjælp var i Færd med, støttet af hans Folk
og Bønderne, at tilbageerobre Landet. Det tilraadtes derfor at bortføre
alle Færger og Skuder fra Laaland, afskære al Tilførsel af
Levnedsmidler, saa at Henrik Gjøe og hans Hær maatte splittes ad eller
vansmægte. Rygtet talte usandt, men vidnede om, hvor opskræmte Sindene
endnu var. Den 24. Februar landede Henrik Gjøe og hans forfrosne Skarer
i Holsten.

Man aandede lettere i Danmark. Spillet mellem de to Brødre Mogens og
Henrik Gjøe om Landets og eget Ve og Vel var nu til Ende. Fremtiden
skulde vise, hvem af dem der havde spillet finest.

6.

Henrik Gjøe drog ned til Wittenberg for at aflægge fuld Beretning for
Christian II, som opholdt sig dér. Men mistænksom til det yderste
opdagede Kongen snart det svage Punkt i Overenskomsten om Københavns
Overgivelse. Hvad var det, at de fire Krigsskibe, som Christian II
havde sendt til Københavns Hjælp, nu tilhørte Henrik Gjøe og af Kongen
kunde indløses hos denne? Hvo havde Bet til at overdrage Henrik Gjøe
Kong Christians Eje? Hvor havde Henrik Gjøe turdet understaa sig at gaa
ind paa sligt! Og hvis Kongen virkelig gik i Fælden og indløste de fire
Skibe hos Henrik Gjøe, hvorledes vilde denne saa skaffe ham dem! De laa
fortøjede ved Bremerholm og vilde forblive i Frederik I's Magt, om saa
Christian II betalte nok saa meget for dem i Wittenberg. Henrik Gjøe
var trods sin paastaaede Troskab ligesaa upaalidelig som alle de andre.
Ikke en Hvid skulde han have for dette Fastelavnsspil.

Dybt nedslagen og krænket over Kongens Mistillid drog Henrik Gjøe til
Bremen. Men hans gande Troskabsfølelse var ikke dermed udbrændt. Han
vilde aftvætte denne Skamplet; ved et nyt Tog mod Frederik I vise
Christan II, at han var ham tro som altid. Hvo kunde vide, maaske
tilbagevinde Danmark for ham, eller dog blot hjemføre de fordømte fire
Skibe, som han nu snart ikke vidste hverken ud eller ind om, hvem de
tilhørte med Bette.

Slig Beslutning var dog lettere at fatte end at udføre. Alle, hvem han
henvendte sig til om Skibe eller Mandskab, spurgte først om Penge. Og
Ulykken var, at selv var han omsværmet af Kreditorer som af Fluer paa
en Sommerdag. Næppe opdagede de, at der var noget i Gære, førend de
mente ved at klemme ham at faa muligt Christian II til at betale for
ham. En Tidlang holdt de ham endog fast som gældbunden Fange, der ikke
maatte forlade Bremen.29

Forgæves henvendte han sig til Christian II om Hjælp til Toget.
Ubønhørlig og mistroisk som forhen.

Da Mogens Gjøe og de andre i Danmark kunde tænke sig. at han nu vel
endelig maatte være tilstrækkelig mør, ankom der en skønne Dag
Udsendinge til ham fra Danmark. De overbragte ham fra Frederik I de
gamle fristende Tilbud. Gisselfeld og alt Jordegods og Løsøre tilbage,
de 25,000 Kroner udbetalt for Skibene og derhos Vordingborg i
Forlening. Hans ventende Fæstemø i Danmark føjede vel sine Opfordringer
til. Hvad skulde han gøre? De to Aar, hvori han havde frit Lejde til at
tjene Christian II mod Danmark, var snart ved at udløbe. Ikke Gran af
Udsigt til at kunne udrette noget for sin gamle Herre, der kun mødte
ham med krænkende Mistillid. I Bremen blot Skam og Usseldom. Hjemme
Fred og Anseelse. Henrik Gjøe skrev under og vendte i August 1525
tilbage til Danmark.

Men skønt Frederik I med sædvanlig Menneskekundskab mødte ham med
Tillid og efterhaanden hædrede ham paa forskellig Vis — han optog ham
saaledes f. Eks. i Bigs-raadet og indsatte ham tilsidst endog sammen
med Anders Bille til Høvedsmænd paa Sjælland — saa var og blev Henrik
Gjøe fra den Stund en slagen Mand. At hans tidligere Herre havde fattet
Mistro til ham synes at have tilføjet ham et Knæk. Dernæst fulgte
Kreditorerne efter ham fra Bremen til Sjælland, og med sin gamle ærlige
Ubehjælpsomhed mente han at burde give Hvermand sit. Han maatte
efterhaanden for at betale sin Skyld afhænde sit og senere sin Hhstrus
Jordegods. Først Aar 1527 kunde han ægte hende. Men samme Aar havde han
maattet sælge Gisselfeld og alt sit Fædrenegods til sin Broder Mogens
Gjøes Svigersøn, Johan Oxe.

Og, o Spot og Spe, ikke engang med dette OlTer var hans Krænkelser
omme. Panthaverne, blandt hvilke hans egen Broder Mogens var den
mægtigste, nedlagde Indsigelseimod Salget og erhvervede i April 1532 en
Rigsraadsdom for, at han ikke havde haft Ret til Salget, der erklæredes
for ugyldigt. Med sidste Kraft søgte han at værne sin Ære ved at trodse
Dommen og udstede et nyt Salgsbrev til Johan Oxe i Juli 1532. Et halvt
Aarstid efter døde han. Hans Enke og Børn gik fra Arv og Gæld.

Hans Eftermæle blev, at hvad godt i det mindre der iøvrigt lod sig sige
om ham, saa formaaede dette ikke at dække over den værste Mangel af
alle: han var en daarlig Forretningsmand.

7.

Nej, saa var Broderen, Mogens Gjøe, Rigshofmesteren, en ganske
anderledes Mand for Slægt at tage Nemme og Arv efter. Ingen utidig
Vedhængen ved nogetsomhelst fik ham tilbunds. Han flød stadig ovenpaa,
bestandig den samme kloge og ulastelige Forkæmper for det, der havde
virkeligt Værd.

Og det var sandelig ikke lette Tider at bjerge Overbevisning, Liv og
Formue i. Næppe var man vel sikret mod Christian II og havde faaet
dæmpet Uroen blandt de jydske Bønder i Anledning af de endnu haardere
Skatter, som Kongeskiftet havde medført, førend et nyt Spørgsmaal
trængte sig frem, det kirkelige. Ved et lykkeligt Træf skiftede Mogens
Gjøe her Opfattelse ganske samtidigt med Kongen og spiste til ikke
ringe Forargelse for alle Katoliker i Juni 1526 Kød paa en Fastedag, ja
nød Nadveren paa luthersk Vis. Som Rigshofmester lovede han dog i
December 1526 sammen med hele Rigsraadet at ville yde Kirken Hjælp
»besynderlig mod Luthers ukristelige Lærdom«.

Sligt havde mindre at sige. Der maatte kunne findes en Løsning, hvor
man uden at opgive det væsentlige, Kirkens velerhvervede Gods, læmpede
paa Yderkanterne, hvad31

Læren angik. Mogens Gjøe synes at have sal Valget af Joakim Rønnov
igennem lil Sjællands Bisp (1529) mod at denne forpligtede sig til ikke
al lægge Ordets frie Forkyndelse Hindringer i Vejen. Rigshofmesteren
gik selv i Borgen for, at Joakim Rønnov vilde holde disse
Forpligtelser. Der ymtedes endog om, at den unge Bisp aglede at gifte
sig. Ja, Rygtet vidste al udpege, hvem hans Udkaarne var,
Rigshofmesterens Datter, Birgitte Gjøe, der nys efter sin strenge
Stifmoders Død (1528) havde vovet at erklære til Jesper Daa, med hvem
hyn var bleven trolovet som Barn, at hun ikke kunde lide ham og aldrig
vilde ægte ham. Men Folk siger saa meget.

Forresten, hvo kunde fornuftigvis indvende noget imod, at man i en Tid,
hvor Nyt skød frem, saa at selv en gift katolsk Bisp snart ikke vilde
blive anseet for noget løjerligt, i Tide tog sine Forholdsregler og
tænkte paa sine Børn. Oprigtigt talt, en saadan driftig Svigersøn med
hele Sjællands Bispegods i livsvarigt Styre, var langt at foretrække
for en Svigersøn som f. Eks. den kantede Klodrian, Mettes Mand, Johan
Oxe. Havde han ikke krydset sin Svigerfars klare Interesser ved at
afkøbe Henrik Gjøe Gisselfeld, saa at man var nødt til offentlig
Familietvist med Rettergang og andre Kedsommeligheder. Og gik han ikke
nu hen og blev i urette Øjeblik ivrig Katolik, skønt enhver kunde se,
hvad der havde Fremtiden for sig.

Hvad man end mente om Kirkegods og Lære, Hvermand maatte erkende, at de
dovne Tiggermunke var en Skamplet, en Kræftskade paa et Samfund. Bedst
om deres Klostre snarest tømtes, saa at de som herreløst Gods af Kongen
kunde skænkes Købstæderne til Hospitaler eller Raadhuse. Mogens Gjøe
pustede her livligt til, saa at Klostrene paa Grund af Borgernes
fjendtlige Stemning mangt et Sted hurtigt maatte rømmes. Det behagede
Hans Naade at skænke Rigshofmesteren selv Klostret i Flensborg og det32

i Randers. Del var kun til at smile ad, at Munkene i den Anledning
kaldte ham »Djævelens Tjener og Drabant«.

Christian II's Forsøg paa fra Norge at tilbageerobre Danmark kronedes
ikke med Held. Med sikkert Lejde sejlede den tidligere Konge ned til
København for at forhandle. Han befandt sig snart i samme Stilling som
de lire Skibe, hvis Skæbne han i sin Tid havde bebrejdet Henrik Gjøe.
Det gik ham som dem. Engang i Fjendens Værge løsgaves de ikke. Man
vedtog at bryde det ham givne Lejde. Mogens Gjøe synes dog ved denne
Lejlighed ikke at have været den ledende. En naturlig Takt har vistnok
holdt ham tilbage. Derimod blev han en af de otte Rigsraader, der fik
Tilsyn med Fængslet paa Sønderborg, da Christian II som Fange var ført
did.

Alle disse Vanskeligheder var dog for intet at regne mod det Uvejr, der
blæste op, da Frederik I var død i April 1533 og nyt Kongevalg skulde
linde Sted. En Storm brød løs, hvor alle de store Spørgsmaal, Tiden
rummede, rejste sig og jog frem med rasende Kraft fra forskellig Kant,
piskende Borgerkrig og alskens Ulykker med sig. At Mogens Gjøe her
klarede sig, skønt han tog virksom Del i det hele og langtfra altid var
blandt de sejrende, afgiver maaske det ypperste Bevis for hans
Dygtighed. Og netop under disse Forhold voksede han i Værd, hans Sag
blev uvilkaarligt ét med Landets Velfærd. At han slåp nogenlunde uskadt
igennem blev et Udtryk for, at der var reddet, hvad reddes kunde.

Aldrig har heller hans sunde Sans og Overblik, hans Sejghed og Evne til
baade at fare med Lempe og dog gribe det rette Øjeblik givet sig
klarere Udtryk end her. Hans Plan var, at man skulde stille sig
venskabeligt til Gustav Vasa i Sverig og det frie Lybæk, Danmarks to
lutherske Nabostater og tidligere Vaabenfæller. I Overensstemmelse
hermed skulde man vælge Frederik I's ældste Søn, denluthersk sindede
Hertug Christian (senere Christian III) til Konge i Da nm ark-Norge.
Saa lik man i Fællig at værge sig imod den katolske Kejser (Lari V's og
Nederlændernes Uvilje.

Men paa Herredagen, der holdtes i København ved Skt. Hansdagstid 1533,
sejrede det katolske Parti. Under Paaskud af Hensyn til Norge udsatte
man Kongevalget til Skt. Hansdag næste Aar, for i Mellemtiden at virke
for Valg af den yngre Kongesøn, Hertug Hans, der ventelig kunde vindes
for Kirkens Sag. Danmark blev saaledes i et yderst farligt Øjeblik
henvist til i et Aar at være kongeløs. Mogens Gjøe, der klart var sig
det skæbnesvangre ved denne Beslutning bevidst, kæmpede forgæves imod.
Tilsidst nedlagde han en Indsigelse mod Rigsraadets hele Færd og
flygtede derpaa hemmeligt om Natten fra København.

Endnu var der en Mulighed for en hurtig Løsning om end ad ikke
lovmæssig Vej. Rigshofmesteren og Borgemestrene baade i København,
Malmø og Lybæk mødtes i Ønsket om, at Hertug Christian uden videre
skulde overtage Regeringen i Danmark og saaledes ved rask Handling
spænde Spaltningen sammen. Men forgæves søgte de at bevæge ham hertil.
Han krævede først at vælges af Rigsraadet. Og da derhos hans egne
Raader tvang et Brud med Lybæk og et Forbund med Nederlandene igennem,
stod en fredelig Ordning ikke til at redde.

Thi Stemningen i Danmark slog nu en njT og langt dybere Revne. Paa
Herredagen havde man kun delt sig i Katoliker og Lutheraner. Men da
Hertug Christian ikke vilde stille sig i Spidsen for Lutheranerne,
delte disse sig atter efter Samfundslag. Den luthersk sindede Del af
Adelen holdt fremdeles paa Hertug Christian til Konge. Men Rorgere og
Bønder, der længtes efter Frigørelse for Adels og Gejstligheds Tryk,
udraabte den fangne Christian II til Konge. En fortvivlet Borgerkrig
med Mord og Plyndring og Opløsning af alle hævdvundne Samfundsforhold
maatte blive Følgen.34

Og for at gøre Bægeret fuldt, landede Lybækkerne paa Sjælland og førte
Kampen for den fangne Kong Christian. Det ulykkelige Danmark var
prisgivet til den fuldstændigste Forvirring og Opløsning. For at hævde
den gamle Religion nægtede man Landet en Konge. For at værne Frihed og
fangen Konges Ret brændte og plyndrede man Herregaarde og Slotte. Ved
at undertvinge Landet, halshugge dets Bønder og Borgere, belejre dets
Hovedstad, fik en holstensk Fyrste Skin af at befri Danmark for
Lybækkerne. Kun ét stod sikkert: overalt flammede Lidenskaberne med
uklar men forbitret Styrke, flakkende som det Brandskær, der laa over
Landet.

Under alt dette handlede Mogens Gjøe med Klogskab, Fasthed og
Maadehold. Til det sidste søgte han fra Nørrejylland at paavirke
København og Malmø for sin Plan om Hertug Christians Valg. Forholdet
mellem dem var saa venskabeligt, at København endnu i Juni 1534 indbød
ham til at komme did for at stille sig i Spidsen for Bevægelsen, og
Lybækkernes Fører bad ham, som uskyldig i Lejdebruddet mod Christian
II, at gøre dennes Sag til sin. Men da Fjendtlighederne først var
begyndte paa Sjælland, handlede Mogens Gjøe hurtigt. Med Udsigt til at
miste alt, hvad han ejede paa Øerne, samlede han de jydske Rigsraadet'
og en Del af den menige Adel til et Møde i Ry den 4. Juli 1534. Med
haandfaste Grunde tvang man her Bisperne til at gaa ind paa Hertug
Christians Valg, og som Befuldmægtiget for Rigsraadet red
Rigshofmesteren straks til Holsten og fik Sagen ordnet. Fulgt af Mogens
Gjøe hyldedes den nye Konge næste Maaned i Horsens.

Men Fod for Fod maatte Landet vindes i Kamp. Mogens Gjøe sparede sig
ikke. Det skyldtes ham i Spidsen for en samlet Skare ved Gudenaa, at
den østlige Del af Nørrejylland blev f'orskaanet for Angreb. Og da
Christian III havde sejret, og der blev gaaet frem med skaanselsløs
Strenghed35

mod de overvundne ved Aalborg og i Vendsyssel, var det ham, der søgte
at mildne og mægle. Hermed vedblev han, efterhaanden som Kampen trak
østerpaa, og han lidt efter lidt lik alt sit Gods og alle sine
Forleninger tilbage, medens Kampens Udfald sporedes i hans voksende
Hverv, først Statholder i Nørrejylland, saa ogsaa i Sjælland.

Sit Hovedslag vandt han dog, da endelig — efter to blodige Aar og
senest Københavns fortvivlede Kamp til det yderste — Landet tilsidst
var helt erobret. Hvorledes skulde der nu handles med disse overvundne?
Skulde man behandle dem alle som retsløse Oprørere? I det hemmelige
Møde, som Kongen holdt om Aftenen den 11. August 1536 med sine
holstenske Raader og Landsknægtøverster, hvor man besluttede næste Dag
at fængsle Bisperne og fratage dem Kirkegodset, synes der at have været
Stemning for at skære alle danske Rigsraader over én Kam. I et Brev til
en tysk Fyrste fortalte senere Christian III, at det egentlig havde
været hans Hensigt at fængsle hele det danske Rigsraad. Men enkelte,
hos hvem han altid havde fundet Troskab, havde ved deres Forestillinger
faaet denne hans Beslutning afvendt. Der kan ikke være nogen Tvivl om,
at herved sigtes først og fremmest til Mogens Gjøe. I et afgørende
Øjeblik hindrede han saaledes netop ved sin Person og den Vægt af
Anseelse og Rigdom, som han udtrykte, at Danmark blev prisgivet som
værgeløst Bytte til Sejrherrerne. Valget stod mellem Kongens
tysk-holstenske Omgivelser, brøsige, uforstaaende og overmodige efter
Sejren, eller Mogens Gjøe med hans solide, jævne, hævdvundne
Urokkelighed. Mogens Gjøes Indflydelse sejrede. Og herved blev han sit
Fædrelands Velgører og Befrier.

En Mængde af hans Standsfæller og Slægtninge var bleven forarmede eller
dræbte under Grevens Fejde. Johan Oxe f. Eks., der som ivrig Katolik
havde modsat sig Kongevalget, mistede senere Livet, da Borgere og
Bønder belejrede hans

3*Gaard Nielstrup paa Lolland. Vel havde Ufredens Aar tæret paa Mogens
Gjøes Rigdomme, men Tiden læger hurtigt, især naar den bringer med sig
baade tidligere Forleninger, Renter, Landgilde og nye gode Pantebreve.
Om end den aldrende Rigshofmesters Magt under den nye Konge begrænsedes
af dennes tyske Raadgivere, saa hvilede der dog fra nu af og lige til
hans Død en egen Hæderens Glans over ham. Han var Enhedsmærke for alle
danske. Den, der ved sin Persons og først og fremmest ved sin Rigdoms
Soliditet havde bevaret Danmark i Farens Stund og fremdeles holdt det
oppe. Ikke fire dygtige Mænd med tilsammen det samme Jordegods, vilde
have betydet det samme som netop dette, at det her var samlet paa én
Haand.

Sligt skulde synes at maatte give Fred og en lykkelig Alderdom. Men
hvor er Fred og fuldkommen Lykke! Ufreden, Skyerne paa denne klare
Aftenhimmel kom fra en Kant, hvor man mindst skulde vente det, fra
Rigshofmesterens egen Slægt, en Dattersøn med altfor raskt et Nemme.

*

                              1. Torben Oxe

Gisselfeld set fra sydvest.

I. SLÆGT OG FORUDSÆTNINGER

1.

Det var en uhyggelig Dag i København den 29. November 1517. En Herredag
var sammenkaldt til Møde i Byen kort forinden, saa det vrimlede i
Gaarde og Gader af Rigsraader, baade verdslige og gejstlige, samt
almindelige Adelsmænd. Fra alle Landets Egne var de mødt til Hest og
med Svende, ledsagede vel som sædvanligt, trods den mørke Aarstid,
enten af Hustruer og Døtre eller af Klerke og Skrivere. Som naturligt
ved slig Lejlighed dannede Slottet og hvad dèr foregik Midtpunktet for
Samtaler og Interesser.

Denne Gang dog anderledes end ellers. Da Slotsporten den 29. November
aabnedes, og Befalingsmanden paa Slottet, Lensmanden over Københavns
Len, Torben Oxe, traadte ud, var det bunden, omringet af Vagt og for at
føres tilRetterstedet. Alle kendte ham. Faa følte vel udelt Medlidenhed
med ham. Dertil havde hele hans Færd været for voldsom og hensynsløs.
Byens Borgere mindedes sikkert mangt et utaaleligt Overgreb af
Slotsherren. Bigsraaderne og hans Standsfæller havde i frisk Erindring
hans Opførsel for seks Aar siden, da han overfaldt Axel Thott. Denne
havde solgt sin Andel i Næsbyholm til Otto Bosenkrants. Men Torben Oxe
ønskede sig den. Han fangede da uden videre Axel Thott paa hans Gaard i
Halland, slæbte ham bunden til København og tvang ham her ved Trusler
og Fængsel til at udstede et falsk Skødebrev af tidligere Dato til sig
paa Næsbyholm. Kun kort Tid nød han dog Glæde heraf. Det var en af de
første Rettertingsdomme under Christian II, hvorved dette Skøde til
hans daværende Hofsinde Torben Oxe blev dømt dødt og magtesløst. Skønt
herved stillet i det uheldigste Lys som Voldsmand og Falskner blev
Torben Oxe dog ikke klog af Skade. Kort efter var han igen i en
lignende uhæderlig Lovtrætte, denne Gang med den mægtige Henrik
Krummedige om Gaarden Mogenstrup i Skaane. Atter Tale om
Brevforfalskning og Overfald, saa at en af Modparten maatte forstærke
Besætningen af Krigsfolk paa sin Gaard for at sikre sit Liv. Torben Oxe
var snart ligesaa berygtet for ustyrlig Hensynsløshed som hans
Halvbroder Oluf Oxe. Denne var i Kong Hans's Tid bleven dømt for at
have skudt efter en Dommer, medens han sad i Retten, og derpaa med Vold
have drevet ham fra Tinge. Der hørte hele Christian II’s lunefulde,
uberegnelige Karakter til for kort efter at forfremme en Hofsinde som
Torben Oxe med slige Slægtsmærker og egne Bedrifter til Lensmand og
Slotsherre paa et af Landets vigtigste Slotte. — Maaske var det netop
denne Kongegunst, som havde vakt mest Uvilje og Forbitrelse hos Torben
Oxes Standsfæller.

Nu var Kongegunsten forbi og den almindelige Stemning ved at slaa om. I
Norden kan selv Skadefryd blive god-3

lidende, naar den er fuldt sikker paa sil Bytte. Desuden, hvad nu skete
lier, kunde lel blive et Fortilfælde med vidt-rækkende Følger. Det var
Torben Oxes egne Standsfælle!-, hvem Sagen gjaldt, naar Spørgsmaalet
blev, om Kongen havde Het til saadan uden videre at lade en Adelsmand
henrette.

Thi hvad var Torben Oxes Brøde? Hvorfor førtes han nu som en Misdæder
mellem Vagten ud over Højbro? Hvorfor maatte han dér knæle og bede Gud
om Forbarmelse, medens Munkene nede fra Graabrødrekloster kom ham i
Møde med Sakramentet? »Almægtige Gud! forbarm Dig over mig og min gode
Broder Knud Pedersen!« Havde han Ret? Skulde maaske Knud Pedersen
Gyldenstjernes Hoved ogsaa falde? De havde delt Fængsel sammen og i
Kaadhed kastet Tærninger om, hvem der først skulde strække Hals, og
Tærningerne havde svaret: Torben. Se, nu stødte Vagten til ham, at han
skulde rejse sig og komme videre fort. Hvilken Trængsel nede paa
Amagertorv ud for Sigbrits grundmurede Hjørnegaard. Dyveke var der ikke
mere. Hun var dragen forud. Havde Torben Oxe virkelig myrdet hende?
Ingen vidste sikker Besked. Hvad var da hans Brøde? Hvad var alt det,
her foregik?

Eftertiden ved ikke stort mere end, hvad Mængden undrende saa til paa,
og hvad der som Rygter mumlende hviskedes mellem hans Fæller. Hvad der
kunde ansees foldet sikre var, at lige siden Christian Il's Giftermaal
med Prinsesse Elisabeth havde Kongens fortsalte Frilleforhold til
Dyveke vakt den største Uvilje hos den unge Dronnings mægtige
Slægtninge. For et godt Aarstid siden var der til Danmark kommet
Sendebud fra ikke mindre end tre Kanter — fra Kejseren, fra Prins Karl
af Spanien samt fra Kurfyrst Frederik i Sachsen — med Opfordringer i
meget bestemt Form til Christian II om at skille sig ved Dyveke. I det
skriftlige Paalæg for Sendebudene fra Bryssel, ved vi

nu, at der endog stod, at de skulde sige til Kongen: »Hvis liun ikke
rejser, da skal man, koste hvad det koste vil, spille hende et grovt
Puds (lui fera une grosse finesse) og ikke raste, førend hun er
forsvunden.«

Christian II's Svar havde ikke været efter Ønske. Afvisende, ikke
engang skriftligt, men blot mundtligt. Indholdet behøvede man heller
ikke at kende Skrift for at kunne tyde, baade i Udlandet og i Danmark.
De nederlandske Sendebud fik nemlig hjem med i Retur Dronningens sidste
tre nederlandske Hofdamer. Deres Virksomhed som Meddelere om, hvad der
foregik ved det danske Hof, flk herved en bråt Ende. Dronningens
Hofmesterinde blev kort efter afsat og landsforvist. Og til Sigbrit og
Dyveke, som siden Kongens Giftermaal havde boet lidt mere
tilbagetrukket paa Hvidøre Slot, købte han nu af Rigens Marsk og
rigeste Mand Mogens Gjøe — den samme, som ved Brylluppet i Bryssel paa
Kongens Vegne var bleven viet til Dronningen — hans smukke Gaard paa
Amagertorv i København. Sigbrit og Dyveke fik altsaa fra nu af Bolig
tæt ved Slottet, et Udtryk for begges Uundværlighed. Men herved
strammedes Knuden. Der spilledes fra nu af højt Spil med baade
Kejserhof og Danmarks tilsidesatte Rigsraad om Datter og om Moder.
Torben Oxe blev dragen med ind i Spillet, hans Skæbne knyttet til
Dyvekes.

Det er uklart, hvad Rolle han egentlig har spillet. Maaske har han
været Medvider og Deltager i en fra Nederlandene udgaaet Plan om at
skafTe Kongens Frille af Vejen, spille hende det lovede »grove Puds«.
Maaske er han bleven indtagen af hendes Skønhed og har tænkt sig at
ægte hende. Maaske var det blot i et Anfald af sædvanlig Hensynsløshed,
at han engang paa Slottet i Kongens eget Værelse forgreb sig mod hende
og kastede hende om paa Sengen. At dette sidste er sket, har Torben Oxe
selv tilstaaet, og det udgør omtrent det eneste sikre, vi vide. Men
selv dette lidet5

er i sig uklart. Efter Datids Omgangsforhold kunde del ligesaa vel
betegne en højst fornærmelig Adfærd som en blot fortrolig Tilnærmelse,
der ifølge Skik og Brug, i det mindste nogle Aartier senere, endog var
tilladt enhver Herre overfor den Dame, han dansede med. Al lægge sig
sammen ovenpaa Seng svarede ved Aarhundredets Midle lil nutildags blot
at sætte sig sammen i Sofa.

Dyveke fortav overfor Kongen, hvad der var sket. Men Slotsskriveren
Hans Faaborg, der hadede Torben Oxe, meldte det hemmeligt til Christian
II. Hvorledes Hans Faaborg er kommen til Kundskab derom, vides ikke.
Det skete faar meget forskellig Belysning, alt eftersom Torben Oxe til
sin Underordnede mulig har pralet deraf, eller denne maaske selv har
været tilstede i Kongens Kammer, da det foregik. Da Christian II æskede
Forklaring af Dyveke, svarede hun med at erklære Hans Faaborg for en
Løgner og Bagvadsker. Sigbrit har vel stemt i med. Kongen, der alt var
ked af Hans Faaborgs stadige Angiverier og Krav paa tilsvarende
Belønninger, tabte da Troen paa ham. Istedetfor efter Løfte at forlene
ham med et Kannikedømme i Boskilde, sendte han ham tilbage til Torben
Oxe med hemmelig Befaling til denne om at undersøge hans
Slotsregnskaber. De bar sikre Spor af Underslæb. Han dømtes da til
Galgen og blev hængt i København i November 1516, Aaret før Torben Oxe.
Blandt de faa, der græd over hans hastige Død, var Dyveke, der med
Taarer udbrød: »I dette Menneskes Død har jeg stor Skyld. Den
barmhjertige Gud forlade mig min Synd!«

Hun blev selv den næste. Ved Midsommer 1517 døde hun pludselig,
formentlig af Gift, der var drysset paa nogle tidligt modne Kirsebær,
som hun nød. Bygtet udpegede Torben Oxe soin Gerningsmanden, der havde
sendt hende dem. Som Medskyldig nævnedes hans Fætter Knud Pedersen
Gyldenstjerne, der havde været tilstede, da hun nød dem.6

Kongen var overbevist om Torben Oxes Brøde. Forbitrelse over den nye
Udaad vakte Mindet om den tidligere Beskyldning mod Torben Oxe. Harme
og Skinsyge raabte om Hævn. Men som sædvanligt vidste Christian II at
forstille sig og skjule sine Følelser.

Forholdet mellem Konge og Lensmand var just i den Tid tilsyneladende
særligt godt. Nogle Dage forinden Dyvekes Død havde Torben Oxe faaet
kongelig Tilladelse til at indløse Lindholm Slot i Skaane, som en anden
havde i Pant, og selv beholde det uindløseligt i tolv Aar. Da Dyveke
var jordfæstet i Helsingør i de hvidklædte Karmeliteres Kloster, syntes
Kongen ogsaa at have glemt sine fordums Følelser for hende. Han lod
holde Fester paa Københavns Slot. Og ved en af dem kaldte han, som
halvt tilfældigt, Slotsherren hen til sig og spurgte ham i let,
fortrolig Tone: »Sig os nu sanden, Torben! Er det saa, som Din Skriver,
der blev hængt, fortalte os, at Du skal have haft med Dyveke at gøre.
Vi vilde gærne vide det for visse Aarsagers Skyld.« Forgæves forsøgte
de nærmest staaende, der havde hørt Kongens Ord, ved Vink og Miner at
vare Torben Oxe og mane ham til Forsigtighed. Han svarede leende, at
han aldrig var kommen hende for nær. Men da Kongen blev ved med
spøgende at fritte, endte han med at sige, at det iøvrigt ikke havde
skortet ham paa Vilje. Han havde baade anholdt om og eftertragtet
hendes Gunst, men aldrig opnaaet den.

Ved disse Ord skiftede Christian II Udseende og blev ganske tavs.
Forklaringen var givet paa det skæbnesvangre Optrin i Kongens Kammer.
Her forelaa nu paalidelig Tilstaaelse af Forbryderen selv. Det havde
ikke været et Udtryk for blot lidt fri Omgangstone, det var et Forsøg
paa Voldtægt. Ikke uden Grund sagde en af Tilhørerne bag efter til
Torben Oxe: »Du maatte give meget til, at Du ikke havde svaret, som Du
gjorde. Det var Fanden selv, der indgav Dig de Ord.«7

Til Overflod kom iler just i samme Dage skriftlig Klage over ny
Voldsomhed, udøvet af Torben Oxe mod en Monde. Bægeret var nu flydt
over Randen. Torben Oxe fængsledes. Det var Mogens Gjøe, der som
Rigsmarsk maatte udføre dette, bringe Torben og hans Fætter Knud
Pedersen Gyldenstjerne fra Slotsherrens Kammer over i det ulige mindre
hyggelige Fængselsrum i Slotstaarnet. Der sad de saa med Tærninger til
Tidsfordriv.

Kongen anklagede Torben Oxe for Rigsraadet, der var en Adelsmands rette
Værneting i alle Sager, som angik Liv og Ære, eller hvori Kongen var
Klager. Saa vidt man kan skimte, har Anklagen oprindelig været bestemt
til at skulle være en dobbelt. Mod begge de fængslede for Giftmord, og
mod Torben Oxe tillige for Besmittelse af den kongelige Seng. Anklagen
for Giftmord synes ikke at have kunnet tilstrækkeligt begrundes. Det
var maaske derfor, at Kongen helt opgav at føre Sag om Knud
Gyldenstjernes Delagtighed heri. Han lod sig nøje med efter at have
holdt ham længe fængslet at tage en stærk Forpligtelse af ham, at han
aldrig mere vilde komme Kongen for Øje. Det havde været vel for
Christian II, om denne Forpligtelse kunde være bleven holdt. Usynlige
Tærninger spillede imidlertid modsat Udfald. Det var Christian II, der
langt senere selv kom Knud Gyldenstjerne for Øje, da den fordums Konge
Aar 1532 kom sejlende fra Norge ned til Københavns Red. Det blev da
Knud Gyldenstjerne, der flk det Hverv at bringe ham til Fængslet i
Sønderborg. Her rev han den gyldne Vlieses Ordenskæde af hans Bryst og
skal efter Sigende tillige haanende have trukket ham i Skægget. Det
blev endelig Knud Gyldenstjerne, der som Befalingsmand paa Kalundborg
Slot lige til sin Død 1552 havde Tilsyn her med Christian II som Fange.

Heller ikke overfor Torben Oxe synes Anklagen for Giftmord at have
kunnet afgørende begrundes. Tilbage stod da8

kun Anklagen for Forsøg paa Voldtægt, der ifølge Gaards-rettens strenge
Bestemmelser straffedes med Død. Rigsraadet frifandt imidlertid Torben
Oxe. Saa vidt man kan forstaa, henvistes i Dommen til, dels at Dyveke
ikke var Kongens Hustru men kun hans Frille, dels at her ikke forelaa
nogen Voldtægt eller Voldtægtsforsøg men kun blotte Tanker, der ikke
ifølge Loven kunde straffes.

Mod Sædvane var Kongen ikke i Stand til at beherske sin Forbitrelse, da
Dommen forkyndtes. I heftige Ord bebrejdede han Rigsraaderne, at de
altid lod sig lede af Hensyn, der var Sagerne selv uvedkommende, og
derved skadede Riget. »Havde jeg,« sluttede han, »haft saa mange
Frænder og Venner i Raadet som Torben, da havde jeg vel fanget en anden
Dom. Men om saa Torben Oxe har en Hals saa tyk som en Tyr, skal han dog
miste den.«

Derpaa foretog han det usædvanlige Skridt at lade den af Rigsraadet
frifundne indstævne for en ny Ret. Han lod nedsætte en Gaardsret af
tolv Bønder fra nærmeste Landsbyer. Men ihvorvel Reiten blev sat efter
alle Regler: indenfor fire Tingstokke og paa Slotspladsen udenfor
Borgporten, saa gemte den dog i sig en afgørende Ulovlighed. Thi de,
der nu skulde dømme Slotsherren skyldig eller uskyldig, var ikke, som
Gaardsrettens egne Bestemmelser bød, hans Standsfeller, altsaa
Hofsinder eller lignende, men blot Bønder Ira Omegnen.

Bønderne erklærede Torben Oxe for skyldig, idet de anvendte den kendte
Retsformel: »Ikke vi, men hans egne Gerninger dømmer ham.«

Hermed var Kongens Ønske opfyldt og Torben Oxe fældet. Forgæves satte
Slægt og Venner alt i Bevægelse for at udvirke Benaadning. De lik
Rigsraadet til istedet for at nedlægge Indsigelse mod del skete at gaa
i Forbøn folden dømte. En Mængde andre ansete Adelsmænd, der var komne
til Herredagen, gik ligeledes i Forbøn. Del samme

gjorde den pavelige Legat, Arcinibold, som jusl befandt sig i
København. Ja, Dronning Elisabeth og alle hendes Fruer og Jomfruer
gjorde Knæfald for Kongen for al udvirke Naade. Alt forgæves. Christian
II var urokkelig. End ikke en kort Frist, hvorom Johan Oxe bad for sin
Broder, for at han for sin Død kunde gøre Hede for nogle
Familie-regnskaber, blev ham forundt.

Dag vandre videre ned ad de tætfyldte Gader, til han naaede det
sædvanlige Rettersted mellem Rosengaarden og Sankt Gertruds Kapel. En
Herold udraabte her hans Brøde og Dom. Men kækt og stolt bar Torben Oxe
sit Hoved, indtil Bøddelens Sværd afhuggede det. Hans Lig gjorde Vejen
tilbage og jordedes paa Helliggejstes Kirkegaard, skraas for Sigbrits
Vinduer.

Virkningen af Torben Oxes Dom og Død viste sig snart. Først paa
Overfladen, hos den letvakte Hob. Var Torben Oxe skyldig, maatte
sikkert hans sidste Offer være uskyldigt. Og ganske rigtig. Vagten paa
Slotsmuren saa 0111 Natten Lys skinne over Hans Faaborgs Hoved oppe i
Galgen. Det gentog sig Nat efter Nat. Mængden saa heri et Jertegn. Og
da Kongen selv en Nat havde overbevist sig herom, befol han, at
Skriverens Lig skulde nedtages af Galgen og kristeligen begraves.
Saaledes skete Retfærdigheden Fyldest. Mængden i København flk et nyt
Bevis for, hvilken Konge Landet besad i den folkekære Christian II, som
de med Stolthed havde regnet for deres fra han var Dreng. Ingen Kryben
for Adel og Gejstlighed, nej, lige Skel for alle, Store som Smaa.

Men hos Stormænd og Konge spirede af Torben Oxes Død dybere Følger. En
Brand var tændt, Lovløshedens blodige Sværd var draget. Daaden og dens
Følger vokste, det var som om Torben Oxes ustyrlige Voldsomhed
besjæledebegge Parter efter hans Død. For Stormændenes Vedkommende
førte det tilsidst til aabent Oprør og Frafald fra Landets lovlige
Herre og Konge. For Christian II's Vedkommende bredte den røde Prik sig
for Øjet, indtil den endte som Blodpølen i Stockholm.

2.

Landet var i Vaade. Medens Sverig under Gustav Vasa løsrev sig fra
Christian II's Herredømme, begyndte Lybæk Krig mod Danmark. Hammershus
blev indtaget, Helsingør ødelagt, København truet. Jydske Rigsraader
tilbød Kongens Farbroder, Hertug Frederik af Gottorp (den senere
Frederik I) Tronen, og han hyldedes i Viborg. Hans Søn, den senere
Christian III, gik over til Fyn, Gustav Vasa faldt ind i Skaane og
Blekingen, og Angreb rettedes mod Norge.

Fordreven til Sjælland syslede Christian II med Tanken om at drage
søværts til Nederlandene for hos sin Svoger Kejseren at ruste en Hær,
sydfra tilbagevinde Danmark og faa Hævn ovor sin troløse Farbroder. Da
han havde hørt de sidste trøstesløse Efterretninger fra Fyn — Rygtet
gik her alt, at Frederik I vilde lade ham selv halshugge og give hans
Dronning Elisabeth Hertug Christian til Ægte — gik han tavs hen til
Vinduet. Blikket søgte Fløjen paa Slotstaarnet, hvori Torben i sin Tid
havde siddet fængslet. »Naar Vinden føjer sig, rejser jeg.«

Den 13. April 1523 var en af de betydningsfuldeste Dage i Københavns og
Danmarks Historie. Alle var paa Benene, hver Plet var fyldt paa
Stadsmuren, i Kirketaarne og høje Bygninger, helt ud paa
Affaldsbunkerne i det side Jordsmon udenfor Østerport, hvor over
hundrede Aar efter Kongens Nytorv blev anlagt, ja langt nordefter op
til Landingsbroen ved Sankt Annæ stod der Hoved ved Hoved for at se,
hvad der foregik.

                   2. Christian II maa forlade Danmark

Hele Flaaden laa sejlklar inde i Havnen mellem Slottet og Vingaarden.
Over tvve Skibe, sagdes der. Fra Land og fra Slotso bragtes der
uafbrudt Sager ombord. Ud fra Sigbrits Gaard oppe paa Amagertorv blandt
andel en stor Pakkiste, hvori hun selv af Frygt for Overlast var gemt.
Klokken to gik Kongen, ledsaget af Dronningen og Børnene, ombord i et
af de største Skibe »Løven«. Hun havde ikke ladet sig tilbageholde af
Frederik I's Brev med fagre Ord om at blive i Riget og faa god
Behandling. Efter hvad Rygtet vidste at fortælle, havde hun svaret ham:
»Hvor min Konge er, er mit Rige.« Børnene var for smaa til at forstaa,
hvad der foregik. Hertug Hans, den ældste, kun fem Aar. Han havde været
betroet Sigbrit til Opdragelse, og engang i hendes Gaard nær bragt hele
København i Fordærv. Mod hendes Forbud var han en Dag listet ind i
hendes Sengekammer, kravlet op mellem alle de underlige Flasker og
Glas, som hun brugte til sine kemiske Studier, og havde her faaet fat i
en snurrig tyk en med lang Hals og en lille levende sort Tingest inden
i. I sin Befippelse havde han tabt Flasken og herved befriet den bundne
Djævel. Med et Brag, der rystede hele det faste Stenhus og Byen
tillige, fo'r under Torden og Lyn paa Stormvinger den onde Aand afsted.
Aldrig havde man oplevet Mage til Uvejr i København. Men hertil
indskrænkede sig ogsaa den lille Hertug Hans's historiske Betydning.
Han opnaaede vel siden at blive hyldet som Arving til Norge, 1531, men
døde Aaret efter i Regensburg, kun 14 Aar gammel. Han blev aldrig Kong
Hans II. De to Døtre, Dorothea og Christine, var begge spæde. De skulde
senere komme til at gribe ind i Danmarks Forhold.

I Land stod den gæve Henrik Gjøe, en yngre Broder til Mogens Gjøe.
Tiderne skilte. Mogens Gjøe var for faa Dage siden af Frederik I bleven
udnævnt til Rigshofmester som Løn for, at han havde hyldet den nve
Konge. Henrik12

Gjøe, Christian II's trofaste Mand, der mod Tidens Skik hverken forstod
sig paa Gods eller paa Penge, havde tappert kæmpet for hans Sag i
Sverig og nys, da Kongen betroede ham Befalingen i København og
Danmark, indtil han selv vendte tilbage med Hjælp, lovet at holde ud en
tre—lire Maaneder. Borgerne stemmede sikkert i med, da han til Afsked
gentog sit Løfte om tappert Forsvar.

Saa haledes Landgangen ind. Fortøjningstovene kastedes los. Og langsomt
gled den store Flaade for sagte Bør ud af Havnen. Ingen Jubel og
Støjen. Kun dæmpet Hvisken og Vinken med Haand eller Hue, mens mangen
Taare stille listed sig ned over Skæg eller Glatkind. Man fulgte
Sejlerne med Øjet, indtil de skjultes af Skovshovedpynten. Men ombord,
og vel ikke mindst fra »Løven«, fulgte Blikket fremdeles Kystens
Linier. Derinde bag det lille Næs med den skovklædte Hulvej laa
»Hvidøre«. Paa Marken dér havde Christian II og Elisabeth første Gang
mødtes under Paukeslag og Festlarm, medens Sigbrit og Dyveke skjult saa
til fra Hvidøres Ruder. Meget var sket siden da. Længer mod Nord gled
Skibene nær forbi Krogen og Helsingør. Med Deltagelse hilste alle her,
hvem Lybækkernes sidste Overfald havde sparet, den forbidragende Konge
og Flaade. »Gud signe!« og »velkommen igen!« slugtes af Afstanden. Men
lønligt søgte vel et Blik eller to ind til Karmeliterklostrets Mure.
Bag dem sov Dyveke den lange Søvn.

Kursen sattes nordvest for at klare Kullen. Som et uhyre Firben af
Fjæld krøb den op af Vandet. Saaledes som den nu lidt efter lidt atter
tabte sig i Mørket, havde Kongen og Sigbrit engang seet Afstand og
Aften lukke sig om Bergen. Først Tyskebryggen, Vaagen, Fløjfjældet ude
af Syne. Saa tilsidst af alle Lyderhorns den kække Gavlspids. Timevis
havde den fulgt dem, før den maatte vige. MellemBergen og Sundet laa
deres Dagsgerning. Skulde de gense den? skulde de vende tilbage?

Ud gled Skibene mere og mere i rum Sø. De duvede i Bølgerne, dukkede
med de bøje Forstavne og de knækmastede Bugspryd. All efter Alder og
Erindringsvægt lulledes de bortdragende vel enten i sødelig Søvn eller
plagedes af tungere Syn paa Fortid og Fremtid. Genkomst? Mørke forude.
Men mens Søerne snøftende slog mod Skibssiden og Plankerne sitrende
sukked, kunde det lyde for de tre som dansk Farvands Farvel, som Svar
paa Spørgsmaal om Genkomst: aldrig mere, aldrig mere, bedre ikke.

3.

Da Christian II og Flaaden var bortsejlet, kom der nyt Liv i
Bestræbelserne for at samle Danmark under Oprørernes Konge, Frederik I.
Med hvilken af de to Parter Slægten Oxe holdt, kunde der ikke være
Tvivl om. Torben Oxes Broder Johan, der forgæves havde bedt Christian
II om blot en kort Udsættelse af Broderens Halshugning, nærede det
bitreste Had mod den gamle Konge og var lutter Fyr og Flamme for den
nye. Allerede førend Flaaden var afsejlet, havde han sat sig i
Forbindelse med Frederik I og Hertug Christian. Han begav sig personlig
til Fyen for mundtligt at give dem alle ønskelige Oplysninger om
Stemningen paa Sjælland og Laaland, om Christian II's Stridsmagt dèr,
og hvilke Forsvarsanstalter man havde truffet. Han tilbød, at han, naar
han atter var vendt tilbage, vilde sende Baad i Søen den Dag, Frederik
I's Hær skulde lande, og give den alle de sidste betydningsfulde
Meddelelser, for at Landgangen kunde lykkes.

Johan Oxes Iver var Tak værd. Den fik ogsaa senere, da Frederik I havde
vundet hele Landet, sin fortjente Løn. Johan Oxe blev baade Medlem af
Rigsraadet, fik

Johan Oxes Iver var Tak værd. Den fik ogsaa senere, da Frederik I havde
vundet hele Landet, sin fortjente Løn. Johan Oxe blev baade Medlem af
Rigsraadet, fikRidderslaget og derhos Ravnsborg Len paa Laaland, der
laa saa bekvemt nær ved hans egen Gaard Nielstrup sammesteds. Men han
var dog en af de mindre betydelige Mænd. Hans Værd og Anseelse beroede
maaske mest paa, at han var gift med Rigshofmester Mogens Gjøes Datter,
Mette. Deres lille Søn, Peder Oxe, der engang skulde blive Slægtens
berømteste Mand, var paa denne Tid endnu kun en treaars Dreng. Ogsaa
han delte forøvrigt Dom med Datiden, naar han siden i sin Opvækst halvt
ubevidst tog Arv, Belæring og Eksempel især fra sin Moders Slægt.
Oxernes hensynsløse Kraft var god som Naturstamme. Men den lik kun ret
Betydning ved at indpodes med Gjøernes Egenskaber. Aldrig havde disse
ytret sig saa stærkt og klart som just paa denne Tid. Derom maatte alle
være enige, at det var Slægten Gjøes to betydeligste Mænd,
Rigshofmesteren Mogens og hans Broder Henrik Gjøe, der gav Aaret 1523 i
Danmark sit Præg, klarest udtrykte, hvad der rørte sig i Folket.

Rigshofmesteren Mogens var først og fremmest en rig Mand. Som ung
Hofsinde havde han ægtet den Tids rigeste Parti, og siden gennem
Mødrenearv, Fædrenearv, kloge Køb, store Forleninger mangefold forøget
sin Formue. Med Beundring udtalte senere hans Standsfælle, Historikeren
Arild Hvitfeld: »Hans Lige paa Jordegods har ikke været her eller i
Tyskland i nogle hundrede Aar.«

Men Mogens Gjøe var mere end dette. Han var derhos i Besiddelse af alle
de dygtige og hæderlige Egenskaber, der lod sig forene med og godt
kunde trives paa den faste Grund: det erhvervede Jordegods'
Urokkelighed. Han var saaledes ikke blot en Mand af klar Forstand og
udmærket Forretningsdygtighed, men besindig, trofast og tilpas
ridderlig. Intet Under, at han nød stor Anseelse baade nedefter og
opefter, og fra ung kom til virksomt at deltage i alle Kongehusels og
Rigets vigtigste Begivenheder. Smukt og ulasteligt udtrykte han det
Blivendes, Solides og Vel-15

tjentes Kongetroskab, den Klippegrund, der uden at rokkes af
Begivenhedernes Vande over den netop giver disse Dybde og Farve.

Men just derfor havde de sidste Aars Begivenheder været ham vanskelige.
Saadan en Havgasse som Sigbrit var ikke let at behandle. Hun savnede
Dannelse og den rette Maalestok for Mogens Gjøes Betydning. At han
efter Kongens Ønsker og som man tør tro med Fordel havde solgt Kongen
sin Gaard paa Amagertorv til Bolig for hende og Dyveke, var ikke mere,
end hvad han skyldte sin Herre. Men hun var højst ubehagelig at skulle
forhandle med. Vovede hun ikke endog at overfuse Kongen selv, ja paa
sin plumpe Vis at kalde Hans Naade for en »Maliert« (et Fæ) eller
andet, saa at han tilsidst veg for hendes hvasse Tunge. Overfor Mogens
Gjøe og andre Landets fornemste Mænd havde hun saa lidt Respekt og
Forstaaelse, at hun i sin Uvidenhed om, hvad der hørte sammen, talte i
samme Aandedræt om Jordegods og Len og om Tyve, Forrædere, Hjul og
Stejle. Det var klart, at hun for Kongens og Landets Skyld burde
fjærnes.

Det Forsøg herpaa, som man havde gjort under Paaskud af Bekymring over
Kongens forargelige Samliv med en Frille, havde kun ført til den lidet
betydende Dyvekes Død. Sigbrit var blot bagefter vokset fastere i
Indflydelse og Magt. Saa havde Mogens Gjøe hemmeligt henvendt sig til
Paven for ved kans Mellemkomst at faa hende fordreven. Men Sigbrit var
fortræffeligt underrettet og havde faaet Lejlighed til at se Mogens
Gjøe i Kortene. Fra nu af hadede hun ham af et godt Hjerte og søgte at
ægge Kongen imod ham. Hun kaldte ham i Christian II's Paa-hør med det
træffende, men derfor mest ophidsende Øgenavn : »Kongen i
Nørrejylland«. Hun søgte at berede ham en Torben Oxes Skæbne. Flere
Gange »løj hun mig Halsen fra«.

Mogens Gjøes Stilling var da undergravet, da den nørre-16

jydske Adel i Januar 1523 paa et Møde i Viborg opsagde Christian II
Huldskab og Troskab og sendte Mogens Munk afsted til Gottorp for at
tilbyde Hertug Frederik Tronen. Øverst blandt de Mæiyi, der tilbød
Hertugen Danmarks Krone, stod i de Breve, som Overbringeren medbragte,
Mogens Gjøes Navn, — men hans Segl under Brevene manglede. En ikke blot
forsigtig, men sømmelig og værdig Mellemvej for en Mand, der som stor
Lensbesidder og tilmed Rigets Marsk dog virkelig havde visse Hensyn at
tage. Mogens Gjøe søgte da ogsaa fremdeles at mægle mellem Kongen og
Oprørerne. Først da Christian II havde forladt Nørrejylland og Hertug
Frederik med en Hær var rykket ind og truede Mogens Gjøe paa Liv og
Gods, kunde denne som Rigets Marsk passende give efter. Han afsendte
den 19. Marts et Opsigelsesbrev til Christian II, hvori han bevidnede
sin Sorg over at maatte gøre dette Skridt og tilføjede, at han af Frygt
for Sigbrit ikke kunde komme over til Kongen paa Sjælland. En
uomtvistelig Sandhed. Torben Oxes Skæbne vilde have været ham vis,
dersom han ovenpaa dette havde vovet sig for Kongens Øjne. Derpaa
hyldede han Frederik I og medunderskrev i Marts den nye Konges
Haandfæstning. I klar Forstaaelse af en saadan Mands Værd udnævnte den
nye Konge straks den fordums Rigs-marsk til Rigets Hofmester.

I værdig og tilpas dæmpet Form havde Mogens Gjøes Færd udtrykt, hvad
der var foregaaet i Danmark. Ved sin ubesindige Optræden og Lytten til
Sigbrits Raad havde Christian II tilsidst tabt Fodfæstet i Landet og
Jordsmonnet var gledet fra ham. Mogens Gjøe var selv Jordsmonnet.

Anderledes hans yngre Broder Henrik Gjøe. Han hørte til disse let
bevægelige Naturer, hvis Midtpunkt ikke solidt laa i dem selv men
stadigt i noget udenfor dem, som de følte Trang til at føje sig efter
og ranke sig op om. Jordegods og Fenge forstod han sig ikke synderligt
paa. I saa17

Henseende slægtede han kun daarligt efter sin Fader Eskild Gjøe, der
alle sine Dage havde været en drabelig Gods-samler. Han var død 1500
paa sin Gaard Tordsø ovre i Skaane, som han havde nappedes om med en
ligesaa forslagen Godssamler, gamle Hr. Johan Oxe, hvis Særfelt havde
været at købe .lordegods af Enker. Til Held for Eskild Gjøe blev Johan
Oxes Hustru selv Enke under Striden, saa at hun i Retstrætterne blev
nemmere at faa Bugt med for Eskild Gjøe. At det herved maaske ikke var
gaaet saa ganske lovligt til, kunde muligt sluttes af, at længe efter
fandt Sønnen Mogens Gjøe det formaalstjen-ligt at afspise Enkens Søn,
Johan Oxe, med en af sine Døtre, Mette, til Ægte samt hermed følgende
ubestemt Udsigt til mulig Arv. Grundlaget for Gjøernes og Oxernes
Familieskab, og dermed for den lille Peder Oxes Herkomst, var saaledes
Godsbedrag.

Eskild Gjøe døde 1500 og efterlod hvert af sine tre Børn en anseelig
Hovedgaard. Sønnen Mogens, den senere Rigshofmester, havde alt i
Faderens Live gjort ham inderlig Glæde ved at gifte sig langt flere
Hovedgaarde til, end hele Familien nogensinde havde ejet. Ham kunde man
stole paa. Mindre paalidelig var den yngre Søn, Henrik. Slægtede han
muligt Moderen paa, der havde forladt Mand og Børn for at give sig i
Kloster? Ved Skiftedelingen efter Fadex-en tilfaldt der ham ved
Lodkastning Gisselfeld med betydeligt Jordegods. Men han synes ikke at
have gjort synderligt derved, i hvert Fald ikke for at forøge det med
mere.

Derimod var han en trofast Kongetjener, lige brugbar i blot fredelig
Sendefærd og som Kriger baade til Lands og til Søs. Han var en af de
fire Mænd, der hjemførte Christian II's Brud Elisabeth fra
Nederlandene. Siden deltog han med Hæder i Kampene i Sverig, udmærkede
sig baade i Slaget ved Bränkyrka og udenfor Upsala. Ved begge Lej-18

ligheder havde han til Vaabensvend den ligestemte, djærve Peder Skram.
Ved Kroningen i Stockholm 1520 høstede han Sejrens Løn i Form af at
hære Rigsæblet for Kongen og blive slagen til Ridder. Fede Forleninger
derimod synes han at have glemt at bede om. I)a efter det stockholmske
Blodbad Sverig gik tabt for Christian II, indsatte denne som sidste
Middel Henrik Gjøe til Statholder i Sverig. Og virkelig bragte han
gentagne Gange med Flaade Besætningen i Stockholm fornøden Hjælp. Men
Faren nærmede sig Kongen selv. Henrik Gjøe maatte tilbagekaldes til
Sjælland, hvor han under Krigen med Lybækkerne var Befalingsmand for
Rytteriet, og da Christian II rejste hort, fik han af ham endnu engang
betroet en lige saa højt klingende som farlig Post, denne Gang som
Statholder i Danmark. Det lød, som vi har set, af langt mere end det
var. Danmark var Sjælland. Og Opgaven indskrænkede sig til om muligt at
forsvare København i tre-fire Maaneder, indtil Kongen kunde bringe
Hjælp.

Ved et underligt Skæbnens Spil var saaledes de to Brødre blevne
stillede overfor hinanden, hver især som Formand for et af de to
Hovedpartier, der delte Landet. Fædrelandets Skæbne laa i deres Haand.
Begge følte de sig sikkert besjælede af varm Vilje til at fremme
Landels Vel. Men Forskel i Forudsætninger drev dem i modsat Retning. Og
som for at have dem til bedste, havde de ydre Forhold tvunget dem hver
især over i den Stilling, hvor de tilsyneladende mindst hørte hjemme.
Den forsigtige, konservative Mogens stod i Spidsen for Oprørerne og det
Nye. Den let bevægelige Henrik, altid Fyr og Flamme, kæmpede for det
Bestaaende, det lovlige Gamle.

Et lille, skarpt Strejflys gled i det afgørende Øjeblik hen over begges
Person og blottede en Forskel i Livssyn og Karakter. Mogens reddede alt
sit Jordegods og blev Rigshofmester tillige ved paa rette Tidspunkt at
hyldeFrederik I. Henrik solgte, endnu før Christian il var afsejlet,
Størsteparten af sit for at skaffe Penge til kraftigst muligt Forsvar.

4.

Selvfølgelig maatte der mægles. Og ingen var lier nærmere til roligt og
forstandigt at paavirke den ubesindige Henrik Gjøe end hans overlegne
Broder Rigshofmesteren. Han var allerede i Embeds Medfør kaldet hertil.
Men fuldt saa meget af rent personlige Grunde. Thi Broderens Optræden
kastede en Skygge over hans egen. Denne Troskab mod den fordrevne Konge
indeholdt en fornærmelig Indsigelse mod hans egen Hæderlighed, et
skarpt Angreb mod hans Ulastelighed og Evne til i rette Øjeblik at
vælge det ene Bette.

Men naturligvis maatte der indrømmes Henrik Gjøe Tid til at foretage
sømmeligt Omslag. Der kunde ikke indvendes noget mod, at han søgte at
samle sine Ryttere og Landsknægte for at hindre Frederik I's Stridsmagt
i at komme i Land ved Korsør — det Len, som han engang havde haft, men
naturligvis ikke vidst ligeoverfor Kongen og Sigbrit at bevare. Dette
Forsøg af Henrik Gjøe paa Modstand var saa meget mere tilladeligt, som
hans Lands-. knægte, da det kom til Stykket, nægtede at kæmpe i aaben
Mark, saa han maatte gaa tilbage igen til København. Sligt var kun et
godt Bevis paa Henriks gode Vilje. Ogsaa Mogens havde jo i Nørrejylland
holdt ud og gjort passende Modstand til det sidste. Alt tager sin Tid.
Der kunde endnu ikke bebrejdes Henrik Gjøe noget, fordi han var
bagefter. Vestenvind stryger over Jylland, førend den naar til
Sjælland.

Men da saa Vestenstormen var der, da Frederik I's Hærmagt var i Land,
og Lensmændene paa alle Sjællands faste Slotte overgav sig, faldt fra
som moden ormstukken Frugt i Abildgaard, ja raslede af som Hasselnødder
en Stormnat,

saa var Øjeblikket kommet for Henrik lil med Ære at gaa over til
Frederik I. Men han var halsstarrig. Ligesaa kortsynet og ilter i
København, som da han ved Korsør vilde give Tegn til sine Ryttere til
at hugge ind paa de trodsige, langt talrigere Landsknægte. Eller var
han maaske blot beregnende og ønskede tilstrækkeligt Vederlag? Vel, der
tilbødes ham den anseelige Sum af 100,000 Kroner for at overgive
København. Men lian svarede Nej. Da vrededes Hans Naade og fangede
Sagen an paa en anden Rov. Ifølge kongelig Refaling blev alt Henrik
Gjøes Eje paa Sjælland, baade Gisselfeld, Røndergods og Løsøre erklæret
for »frit Bytte« og af Kongen overdraget til andre. Ja selv hans
Fæstemø ük Tilhold om at hæve sin Trolovelse med ham. De venlige
Forhandlingers Tid var omme. Mogens Gjøe havde ikke kunnet udrette
noget med sin Broder. Sagen var, at Henrik Gjøe led af en Grundmangel,
som Datiden havde svært ved at forstaa endsige tilgive. Han agtede ikke
Gods og Penge som de burde, men satte i sin Enfold snart et, snart et
andet over det. Han var med andre Ord: dum. Som hint djævelske
Kvindfolk havde vovet at kalde endogsaa hans Herre: »en Maliert«.

Saa fik da Kartoverne at tale, Lod og Krudt afgøre Sagen. Onsdag den
10. Juni 1523 begyndte Københavns Belejring. Frederik I ankom før
Solopgang med sin Hær og slog Lejr med Hovedstyrken paa Landsbyen
Serritslevs Marker, omtrent paa det nuværende Østerbro. Tillige
anlagdes en Skanse paa Valby Bakke, saa at man havde Forbindelse til
Søsiden baade med Sundet og med Kalveboderne. Samtidigt indesluttedes
Staden til Søs af 23 Krigsskibe, de fleste fra Lybæk.

Men Henrik Gjøe og Borgerne i København var ved godt Mod. De fyrede
muntert løs med Skytset fra Murene, hvor efter Datids Skik liver Kanon
var dækket med et Plankeskjold, der kunde sænkes ned, naar den skulde
af-21

fyres, de saakaldte »Katte«. Man gjorde dristigt Udfald. Mangen
Sinaatræfning stod mellem Muren og Peblingesøen, hvor Jordsmonnet var
fladt og blødt. Fra begge Sider førtes Forstærkninger til, og der
udviklede sig stundom en større men dog ikke afgørende Kamp, mens del
knirkede og dundrede fra »Kattene«, og Angriberne gav Svar med Lejrens
Kartover. I en af disse Træfninger blev Henrik Gjøes tidligere
Vaabensvend Peder Skram haardt saaret; nu kæmpede han paa fjendtlig
Side mod sin fordums Herre. Da Angriberne tydeligt nok ikke turde vove
en Hovedstorm, steg Modet svært hos de belejrede. Det gav sig Luft ikke
blot i Tilraab af Haansord fra Murene, men paa Trods drev man stundom
Byens Kvæg ud paa Græs foran Portene.

Til Søs gik det endnu heldigere for de indesluttede. Skønt Byen
bevogtedes af 23 ljendtlige Krigsskibe, og Fjenden haabede ved
Afspærring af Tilførsel at kunne tvinge København ved Hungersnød til
Overgivelse, saa antog Forholdene snart modsat Præg. I København
byggede man sig lette Jagter og Robaade, hvormed man, vel mest om
Natten, listede sig igennem den fjendtlige Skibsrække. Ude i Sundet tog
man saa som Fribyttere, hvad der faldt for, ikke blot Førselsskibe til
Lybækkerne men mangt et velfyldt og velbevæbnet Fartøj, som danske
Adelsmænd i dyre Domme havde udrustet til Kongen. Med Vennerne ovre i
Malmø vedligeholdt man en livlig Forbindelse. Til Slut regnede man at
have alene paa denne Fart omtrent otte Jagter i daglig Gang. Med
Beboerne paa Sjællands Kyst lige fra Helsingør til Køge Bugt kunde man
med Lethed ved Hjælp af Baade slaa en Handel af om Levnedsmidler. De
undte alle Byen det vel. Indbyggerne i København led da ingen Nød.
Forgæves befalede Frederik I at hindre alt dette ved at forsænke nogle
større Skibe i Indløbet til Stadens Havn. Lybækkerne, der gerne voldte
København hvert muligt Afbræk i Skibsfart og Han-del saa vel i Krig som
i Fred, har sikkert gjort deres bedste for at efterkomme denne
Befaling. Men mangelfuldt Kendskab hos de udførende eller Strømmens
Magt kom Byen til Hjælp. Forsænkningerne gjorde ikke nogen nævneværdig
Skade.

5.

Trods al Henrik Gjøes og Borgernes Mod og Virkelyst beroede dog
Belejringens Udfald ikke paa dem, men paa hvorledes det gik Christian
II. Han havde været hos sine Slægtninge i Nederlandene og anmodet om
Hjælp, og ligesaa i England hos Kong Henrik VIII. Men omsonst. Det gik
ham ikke bedre hos Fyrster i Tyskland. Endelig lykkedes det ham dog at
hverve en Hær, der skulde føres mod Holsten. Forfærdet ilede Frederik I
did og slog med alle de Tropper, han kunde samle, Lejr paa Grande Hede
i Stormarn for at afværge Angrebet. Han befalede, at Belejringen af
København skulde hæves, og det mest mulige Mandskab herfra føres over
til hans Hjælp. Thi i Passet ved Grande, Hovedvejen op til Holsten,
vilde det nu blive afgjort, om Frederik I eller Christian II skulde
være Herre i Danmark. Mogens Gjøe og de danske Rigsraader var
imidlertid yderst sendrægtige og uvillige til at lystre. Ikke fordi de
vel nok indsaa, at Frederik I havde Bet. Men en endnu nærmere Fare
truede dem, hvis Henrik Gjøe fik frit Spillerum og i Spidsen for sin
Hær og Sjællands samlede Almue mejede dem og deres svækkede Skarer ned
— østfra tilbageerobrede Landet for Christian II.

Øjeblikket var skæbnesvangert. Men den mægtigste Magt, Penge, afgjorde
Sagen. Christian II's hvervede Hær nægtede at rykke frem, førend den
lik sil Sold udbetalt. Udsigt til Efterbetaling i Form af Plyndring i
Lybæk og Holsten kunde ikke afgøre Sagen. Hæren skilles ad, og tvungen
til haarde Forskrivninger for Fyrsternes virkelige

eller paastaaede Udlæg inaatle Christian II gældhunden og fortvivlet
trække sig tilbage. Frederik I aandede lettere. Faren drev atter nord
paa.

Ogsaa i Lejren udenfor København raabtes der paa (ieldl (ield!
»Hytterne«, skrev Johan Ranzau, »ride op og ned i Lejren og jage mig
fra en Lejrhytte til en anden.« Sluttelig tog de paa et samlet Møde den
Beslutning at ride hort til Boskilde. Landsknægtene truede med at gøre
Oprør og slutte sig til Henrik Gjøe og hans Knægte inde i den belejrede
By. Tilsidst indsaa de dog som fornuftige Folk, at, naar det ikke
forlangtes af dem, at de skulde lade Livet, inden de havde faaet Sold,
var det uklogt at indlade sig paa nye, usikre Eventyr. Bedre at give
lidt Henstand og holde sig til dem, der dog havde Landets Sul inde.
Hertil kom, at der tilstodes dem enkelte Extra-For-nøjelser. En Fænnike
(Afdeling paa 150—200 Mand) Landsknægte, der med særlig Voldsomhed
havde truet Johan Ranzau paa Livet, hvis der ikke snart udbetaltes
Sold, lik saaledes et Ferieophold i Næstved, hvor der endnu var noget
at plyndre, medens alt var afbrændt udenfor København. Og Rytterne fik
et muntert fjorten Dages Ridt Sjælland rundt, for »at straffe
tilbørligen med Sværdet« eller med Bøder alle de Bønder, der holdt med
Christian II. Da disse var talrige, men spredte og vaabenløse, var
dette da en Lejlighed, hvor en ærlig Svend vel kunde bjerge sig lidt
paa egen Regning.

Bedst saa det paa en Maade ud inde i København. Her havde Christian II
efterladt Penge til at lønne Krigsfolket med i fire Maaneder. Men da
denne Tid var forløben, maatte Henrik Gjøe laane sig frem hos Borgerne,
og da denne Kilde tilsidst var udtømt, søge at stille de tyske Ryttere
og Knægte tilfreds ved egen Rorgen og løse Løfter om Penge, der vistnok
snart vilde komme. Alt stod og faldt jo med Christian II's forventede
Sejr i Holsten.24

Endnu en sidste glad Dag oplevede man i København. Den 10. November
saas nordefter en lille Flaade af fremmede Skibe. De styrede løs paa de
fjendtlige ude i Sundet. Og se, Lybækkerne flygtede, skønt de var langt
talrigere. For alle Sejl løb de væk og blev borte med det samme, Sundet
var frit. Der kunde ikke være Tvivl om, hvem de fremmede var. Man kunde
skelne »Løven« iblandt dem. Var Kongen selv med'? Nu dundrede Skuddene
ind imod Lejren ved Serritslev. »Løven« viste Tænder. Og snart hev de
under uhyre Jubel Trosserne ud og laa fortøjede i det gamle Leje ved
Bremerholm. Alt Skytset Murene og Voldene rundt løsnedes til
Velkomsthilsen. Vel var Kong Christian ikke selv med, det var blot et
Budskab fra ham. Magert om man saa vil, kun »Løven«, »Snogen«, en
Hamburger Bark og en Jagt, fyldte med Levnetsmidler og Krudt, men ingen
Penge eller Landsknægte, kun dobbelt Besætning af Baadsfolk. Men hvo
tænkte for Glæde nøjere over sligt? De lire synede af otte. Thi de
havde ligget paa Lur oppe under Norge for at kapre Lybækkere fra
Bergen. Og de havde fanget lire, tre lybske og et hamborgsk Skib, alle
ladede med Berglisk. Et femte havde de maattet opbrænde, da det var for
stort til at bemande og slæbe med. Og Aftenen gik med at fortælle og
høre om alle deres Bedrifter, mens der tændtes Glædesblus i Gaderne, og
brændende Begkranse lyste fra Vor Frue Kirke-taarn, med dets lire smaa
Hjørnetaarne foroven og det vældige Spir. Det kunde tydeligt sees ude i
Serritslev, Solbjerg og paa Valby Skanse.

Kun én delte næppe trods alt sit sorgløse Mod Mængdens overstadige
Glæde. Det var Henrik Gjøe. Netop Dagene forud havde han faaet sikker
Efterretning om, hvorledes det var gaaet med Christian II og hans
forventede Erobring af Landet sydfra. Ikke Spor af Haab eller Udsigt
mere. Henrik Gjøe havde fortiet denne Efterretning25

lor Borgerne. Men Broderen Mogens Gjøe, der fra nu al indledte
hemmelige Forhandlinger med ham, skulde vel vide simpelt og klart at
gøre ham begribeligt, hvor fortvivlet Stillingen var og hvor
meningsløst at fortsætte Kampen. Den tilførte Hjælp havde selvfølgelig
i sin Ubetydelighed intet at sige. Lybækkernes Flugt lige saa lidt.
Mogens Gjøe kunde her vistnok ved aabent at fortælle, hvad der var
sket, befæste sin yngre Broders vante Tillid til ham. Han havde selv
været ombord hos dem, da de lire Skibe kom, havde tigget dem om at
blive og kæmpe, tilbudt dem at bemande de lybske Skibe med sine egne
Folk og lovet at betale al den Skade, Flaaden maatte lide. Omsonst.
»Slemmeligen og skammeligen« var de fejge Kræmmere flygtet hjem. Men
hvad betød det i Virkeligheden? Intet. Med Sund og Kalvebodstrand
tillagte af Is var København langt mere afspærret og udsat for Storm,
end naar Lybækkerne laa der. Og det afgørende: Fortsat Kamp til ingen
Verdens Nytte. Christian II kom dog ikke. Derimod kunde Henrik Gjøe ved
nu at stille sine Betingelser sikre ikke blot de Hinke Borgere og sine
tapre Folk, men Byen, hele Landet, ja sin fraværende Herre tillige gode
Vilkaar.

Henrik Gjøe var en tapper, højsindet, uegennyttig Mand, villig til at
opofre sig og sit for hvad, han fandt det værd. Men han var mere
raadsnar i Kamp end i Ordveksel. Og Broderen Mogens overgik ham langt i
Verdenskløgt, Beregning og Behandlingsevne. Intet Under, at Johan
Ranzau paa eget Ansvar holdt Bigshofmesteren tilbage fra Herredagen,
der just afholdtes i Odense, fordi hans Nærværelse som Forhandler i
Sjælland var aldeles uundværlig. Og intet Under, at Frederik I paa
Forhaand billigede enhver Overenskomst, som han maatte kunne bevæge
Henrik Gjøe til.

I henved et Par Maaneder varede disse Forhandlinger, hvori Henrik Gjøe
krympede sig under Stillingens Haab-26

løshed og Forsøgene paa — vejledt af Broderen — at ordne alt paa det
bedste. Han stillede de mest vidtgaaende Krav, som Ære og Hensyn til
andres Vel syntes at paalægge ham, og han fik dem alle opfyldt. Han tik
først og fremmest Lov til at sende Bud til Christian II i Tyskland og
meddele ham, at han kunde holde København et Par Maaneder endnu, hvis
Kongen mente til den Tid at kunne bringe ham Hjælp. Hvis Christian II
ikke var i Stand hertil, skulde Henrik Gjøe gaa ind paa at overgive
Byen til Frederik I. Men alle Byens Friheder og Bettigheder skulde
tilsikres den og ligeledes fuldstændig Straffrihed for enhver, baade
Borgerne i Byen og alle dem fra Landet, der havde ydet den
nogensomhelst Fonn for Bistand. Frederik I's Krigsfolk maatte efter
Overgivelsen kun drage igennem København, ind ad den ene Port og ud ad
den anden, og maatte ikke engang blive Natten over i Byen. Selv skulde
Henrik Gjøe og hans Undergivne have Lov til i de første to Aar at drage
ud af Biget og tjene, hvor de lystede. Vilde han i den Tid paaføre
Biget nogen Fejde, skulde han dog først paa Riddervis gøre »ærlig
Forvaring« derom. Men alt deres fratagne Jordegods og rørlige Ejendom
skulde nu straks gives dem tilbage. For Henrik Gjøes Vedkommende
stilledes der ham derhos af den omsorgsfulde Broder Vordingborg Len i
Udsigt. Og da den Mulighed jo laa nær, at Christian II ikke kunde
betale al Bytternes og Knægtenes tilgodehavende Sold, og man derfor
vilde bolde sig til Henrik Gjøe som den, der var gaaet i Borgen derfor,
skulde han ogsaa i saa Henseende hjælpes til at klare sine
Forpligtelser. De lire Krigsskibe, der var sendte ham til Undsætning,
skulde betragtes som lians personlige Eje. Han maatte gøre med dem,
hvad han lystede, overlade dem til Christian II, om han vilde. Men hvis
denne ikke indløste dem, lovede i hvert Fald Frederik I at ville yde
ham omtrent 25,000 Kroner i Betaling for dem inden enbestemt Frist, for
at han dermed kunde dække sin for Christian II paatagne Gæld.

Det var da vistnok 'med Følelsen af at have gjort sin Pligt til det
yderste, at Henrik Gjøe den (i. Januar lf)24 i Spidsen for sine Folk
drog ud af København under Vaaben med Trommer og Piber og med oprejste
Faner og modtoges udenfor med alle krigerske Æresbevisninger. Rygtet om
hans tapre Forsvar var faret vide om. Han havde kun lovet at holde Ryen
i lire Maaneder og havde holdt den i den dobbelte Tid. Han drog afsted
som den samme trofaste Tjener, han altid havde været. Over Køge forbi
sin Gaard Gisselfeld, videre sydpaa over Præstø og til Vordingborg.
Ikke for at blive dér som Lensmand, men videre over Falster og Laaland
til Udlandet for paany at tilbyde Christian II sin Tjeneste.

Vinterkulde sinkede Rytternes og Knægtenes Overfart med Færger til
Heiligenhafen i Holsten. Meddelelser fra Lybæk skræmmede Frederik I op
med Rygtet 'om, at Christian II forklædt var landet eller vilde lande i
Laaland og ved Henrik Gjøes Hjælp var i Færd med, støttet af hans Folk
og Bønderne, at tilbageerobre Landet. Det tilraadtes derfor at bortføre
alle Færger og Skuder fra Laaland, afskære al Tilførsel af
Levnedsmidler, saa at Henrik Gjøe og hans Hær maatte splittes ad eller
vansmægte. Rygtet talte usandt, men vidnede om, hvor opskræmte Sindene
endnu var. Den 24. Februar landede Henrik Gjøe og hans forfrosne Skarer
i Holsten.

Man aandede lettere i Danmark. Spillet mellem de to Brødre Mogens og
Henrik Gjøe om Landets og eget Ve og Vel var nu til Ende. Fremtiden
skulde vise, hvem af dem der havde spillet finest.

                          6. Henrik Gjøes Død

6.

Henrik Gjøe drog ned til Wittenberg for at aflægge fuld Beretning for
Christian II, som opholdt sig dér. Men mistænksom til det yderste
opdagede Kongen snart det svage Punkt i Overenskomsten om Københavns
Overgivelse. Hvad var det, at de fire Krigsskibe, som Christian II
havde sendt til Københavns Hjælp, nu tilhørte Henrik Gjøe og af Kongen
kunde indløses hos denne? Hvo havde Bet til at overdrage Henrik Gjøe
Kong Christians Eje? Hvor havde Henrik Gjøe turdet understaa sig at gaa
ind paa sligt! Og hvis Kongen virkelig gik i Fælden og indløste de fire
Skibe hos Henrik Gjøe, hvorledes vilde denne saa skaffe ham dem! De laa
fortøjede ved Bremerholm og vilde forblive i Frederik I's Magt, om saa
Christian II betalte nok saa meget for dem i Wittenberg. Henrik Gjøe
var trods sin paastaaede Troskab ligesaa upaalidelig som alle de andre.
Ikke en Hvid skulde han have for dette Fastelavnsspil.

Dybt nedslagen og krænket over Kongens Mistillid drog Henrik Gjøe til
Bremen. Men hans gande Troskabsfølelse var ikke dermed udbrændt. Han
vilde aftvætte denne Skamplet; ved et nyt Tog mod Frederik I vise
Christan II, at han var ham tro som altid. Hvo kunde vide, maaske
tilbagevinde Danmark for ham, eller dog blot hjemføre de fordømte fire
Skibe, som han nu snart ikke vidste hverken ud eller ind om, hvem de
tilhørte med Bette.

Slig Beslutning var dog lettere at fatte end at udføre. Alle, hvem han
henvendte sig til om Skibe eller Mandskab, spurgte først om Penge. Og
Ulykken var, at selv var han omsværmet af Kreditorer som af Fluer paa
en Sommerdag. Næppe opdagede de, at der var noget i Gære, førend de
mente ved at klemme ham at faa muligt Christian II til at betale for
ham. En Tidlang holdt de ham endog fast som gældbunden Fange, der ikke
maatte forlade Bremen.29

Forgæves henvendte han sig til Christian II om Hjælp til Toget.
Ubønhørlig og mistroisk som forhen.

Da Mogens Gjøe og de andre i Danmark kunde tænke sig. at han nu vel
endelig maatte være tilstrækkelig mør, ankom der en skønne Dag
Udsendinge til ham fra Danmark. De overbragte ham fra Frederik I de
gamle fristende Tilbud. Gisselfeld og alt Jordegods og Løsøre tilbage,
de 25,000 Kroner udbetalt for Skibene og derhos Vordingborg i
Forlening. Hans ventende Fæstemø i Danmark føjede vel sine Opfordringer
til. Hvad skulde han gøre? De to Aar, hvori han havde frit Lejde til at
tjene Christian II mod Danmark, var snart ved at udløbe. Ikke Gran af
Udsigt til at kunne udrette noget for sin gamle Herre, der kun mødte
ham med krænkende Mistillid. I Bremen blot Skam og Usseldom. Hjemme
Fred og Anseelse. Henrik Gjøe skrev under og vendte i August 1525
tilbage til Danmark.

Men skønt Frederik I med sædvanlig Menneskekundskab mødte ham med
Tillid og efterhaanden hædrede ham paa forskellig Vis — han optog ham
saaledes f. Eks. i Bigs-raadet og indsatte ham tilsidst endog sammen
med Anders Bille til Høvedsmænd paa Sjælland — saa var og blev Henrik
Gjøe fra den Stund en slagen Mand. At hans tidligere Herre havde fattet
Mistro til ham synes at have tilføjet ham et Knæk. Dernæst fulgte
Kreditorerne efter ham fra Bremen til Sjælland, og med sin gamle ærlige
Ubehjælpsomhed mente han at burde give Hvermand sit. Han maatte
efterhaanden for at betale sin Skyld afhænde sit og senere sin Hhstrus
Jordegods. Først Aar 1527 kunde han ægte hende. Men samme Aar havde han
maattet sælge Gisselfeld og alt sit Fædrenegods til sin Broder Mogens
Gjøes Svigersøn, Johan Oxe.

Og, o Spot og Spe, ikke engang med dette OlTer var hans Krænkelser
omme. Panthaverne, blandt hvilke hans egen Broder Mogens var den
mægtigste, nedlagde Indsigelseimod Salget og erhvervede i April 1532 en
Rigsraadsdom for, at han ikke havde haft Ret til Salget, der erklæredes
for ugyldigt. Med sidste Kraft søgte han at værne sin Ære ved at trodse
Dommen og udstede et nyt Salgsbrev til Johan Oxe i Juli 1532. Et halvt
Aarstid efter døde han. Hans Enke og Børn gik fra Arv og Gæld.

Hans Eftermæle blev, at hvad godt i det mindre der iøvrigt lod sig sige
om ham, saa formaaede dette ikke at dække over den værste Mangel af
alle: han var en daarlig Forretningsmand.

7.

Nej, saa var Broderen, Mogens Gjøe, Rigshofmesteren, en ganske
anderledes Mand for Slægt at tage Nemme og Arv efter. Ingen utidig
Vedhængen ved nogetsomhelst fik ham tilbunds. Han flød stadig ovenpaa,
bestandig den samme kloge og ulastelige Forkæmper for det, der havde
virkeligt Værd.

Og det var sandelig ikke lette Tider at bjerge Overbevisning, Liv og
Formue i. Næppe var man vel sikret mod Christian II og havde faaet
dæmpet Uroen blandt de jydske Bønder i Anledning af de endnu haardere
Skatter, som Kongeskiftet havde medført, førend et nyt Spørgsmaal
trængte sig frem, det kirkelige. Ved et lykkeligt Træf skiftede Mogens
Gjøe her Opfattelse ganske samtidigt med Kongen og spiste til ikke
ringe Forargelse for alle Katoliker i Juni 1526 Kød paa en Fastedag, ja
nød Nadveren paa luthersk Vis. Som Rigshofmester lovede han dog i
December 1526 sammen med hele Rigsraadet at ville yde Kirken Hjælp
»besynderlig mod Luthers ukristelige Lærdom«.

Sligt havde mindre at sige. Der maatte kunne findes en Løsning, hvor
man uden at opgive det væsentlige, Kirkens velerhvervede Gods, læmpede
paa Yderkanterne, hvad

Læren angik. Mogens Gjøe synes at have sal Valget af Joakim Rønnov
igennem lil Sjællands Bisp (1529) mod at denne forpligtede sig til ikke
al lægge Ordets frie Forkyndelse Hindringer i Vejen. Rigshofmesteren
gik selv i Borgen for, at Joakim Rønnov vilde holde disse
Forpligtelser. Der ymtedes endog om, at den unge Bisp aglede at gifte
sig. Ja, Rygtet vidste al udpege, hvem hans Udkaarne var,
Rigshofmesterens Datter, Birgitte Gjøe, der nys efter sin strenge
Stifmoders Død (1528) havde vovet at erklære til Jesper Daa, med hvem
hyn var bleven trolovet som Barn, at hun ikke kunde lide ham og aldrig
vilde ægte ham. Men Folk siger saa meget.

Forresten, hvo kunde fornuftigvis indvende noget imod, at man i en Tid,
hvor Nyt skød frem, saa at selv en gift katolsk Bisp snart ikke vilde
blive anseet for noget løjerligt, i Tide tog sine Forholdsregler og
tænkte paa sine Børn. Oprigtigt talt, en saadan driftig Svigersøn med
hele Sjællands Bispegods i livsvarigt Styre, var langt at foretrække
for en Svigersøn som f. Eks. den kantede Klodrian, Mettes Mand, Johan
Oxe. Havde han ikke krydset sin Svigerfars klare Interesser ved at
afkøbe Henrik Gjøe Gisselfeld, saa at man var nødt til offentlig
Familietvist med Rettergang og andre Kedsommeligheder. Og gik han ikke
nu hen og blev i urette Øjeblik ivrig Katolik, skønt enhver kunde se,
hvad der havde Fremtiden for sig.

Hvad man end mente om Kirkegods og Lære, Hvermand maatte erkende, at de
dovne Tiggermunke var en Skamplet, en Kræftskade paa et Samfund. Bedst
om deres Klostre snarest tømtes, saa at de som herreløst Gods af Kongen
kunde skænkes Købstæderne til Hospitaler eller Raadhuse. Mogens Gjøe
pustede her livligt til, saa at Klostrene paa Grund af Borgernes
fjendtlige Stemning mangt et Sted hurtigt maatte rømmes. Det behagede
Hans Naade at skænke Rigshofmesteren selv Klostret i Flensborg og det32

i Randers. Del var kun til at smile ad, at Munkene i den Anledning
kaldte ham »Djævelens Tjener og Drabant«.

Christian II's Forsøg paa fra Norge at tilbageerobre Danmark kronedes
ikke med Held. Med sikkert Lejde sejlede den tidligere Konge ned til
København for at forhandle. Han befandt sig snart i samme Stilling som
de lire Skibe, hvis Skæbne han i sin Tid havde bebrejdet Henrik Gjøe.
Det gik ham som dem. Engang i Fjendens Værge løsgaves de ikke. Man
vedtog at bryde det ham givne Lejde. Mogens Gjøe synes dog ved denne
Lejlighed ikke at have været den ledende. En naturlig Takt har vistnok
holdt ham tilbage. Derimod blev han en af de otte Rigsraader, der fik
Tilsyn med Fængslet paa Sønderborg, da Christian II som Fange var ført
did.

Alle disse Vanskeligheder var dog for intet at regne mod det Uvejr, der
blæste op, da Frederik I var død i April 1533 og nyt Kongevalg skulde
linde Sted. En Storm brød løs, hvor alle de store Spørgsmaal, Tiden
rummede, rejste sig og jog frem med rasende Kraft fra forskellig Kant,
piskende Borgerkrig og alskens Ulykker med sig. At Mogens Gjøe her
klarede sig, skønt han tog virksom Del i det hele og langtfra altid var
blandt de sejrende, afgiver maaske det ypperste Bevis for hans
Dygtighed. Og netop under disse Forhold voksede han i Værd, hans Sag
blev uvilkaarligt ét med Landets Velfærd. At han slåp nogenlunde uskadt
igennem blev et Udtryk for, at der var reddet, hvad reddes kunde.

Aldrig har heller hans sunde Sans og Overblik, hans Sejghed og Evne til
baade at fare med Lempe og dog gribe det rette Øjeblik givet sig
klarere Udtryk end her. Hans Plan var, at man skulde stille sig
venskabeligt til Gustav Vasa i Sverig og det frie Lybæk, Danmarks to
lutherske Nabostater og tidligere Vaabenfæller. I Overensstemmelse
hermed skulde man vælge Frederik I's ældste Søn, denluthersk sindede
Hertug Christian (senere Christian III) til Konge i Da nm ark-Norge.
Saa lik man i Fællig at værge sig imod den katolske Kejser (Lari V's og
Nederlændernes Uvilje.

Men paa Herredagen, der holdtes i København ved Skt. Hansdagstid 1533,
sejrede det katolske Parti. Under Paaskud af Hensyn til Norge udsatte
man Kongevalget til Skt. Hansdag næste Aar, for i Mellemtiden at virke
for Valg af den yngre Kongesøn, Hertug Hans, der ventelig kunde vindes
for Kirkens Sag. Danmark blev saaledes i et yderst farligt Øjeblik
henvist til i et Aar at være kongeløs. Mogens Gjøe, der klart var sig
det skæbnesvangre ved denne Beslutning bevidst, kæmpede forgæves imod.
Tilsidst nedlagde han en Indsigelse mod Rigsraadets hele Færd og
flygtede derpaa hemmeligt om Natten fra København.

Endnu var der en Mulighed for en hurtig Løsning om end ad ikke
lovmæssig Vej. Rigshofmesteren og Borgemestrene baade i København,
Malmø og Lybæk mødtes i Ønsket om, at Hertug Christian uden videre
skulde overtage Regeringen i Danmark og saaledes ved rask Handling
spænde Spaltningen sammen. Men forgæves søgte de at bevæge ham hertil.
Han krævede først at vælges af Rigsraadet. Og da derhos hans egne
Raader tvang et Brud med Lybæk og et Forbund med Nederlandene igennem,
stod en fredelig Ordning ikke til at redde.

Thi Stemningen i Danmark slog nu en njT og langt dybere Revne. Paa
Herredagen havde man kun delt sig i Katoliker og Lutheraner. Men da
Hertug Christian ikke vilde stille sig i Spidsen for Lutheranerne,
delte disse sig atter efter Samfundslag. Den luthersk sindede Del af
Adelen holdt fremdeles paa Hertug Christian til Konge. Men Rorgere og
Bønder, der længtes efter Frigørelse for Adels og Gejstligheds Tryk,
udraabte den fangne Christian II til Konge. En fortvivlet Borgerkrig
med Mord og Plyndring og Opløsning af alle hævdvundne Samfundsforhold
maatte blive Følgen.34

Og for at gøre Bægeret fuldt, landede Lybækkerne paa Sjælland og førte
Kampen for den fangne Kong Christian. Det ulykkelige Danmark var
prisgivet til den fuldstændigste Forvirring og Opløsning. For at hævde
den gamle Religion nægtede man Landet en Konge. For at værne Frihed og
fangen Konges Ret brændte og plyndrede man Herregaarde og Slotte. Ved
at undertvinge Landet, halshugge dets Bønder og Borgere, belejre dets
Hovedstad, fik en holstensk Fyrste Skin af at befri Danmark for
Lybækkerne. Kun ét stod sikkert: overalt flammede Lidenskaberne med
uklar men forbitret Styrke, flakkende som det Brandskær, der laa over
Landet.

Under alt dette handlede Mogens Gjøe med Klogskab, Fasthed og
Maadehold. Til det sidste søgte han fra Nørrejylland at paavirke
København og Malmø for sin Plan om Hertug Christians Valg. Forholdet
mellem dem var saa venskabeligt, at København endnu i Juni 1534 indbød
ham til at komme did for at stille sig i Spidsen for Bevægelsen, og
Lybækkernes Fører bad ham, som uskyldig i Lejdebruddet mod Christian
II, at gøre dennes Sag til sin. Men da Fjendtlighederne først var
begyndte paa Sjælland, handlede Mogens Gjøe hurtigt. Med Udsigt til at
miste alt, hvad han ejede paa Øerne, samlede han de jydske Rigsraadet'
og en Del af den menige Adel til et Møde i Ry den 4. Juli 1534. Med
haandfaste Grunde tvang man her Bisperne til at gaa ind paa Hertug
Christians Valg, og som Befuldmægtiget for Rigsraadet red
Rigshofmesteren straks til Holsten og fik Sagen ordnet. Fulgt af Mogens
Gjøe hyldedes den nye Konge næste Maaned i Horsens.

Men Fod for Fod maatte Landet vindes i Kamp. Mogens Gjøe sparede sig
ikke. Det skyldtes ham i Spidsen for en samlet Skare ved Gudenaa, at
den østlige Del af Nørrejylland blev f'orskaanet for Angreb. Og da
Christian III havde sejret, og der blev gaaet frem med skaanselsløs
Strenghed35

mod de overvundne ved Aalborg og i Vendsyssel, var det ham, der søgte
at mildne og mægle. Hermed vedblev han, efterhaanden som Kampen trak
østerpaa, og han lidt efter lidt lik alt sit Gods og alle sine
Forleninger tilbage, medens Kampens Udfald sporedes i hans voksende
Hverv, først Statholder i Nørrejylland, saa ogsaa i Sjælland.

Sit Hovedslag vandt han dog, da endelig — efter to blodige Aar og
senest Københavns fortvivlede Kamp til det yderste — Landet tilsidst
var helt erobret. Hvorledes skulde der nu handles med disse overvundne?
Skulde man behandle dem alle som retsløse Oprørere? I det hemmelige
Møde, som Kongen holdt om Aftenen den 11. August 1536 med sine
holstenske Raader og Landsknægtøverster, hvor man besluttede næste Dag
at fængsle Bisperne og fratage dem Kirkegodset, synes der at have været
Stemning for at skære alle danske Rigsraader over én Kam. I et Brev til
en tysk Fyrste fortalte senere Christian III, at det egentlig havde
været hans Hensigt at fængsle hele det danske Rigsraad. Men enkelte,
hos hvem han altid havde fundet Troskab, havde ved deres Forestillinger
faaet denne hans Beslutning afvendt. Der kan ikke være nogen Tvivl om,
at herved sigtes først og fremmest til Mogens Gjøe. I et afgørende
Øjeblik hindrede han saaledes netop ved sin Person og den Vægt af
Anseelse og Rigdom, som han udtrykte, at Danmark blev prisgivet som
værgeløst Bytte til Sejrherrerne. Valget stod mellem Kongens
tysk-holstenske Omgivelser, brøsige, uforstaaende og overmodige efter
Sejren, eller Mogens Gjøe med hans solide, jævne, hævdvundne
Urokkelighed. Mogens Gjøes Indflydelse sejrede. Og herved blev han sit
Fædrelands Velgører og Befrier.

En Mængde af hans Standsfæller og Slægtninge var bleven forarmede eller
dræbte under Grevens Fejde. Johan Oxe f. Eks., der som ivrig Katolik
havde modsat sig Kongevalget, mistede senere Livet, da Borgere og
Bønder belejrede hans

3*Gaard Nielstrup paa Lolland. Vel havde Ufredens Aar tæret paa Mogens
Gjøes Rigdomme, men Tiden læger hurtigt, især naar den bringer med sig
baade tidligere Forleninger, Renter, Landgilde og nye gode Pantebreve.
Om end den aldrende Rigshofmesters Magt under den nye Konge begrænsedes
af dennes tyske Raadgivere, saa hvilede der dog fra nu af og lige til
hans Død en egen Hæderens Glans over ham. Han var Enhedsmærke for alle
danske. Den, der ved sin Persons og først og fremmest ved sin Rigdoms
Soliditet havde bevaret Danmark i Farens Stund og fremdeles holdt det
oppe. Ikke fire dygtige Mænd med tilsammen det samme Jordegods, vilde
have betydet det samme som netop dette, at det her var samlet paa én
Haand.

Sligt skulde synes at maatte give Fred og en lykkelig Alderdom. Men
hvor er Fred og fuldkommen Lykke! Ufreden, Skyerne paa denne klare
Aftenhimmel kom fra en Kant, hvor man mindst skulde vente det, fra
Rigshofmesterens egen Slægt, en Dattersøn med altfor raskt et Nemme.

*

                                Sidor ...

II. PEDER OXES UNGDOM OG FØRSTE STATSTJENESTE.

1.

Begivenheder og Forhold som alle de hidtil omtalte maatte gøre et
stærkt Indtryk paa en ung i Opvækst og med et modtageligt Sind. Følte
saa tilmed den unge sig i Slægt med Hovedmændene, mærkede Oxernes og
Gjøernes Blod brænde i sig, saa maatte der formes Indtryk af Betydning
for hele Livet, ikke mindst naar medfødte Anlæg og Drifter usynligt
skød paa. Her hjalp det slet ikke, om den unge var et rent Barn endnu
af Aar eller med Magt i lange Tider blev fjærnet, omplantet paa
udenlandsk Grund. Minder, slægtfostret Attraa, stærke Indtryk fandt Vej
mellem Danmark og Udland, vokste lønligt til knyttet Vilje, selv om
Sindet tilsyneladende kun agtede paa fremmede Gloser og Forhold.

Det maa lades Johan Oxe og hans Hustru, Mette Gjøe, at de i deres
Velmagt sørgede efter Evne for deres ældste Barns, den lille Peders
Opdragelse. Han var født den 7. Januar 1520, og skønt der efter Tidens
Skik kom mange Søskende efter, tolv ialt, saa sendte de ham, just som
Dusinet var fuldt, alligevel afsted paa en mangeaarig, kostbar
Udenlandsrejse. Aar 1532 forlod han tolv Aar gammel Danmark for at
studere i Frankrig, Tyskland, Holland, Italien og Sveitz. Med Valget af
Ledsager havde de været meget heldige. Der var uden Tvivl altid
rigeligt Tilbud af38

studerede, fattige, unge Mænd, der kunde have Lyst til i nogle Aar
gratis som Hofmester for en adelig Dreng at opholde sig i Udlandet. Men
en dertil saa vel skikket, dygtig og paalidelig Person som Magister
Christian Morsing skulde man vanskeligt finde. Ham skyldes det for en
ikke ringe Del, at Udb3rttet af Rejsen blev saa rigt for hans unge
Ledsager, som Udfaldet siden viste.

Ikke mindre end fem Aar (1532—37) varede Rejsen. Rige paa ny erhvervede
Kundskaber for den lille Peder Oxe, der uformærkt modnedes til Yngling.
Endnu rigere paa Begivenheder hjemme. Underligt maa det have været for
de rejsende at modtage brudstykkeagtige Efterretninger hjemmefra gennem
sjældne og tungtaffattede Breve eller af tilfældigt trufne Landsmænd.
Den spændende Strid om Gisselfeld mellem Peder Oxes Fader og Morfader
var alt i fuld Gang, da de drog hjemmefra. Saa fulgte Aaret efter
Morfaders Broder, Henrik Gjøes Død i Armod. Saa kom Ufredens og
Grevefejdens uhyggelige Tider. Morfader maatte skønt Rigshofmester
flygte hemmeligt om Natten fra Herredagen i København, fordi han holdt
paa Hertug Christian til Konge. Fader holdt med de andre. — Lybækkerne
er landede paa Sjælland. Nu maa Fader nødtvungen lyde dem og gamle Kong
Christian, ham der havde ladet Farbroder Torben halshugge. — Farer død.
Det var Juleaften, ligesom det nye Aar skulde begynde. Men de havde nok
andet at tænke paa hjemme paa Nielstrup. Far stod og rettede selv
Falkonetten (lille Kanon) mod Borgerne og Bønderne, der kom for at
angribe os. Men idet den luntedes af, sprang den og slog ham selv
sønder, saa han blev død. Stakkels Mor og de andre. Det maa have været
en sørgelig Jul. — Morfader, han hytter sig nok. Nu er han bleven
Statholder i hele Nørrejylland. De slaaes endnu paa Fyn. — Mor er død.
— Nu træfler jeg ingen uden mine Søskende, naar jeg kommer hjem.

Disse og lignende Tanker maa til Tider have fyldt PederOxe, medens han
opholdt sig i det Fjærne. Hvorfor vendte han ikke tilbage straks efter
Faderens eller dog idetmindste efter Moderens Død? Der var saa vist nok
for ham at tage vare hjemme. Som ældste Broder var han jo nærmest
kaldet til at værne baade om Søskende og om Arv. Hvorfor tøvede han da
fremdeles? Indtraf der maaske uventede Hindringer, som stansede ham?
Eller var han ikke selv Herre over sin Rejseplan, men maatte lystre en
anden? Eller laa Grunden muligt netop hos ham selv, idet han ikke vilde
vende tilbage, førend han som myndig helt kunde overtage Styret? Vi véd
intet herom. Kun det knappe: Aar 1537 vendte han tilbage. Den 7. Januar
1538 fyldte han atten Aar.

En ung Mand i Forhold til de store Opgaver, der ventede paa ham. Han
skulde ikke blot lede sine Søskendes Opdragelse, men drive
Fædrenegaarden Nielstrup, bestyre de uskiftede Pengemidler og det
spredte Strøgods og — som om alt dette ikke var nok — desuden være
Lensmand over Ravnsborg Len paa Lolland (Nørre- og Sønder-herred), som
hans Fader havde haft i Pant og som fremdeles henstod uindløst.
Tilsyneladende mødte han ganske uforberedt hertil. Thi hvad skulde et
femaarigt Ophold i Udlandet have lært en tolvaars Dreng om Drift og
Styre af dansk Jordegods, om erfaren og myndig Optræden i mangfoldige,
rent praktiske Spørgsmaal og om Snildhed i Retstvist? Men ikke for
intet flød Oxernes og Gjøernes Blod i hans Aarer. Som født paa Hesteryg
og op vant dér, greb han Tøjlerne og styrede alt som gammel, øvet
Rytter.

Og mere end dette. Med Kraft gik han paa. I Løbet af en halv Snes Aar
erhvervede han sig flere og flere Smaalen paa Lolland, tilsidst det
store Len Halsted Kloster. Foruden disse fik han under sig Forsvar af
samtlige Præster, Degne, Kirker og deres Fæstere paa Lolland og
Falster, Oppebørsel af Kronens Part af Tienden og Regnskab over alle
Kronens Indtægter paa begge Øer. Paa eventyrlig Maade40

voksede hans Pengemidler. Han, der blot var værd en Tolvtedel af Johan
Oxes og Mette Gjoes efterladte jævne Velstand, var ikke alene Mand for
at udlaane ret betydelige Pengesummer baade til Kongen og andre, men
formaaede at rejse til eget Brug overordentlig store Midler til nye
Foretagender og Indlosning af gammel Gæld.

Gammel Gæld. Der var et Regnskab, som kunde trænge til at tages op
paany, skønt det skulde synes afsluttet. Den gamle Strid om Gisselfeld,
som Hr. Mogens Gjøe til Spot og Spe for sin Broder Henrik og til Tab og
Skam for Peder Oxes Fader havde ved Rigsraadsdom faaet afgjort derhen,
at Salget erklæredes for ugyldigt. Gaarden var saaledes forbleven i et
uklart Afhængigheds Forhold til Rigshofmesteren. der havde Forkøbsret.
Siden da var begge de to tabende gaaet i Graven og Rigshofmesteren
vokset stærkt i Anseelse.

Men netop derfor var han værd at binde an med. Hvilken Opgave at gaa
los paa ham, besejre Tidens mægtigste Mand og snildeste Rethaver, hævne
gammel Uret. generhverve Gisselfeld! Oxernes ubændige Voldsomhed kogte
over hos Slægtens yngste Mand, denne Gang dog mærkelig blandet med
Gjøernes rolige Reregning og Retsklogt. Knap en Snes Aar gammel indlod
Peder Oxe sig i Proces med sin berømte Morfader om Gisselfeld.

Peder Oxe forte sin Sag saa vel, at han sejrede. Efter en vidtløftig
Række Processer, først mod Henrik Gjoes Enke, fik han endelig
fastslaaet, at hvad hans Fader i sin Tid havde laant Henrik Gjøe skulde
tilbagebetales ved Udlæg i Gisselfeld Gaard og Gods. Sluttelig opnaaede
han 1540 en kongelig Rettertingsdom for. at da Salget af Gisselfeld til
Johan Oxe var blevet dømt at være ugyldigt, da Henrik Gjøe altsaa
maatte ansees for at have været Ejer af Gaarden til sin Død, da dennes
Enke og Børn derefter var gaaede fra Arv og Gæld, og da Peder Oxe nu
havde faaet Indførsel41

i Henrik Gjøes Gods — saa bør Peder Oxe have Ejendom i Gisselfeld Gaard
og Gods og betale Hr. Mogens Gjøe efter Pantebrevs Lydelse.

Ad en Bagdør var saaledes Peder Oxe trængt ind og havde faaet sat sin
Bedstefader udenfor. Men skønt Sagen hermed skulde synes afgjort, var
dette dog langt fra Tilfældet. Forgæves mødte Peder Oxe paa
Sjællandsfars Landsting for at faa Overdragelsens Enkeltheder ordnede.
Mogens Gjoes Befuldmægtigede gjorde Vanskeligheder, og det endte med,
at Peder Oxe maatte drage bort med uforrettet Sag efter at have nedlagt
de tilbudne Penge i Landskisten. Sagen blev da paany bragt for Kongen
og Rigsraaderne, denne Gang dog ikke som Retssag — der var jo fældet
Dom — men Konge og Rigsraader maatte optræde som Mæglere.

Saa vidt man kan skønne, har Rigshofmesteren her udfoldet al sin
Indflydelse for at tilvriste sig en Sejr. Det Forlig, som Kongen og
Rigsraadet endelig fjerde Søndag efter Paaske 1541 bragte i Stand,
synes nemlig ufordelagtigt for Peder Oxe. Skønt han ved Kongens
Retterting havde faaet tildømt Ejendom i Gisselfeld Gaard og Gods,
maatte han dog gaa ind paa straks at rømme Gaarden og Godset til Mogens
Gjøe og den anden Panthaver. Gisselfeld skulde først overlades til ham
Mortensdag 1541, saafremt han inden denne Dag havde udbetalt Modparten
Pantebrevenes Paalydende, derhos en meget stor Erstatningssum for, hvad
Johan Oxe i fire Aar havde oppebaaret af Gaarden, og endelig »1000 Mark
danske og 500 Mark lybsk for Kost, Tæring og Skadegæld«.

Dette maatte synes haarde Vilkaar for Peder Oxe. der jo ifølge Dommen
skulde antages straks at være bleven Ejer og kun at skulle betale
Pantebrevenes Paalydende. Man fristes til at formode, at Mogens Gjøe og
dennes Parti har ment i disse meget store Pengekrav at have rejst en
uoverstigelig Hindring for, at Peder Oxe skulde kunne vinde42

Gisselfeld. Hvis dette muligt har været deres Plan, blev de dog
skuffede. Inden Mortensdag 1541 havde Peder Oxe udbetalt alle Pengene.
Gisselfeld var tilbagevundet. Hvor kær Sejren var ham, kan ses af, at
han nogle Aar efter, da Brødrene var voksne, tilbyttede sig Gisselfeld
af dem mod at afstaa dem sin Part i Nielstrup og andre Gaarde. Vistnok
fra 1545 skrev han sig: Peder Oxe til Gisselfeld.

Men jo større Sejren og Glæden derover var hos Peder Oxe, desmere
maatte Nederlaget ærgre Bedstefaderen. Kun de færreste tænkte nærmere
over, hvor dyre Krigsomkostningerne var blevne for den sejrende. 'Det,
der huskedes, var, at Peder Oxe virkelig havde nødt Hr. Mogens til at
afstaa ham Gisselfeld. For første Gang i umindelige Tider var
Rigshofmesteren bleven overvunden i Strid om Jordegods, og det af en
Grønskolling. Tilmed hans egen Dattersøn. Paa sine bare Knæ burde
Pederlille takket Gud for at have en saadan Morfader. Og saa havde han
tværtimod under-staaet sig at anlægge Sag imod ham og — at vinde den.
Det var mer end harmeligt. Men det blev ikke derved.

2.

Næppe havde Peder Oxe overvundet Mogens Gjøe i det første Slag, førend
han straks tilbød ham det næste. Gisselfeld var tilbagevundet, som
Rigshofmesteren i Peder Oxes Tid havde fralistet hans Fader, Johan Oxe.
Nu skulde Striden rejses om en ny Gaard, den, for hvis Skyld Mogens
Gjøe i sin Tid havde fundet det klogt at binde Mund paa Johan Oxe ved
at give ham sin Datter Mette til Ægte. Det var Oxernes gamle Gaard
Tordsø i Skaane.

Peder Oxes Stilling var her den modsatte af, hvad den havde været ved
Gisselfeld. I Striden om denne Gaard havde han faaet de egentlige
Arvinger skudt til Side ved at henvise til, at de var gaaede fra Arv og
Gæld. Uheldigvis43

var just det samme Tilfældet med Arvingerne elter den Farbroder, Oluf
Oxe, gennem hvem han nu vilde hidlede sin og sine Søskendes Adkomst til
Tordsø. Han anvendte da det Fif først at faa Kronen til at afstaa til
ham og Søskende den Ret, som den maatte have til Tordsø, efterdi
Arvingerne var gaaet fra Arv og Gæld. Som saadan nyoppudset Arving
gjorde han derpaa Fordring paa Ret til at indløse sin Morfader, Mogens
Gjøes Pantebreve i Gaarden.

Denne Gang var dog Rigshofmesteren fast bestemt paa ikke at vige. Han
mødte vel lige saa lidt nu personlig som i Sagen om Gisselfeld. Men
Mogens Gyldenstjerne førte Sagen paa hans Vegne og var saa heldig paa
Skaane Landsting at faa tildømt Mogens Gjøe Indførsel i Tordsø. Kampen
var hed. Hensynsløst udslyngedes Beskyldninger for Voldsomheder og
Rævestreger, der mindede om Oxernes gyldne Tid. Salig Torben og Johan
Oxe beskyldtes saaledes for at have sat Broderen Oluf Oxes Datter i
Kloster i Roskilde og bagefter ladet hende i et falsk dateret Rrev give
dem Skøde paa hendes Arveret til Tordsø, da klostergiven Kvinde ikke
kunde gøre sligt. Det forbedrede ikke Sagen, at det var Torbens og
Johan Oxes egen Søster Rir-gitte, der havde sladret dette af Skole til
Mogens Gjøes Skriver. Ikke heller svækker det Troværdigheden af
Birgitte Oxes Udsagn, at Peder Oxe senere lovede samme »kære Faster« et
aarligt Underhold, saafremt hun vilde forblive i Ro i Maribo Kloster og
ikke komme i Taleporten til Samtale med andre end hendes nære Slægt og
Venner.

Rigshofmesteren synes kampivrig og opmuntret af Udfaldet. Han lod
straks Mogens Gyldenstjerne ifølge den opnaaede Landstingsdom gøre
Indførsel i Tordsø. Peder Oxe besvarede imidlertid delte ved at
beskylde Mogens Gyldenstjerne og hans Ledsagere for at øve Vold.
Rigshofmesteren gav da sin Søn og Svigersøn Refaling til at gaa frem
paa samme Vis og indstævne Peder Oxe paa Sjællands Landsting for44

ved Indførselen i Gisselfeld at have gjort sig skyldig i Vold. Hele den
nys afgjorte Sag truede altsaa med at blusse op paany.

Men denne Gang synes Peder Oxe at have haft flest formaaende Venner.
Med stor Bitterhed udtalte Mogens Gjøe sig i hvert Fald om
Rigskansleren, Antonius Bryske, med hvem han selv just samtidig laa i
Proces om Kjeldkjær Gods ved Vejle, og hvem han beskyldte for i den
Anledning at være ham ildesindet. Om Sagen med Peder Oxe skrev han
mistrøstig: Kongen vil ikke kunne udstede Breve, der er i Strid mod
Loven, med mindre de forhverves ved nogen vrang Undervisning. »Men hvad
den Kansler kan gøre derudi, det han veed kan være mig imod, tvivler
jeg ikke paa, at han jo gør«.

Hvad der nu end kan have været Grunden: Peder Oxe erhvervede en
kongelig Rettertingsdom for, at Mogens Gyldenstjernes Indførsel paa
Mogens Gjøes Vegne i Tordsø Gaard skulde ansees for ulovlig og
magtesløs. Da Rigshofmesteren saaledes saa sig Vaabnene slaaet af
Haanden, var der ikke andet for end at skjule Nederlaget ved at indgaa
Forlig. Det blev sluttet i Helliggæsthus i København i November 1542,
men det var ikke nær saa gunstigt for Mogens Gjøe som det, der Aaret
forud var blevel indgaaet oppe paa Slottet angaaende Gisselfeld. Der
bestemtes nemlig, at Peder Oxe »nu straks maa til sig annamme Tordsø
Gaard og Gods«. Mogens Gjøe skulde erstatte, hvad der muligvis var
bortsolgt. Inden førstkommende Paaske skulde Peder Oxe udbetale Mogens
Gjøe, hvad Pantebreve denne havde i Tordsø.

Det allerværste ved Forliget var imidlertid Maaden, hvorpaa det blev
efterkommet. Peder Oxe overtog vel straks paa egne og Søskendes Vegne
Gaard og Gods, men — undlod al udbetale Pengene, hvad enten han nu ikke
har kunnet eller ikke fundet det nødvendigt. Hvis han paa sine bare45

Knæ maatte have lakket (lud for slig en Morfader, har det da maaske
nærmest været, fordi den skyldige Sum kunde betegnes som Forskud paa
Arv.

Men slig en Haan, at narres baade for Gaard og for Penge, blev den
gamle Mogens Gjøe formegel. Endnu i Foraaret 1544 havde han intet faaet
og skrev derfor til sin Befuldmægtigede, Mogens Gyldenstjerne. »De«
(Feder Oxe og Søskende) »have baade Godset og Pengene, og kan jeg troe,
de ere vel tilfredse, hvor længe de sidde saa hen dermed. Thi begærer
jeg gærne dit gode Baad herudi, kære Hr. Mogens! hvorledes jeg skal
forholde mig hermed. De handle nu med mig paa min Alderdom, som de
ville. Men jeg forhaabes dog, det vil anderledes komme sig«.

Hans Haab gik ikke i Opfyldelse. Allerede Palmesøndag døde han. Pantet
i Tordsø, der havde voldet saa mangen bitter Kiv, sank atter, som en
Bølge der lægger sig, stille hen i Boets samlede Masse.

3.

En Optræden som Peder Oxes vækker Opsigt og virker Anseelse. En
usædvanlig dygtig ung Mand, nu desuden en af Arvingerne efter den
hovedrige Mogens Gjøe. Peder Oxe forstod at indkassere alle Fordelene.

Kongen, der fra først af vel kun havde antaget ham som Hofsinde paa
hans gode Navn og glatte Ansigt, synes lidt efter lidt, vejledt af
Peder Oxe selv, at have opdaget ham. Han besad ogsaa en sjælden Evne
til at vinde, hvem han vilde. Der var noget eget Tiltalende ved denne
kundskabsrige, belevne unge Mand, der, tilsyneladende blot lutter Form,
indesluttede en saadan Sum af Kraft og Snille. At have besejret gamle
Hr. Mogens endog gentagne Gange i Lovens Brætspil gjaldt med Bette ved
Hove som aflagt ypperste Prøve paa enestaaende Dygtighed. Kongen saa
med Føje46

i ham en ganske usædvanligt brugbar og lovende ung Mand.

Herved forandredes Peder Oxes Stilling. Den havde allerede fra første
Færd været dobbeltsidig og uklar. Som pur ung Hofsinde var hans
Betydning kun ringe, nærmest kun en pænere Drabant, der i kort Fløjels
Kappe kunde tage sig ud til Hest og anvendes ved Opvartning. Men
allerede fra første Færd havde han som Arving af Pantet i Ravnsborg Len
været Lensmand tillige, altsaa Indehaver af noget, som Hofsinder ellers
først efter lang og god Tjeneste kunde gøre sig Haab om at naa frem
til. At han fik Lov til at beholde Lenet skyldtes vistnok oprindelig
nærmest Kongens Pengeforlegenhed, der ikke tillod at indløse Pantet.
Men herved besad Peder Oxe en Springstav, der, snildt anvendt, vel
skulde bringe ham fremad. Med stor Behændighed synes han at have faaet
sin Stilling svunget 0111, saa at Lensmanden blev Hovedsagen, den
blotte Hofsinde gik i Glemme. Dette Forhold fik øget Fart, da han efter
Bedstefaderens Død kom til endnu liere Penge. Han kunde nu laane Kongen
endnu større Summer, og det faldt naturligt, at han fik Smaalen i Pant
og Vederlag. Aar 1549 opnaaede han endog det store Len Halsted Kloster.

Dette var uden Tvivl en Slags Løn for, hvad han Aaret forud havde
udført. Kongen, der selv satte megen Pris paa ham, betroede ham nemlig
det ikke lette Hverv som Marskal at lede det store og pragtfulde
Brudetog til Sachsen. Dronning Dorothea vilde selv ledsage sin Datter
Prinsesse Anna ned til Torgau, hvor Brylluppet skulde staa med Hertug
August. Det var allerede en vanskelig Sag at være den sikre Dronning
tilpas, dobbelt vanskelig, naar ogsaa hendes Broder samt Kongens Broder
og Søster fulgte med. Og ned efter i hele det lange Tog af forgyldte
Vogne, hængende Karme, Fruervogne, »Kudskvogne«, Rustvogne og Ryttere,
omtrent 900 Heste ialt, var der en Sum af stridige47

Viljer, lige fra Dronning Dorotheas Hofmester, Peder Oxes gamle
Modstander Hr. Mogens Gyldenstjerne, de mange Lensmænd og Hofsinder,
som Peder Oxe havde sprunget forbi, og ned til den ringeste Kok,
Sølvpop eller Dørsvend. Alle misfornøjede enten med Bespisning,
Natteleje, Følge eller Føre, alle rede til Klager og Opsætsighed. Der
skulde derhos skiftevis spares og llottes, gaaes høfligt til Side,
prales og vigtes, alt efter Lejlighed og rette Skøn. Peder Oxe viste
sig Opgaven voksen. Han var myndig, smidig, snarraadig. Han var fra den
Stund lige vel anskreven baade hos Kong Christian og Dorothea i Danmark
og hos Hertug August og Anna i Sachsen.

Sit sidste store Bevis paa hurtig Fremgang i Kongegunst fik han
endelig, da han kun 32 Aar gammel 1552 blev Rigsraad.

Det var dog ikke blot opefter, at Peder Oxe forstod at gøre sig
gældende. Sejren over Mogens Gjøe og den voksende Guldglans om hans
Navn skabte Respekt ogsaa blandt hans Standsfælle!-. Var man i
Begyndelsen mest rede til at overse den dunhagede Hofsinde og
Pantelensmand, saa tiltvang han sig uvilkaarligt Agtelse, da han kunde
skrive sig ikke blot som hele Brødreflokken med Faderens gamle »til
Nielstrup«, men med det nye, selvstændige: »Peder Oxe til Gisselfeld«.
I dette »til Gisselfeld« laa der saa grumme meget, der løftede. Først,
hvad hver i Samtiden straks fornam: erobret fra Hr. Mogens. Dernæst, en
Hofsinde »til Gisselfeld« var mer end en almindelig Hofsinde. Man kunde
lige saa godt straks indrømme, at han egentlig var Lensmand. Det var da
kun ganske rimeligt, at Benævnelsen »Hofsinde« kort efter helt faldt
bort, og han flk Sølvsporer og blev Væbner. Men endelig dette »til
Gisselfeld« taalte at ses efter i Sømmene. Havde ikke denne unge Fyr
styret sin og sine Brødres Sager saa vel, at de nu, da de var blevne
myndige, kunde møde48

hver med sin Herregaard? Det skulde ingen let have gjort ham efter, at
begynde 1538 med Nielstrup alene og paa Skiftet 1545 — ganske vist
efter Morfaderens Død — at kunne udstyre fire Brødre hver med sin
Gaard: Peder til Gisselfeld, Albert til Nielstrup, Eskild til Løgismose
og Johan til Tordsø.

At Peder Oxe hjemme paa Lolland baade paa Fædrene-gaarden og i det
store Len, Ravnstrup, som han havde arvet Styret over, hurtigt blev
lystret, er lettere forstaaeligt. Han havde jo Magten. Og mangen en
skulede vel endnu lidt frygtsomt hver Søndag i Vaabensted Kirke til
Stenen over gamle Hr. Johan under Kirkegulvet og videre over til
Oxernes Stol. At gamle Hr. Johan var død paa Nielstrup den Torsdag før
Jul i Herrens Aar 1534, stod at læse paa Stenen for enhver, der forstod
Skrift. Hvordan salig Herren var død, var jo Gud og Hvermand bekendt.
At Falkonetten just skulde springe og sla hans Laar sønder, saa han
blev død. Men vidste mon han, Peder derovre, ogsaa hvem der havde været
med i Flokken mod Gaarden? Hvem det var, der havde dræbt Føreren, just
som Hr. Johan havde skænket dem de skønne Sølvbægere for at gaa væk?
Hvem det var, der havde ført Flokken videre for at gøre det af med
Gaarden, den gamle og alle Ungerne? — Peder var jo langt borte dengang
og kom først hjem tre Aar efter. Bedst dog at dukke sig nu og tage sig
i vare.

Sin største Sejr vandt Peder Oxes stigende Anseelse og Evne til at
tækkes og bedaare enhver, da han ved Skiftet efter Morfaderen ikke blot
forligtes med, men blev Tillidsmand for samtlige Arvinger. Han, der som
ingen anden havde forringet Boet ved sine Angreb paa Morfaderen, han
der havde bortført baade Gisselfeld og Tordsø, valgtes nu, skønt kun en
ung Søstersøn, af samtlige Onkler og Tanter til at varetage disses
fælles Tarv. Og de valgte49

ikke den urette. Med vante Kraft gik han paa. Først i Proces mod
Rigskansler Antonius Bryske om Kjeldkjær (iods ved Vejle, det Gods, som
Peder Oxe formentlig skyldte sin Sejr over Hr. Mogens i Striden om
Tordsø, idet Rigskansleren antoges at se ondt til denne for Tvisten om
Kjeldkjær. Men nu var det andre Tider. Tordsø var reddet. Saa galdt det
om at bjerge ogsaa Redningsbøjen Kjeldkjær. Efter flere Domme lik Peder
Oxe ved Forlig erhvervet Kjeldkjær for Mogens Gjøes Arvinger. Ligesaa
heldig var han i en anden betydelig Hetssag om det saakaldte »store
Pant i Skaane«.

Hvis Tarv havde Peder Oxe særlig varetaget — samtlige Arvingers eller
sit eget? Ved et underligt Træf flk han udlagt som sin Lod baade
Kjeldkjær Gods og en Sjettedel af det »store Pant i Skaane«.

4.

Hvem var egentlig den Peder Oxe, der ved Nytaarstid 1552 fik som
Fødselsdagsgave at blive optagen i det danske Rigsraad kun 32 Aar
gammel? Hvad boede der i ham? Han vidste det næppe selv. Andre endnu
mindre.

Thi Naturen havde ødslet paa ham med Anlæg og Evner, men tillige
blandet i ham de stærkeste Modsætninger, der kun lø^t sammenholdtes ved
et Dække af Belevenhed og Sans for Harmoni.

Paa sin Udenlandsrejse havde han med lyst, modtageligt Sind og under
sin fortræffelige Lærers, Magister Morsings, Vejledning opsuget
Indtryk, Kundskaber og Interesser, der aldrig siden tabtes, men lod ham
et helt Liv igennem, hvor han saa færdedes i Danmark eller Udlandet,
lyse med egen Glans som en gennemdannet, fint sleben Aand. Paa
Videnskabs, paa Kunsts, paa fælles Menneske-

ligts Omraade syntes han at eje Betingelser for at kunne blive en Mand
af Betydning.

Men under denne Sum af Anlæg og Interesser, der alle pegede mod et Liv
i Fred og Harmoni eller dog et Liv med disse som Ledestjerne og Maal,
laa der en Naturbund af stærke Drifter, Arv efter baade Oxer og Gjøer.
En ustyrlig Voldsomhed og Trang til stangende at gaa paa, parret med en
Sans for Penge og Penges Værd, der aldrig undte Ro, saalænge der endnu
var noget at indvinde. Det hjalp kun lidt, at denne Ubændighed og
Gridskhed atter ifølge mange Slægtleds Vane var parret med eller iklædt
Lyst til at stige opad til Ærens og Magtens Tinde.

Allerede denne Undergrund maatte være en højst farlig Vulkanbund for
hans lyse, livsvenlige Dannelse. Men hertil kom endnu en Form for
Begavelse, som Naturen i sin Ødselhed havde udrustet ham med og derved
fra Vuggen mærket ham til Fører. Det var en Slags Glimtevne, en Evne
til jo højere Vanskelighederne taarnede sig, des mere at blive fuldt
sig selv og lyse af Forstaaelse og Raad for Udveje. Til daglig ytrede
denne kostelige Gave sig nærmest kun som Frodighed i Ideer og
Interesser. Men hos en ung Mand og indpodet paa Oxernes Ustyrlighed
kunde den let antage Form af en Trang til at slaa hele Spillet overende
for nyfigen og kampklar at se, hvad der saa kom.

Ved Siden af dette Myldresind og Stormsnille laa der saa endelig, halvt
skjult og ubevidst, men i lønlig Forbindelse med hans milde Dannelse,
en egen dyb Trofasthed og Hjemmebang. Saa besynderligt det lød: han
vilde kunne ikke blot slaa alt i Stykker, naar man handlede ham imod —
glemme Hensyn til Konge, Fædreland og eget Velfærd — men han vilde
tillige, som hans Morfaders Broder Henrik Gjøe, kunne hengive sig og
alt sit til Forsvar for Land og Konge, kunne sygne hen af Hjemve, naar
han udelukkedes derfra.51

Over alle disse lige Muligheder og stærke Modsætninger dækkede, som
sagt, kun en tynd Skal af belevent Væsen og Trang til Harmoni, der
endda, flygtigt set, kunde forveksles med blot Lyst til at indsmigre
sig.

Intel Under, at saa modsat Indhold i saa let en Indpakning hverken lod
sig fuldt tyde eller holde sammen. De Standsfeller, der mente at
forstaa ham gennem hans Stamtræ, stillede vel Horoskopet saalunde: en
Statsmand som salig Hr. Mogens Gjøe, solid og snild — hvis han da ikke
skulde falde paa Oxe-Dumheder. Selv forstod han næppe sit sammensatte
Væsen, anede ikke, at den Fremgang, der hidtil havde fulgt ham, med
Nødvendighed maatte føre til hans Fald. Muligt kunde stram, idelig, men
jævnt afpasset Modstand have langsomt hærdet og udviklet det bedste og
ejendommeligste i hans Natur. Som det nu gik, maatte det ende med
Fordærv, Oxerne og Gjøerne i ham maatte for slupne Tøjler løbe løbsk
med Resten. Men han anede det næppe selv.

Hvem var ogsaa han selv? Var han overhovedet endnu bleven sig selv,
eller var han fremdeles kun en uudviklet, uafgæret Del deraf?

Man tør sikkert sige, at han næppe, hvormeget han end kendte sig selv,
fuldt kunde klare, hvilke hans Bevæggrunde havde været, f. Eks. til
Kampen mod Morfaderen. Var det blot Trods og Hævnlyst? Var det Oxen,
der stangede Gjøen? Var det Retfærdighedstrang eller dog ind-slaaede
Barndomsindtryk, fra den Tid en lille Haand knyttede sig ved Synet af
Faderens og Moderens Bekymring over det Skete? Eller var det den
simpleste Pengebegærlighed?

Sit reneste Udtryk flk hans sammensatte Natur i hans Behandling af
Gisselfeld, da han først var kommen i fuld Besiddelse deraf. Det var en
hel anden Peder Oxe, der færdedes her og syslede med at skabe et
Storværk. Ikke

4*at han glemte sin gamle Sans for Penge og Jordegods. Indtil det
sidste vedblev han ved Ivob og Magelæg af Bøndergaarde at afrunde
Besiddelsen, et Mosaikarbejde, der i al sin Mængde af Midler og Hensyn
viser den mest levende Forretningssans. Men over denne gamle Naturbund
kom der noget Nyt tilsyne, hvor Penge blev blot Middel til at fremme
noget andet og højere. I Strid med Slægtens Overleveringer, der i Gaard
og Gods kun saa fordelagtigt Eje, brød han ud og stræbte efter af denne
Fonn at skabe et Udtryk for det Skønneste, han vidste. Han viste sig
greben af Renæssancens Aand derude fra og blev en af dens første og
ypperste Talsmænd her hjemme.

De fleste ældre Herregaardsbygninger var tunge, skumle og ubekvemme,
lignede i bedste Fald et udplantet Landsby-Kirketaarn, med et Rum i
hvert af dets to, tre Stokværk. Ejerne gjorde det mindst mulige for
deres Vedligeholdelse. Tag over Hovedet, tykmuret Værn var alt, hvad
denne plumpe, haardtvante Tjener havde at yde. Maalet var naaet, naar
Bygningen afgav sikkert Rum l'or Værdisager og Skyldbreve, samt til
Tider for paalydende Ejer.

Den første, der i Danmark brød med denne gamle Synsmaade, var Kongens
Kansler Johan Friis, der 1538 til almindelig Forbavselse for
Standsfæller ofrede overordentlige Summer paa Opførelsen af Hesselager
paa Fyn. Hvor stærkt et Indtryk dette stolte Bygningsforetagende gjorde
baade paa ham selv og hans Samtid, kan ses af, at Kongen og Rigsraadet
ti Aar efter gav ham Ret til, hvad fordum i Danmark var ukendt, deraf
at oprette et Stamhus.

Synet af Hesselagergaard maa have slaaet ned i Peder Oxe og begejstret
ham ved sin Skønhed. Minder fra Udlandet har muligt virket med.
Gisselfeld skulde blive noget lignende. Næppe var han da kommet i fuld
Besiddelse af Gaard og Gods, næppe følte han, at han nogen-53

lunde magtede Ejendommen, førend han besluttede sig (il det yderst
vovelige og for Samtiden saa besynderlige: at sænke Stigbordet, aabne
Slusen og lade mange, mange Aars Renter og Indtægter løbe ud i Fonn af
Opførelse af en prægtig Hovedbygning. Kun 27 Aar gammel iværksatte han
sin dristige Plan.

Gisselfelds gamle Hovedbygning laa ham ikke anseeligt og synligt nok.
Han besluttede sig til at bygge den nye ude i nogle Moser mod Syd, hvor
der ved Udgravninger og Opdæmninger lod sig danne en fortrinlig
Beliggenhed, omgærdet af Sø. Underligt nok er man ikke længer i Stand
til med Sikkerhed at paavise, hvor det gamle Gisselfeld laa. Svaret
vakler mellem to Steder, en Plads ved Møllebækken fra Søtorup Sø, hvor
der findes svage Spor af en Bygning omgiven af Grave, og en anden
større Bygningsrest i den nordre Del af Haven ved det nuværende
Gisselfeld, ud i Søen. Paa dette sidste Sted voksede indtil for faa Aar
siden et prægtigt Asketræ, der skjulte de fleste Murlevninger med sine
Rødder. Da Asketræet for nyligt faldt, viste dets Aarringe en 300aarig
Ælde. Og under det blottedes Rester af en Bygning i Taarnform, som
Datidens gamle Herregaards Hovedbygninger. De røde Sten heri svare til
det nuværende Gisselfelds, hvortil jo ogsaa Peder Oxe skal have brugt
Stenene fra det gamle. Men udover denne almindelige Oplysning giver de
blottede Rester intet Svar. De fortie fremdeles, hvad her har staaet,
hvem her har boet. Kun lunefuldt bevare de de sikre tydelige Spor af
den Hund, der engang forfulgte en Kat henover disse Sten, da de, maaske
for dobbelt saa lang Tid tilbage, var nystrøgne.

Men hvor end det gamle Gisselfeld laa, Peder Oxe lod (let nedrive og de
værdifulde, svære Mursten slæbe ud til den nye Borgplads i Mosen. Af
disse og langt flere ny-brændte til Hjælp lod han saa her opføre en
storartet Bygning 53 Alen lang, 22 Alen bred, med dybe, hvælvede Kæl-54

dere, tre Stokværk høj, med fremspringende Porttaarn og stejle, takkede
Gavle. Det var den vestre Længe eller Port-fløjen, som den nu kaldes.
Prægtig og storladen tog den sig ud, tydeligt nok, hvad Stilen angaar,
i Sla>gt med Hesselager. Og vel var den skikket til begge sine Formaal,
baade at afgive en hidtil ukendt stor og rummelig Bolig og til at værne
sin Besidder. Efter Datids Maalestok vrimlede den af skønne, lyse Rum,
mangeboliget som et Himmerig. Og kom Bonde- eller Borgerflok paany, som
sidst i Grevens Fejde, skulde de faa en varm Modtagelse. Langs øverste
Stokværk løb Vægtergang med Skydeskaar vekselvis til Kartover og til
Hagebøsser. Ovenover Portens andet Stokværk hang de skønneste Murhaand
ligesom med Kvaster, hver enkelt til Dækning for nedadgaaende
Skydeskaar til Værn om Taarnets Fod. Borgen laa omgiven af Grave, ja i
Sø. Kun en Vindebro førte did. Selve Porten kunde lukkes indefra med en
forsvarlig Bom. Vovede nogen under disse Omstændigheder et Angreb, var
der største Sandsynlighed for, at de aldrig vilde naa ind. Fra alle tre
Stokværk kunde de mejes ned med Kugler, før de fik taget den ophejste
Vindebro. Ikke et Sted langs Husets Fod var der Læ for Skud eller
kogende Vand fra oven. For Kældervinduerne spærrede Jærngitre. Den Mand
var ej født, der ved egen Kraft kunde sprænge Portbommen.

Over Porten lod Peder Oxe indmure en Sten med sit fædrene og mødrene
Vaaben samt følgende Indskrift:

1540 paa det syvende Aar Lod Peder Oxe denne Gaard flytte Og bygge af
Ny, som han her staar, Sig og sine Arvinger til Nytte. Gud unde dennem
al bygge og bo Og saa i Verden at være, At det bliver dennem til Fred
og Ro Over alting til Guds Ære.Hvorfor satte Peder Oxe Port paa Huset?
Paa Enkelthus behøvedes jo ingen Port. Var det mon virkelig fra første
Færd hans Mening, at dette Hus blot skulde udgøre en Fløj blandt flere?
Hesselager var kun Enkelthus og Borreby, som Johan Friis, muligt ægget
af Peder Oxe med hans Gisselfeld, opførte 1556, var ligeledes kun
Enkelthus. Har da muligt Peder Oxe straks sat sig det Maal at overgaa
alt ved at bygge ikke alene et Hus men en flerlænget Bygning? Vi vide
det ikke. Gisselfeld som den staar trelænget, hver Længe med frie
Gavle, viser, at det er bleven til Hus for Hus. Dette stemmer ogsaa
baade med Peder Oxes praktiske Forstand, ikke at paatage sig mer end
han hver Gang kunde magte, og er i Overensstemmelse med det lidet, vi
iøvrigt vide om Opførelsen. Men hvorfor satte han da Port paa det
første Hus?

Gisselfeld blev det stensatte Udtryk for hans Lykkes Drøm. Han begyndte
stort og han blev ved. Hvormeget han end senere byggede, baade det
prægtige Tølløse, hvor han efterlignede Tanken i Egeskov at lægge to
Huse sammen med Langsiden, og Løgismose og Holmegaard — Gisselfeld var
og blev hans kæreste Værk, som han fortsatte lige til sin Død. Ikke
blot byggede han her efterhaanden tre Fløje, men han anlagde en
befæstet Forgaard foran Vindebroen, med vidtstrakte Mure og Porttaarne,
og omsluttende hele Ladegaarden. Saa vidtstrakt en befæstet Plads
fandtes ikke i Enkeltmands Eje i hele Norden. Døden synes at have
afbrudt ham i at anlægge en lignende Forborg mod Øst, udfor den
manglende Fløj i Gisselfeld.

5.

Paa Gisselfeld udfoldede Peder Oxe en ny Side af sin Natur. Men
overdaadigt udrustet som han var, aabenbarede han samtidigt i Kongens
og Landets Tjeneste en hel56

anden Fonn for Dygtighed. Der betroedes ham Aar 1553 et diplomatisk
Hverv af ikke ringe Betydning. Kongens Svigersøn, Hertug August af
Sachsen, var samme Aar kommen i en meget vanskelig Stilling. Hans ældre
Broder, Kurfyrst Moritz af Sachsen, var død i Juli Maaned kun 32 Aar
gammel, dødeligt saaret i et sejrrigt Slag, som han havde leveret
Markgrev Albrecht Alcibiades af Brandenburg. Hertug August ønskede
Kurfyrsteværdigheden efter sin Broder, men mødte Modstand baade hos
Albrecht Alcibiades og hos den sidst afsatte Kurfyrstes Søn, Johan
Friedrich (»der mittlere«), som selv ønskede den. Det truede med Krig,
og Hertug August ønskede Mægling. Til Mægler valgtes den 33aarige Peder
Oxe.

Peder Oxe udførte dette Hverv med glimrende Dygtighed. Der blev sluttet
Fred, og Hertug August blev Kurfyrste. Med Rette høstede Mægleren den
nye Kurfyrstes varmeste Tak. Der var just født en Søn hos
Kurfyrsteparret. Og ganske naturligt blev det da ved Daaben i Dresden
Peder Oxe, der paa Morfaderens Kong Christians Vegne stod Fadder til
den lille. Under disse Forhandlinger og Fester saa Peder Oxe sig
iøvrigt vel om baade paa Personer og Forhold. Her lærte han ikke blot
Kurfyrst Augusts Modkandidat, Johan Friedrich »der mittlere«, at kende,
men ogsaa et af Tidens mest urolige Hoveder Wilhelm v. Grumbach, der
siden i mange Aar skulde sætte Tyskland i Skræk. Ingen kunde vide, hvad
sligt Kendskab mulig engang kunde bruges til.

Peder Oxes heldige Udførelse af Mæglerhvervet forøgede kun den Tillid,
han forud nød hos Kongen. Allerede kort før Afrejsen havde denne
betroet ham i Forening med Børge Trolle at inddrive Landeskatten over
hele Riget. De to beholdt de store Summer »til tro Haand« som det hed,
indtil 1557, da de endelig aflagde Regnskab og indbetalte Pengene i
Rentekamret. Men lige efter Hjemkomsten fra57

Sachsen fik Peder Oxe desuden ei nyt og højst hædrende Tillidshverv.
Man frygtede i Aaret 1554 for en mulig Krig med Sverrig. Kongen
befalede da Peder Oxe at begive sig (il Københavns Slot og have Opsyn
med Alt i hans Fraværelse. Ad samme Port som for 37 Aar siden Farbroder
Torben som Misdæder havde maattet vandre ud af Slottet til
Retterstedet, drog da nu Peder Oxe ind, om ikke af Navn saa dog af Gavn
som Statholder paa Københavns Slot. Det var en Slags
Rigshofmesterstilling, saalænge dette Embede, saaledes som da, stod
ubesat.

Under al denne voksende Tillid og hurtige Fremgang fulgte det næsten af
sig selv, at Peder Oxes Indtægter og Løn steg. Han fik nye Smaalen og
tilstodes større Indtægter af de gamle. Hans Len strakte sig nu over
til Falster tillige. Intet Under, at han som Lensmand paa Gedsør blev
en Slags Fyrstevært for Falster, ikke mindst, da hans Velyndere,
Kurfyrst August og Kurfyrstinde Anna, 1557 kom til Danmark og skulde
paa Gennemrejsen underholdes med Hjortejagt og Svanejagt. Ogsaa til
Falsters Genbo Meklenborg strakte hans Virksomhed sig. Hos Hertug
Ulrik, der var gift med Christian 11 I's Søster Elisabeth, mødte han i
Oktober 1557 som Fadder paa Kongens Vegne. Den lille Pige, der døbtes
og lik Navnet Sophia, skulde han senere, efter mange Omskiftelser, være
med at modtage som Danmarks Dronning.

Men under alle disse mangeartede Former for Virksomhed rørte sig og
trivedes dog uforandret den gamle Peder Oxe, Oxernes og Gjøernes
Arvtager, den ustandselige, ustyrlige Godssamler. Som om han ikke havde
andet for, tumlede Peder Oxe i disse Aaringer med Gaardkøb, Magelæg og
Processer i bestandig vildere Fart. Med et af Lykken næret Mod indlod
han sig — ikke mindst overfor sine Medarvinger, de gamle Fjender
Gjøerne, der havde været godtroende nok til at kaare ham til
Tillidsmand — i mere58

og mere vovede Foretagender, der tilsidst maatte bringe ham Fordærv.

Det var vistnok allerede en Handel af blandet Art, men valgt med Peder
Oxes Blik for, hvor der lod sig fiske i rørt Vande, da han Aar 1553
købte Gods paa Bornholm. Øen var siden 1536 pantsat til Lybækkerne paa
50 Aar, og disses Fogeder behandlede Befolkningen hensynsløst. Som
indflydelsesrig Rigsraad havde Peder Oxe imidlertid Magtmidler til at
vende Uret, og det betroedes ham ganske rigtigt ogsaa to Aar efter
Købet at drage sammen med to andre Rigsraader over til Øen for at faa
nogle af de mange Stridspunkter mellem Folket og de fremmede Fogeder
ordnede. Det tør anses for sandsynligt, at Ordningen ikke skete ham
selv til nogen Skade.

En større og vidtløftigere Handel indlod han sig i, da han 1554 købte
Favrholm ved Hillerød. Han købte den af Kongens Yndling, den tyskfødte,
tyske Kansler Andreas v. Barby, der for en seks Aarstid siden havde
faaet Gaard og Gods overladt af Kongen. Hvor stor Gaven var, kan bedst
ses af, at Peder Oxe betalte 17,000 Joachimsdalere, altsaa omtrent
6S,000 Kroner derfor. Ulempen ved dette Køb var imidlertid, at Peder
Oxe herved blev Nabo til Eieren af Nabogaarden, Herluf Trolle paa
Hillerødsholm, og arvede en gammel Tvist om Markeskel med ham.

Striden mellem de to tidligere Ejere havde været haard. De kunde ikke
enes om, hvorvidt Stueholmene, Illesø og Tranemosen hørte til Favrholm
eller til Hillerødsholm, og tilsidst var der blevet udmeldt Landets
fire fornemste Mænd: Kongens Kansler Johan Friis, Hr. Mogens
Gyldenstjerne, Børge Trolle og Peder Oxe, mindre kunde ikke gøre det,
til at sætte ret Markeskel. De lire Herrer havde travet afsted i
Mosegrund og Pløre, de havde tildømt Favrholm alle Stueholmene og
draget Skel i Illemosen. Grænsen havde de betegnet ved ude i Mosen at
grave Hullerpaa ti Tørvs Størrelse, og, hvor der voksede Træer, ved at
hugge Mærker i disse. Herluf Trolle havde været utilfreds med deres
Afgørelse og straks sagt, at delte var ikke Skel, men Uskel, og at han
vilde klage. Ikke desto mindre var det dog endt med, at han, da Andreas
v. Barby havde rakt ham Haanden som Udtryk for, at de nu var forligte,
havde rakt ham sin igen, hvorpaa de alle seks var fulgtes ad hjem til
Andreas Barby paa Favrholm til en velfortjent og bedre Middag og Aften.

Forliget havde dog ikke været solidere, end at Kongen senere ikke langt
fra Hillerød, i Ebelholt Kloster, paa ny havde maattet tale dem til
Rette og se at faa dem til al forliges. Og endelig — efter Salget —
havde der fundet en meget varm Samtale Sted mellem Parterne, idet
Herluf Trolle havde spottet Andreas v. Barby, fordi han solgte en
Kongegave, og denne havde svaret, at det var Herluf Trolle, der ved sin
Ufredsommelighed tvang ham dertil.

Hermed var første Optrin omme. Den tyske Kansler havde under et
passende Paaskud faaet sin kongelige Herres Naadesbevisning omsat i
klingende Mønt. Dermed trak han sig ud af Spillet. Den, der fortsatte,
var Peder Oxe, der alt som Markeskelsmand havde skridtet Spørgsmaalet
af og mente at kende baade Mark og Mand.

Thi ogsaa over den stridbare Nabo, Herluf Trolle, havde han sit Skøn.
De var nogenlunde jævnaldrende og havde en Tid tjent sammen som
Hofsinder. Peder Oxe var dog, skønt den yngre, hurtigt sprunget ham
forbi. Han oversaa ham uden Tvivl og med en vis Ret, fordi Herluf
Trolle savnede netop de Evner, der udgjorde hans Styrke. Herluf Trolle
gjorde Indtryk af at være tung, langsom og omstændelig. Det var ret
betegnende, at han endnu 19Aar gammel fremdeles gik i Vor Frue Skole i
København. I samme Alder var Peder Oxe allerede Hofsinde, Herremand,
Lensmand og i sejrrig Proces med Landets første Jurist.60

Herluf Trolle syntes af Naturen anlagt til at blive en brav Slider. Som
Erstatning for Gods og Evner havde Naturen skænket ham et anseeligt
Ydre samt Tilfredshed med sig og sit. I Bunden brav, men naar denne
Tilfredshed blev altfor selvsikker og selvretfærdig eller ytrede sig
som Trættekærhed, ærlig talt: mellem Kammerater kedelig.

Saaledes omtrent var vistnok det Indhyk, Peder Oxe havde modtaget af
Herluf Trolle, indtil deres Veje skiltes, da Herluf Trolle som veltjent
Hofsinde endelig lik et Ben og 1543 kom til Skaane som Lensmand i
Gladsaxe. Saa skete der imidlertid ikke længe efter med Et noget
mærkeligt. Var Herluf Trolle virkelig snu? Det skulde man ikke se paa
ham. Nej, andre maatte have lavet det for ham. Men vist var det, lige
paa engang sprang Laaget op, Trolden ud af Æsken, greb Guldjomfruen og
var fra samme Øjeblik en stor og mægtig Mand.

Det gik for sig paa den Maade, at Peder Oxes Moster, Birgitte Gjøe, der
hverken havde faaet sin Barndomsfæste-mand Jesper Daa eller senere
Biskop Joachim Rønnow, tilsidst var havnet i Dronning Dorotheas
Jomfrukammer. Her baldyredes og stiftedes Partier. Var det maaske
Dronningen, der havde været luthersk Udkigskvinde? Eller havde Moster
Birgitte selv brugt sine Øjne og ikke tabt ham af Sigte helt over til
Gladsaxe? Eller skulde virkelig Herluf have faaet Øjnene op om ikke
før, saa da Guldbunken laa helt rede? Svaret var forsaavidt
ligegyldigt. Det visse var, at næppe havde gamle Hr. Mogens Gjøe i
April 1544 lukket sine Øjne, og Jomfru Birgitte derved opnaaet at blive
et glimrende Parti med Pengene paa Bordet, førend ogsaa Bejleren var
der. Og han pyntedes til Bryllup paa smukkeste Vis. Den 26. September
blev Brudgommen udnævnt til Lensmand paa Krogen ved Helsingør. Den 16.
November ægtede Herluf Trolle Jomfru Birgitte Gjøe.

Dette Giftermaal berørte Peder Oxes Forhold til hans<)1

Medarvinger, krydsede muligt hans Planer. Istedetfor en vistnok
medgørlig lille Moster, der var tilfreds med et Skriftsted og et
kærligt Spørgsmaal til hendes Befindende, lik han nu denne fordums
Fælle at gøre med, der hurtigt begyndte at føie sig. Hans pedantiske
Omstændelighed, hans selvglade Betsind og Trættekærhed, som Peder Oxe
mente saa tydeligt at se, blev næppe ringere ved at blive forgyldte. De
skulde i hvert Fald ikke forøge hans nye Slægtnings Kærlighed til ham
og Gjøerne. Men mærkeligt nok, paa Pengesager forstod han sig. Det var
ikke ilde allerede et Par Maaneder før Brylluppet at lade det Pantebrev
paa Bing Kloster, som Birgitte skulde arve, overføre paa sig,
naturligvis paa hendes Vegne. Græsegaard og alt det øvrige Gods i
Nordsjælland vidste han at styre. Og det maatte man lade ham, den nye
Hovedbygning paa Hillerødsholm, som han opførte paa en 0 inde i
Skovsøen, var smukt anlagt.

I første Træfning sejrede Peder Oxe. Moster Birgitte og hendes Mand
blev som alle de øvrige Onkler og Tanter betagne af hans
Forretningsdygtighed og betroede ham at varetage deres fælles Tarv.

Nu traf de hinanden paa ny, som Naboer paa Favr-holin og Hillerødsholm
med den gamle Markeskels Trætte imellem sig. Begge Parter var lige
stridbare. Peder Oxe, for hvem den tidligere Afgørelse var fordelagtig,
holdt naturligvis paa denne. Derhos tirrede han muligvis sin Modstander
ved at betegne Favrholm som sit Hovedsæde og omdøbe det til »Oxholm«.
Herluf Trolle benægtede med dristig Sikkerhed, at der havde fundet
Markeskels Afgørelse Sted, idet han henviste til, at der jo slet ikke
var blevet anbragt Skelstene, men kun hugget nogle Mærker i Træer og
vendt nogle Tørv. Tilsidst blev Sagen indanket for Kongen og
Rigsraadet. I Nyborg December 1554 dømte de til Gunst for Peder Oxe.

Men Herluf Trolle var lige stiv og halsstarrig. I det62

følgende Aar hører man gentagne Gange om, at Rigets bekendte Mænd
fremdeles maatte møde for at afgøre Skel mellem »Oxholm« og
Hillerødsholm. Men der var tydeligt nok noget mere i Vejen. Peder Oxe
havde sejret. Men havde han tillige maaske benyttet sin Magt og
Indflydelse til at ramme sin Modstander langt føleligere? Var der
overhovedet nogen Forbindelse mellem denne Strid og den Kendsgerning,
at Herluf Trolle i Aaret 1554 berøvedes Krogens Len, som han havde haft
i ti Aar, og ikke flk noget andet Len i Erstatning? Vi ere ikke i Stand
til at afgøre det.

Uden at vi kunne paavise hvorfor eller hvorledes, var der i hvert Fald
under anden Træfning mellem de to Mænd blevet vakt et dybt, gensidigt
Nag. Det gamle Had mellem Oxer og Gjøer syntes blusset op paany og
samlet i disse to Mænd som Brændpunkter. Skønt besejret og berøvet sit
Len var Herluf Trolle fremdeles en baade indflydelsesrig og farlig
Modstander. Kom det til en tredie Træfning imellem dem, vilde Peder Oxe
handle klogt ved først og fremmest forsigtigt at dække sig selv og
derhos ikke overse sin Modstander. Men ingen af Delene laa i Øjeblikket
for ham, beruset som han var af Medgang.

6

Med næsten utrolig Hensynsløshed fo'r Peder Oxe videre ad den indslagne
Vej. Der var endnu en Gjøe at narre og plyndre. Morbroder Eskild Gjøe
var barnløs, men havde paa Skiftet efter sin Fader, gamle Hr. Mogens,
faaet udlagt Gunderslevholm paa Sjælland. Der var noget for Peder Oxe.

Allerede Aar 1554, samme Aar som han ved Købet af Favrholm trængte sig
ind paa Herluf Trolle og Moster Birgitte, havde han Morbroder Eskild
under Behandling. Det skete saa grundigt, at han fik Eskild Gjøe til at
ud-63

stode et Skødebrev for, at ban havde solgt Peder Oxe Gunderslevholni
Gaard og Gods »mod god Betaling«. Derhos udstedtes et Brev ligeledes af
Eskild Gjøe, hvori denne erklærede, at han paa Livstid havde
Gunderslevholni Gaard og Gods kvit og frit uden nogensomhelst Afgift i
Len og Leje af sin kære Søstersøn Peder Oxe. Først efter Eskild Gjøes
Død, men da ogsaa straks og uhindret, skulde Peder Oxe eller dennes
Arvinger maatte overtage Gaarden og Godset.

Eskild Gjøe synes at have tænkt videre over denne Forskrivning, indtil
det gik op for ham, at det hele jo vilde være rent galt, hvis han og
Sidsel lik Livs-Arvinger, eller — om hun døde barnløs — hvis han og
maaske en anden Sidsel flk Børn. Man maatte være betænkt paa alle
Tilfælde. Den elskværdige Søstersøn vidste straks Raad. Peder Oxe
udstedte et Genbrev til Eskild Gjøe, hvori det erklæredes, at hvis
denne efterlod sig ægte Livsarvinger, skulde det før udstedte Skødebrev
være dødt og magtesløst, og disse ægte Livsarvinger uhindret arve
Gunderslevholni Gaard og Gods. Men var det mon et Udtryk blot for den
Skynding, hvori han maatte efterkomme disse Betænkeligheder, eller var
det et Udslag af Peder Oxes kærlige Sind baade mod Morbroder Eskild og
mod dennes ufødte Børn: han undlod helt i dette Dokument at kræve
Vederlag for »den gode Betaling«, som han ifølge Skødebrevet havde
givet Eskild for Gunderslevholni og som de smaa Gavstrikker altsaa ved
deres Komme til Verden vilde berøve ham tilligemed det, som han havde
kjøbt derfor. I Skyndingen maa vel Hjertet være løbet af med ham.

Men Munden løb af med hans Morbroder. Da han og hans Søskende samme Aar
(1554) samledes til et nyt Skiftemøde, synes han under Tavsheds Løfte
at have betroet sig til enkelte af disse om sit mærkelige Salg af
Gunderslevholni. De lader til ikke at være blevne opbyg-64

gede derved. Af to Onder dog bedst at faa Del i Byttet. Albret Gjøe og
Elline Gjøes Søn, Oluf Mouritsøn Krog-nos, synes at have været de mest
paagaaende. Peder Oxe maatte i hvert Fald under sit Ophold paa
Klavsholm overlade dem en betydelig Broderpart ved at udstede en
Erklæring om, at ogsaa de havde Del i det hemmelighedsfulde Køb af
Gunderslevholm, hver med en Trediedel, ja Albret Gjøe skulde endog have
Ret til efter Eskilds Død forlods at udtage Hovedgaarden.

De begyndte at blive noget nærgaaende, de Gjøer. Men da ved Udgangen af
1554 deres Hovedmand Herluf Trolle var stækket, først ved Tabet af sin
Forlening Krogen, dernæst ved Tabet af Sagen mod Peder Oxe om Favrholms
Tilliggende ved Kongens og Baadets Dom i Nyborg i December, saa kunde
man aande lidt friere og tænke paa, hvad der videre var at gøre med
Hensyn til Gunderslevholm. At ingen Gjøe burde have den, var en
Selvfølge.

Et godt Aarstid efter var disse Overvejelser modnede og allerede
omsatte i virkningsfuld Handling. Peder Oxe maa paa forskellig Vis have
vidst at opmuntre Eskild Gjøe til at foretage et Skridt, der kunde
stille Forholdet med Gunderslevholm i fuldt og klart Lys. Den 25.
Februar 1556 mødte da Eskild Gjøe paa Københavns Slot for Kongens
Retterting, hvor følgende Optrin fandt Sted. Nærværende var Kongens
Kansler Johan Friis og Kongens Sekretær Korlits Ulfeld. Frem traadte
Eskild Gjøe og erklærede, at han solgte, skødte og afhændede sin
Hovedgaard Gunderslevholm tilligemed alt, hvad Arvegods han ejede paa
Sjælland, til sin Søstersøn, Peder Oxe, og dennes ægte Livsarvinger,
dog med det Vilkaar, at Eskild selv i sin Livstid maatte nyde del alt
frit og kvit. Men naar Gud det saa forset har, at Eskild dør, saa skal
Peder Oxe eller hans ægte Livsarvinger straks maatte annamme, nyde og
beholde del altsammen for evig Ejendom uden nogensomhelst65

Hindring fra Eskilds øvrige Arvingers Side. Til Forklaring tilkendegav
Eskild Gjøe, at han havde faaet Fyldest og fuldt Værd eller eget Nøje.
Og skulde det Solgte og Af-staaede siden lindes at være bedre og mere
værd, end hvad Peder Oxe har givet ham derfor, saa undte og gav han
gærne sin Søstersøn Peder Oxe delte, men frakendte sine øvrige Arvinger
hver Ret til fornævnte Gaard og Gods. Han forpligtede dem tværtimod til
at hjemle Peder Oxe samme Gaard og Gods frit for Hvermands Tiltale. Og
skete det saa, at Hovedgaarden Gunderslevholm eller noget af det
omtalte Gods i Sjælland blev »Per« Oxe ved nogen Rettergang frakendt og
berøvet, saa forpligtede han sig og sine Arvinger til at vederlægge
samme Peder Oxe eller Livsarvinger en lige saa god Hovedgaard og
tilsvarende Gods. — Om hele denne Eskild Gjøes Erklæring udstedtes
derpaa Brev med Rigskansleren Antonius Bryskes vedhængte Segl.

Det var en Overdragelse, saa tydelig og klar, som nogen kunde ønske
sig. Nu kunde Peder Oxe blæse Eskild Gjøes ufødte Livsarvinger et
Stykke og le ad baade Albret Gjøe og Oluf Mouritsøn Krognos med samt
deres afnødte, kunstlede Adkomstbrev fra Skiftemødet paa Klavsholm. Alt
hidtil skrevet i denne Sag var omstødt ved denne uforbeholdne, klare og
fuldt ud lovformelige Erklæring.

Dette indsaa vistnok ogsaa samtlige Gjøer. At Herluf Trolle senere, da
Eskild Gjøe var død og Peder Oxe var i Landflygtighed, fik i Juli 1560
i Odense kongelig Retter-tingsdom, med Kongens egen Underskrift, for at
»Peder Oxes Skødebreve ikke var saa lovlige og nøjagtige, som de burde
være«, viser kun, hvor stærkt Stemningen mod Peder Oxe da var slaaet
om. I sin Velmagt vilde denne været Mand for ved Hjælp af Eskild Gjøe's
sidste Brev at have faaet alle tidligere Breve og al Modstand besejret.

Men just fordi Gunderslevholm 1556 maatte synes tabt

566

for Gjøerne, kunde dette ikke andet end vække deres største Harme. Og
med vort Kendskab til, hvordan Sagen var bleven dreven af Peder Oxe,
kan man ikke andet end give dem Ret. Hans Hensynsløshed og Gridskhed
havde her givet sig et af sine voldsomste Udtryk, dobbelt usømmeligt
hos en af Landets højeste Embedsmænd. Han lignede paa dette Punkt af
sit Liv en uvan Tyr, der struttende af Ungdomskraft og Velvære,
ustyrligt fo'r om og angreb, hvor han lystede. Ævret var opgivet. Paa
Fælled, Bygvang og Rugvang — overalt var han, stampende Jorden op med
sine Fødder, rede til at stange. For det samlede Veis Skyld maatte der
Folk ud efter ham, maatte han gøres uskadelig.

Desværre savner vi Kendskab til, hvad der i denne Anledning er
foregaaet enten paa Bystævne eller ved Aftaler fra Hus til Hus. At der
maa være sket noget vigtigt, er klart. Men vi kan kun tydeligt se det
næste Optrin, da hans bitre Uven, Herluf Trolle, højtideligt udstyret
som Hyrde, i Spidsen for alle retsindige og skadelidte, iler ud for at
fange ham. Bagved dølger sig efter al Sandsynlighed en paa en eller
anden Maade vedtagen Beslutning: Per skal omringes — Per skal ringes —
Per skal slagtes og flaas.

I Mangel af sikker Meddelelse om det skjulte, der er foregaaet, maa vi
nøjes med spredte, fremadskridende Kendetegn.

Aar 1557 blev et Oprejsningens Aar for Herluf Trolle. Han blev optagen
i Rigsraadet og flk atter en stor Forlening, Roskildgaard. Herved kom
han i nærmere personligt Forhold til Kongen, ligesom hans Hustru
vistnok flk øget Lejlighed til at forny sit gamle, nære Forhold til
Dronningen. Hvad begge kunde meddele Kongeparret om peder Oxe, var
næppe til Gunst for denne. Kongen benyttede ganske naturligt nu af og
til Herluf Trolle, der jo67

boede nærmest, til Opsyn med Pengeforhold, istedetfor Peder Oxe.
Saaledes var det Herluf Trolle, der i Juni Maaned lik Befaling til
sammen med sin Broder Børge al være tilstede og paase Overleveringen
al' en større Sum fra Rentemester Eskild Oxe, Peders Broder, til den
anden Rentemester.

Tilsyneladende befandt Peder Oxe sig vel som forhen. Han ordnede
Modtagelsen i August Maaned af Kurfyrst August og Kurfyrstinde Anna af
Sachsen, hans gamle Velyndere, med Svanejagt ved Gjedsør og Hjortejagt
op efter mod Nykjøbing. Han deltog i Festlighederne paa Nykjøbing Slot,
hvor Kongeparret var tilstede for at modtage deres Børn. Maaske en lidt
vel ubelejlig Nærhed ved Peder Oxes Forleninger, hvis nogen herfra
skulde ville klage over hans Styre, eller en eller anden Snuser blandt
Kongens Omgivelser vilde selv spørge ud hos hans undergivne. Peder Oxe
fulgte derpaa med Gæsterne til København, hvor Festerne fortsattes en
Maaned igennem, saalænge de Fremmedes Ophold varede.

Ved slige Fester falder saa mangt et Ord, baade mellem Hoved- og
Bipersoner. Mon nogen skulde have dryppet Mistro i Kongens Sind til
Peder Oxe og hans Pengesager? Vi ved det ikke. Men det synes et
løjerligt valgt Øjeblik netop under disse Fester paa engang at kræve
Regnskab for den store Landskat fra Danmark og Norge, som Peder Oxe
sammen med Herluf Trolles Broder Børge siden 1553 havde opsamlet og
styret. Hvis nogen har ment her at kunne fange Peder Oxe, saa
mislykkedes dette imidlertid. Med Fradrag af alt, hvad der tidligere
var gaaet i Mønten eller indbetalt til Rentemester, skyldtes der endnu
den store Sum af op imod 400,000 Kroner. Men Peder Oxe mødte med dem
alle sammen i Kongens Kammer paa Københavns Slot den 24. Septbr. Kongen
var selv tilstede. Peder Oxes gamle Modstandere Mogens Gyldenstjerne,
An-

tonius Bryske og Holger Rosenkrands, gift med en Datter af Elline Gjøe,
passede paa med Falkeøjne, efterhaanden som Fjerdingerne og de
Lærredsposer tømtes. Men alt viste sig i Orden. Kongen underskrev
egenhændig Modtagelsesbeviset.

Gæsterne drog hort og tog begge deres to unge Svogre, Prinserne
Frederik og Magnus med sig. De drog ikke den korteste Vej, som de var
komne, over Gedsør, men landværts over Bælterne gennem Sønderjylland.
Dette behøvede ikke at være for at undgaa Peder Oxe og hans Gedsør, men
var rimeligvis af Hensyn til Familien i Meklenborg, hvor Christian
III's Søster den 4. Septbr, var nedkommen med en Datter og næppe
ønskede Fester førend til Daaben. Til denne befaledes det Peder Oxe at
møde ved Midten af Oktober som Fadder paa Kongens Vegne. Han udførte
sit Hverv. Han vendte hjem over Warnemünde. Men just som Skibet naaede
Gedsør, drev Stormen det atter tilbage til Meklenborgs Kyst, hvor han
maatte blive liere Dage for Uvejr. Endelig slåp han over og skrev fra
Ged-sørgaard den 27. Oktober sin Indberetning til Kongen. I dette Brev,
der er ei af de faa Lejlighedsbreve, som haves fra Peder Oxes Haand,
gav han efter Befaling en nærmere Beskrivelse af Festlighederne — i al
sin Ubetydelighed et ved sin klare, anskuelige Form talende Vidnesbyrd
om Peder Oxes Begavelse. Til Slut bad han undskylde, at han ikke bragte
mundtlig Besked. »Nu er jeg ikke saa tilpas, at jeg tør vel give mig i
Luggen li Spænde] videre, førend det vil blive noget bedre med mig.«
»Og vil hermed have Eders kongelige Majestæt til et langsomt, sundt
Regimente den Almægtigste Gud befalet«.

Om der skjuler sig noget bag dette, at Peder Oxe undslog sig for
personligt at møde hos Kongen, er umuligt at afgøre. Ønsket om et
»langsomt og sundt Regimente« er vistnok Udtryk, der for Datidens Øren
har lydt anderledes69

end nu til Dags. Vist er det, at Ønsket, Ira Peder Oxes Synspunkt seet,
ikke opfyldtes. Snart efter blev Kongens Regimente overfor ham baade
hastigt og usundt.

Næste Gang, han vides at have forhandlet med Kongen, var da han i
Januar 1558 mageskiftede til denne sin nydøbte Ejendom Oxholm
(Favrholm) og lik i Bytte af Kongen Tølløse Gaard og Gods. At dette
Bylte skulde have været efter Peder Oxes Ønske er der intet, der taler
for. Det ligger tværtimod nær at antage det for en Sejr for Herluf
Trolle, som herved slåp for sin Fjende til Nabo. Og denne Opfattelse
bekræftes yderligere ved nogle højst mærkelige Oplysninger om Maaden,
hvorpaa Forhandlingerne om Mageskiftet fandt Sted. De lindes meddelte i
et Brudstykke af et Brev fra en Ubekendt til Mogens Gyldenstjerne og
synes naturligt kun at kunne tydes, som om Kongen i Vrede og med Herluf
Trolle og en anden som Mellemmænd har tvunget Peder Oxe til et
ufordelagtigt Mageskifte. Ordene lyde saaledes: »Peder Oxe drog herfra
i Dag og havde det staaet i en haard Handel mellem Kongl. Maj. og Peder
Oxe nu i tre Dage om Favrholm. Og Herluf Trolle og jeg, vi have gaaet
dennem imellem. Og stod det paa haarde Veje. Dog kom det igaar opad
Middag til nogen lydelig [lykkelig?] Handel, saa at Peder Oxe.....Og
intet af fornævnte Gods er noget besynderligt. Dog troer jeg ikke
andet, end Peder Oxe beholder det og Mageskiftet gaar for sig. Og vilde
Kongl. Maj. ikke stede Peder Oxe selv til Ords i denne Handel«. (Hist.
Tidssk. V 6, 861).

1 Februar 1558 brød endelig det længe samlede Uvejr løs. Lynet slog ned
og oplyste i et Nu hele det mørke Landskab. Den 19. Februar maatte
Peder Oxe i København underskrive en Erklæring om, at Kongen »efter min
egen mangfoldige Begæring og Fordring naadeligen har forløvet mig af
hans Naades Raad og daglige Tjeneste og70

at jeg maa drage hjem og bjerge og nære mig som en anden Hs. Majestæts
Undersaat af Adelen her i Riget.« I samme Brev maatte han sværge
fremdeles at være Kong Christian III og dennes Søn, den udvalgte Konge,
Hertug Frederik, tro og lydig, samt ubrødelig at ville holde Loven i
alle dens Ord osv. Nogle Dage efter, den 23. Februar, overdroges alle
hans Forleninger til en anden.

I Løbet af nogle faa Dage var saaledes den før saa mægtige Mand
styrtet. Peder Oxe var »efter egen Begæring og i Naade« afskediget som
Rigsraad og derhos berøvet alle sine Len.

Som en ensom Mand drog han til Gisselfeld.

Per var nu omringet. Per var nu ringet.

7.

Var Forfølgelsen hermed forbi, eller skulde den drives videre? Dette
var sikkert den Tanke, hvormed Peder Oxe syslede under sit ufrivillige
Ophold paa Gisselfeld. At Herluf Trolle og alle Gjøerne ønskede ham
styrtet og knust, nærede han vel næppe nogen Tvivl om. Men Kongen! Hos
ham havde han jo dog tidligere staaet i særlig Gunst, som vel ikke helt
kunde være bortvejret. Og maatte det ikke siges at være en
tilstrækkelig haard Straf for en Lensmand at maatte udtræde af
Rigsraadet og samtidigt berøves alle sine Forleninger? Hvis det var
hans Lens-bestyrelse, Kongen særligt var misfornøjet med, kunde hertil
i det højeste føjes en mulig Bøde som Erstatning for paastaaet ulovlig
Indtægt af Lenet. Men hermed syntes ogsaa Grænsen for hans Straf at
maatte være naaet.

Hvis Peder Oxe har haabet som saa, blev han skuffet. Hans Fjender
arbejdede rastløst paa hans videre Fald og anvendte alle Slags Midler.
Fredag eller Pinse 1558 ban-71

kede en Stævningsmand paa Gisselfeld Port. Peder Oxe var ikke hjemme
eller nægtede at være det, og Stævningen blev da læst højt og forsynet
med Paaskrift om at være forkyndt i Vidners Overværelse. Den lød paa,
at Peder Oxe skulde møde for Herredagen den 11. Juni 1558 i Nyborg og
stande Kongen til Hette i tvende Sager dels for Mangler, der lindes i
hans Regnskab, dels for, at han i Bestyrelsen af sine Len ikke har
rettet sig efter Lensbreves og Pantebreves Lvdelse.

Peder Oxe valgte ikke at møde. Han vidste uden Tvivl, at der kunde være
meget at udsætte paa hans Lensstyrelse og kendte — ogsaa af egen
Erfaring — hvor lidet der hørte til for at faa et Lovsted drejet. Med
Rette frygtede han for personligt at give sig sine Fjender i Vold.
»Indførsel«, »Laasebrev«, »Stok og Jern«, »Kongens Naade og Unaade«,
blev altsammen noget andet, naar man heftede selv, og som Fange gav
Skind til. Han valgte istedetfor at skrive et Brev til Kongen.

Om det just var klogt at vente med at skrive delte Brev til Dagen,
efter at han skulde være mødt i Rette, faar staa hen. Vi kende ikke
hans Bevæggrunde. Maaske frygtede Peder Oxe for, hvis Brevet kom for
betids, at faa en ny Stævning til samme Herredag. I Brevet, der er
dateret Gisselfeld den 12. Juni 1558, skrev han, at de Regnskaber,
hvori der skulde findes Mangler, kun kunde være Regnskaberne for Sørup
og Gedsør, som Peder Oxe efter Kongens egen Refaling havde styret ved
Fogeder, der skulde raade baade for Gaard og Bønder. I Anledning af
Kongens Stævning havde Peder Oxe derfor straks befalet disse Fogeder at
møde i Nyborg og gøre Rede for deres aflagte Regnskaber.

Hvad Tiltalen angik for at have brugt Lenene videre end Lensbreve og
Pantebreve tillod, saa bad Peder Oxe Kongen om Naade. For hvad Brøst
der i saa Henseende72

maatte findes, var han villig til at gøre alt, hvad Kongen maatte
befale. Men det var hans ydmyge Bøn, at Kongen ikke vilde begære af
ham, at han skulde gaa i Rettergang med Hans Majestæt, som var hans
Øvrighed. Peder Oxe vilde uden al Dom svare Kongen selv til al sin
Brøst og Skyld, saaledes som Kongen selv i sin Naade maatte bestemme
den, upaavirket af hans Misundere. Sluttelig bad han Kongen ikke tage
det til Unaade, at han ikke selv mødte efter Stævningen. »Gud og Eders
Majestæt skal vide, at jeg gærne havde gjort det. Nu begiver ikke min
Lejlighed sig, at jeg kan gøre det. Beder Kongelig Majestæt derfor
ydmygeligen og gærne, at Kgl. Maj. vil naadeligen have mig undskyldt.«
Alt, hvad Kongen vilde have af Peder Oxe, om det maatte findes, at han
havde brugt Lenene videre end han burde, skulde hans Broder,
Rentemester Eskild Oxe, paa hans Vegne efterkomme efter Hans Majestæts
egen Sigelse.

Da dette Brev naaede Kongen og Rigsraadet i Nyborg, var Luften
uvejrstung. Man havde ordnet det saa, at der den Dag, Peder Oxe skulde
være mødt, straks kom en Sag for, ham vedrørende. En Adelsmand, Jørgen
Due, var for nogle Aar siden bleven beskyldt for at have skudt en Hjort
paa Kongens Vildtbane paa Lolland. Fire Mand var med 200 Daler gaaede i
Borgen for, at han skulde blive tilstede. Da Nævningerne havde svoret
ham skyldig, havde de fire Mænd afleveret, ham til Peder Oxe paa
Halsted Kloster og paastod senere, at de med det samme havde opsagt
deres Borgen. Dette havde imidlertid Peder Oxe benægtet. Og da de ikke
kunde bevise det, havde Landsdommeren paa Lolland dømt dem og Jørgen
Due, — som imidlertid var kommen til Fyn i Tjeneste hos Johan Friis —
til at betale Peder Oxe de 200 Daler, eller hvad de kunde tinge med ham
om. Ifølge denne Lands-tingsdom havde saa de lire Forlovsmænd maattet
love at73

betale Peder Oxe 80 Joachimsdalere, hvoraf de dog endnu kun havde
betalt de 40.

Nu havde Jørgen Due indstævnet Landsdommeren og krævede, at denne eller
Peder Oxe skulde tilbagebetale de 40 Joachimsdaler, da de lire Mænds
Borgen for ham maatte anses for at være ophørt fra den Stund, de selv
havde afleveret ham til Peder Oxe paa Halsted.

Sagen angik jo nærmest Landsdommerens Kendelse, men rakte videre mod
Peder Oxe. Stemningen mod denne var ikke gunstig. Han dømtes til at
tilbagebetale de oppe-baarne 40 Daler.

Nogle faa Dage efter kom Brevet fra Peder Oxe til Kongen. Istedetfor at
lade sig bevæge af Peder Oxes Bøn om Naade og Løftet om ved sin Broder
Eskild at ville fyldestgøre, hvad der kunde være af Mangler ved hans
Lensstyrelse, overgav Kongen Brevet til Rigsraadets Afgørelse.
Rentemester Eskild Oxe synes forgæves at have henvendt sig til Kongen
og bedt om blot at faa at vide, hvori hans Broders Forseelse og
Manglerne ved hans Lensstyrelse bestod. Sagen blev taget haardt og rent
formelt. Den 15. Juni 1558, altsaa straks efter Brevets Komme, faldt
Rigsraadets Dom. Den lød paa, at da Peder Oxe selv ved sin Skrivelse
erkendte at være stævnet, men hverken selv var mødt eller havde sendt
nogen med Fuldmagt paa sine Vegne, burde Peder Oxe som den, der sidder
Kongens Stævning overhørig, have sin Sag tabt, indtil han vil møde i
Rette.

Hvad der gjorde Peder Oxes Stilling dobbelt mislig og uden Tvivl var en
af Grundene til Kongens Ubønhørlighed, var et vistnok netop i disse
Dage rettet nyt Angreb imod ham. Hans Fjender synes at have handlet med
stor Snildhed og Omsigt. Faren for, at Kongen kunde falde paa at vise
ham Mildhed, lod sig sikrest afværge ved at ophidse ogsaa Dronningen
imod ham og paastaa, at han havde74

forsøgt at bagtale hende for Kongen. I de Dage udkom da et meget
bittert Nidskrift af en unavngiven mod Peder Oxe. Det haves ikke mere.
Man ved ikke, om det har været trykt og landgængs eller blot i
Afskrifter har listet sig om. Men det kom til rette Vedkommende og
indeholdt foruden andre ærerørige Beskyldninger mod Peder Oxe tillige
den giftigste af alle, at han »paa det højeste skulde have beløjet min
naadigste Frue (Dronningen) for Eders kongelige Majestæt«.

Hermed synes Peder Oxes dybeste Fald at være afgjort. Hans Fjender
havde fuldstændigt sejret. Den 21. Juni 1558 udstedte Kongen i Nyborg
Fuldmagt for den bitreste af dem alle, Herluf Trolle, til paa Kongens
Vegne videre at forfølge den Sag mod Peder Oxe, som denne havde tabt
ved ikke at give Møde.

Maalet syntes naaet: Per skulde nu slagtes, Per skulde flaas.

Siden Afsendelsen af sit Brev af 12. Juni havde Peder Oxe vistnok
vaklet mellem Frygt og Haab. Hvor mørkt end alt saa ud, var endnu ikke
hvert Haab bristet, om at det kunde ende fredeligt. Hans Tanker var
sikkert ofte de samme, som skrevet stod over Porten:

Gud unde liannem at bygge og bo Og saa i Verden at være, At det bliver
hannem til Fred og Ro, Frem for alting til Guds Ære.

Men saa med Et brød det for Alvor løs. Fra alle Sider kom Vejret.
Tordenskrald, saa Huset rysted. Glimt af Lyn, saa Haabet brast. Dømt
ved Kongens Retterting til at have sin Sag fortabt. Blodigt anklaget
for Majestætsfornærmelse. Herluf Trolle sat af Kongen i Spidsen for
alle Forfølgerne!

Her var intet blivende Sted mere for ham. Hver Dag kunde han vente Folk
for at fængsle ham. Og saa, hvad75

saa? Vejen førte inaaske videre, som for Farbroder Torben, til
Fængselstaarnet i København og atter ud af Slotsporten forbi Stenhuset
paa Amagertorv, hvor Herluf Trolle og Moster Birgitte fra deres Vindu
nød Synet af den bundne Misdæder, videre ad de snævre Gader til Skt.
Gertruds Kapel, hvor den sidste Forgyldning skulde gaa af ham for
Bødlens Sværd.

Nej, han maatte bort. Han lik samlet sine vigtigste Papirer og maaske
truffet kort Aftale med sine Brødre. Saa gik det hemmeligt afsted fra
Gisselfeld. Saa vidt det lader, red han hort ledsaget af lire Karle og
en Dreng, saa mange fulgte ham i hvert Fald kort efter i Tyskland.

Et sørgeligt Bidt. Ikke ganske ufortjent. Men de lvse Nætters Tid var
endnu ikke omme. Dagning var maaske nær. Saaledes var ogsaa Morfader
Mogens, som han saa troligt havde forfulgt, flygtet engang — det var nu
just 25 Aar siden — en Nat paa samme Aarstid fra Herredagen i
København. Han kom dog igen og vandt Ære og Værdighed. Og hans Broder,
Henrik Gjøe, der var redet som fordreven Mand ad de samme Veje, han var
ogsaa vendt tilbage. — Naa, hvordan det end gik, Farbroder Torbens
Skæbne havde han dog lykkelig undgaaet.

Hermed begyndte et nyt Afsnit i Peder Oxes Liv, hans Landflygtighed.

Som alt tidligere bemærket er vort Kendskab til de Omstændigheder og
Grunde, der førte til Peder Oxes Fald desværre kun mangelfuldt. Men
hvor meget uforklaret og utydeligt der end er ved den hele Begivenhed,
synes dog visse Hovedpunkter at tegne sig som sikre. Del maa ansees for
uomtvisteligt, at hans Fald for en stor Del skyldes hans egen Brøde,
hans ustyrlige Hensynsløshed i Pengesager, baade ligeoverfor
Standsfeller, særligt hans mødrene Slægt, og overfor hans Undergivne
som Lensmand. Det lange Synderegister, som Herluf Trolle siden
fremlagde som An-76

klage imod hans Lensstyrelse, gør paa mangt et Punkt et sandsynligt
Indtryk. Men alt dette er dog næppe tilstrækkelig Forklaring paa den
stærke Stemning imod ham, hans Fjenders saa afgørende Sejr. Christian
III skrev ogsaa i Novbr. 1558, da han skulde forklare Kurfyrst August i
Sachsen Grundene til Peder Oxes Fald: »Han har udsuget Bønderne i de
ham betroede Len, forhugget Skovene og desuden vist anden strafbor
Opførsel«.

Det er denne sidste Del af Anklagen imod ham, hvorover Sløret fremdeles
hviler. Man har her gættet paa mangt og meget lige fra
landsforræderiske Forbindelser med Udlandet til, at han blot skal have
rystet paa Hovedet ad Dronning Dorotheas falske Sang. Det er alt kun
den løseste Gisning eller frit Paafund. Det hele, man med nogenlunde
Rimelighed synes at kunne slutte, er, at denne anden Del af hans Brøde
har været mærket af det rent personlige, og derfor vistnok vejet
tungest. Man synes at kunne skimte, at det er denne Beskyldning mod
Peder Oxe, der uventet har sat skarp Od paa Gjøernes gamle, stumpe
Familiefjendskab, hvæsset Lensanklagerne, gydt Gift i Kongeparrets
Tiltro, og rejst en altid rede, politisk Partibølge, maaske især
bestaaende af Kongens tyske Omgivelser. Baaren af denne Bølge glider
saa Herluf Trolle frem, bitter Modstander som forhen, selv sikker paa
at være den ledende, i Virkeligheden kun et snildt valgt Enhedsmærke,
men løftet af skjulte Omstændigheder, Peder Oxes Overmand.

Hvorledes det end hermed monne forholde sig, den Peder Oxe, der blev
styrtet, indeholdt flere Fremtidsmuligheder end den ene, der for en Del
voldte hans Fald. Havde han blot været en almindelig Pengespekulant og
sveden Lovtrækker, vilde hans Saga hermed rimeligvis været omme, med
mindre han i Udlandet var naaet at komme i nyt og afgørende Sammenstød
med Lovene. Han indeholdt imidlertid mere end den blot hensynsløse
Pengepuger. Denne77

Del af hans Person trængte just lil den forsvarlige Dukkert, som han
her lik. Ved denne Behandlingsmaade sydede og skummede nyt og gammelt
hos ham frem i stærke Maader. Hans Landflygtighed hlev en Gæringstid,
hvoraf den bedste Del af hans blandede Væsen endelig fremgik i
afklaret, forædlet Fonn.

Spor af den vordende Peder Oxe komme alt til Syne i hans Fald. Der er
noget eget tiltalende ved at se de simple, klare Linier i hans
Optræden. Han klynker ikke, vrøvler ikke, bliver først og fremmest ikke
højtidelig eller forskrækket uklar over, hvad han har gjort eller ikke.
Kort og sikkert tager han sine Forholdsregler. Han træder ud af
Rigsraadet; afstaaer alle sine Len og bliver Privatmand, da det er
nødvendigt. Værdigt og roligt beder han derpaa Kongen om Naade. Og da
dette ikke fører til det ønskede Udfald, gaar han i rette Øjeblik raskt
og beslutsom i Landflygtighed. Der er noget ejendommeligt véd disse
sikre Bevægelser. Som en Gjedde har han tidligere huseret blandt
undergivne Skaller og Gjøernes Karudser. Da Efterstræbelserne vendes
mod ham selv, unddrager han sig sine Forfølgere ved faa, enkle,
lynsnare Slag, mellem hvilke han hver Gang ligger rolig.

Det er samme Fremgangsmaade, der senere blev saa betegnende for hans
Virksomhed som Statsmand. Anvendt i Landets Tjeneste blev den et af de
virksomste Midler til Danmark-Norges Overlegenhed under hans Styre.III.
PEDER OXE I LANDFLYGTIGHED.

1.

Omkring den 1. Juli 1558 forlod Peder Oxe Danmark.

Den 5. Juli var han i Behold ved Hoffet i Lyneborg. Herfra skrev han
samme Dag et Brev til Christian III. Han fremstillede heri først Sagens
hele Gang, hvorledes han, stævnet til Herredagen i Nyborg i Anledning
af Mangler ved Regnskaber og Lensstyrelse, havde sendt vedkommende
Fogeder for at gøre Bede og sin Broder med Fuldmagt til at erstatte,
hvad der maatte findes af Brøst. Naar han selv ikke var mødt, var
Grunden ikke Ulydighed heller ikke selve Sagerne, men Hensyn til egen
»høj Nødtørft«. Han var ikke kommen, dels fordi han vidste, at han
vilde »give Aarsag til større Ulyst« dels af Helbredshensyn. Han bad
derfor fremdeles, at Kongen vilde blot lade ham vide Manglerne ved
Regnskab og Lensstyrelse, saa skulde han saa forholde sig, at Hs. Maj.
skulde blive tilfreds dermed uden al videre Forfølgning og Rettergang.

Naar han nu var dragen af Landet, maatte han atter bede Kongen om ikke
at tage ham dette til Unaade. Gud var hans Vidne, at hans »høje
Nødtørft« havde krævet ogsaa dette. Han havde haabet, at, da han var
kommen fra Hove, maatte dermed alt være stilt, og han selv faaet Lov
til at være hjemme og nære sig som andre Kongens Undersaatter. »Men nu
er et Skrift udgaaet i mit Navn, som Eders kongl. Maj. vel selv har
seet, mig til Haan og Spot«. Deri ankla-79

gedes han af en unavngiven Æreskænder, der ikke turde være sit Navn
bekendt, for Ting han aldrig havde tænkt, endsige gjort. Blandt andet
beskyldtes han for at have beløjet sin naadigste Frue for Kongen. Han
haabede, at Hs. Maj. vilde for Guds og Retfærdigheds Skyld berigtige
dette overfor Dronningen.

Sluttelig bad han Kongen om i Naade at opfatte denne hans aabne
Forklaring om, hvad Nød han var stedt i, og ikke lade sig bevæge til
Unaade af hans Fjender, som gjorde al deres Flid hertil.

Dette Brev blev overrakt Kongen i Kolding, af Peder Oxes Broder Eskild
samt hans Svogre Jørgen Brahe, Frants Banner og Otto Rud. Samtidigt bad
de Kongen 0111 at maatte faa at vide, hvad Tiltale han havde til Peder
Oxe, saa vilde de paa dennes Vegne stille Hs. Maj. tilfreds paa hver
den Maade, Kongen maatte ønske det. Christian III afviste dem
imidlertid med, at den Sag havde han overgivet Herluf Trolle til at
forfølge for Retten, og dér maatte de henvende sig for at faa at vide,
hvad Tiltalen drejede sig 0111.

Saa drog de afsted til Herluf Trolle paa Roskildgaard og naaede hertil,
inden de seks Ugers Frist var udløben, efter at Herredagsdommen i
Nyborg var faldet. De bad ham om en Udskrift af Anklagepunkterne mod
Peder Oxe. Men Herluf Trolle nægtede dem at maatte faa nogensomhelst
Meddelelse om, hvad Anklagen gik ud paa.

De seks Uger forløb da, og Herluf Trolle mødte paa Sjællands Landsting
for at begynde den retslige Forfølgelse mod Peder Oxe. Men ogsaa her
mødte Eskild Oxe og den ene af Svogrene, Jørgen Brahe, og fremlagde en
Fuldmagt fra Peder Oxe for dem til paa hans Vegne at gaa i Rette og
lide og undgælde, hvad Lov og Ret er. Der synes at være opstaaet en
livlig Ordveksel, som dog gengives højst forskelligt af Parterne.
Ifølge Eskild Oxes og Svogrens Fremstilling erklærede Herluf Trolle, at
han ikke vidste, om80

Kongen vilde tage deres Fuldmagt for god, og nægtede derfor selv at
anse dem for Peder Oxes Befuldmægtigede. De forlangte saa, at
Landsdommeren skulde udtale sig om, hvorvidt deres Fuldmagt ikke var i
Orden. Landsdommeren afslog dette under Paaskud af, at Sagen havde
været for højere Dommere, end han var, og henviste dem til at faa en
Kendelse af Rigets Kansler. Da de forlangte at faa dette skriftligt,
afslog han ogsaa dette. De blev saaledes hverken anerkendte som
Befuldmægtigede eller flk noget at vide om, hvad Anklagen imod Peder
Oxe gik ud paa.

Imod denne Fremstilling staar Herluf Trolles Indberetning til Kongen.
Han siger heri, at han angaaende deres Fuldmagt havde spurgt dem, om de
ifølge den ansaa sig forpligtede til ogsaa at lide hvad mulig Dom, der
vilde blive fældet over Peder Oxe. Hertil havde de svaret Nej og sagt,
at de kun vilde føre hans Sag. Da de derpaa havde anmodet om at blive
bekendt med Anklagen mod Peder Oxe, havde Herluf Trolle læst
Anklagepunkterne op for dem. At dette sidste er sandt, bekræftes af en
andetsteds bevaret Tilskrift ved samme Anklagepunkter, hvor det hedder:
»vi maatte ikke faa dem beskrevne af Herluf Trolle, der oplæste dem udi
en II«.

Medens Herluf Trolle søgte gode Raad hos Mogens Gyldenstjerne,
henvendte Peder Oxes Broder og Svogre sig paa ny til Kongen og bad ham
om blot ved en Rigsraad eller Rentemester at give dem tilkende, hvad
Anklagen mod Peder Oxe gik ud paa, saa skulde de paa dennes Vegne i et
og alt tilfredsstille Kongens Krav paa ham. Ogsaa denne fornyede
Henvendelse til Kongen personlig afvistes. Saa nedlagde de Indsigelse
mod Herluf Trolles videre Forfølgning af Sagen. Men Herluf Trolle
indstævnede denne Indsigelse for Rigskanslerens Dom. I December Maaned
15.58 dømte Antonius Bryske, at da Herredagsdommen lød paa, at Peder
Oxe skulde have tabt de Sager, hvorfor han var indstævnet,81

indtil han mødte for Rette, og da han nu ikke personlig var mødt for
Rette, men tværtimod rømt fra Riget, saa skulde den Fuldmagt, han havde
givet sin Broder og sine Svogre til paa hans Vegne at stande til Bette,
ikke kunne hindre Herluf Trolle i al forisætte sin paa Kongens Vegne
paabegyndte, retslige Forfølgning imod Peder Oxe.

Hermed var Sagens Skæbne afgjort. Det var ikke lykkedes Peder Oxe og
hans Slægtninge at standse den. Og nye Forhold i Danmark gjorde snart
hans Udsigter endnu ugunstigere. Christian III var bleven syg paa
Koldinghus, og Nytaarsdag 1559 døde han her. Han havde dog i det
mindste en Tid lang været Peder Oxe gunstig stemt. Men nu efterfulgtes
han af Frederik II, en ung Mand, om hvem ingen ret vidste, hvad han
førte i sit Skjold. Han syntes vel noget egenraadig, men først og
fremmest letsindig og ubetydelig, og vilde vel derfor komme i sin
myndige Moders, Enkedronning Dorotheas, Ledebaand. Hun var ubetinget
Peder Oxe fjendtlig sindet. Det var jo netop om hende, Kredsen af hans
Uvenner havde sluttet sig lige fra Herluf Trolle og hans Hustru, der
var fra hendes Jomfrukammer, til alle de tyske Herrer, som nu antoges
at ville faa endnu mere at sige under den nye Konge. Da Sørgeaaret var
omixie, fortaltes hun at være villig til som ivrig Lutheraner at
indlade sig i nyt Ægteskab med sin Svoger Hertug Hans. At Kansler Johan
Friis bekæxxipede dette Giftermaal og flk det hindret, skulde xiæppe
stille ham i gunstigt Lys hos hende og kastede vel sin Slagskygge med
over Peder Oxe. Tidligere antoges Peder Oxe netop i Kansleren at have
halt en velvillig og formaaende Støtte.

Et andet Dødsfald af tilsyneladende langt mindre Betydning indtraf et
Par Uger efter Christian I II's. I Midten af Januar 1559 døde Christian
II paa Kalundborg Slot. I over 25 Aar havde den gamle Fange været en
halvglemt Størrelse, hvormed Mængden i Danmark politisk ikke regnede.

Et Fortidsminde, der nød Naadsens Brød, en Byrde folen Lensmand, men
ligesaa lidt i Stand til for Alvor at møde i Marken som de gamle
Brevskaber, der gemtes i Slotstaarnet »Folen«. Forsaavidt var hans Død
kun en sidste Ulejlighed, hvad den lidt vanskelige Ordning af
Æresbevisningerne ved hans Begravelse angik. Og dog havde dette
Dødsfald Betydning ikke blot ved det ubekvemme Øjeblik, hvori det
indtraf, men ved de formentlige Arveadkomster, som det i Udlandet
bragte paa Tale og overgav i unge Hænder. Peder Oxe var hurtigt klar
over denne Forskydning og dens mulige Følger.

Hans Stilling blev mere og mere haabløs. I Lyneborg følte han sig ikke
længer sikker. Man turde dér ikke give ham fuldt Lejde, »kun for Vold,
men ikke for Bet«. Med andre Ord, Hertugen vilde af Hensyn til sit nære
Forhold til Danmark kun sikre ham mod ligefremt Overfald, men ikke lade
være med at udlevere ham, hvis man fra dansk Side maatte kræve dette af
retslige Grunde. Og Efterretningerne fra Danmark blev fortvivlede. Man
gik her frem mod ham med den største Voldsomhed. Den nye Konge havde
ladet Kronens Tab ved Peder Oxes mangelfulde Begn-skaber og
Lensbestyrelse anslaa til den uhyre Sum af 240,000 Kroner. Og for denne
Sum havde saa Kongen i Januar 1559 ladet gøre Indførsel i Gisselfeld og
alt Peder Oxes øvrige Eje. Forgæves havde hans Brødre og Svogre søgt at
hindre det. Nu ejede Peder Oxe ikke mere end det, han selv havde med
sig. Han forlod da Lyneborg og drog til Nederlandene. Fra Byen Deventer
bredte, uvist paa hvilken Foranledning, det Bygte sig til Danmark, at
han skulde være bleven syg og afgaaet ved Døden i denne By.

Selv drog han videre ned til Basel, og herfra skrev han til Frederik II
et Brev, hvori han beklagede sig over den haarde Fremgangsmaade, der
var bleven anvendt mod ham. Frederik II lod sine tyske Raader svare ham
i et Brev,83

dateret Albertsdorfl'den 27. Maj 1559, altsaa fra Ditmarsken, hvis
Erobring Kongen just var begyndt paa. Svaret var meget skarpt og
afvisende.

Alt var nu forsøgt, alle fredelige Midler udtømte. Peder Oxes Sag gled
ubønhørligt og uafvendeligt sin sikre Vej ned efter. At søge Tilflugt
hos hans tidligere Velyndere, Kurfyrst August og Kurfyrstinde Anna i
Sachsen, og bede dem at gaa i Forbøn, var haabløst. Taknemmelighed
fordamper hurtigt. Desuden havde de faaet alting fremstillet fra
Familien i Danmark og saa det med dennes Øje. De var ganske sikkert
ikke villige til at lægge sig det mindste ud med den nye Konge eller
blot saa meget som trække en Forbøns-Veksel til Gunst for Peder Oxe.
Han flk skøtte sig selv.

Men Peder Oxe kendte jo ogsaa andre i Sachsen end Kurfyrsteparret. Han
havde i sin Tid stiftet Bekendtskab baade med deres uheldige Medbejler,
Hertug Johan Frederik, og med det ustyrlige Brushoved, Wilhelm von
Grumbach. Slige Folk er tidt ligesaa værdifulde for En, der skal ind,
som en aaben Bagdør. Næppe var Peder Oxe klar over alt dette, førend
han med sædvanlig Sikkerhed og Snarraa-dighed tog sin Beslutning. Han
drog til — Lothringen.

2.

Lothringen havde dengang en ganske egen Klang i danske Øren. Det betød
Hjemstedet for meget af Datidens politiske Rænkespil. Og dette havde
den særlige Interesse: for en Del at være af dansk Støbning.

De to smaa Døtre, der 1523 bragtes ombord paa Flaaden i København, med
hvilken Christian II og hans Dronning sejlede bort, var blevne opdragne
af deres Moster Maria, der var Statholderinde i Nederlandene. De
mistede tidligt deres Moder. Deres eneste Broder Hans døde, da han var

14 Aar gammel. Og snart sad deres Fader levende begraven som Fange i
Danmark. Selv gjorde de gode Partier, der naturligvis var anviste af,
hvad der i Øjeblikket i politisk Henseende tjente deres Morbroder,
Kejser Carl V, bedst.

Den ældste af dem, Dorothea, blev gift med Pfalzgrev Frederik, og med
hende mentes de Fordringer paa Nordens tredobbelte Krone at gaa i Arv,
som blev ledige ved, at deres eneste Broder Hans døde 1532. Da Dorothea
imidlertid forblev barnløs, gled i Danmark Frygten for hende mere og
mere over paa den yngre Søster. Hvor stor Frygten for dem begge var hos
Christian III, kan ses af, at han tilbød hver af dem 400,000 Kroner i
Udstyrskat som danske Prinsesser, hvis de herfor vilde give Afkald paa
alle Rettig-heder til Tronen, et Tilbud, som de dog ikke vilde tage
imod.

Farligst var som sagt den yngste Datter, Christine, opkaldt efter
Faderen, Christian II. Hun var smuk og begavet og havde arvet sin
Faders Lyst til højt politisk Spil. Kun tretten Aar gammel blev hun
gift med Herlugen af Milano, og fjorten Aar gammel blev hun Enke. Som
saadan var hun fremdeles en Giftermaals-Trumf paa Morbroderens, Kejser
Carls Haand. Nær var hun bleven en af den engelske Konge Henrik VIII's
mange Dronninger. Men istedetfor anvendtes hun til at tage et mindre
Stik hjem til Kejseren, idet han lod hende ægte Hertugen af Lothringens
ældste Søn Franz. Denne blev ganske rigtig snart Hertug, men regerede
kun kort; saa døde han, og Christine blev, 24 Aar gammel, anden og
sidste Gang Enke. I sit Ægteskab havde hun tre Børn, en Søn Carl, der
jo efter Familiens Paastand — og Grandonkel Kejser Carl maatte ved
Lejlighed ved Vaabenmagt kunne føre Bevis herfor — havde Arvekrav paa
de nordiske Riger, samt de lo Døtre, Renata og Dorothea.

Som Enke delte Christian II's Datter sin Tid mellem at styre Lothringen
for sin mindreaarige Søn og at spinde politiske Traade, der strakte sig
fra Spanien til Nordkai). Nær havde85

hun ægtet sin Fætter, den senere Philip II af Spanien. Men denne, der
syntes 0111 hende, lik af Faderen, Kejser Carl, Ordre til at a>gte en
anden Slægtning, der medbragte England, Dronning Maria. Hermed syntes
hendes Giftermaals-Muligheder omme, og ganske naturligt antog de nu
Form af Planer for bendes voksne Datter Renata.

Var det ikke et Parti for den unge, vordende Frederik II af Danmark? De
passede i Alder. Philip II sendte som Indledning en Gesandt til
Danmark, og Hertuginde Christine folte en pludselig Trang til at skrive
et Brev til sin kære Fader, den gamle Fange paa Kalundborg Slot, en
Opmærksomhed der var ham uvant. I hin skæbnesvangre August Maaned 1557,
da Peder Oxe under stigende Kulde fra sit Kongepars Side sørgede for
Kurfyrst Augusts og Annas Underholdning paa Falster og siden fulgte med
til Festerne i København, kom der et vigtigt Brev fra Statholderen i
Holsten, Henrik Ranzau, om de forsamlede Fyrsters Familieanliggender.
Man var i Lothringen og ved Kejserhoffet villig til Forbindelsen
Frederik og Benata. Hendes Broder, Hertug Carl af Lothringen, skulde i
saa Fald frasige sig hver Fordring paa Nordens Kroner, ja endog
overdrage sin nye Svoger, Frederik til Danmark-Norge, mulig Arveret til
Lothringen for det Tilfælde, at han selv døde uden Søn. Renata skulde
arve baade sin barnløse Tante Dorothea af Pfalz og sin Moder, idet man
jo kunde sende hendes yngre Søster i Kloster. Det var Udsigter, der vel
var værd at tage under Overvejelse. Og ikke mindste Spor af Tale om
Christian II's Frigivelse. Intet Under, at Henrik Ranzau raadede i al
Ærbødighed paa det varmeste til at gaae ind paa Tilbudet.

Christian III syntes villig. Men Kurfyrst August havde allerede
tidligere foreslaaet et andet Parti med en Datter af Carl V's Broder
Ferdinand, der nu var bleven Kejser. Kurfvrst August var fremdeles for
denne Plan, der ikke havde tabt i Mellemtiden. En Kejserdatter lød jo
altid86

linere. Prins Frederik selv var ikke opsat paa udenlandsk Giftermaal.
Da saa han og hans yngre Broder Magnus fulgte hjem med Søsteren og
Svogeren til et Besøg i Sachsen, tabte sig hos hele Rejseselskabet
Lysten til fortsat Forhandling oin det lothringske Giftermaal. Der blev
intet af det foreslaaede Besøg af Prins Frederik hos Dorothea af Pfalz,
hvor Hertuginde Christine samtidigt, ganske tilfældigt, skulde komme,
saa at Frederik kunde faa sin Renata at se.

Ved Hjemkomsten til Danmark i Foraaret 1558 synes Prins Frederik at
være sluppen nogenlunde nemt fra Meddelelsen til sin Fader om. at han
overhovedet slet intet havde foretaget sig i den Sag. Christian III
skrev i hvert Fald i meget maadeholdne Udtryk til Kurfyrst August, at
han, hvis Gud saa havde villet, ikke ugerne havde set, at der ved dette
Middel var skaffet bestandig Fred istedetfor den evige Uro, som hans
Riger og Lande i saa lang Tid havde været udsat for fra den Kant. Men
da Vi spore, at det omtalte Giftermaal ikke er Guds Vilje, og at vor
kære Søn ikke har Tilbøjelighed dertil, har Vi faderligt overladt ham
selv at gøre og lade i den Sag, som han vil. Lidt skarpere i Tonen var
straks det Brev, der omtrent samtidigt sendtes til Henrik Ranzau. Til
Tak for al sin Ulejlighed flk han, der jo var ganske uskyldig i
Udfaldet, at høre: Naar man ikke vilde blive bedre ved, end hidtil sket
er, havde Vi heller set, at Vi var blevne forskaanede for den hele Sag.

Denne Optræden fra dansk Side voldte naturligvis Forbitrelse hos den
forsmaaede Part. Men det gjaldt 0111 at gaa varsomt til Værks, holde en
Udvej aaben for Genoptagelse af Planen, alt imens man fastslog dens
Værdi ved samtidigt at vise, hvad Fjendskab kunde føre til.

Med pinlig Opmærksomhed lagde man da ved det danske Hof Mærke til, at
et Gesandtskab fra England-Spanien, der i April 1558 kom til København,
ikke med et Ord be-87

rørte denne Sag, der dog vidstes at ligge Philip II og Maria paa
Hjerte. En saadan Tavshed var uhyggelig.

Men værre blev det, da man over Sachsen lik Meddelelse om, hvad der
foregik i Lothringen. Dér tænkte man ikke paa andet end Hævn over
Danmark. Et stort Forbund var i Gære mod Christian III. Vel var Kongen
af Frankrig for Tiden i Krig med Spanien, men han havde dog allerede nu
tænkt »at skænke Christian III en Banket«, og var kun bleven hindret
deri af Slaget ved Gravelingen. Ved samme Lejlighed skulde Kurfyrst
August ogsaa faa Nyt at tænke paa. Hans Modstander, Johan Frederik, og
Wilhelm Grumbach skulde give ham nok at tage Vare.

Alle disse Rygter steg op fra Lothringen, bredtes vel med Flid mod Øst
til Poststationen i Sachsen og førtes herfra atter videre med skræmt
Tilsætning til Danmark. At Kurfyrsten tog Anledning heraf til at
anbefale sin Giftermaals-plan for Prins Frederik med en Datter af
Kejser Ferdinand, skulde ikke gøre hans Breve til fornøjeligere Læsning
i Danmark. Et af Christian III's sidste Svar til ham fra Koldinghus, i
Oktober 1558, viser, hvormeget Udsigten til et saadant Parti for Sønnen
har pint ham. En Prinsesse fra Lothringen, en Datterdatter af Christian
II, kunde man dog tænke paa at faa til Lutheran. Men for sin Datter vil
Kejseren naturligvis kræve »afguderisk, papistisk Messe og Prædiken
imod Guds Ord og Vor Samvittighed. Det vil blive Os højst besværligt,
selv om saadan Vederstyggelighed foregaaer i Lønkammer og ikke
aabenbart«.

Saa døde Christian III paa Koldinghus den 1. Januar 1559. Og den, der
bar Hovedskylden for den lothringske Uvilje, den genstridige
Ægteskabskandidat Frederik II besteg Danmark-Norges Trone. For
Lothringens Vedkommende medførte dette Tronskifte, at Kedlen dernede
begyndte at snurre med fordoblet Kraft. Ingen, end ikke Hertuginde
Christine selv, vidste med Sikkerhed, hvad det var, der88

bryggedes. Alt efter Omstændighederne kunde det blive til Død og
Fordærv for Danmark og Sachsen eller til Luten-drank og Hypokras ved
Frederiks og Renatas Jaord.

Rundt om i Europa søgte man af Dampen at gætte sig til, hvad nu skulde
gaa for sig.

Lothringen var et Sted for Peder Oxe, som Skaffer.

3.

En ganske usædvanlig tiltalende Mand, denne Peder Oxe. Beleven, kyndig
i alt og uden Tvivl af stor Indflydelse oppe i Danmark. At han
foreløbig var i Unaade dér, havde lidet at sige eller gjorde ham kun
desmere brugbar. Han var nær beslægtet med alle Landets fornemste
Familier. Kom han ikke, selv her i sin Udlændighed, ledsaget af
bekendte danske Navne, baade en Sparre og en Urne, der straks havde
søgt til ham! Og han var dertil udmærket inde i Forholdene i Sachsen,
kendte dem baade paa Retten og Vrangen. En saadan Mand var ubetalelig
for Hertuginde Christine. Hun, eller af Navn hendes Søn, tog ham snart
i sin Tjeneste, gjorde ham til sin Raad og gav ham derhos Amtet
Schaumberg ved Vogeserbjergenes Fod i Forlening.

At Peder Oxe maatte føie sig vel tilpas i disse nye Forhold, var
ligesaa klart. Med Et bragt i Virksomhed og i Skud som Rigsraad og
Lensmand, dertil med rige Pengemidler at styre, ganske som hjemme. Men
ikke nok hermed, det pegede videre. Indviet i et stort politisk Spil,
der angik hans egne, dyreste Interesser. Og hvor heldigt, hans og
Hertugindens Interesser faldt sammen. Det var unødvendigt at sondre for
stærkt mellem at bruge og at bruges. Begges Instrumenter var
mangestrengede, men stemte sammen. Diskant betød: Renata faar Frederik,
Peder Oxe faar Gisselfeld. Bas betød: Ve over de troløse Frederik og
August! Og alle Mellemtonerne passede ligesaa, lige fra uden-89

landsk Anbefaling for Peder Oxe (il Trusel om at faa Re-nata gift med
Kongen a f Sverige.

Peder Oxe benyttede straks Mellemtonerne. Han lik først Kongen af
Frankrig Frans II til at tale hans Sag for Frederik II. Frans II var
ikke blot Konge i Frankrig, men tillige gift med Maria Stuart,
Dronningen i Skotland, og en Arvtager efter den, der skulde have lovet
at ville »skænke Christian III en Banket«. Det var derfor et Skridt af
Betydning, da han skrev et egenhændigt Brev til Frederik II om
Fornyelse af Venskab og paalagde sin Udsending ved det danske Hof,
Charles Dançay, ved Overrækkelsen mundtligt at tale Peder Oxes Sag. Men
Frederik II var, hvad denne sidste Sag angik, skarpt afvisende som
tilforn. Han sendte endog Brev til Frans II om, at Peder Oxe var
»højligen beskyldt«. Derfor bad han Kongen om, for vigtige Sagers
Skyld, at ville lade Peder Oxe anholde, hvis han fandtes i hans Lande,
og lade ham komme til Forhør og Dom.

Frans II var ikke til Sinds at føje Frederik II heri. Men Svaret viste
noksom, at Peder Oxes Forsøg paa ad denne Vej at naa frem var ganske
mislykkedes. Peder Oxe henvendte sig da et nyt Sted. Det lykkedes ham
virkelig, uvist ad hvilke Veje, at faa ogsaa den lothringske Modpart og
Medbejler i Giftennaalsspørgsmaalet, Kejser Ferdinand, overtalt til at
gaa i Forbøn for ham i Danmark. Maaske var det netop dette Parti, som
Kurfvrst August jo holdt paa, der havde Udsigt til Sejr. En Forbøn
herfra vilde maaske just være afgørende. Kejser Ferdinand lod sig
bevæge og afsendte fra Wien den 30 November 1559 en Skrivelse til
Frederik II. Han gav heri en Fremstilling af den Uret, der formentlig
var sket Peder Oxe, og bad Kongen om at vise ham Naade og lade ham
atter komme til sin Ret.

Frederik II lod sig imidlertid heller ikke denne Gang bevæge. Fra
Nyborg 7. Marts 1560 affærdigedes tværtimod et Svar, der havde baade
Næb og Kløer. Næst efter en90

lang Paavisning af, at der kun var sket Peder Oxe, hvad lovligt og Ret
var, endte Brevet med: Det er Os last besværligt, at vor elskede salig
Hr. Faders gode Navn og højlovlige Ihukommelse skal saaledes
utilbørligt berøres og angribes af denne Flygtning. Eders Kejserlige
Majestæt ville derfor, hvad den søgte Genindsættelse angaar, have Os
undskyldt. Ifølge vor Tiltro betvivle Vi ikke, men bede dog venligst
om, at der ikke mere maa blive vist bemeldte Flygtnings Angivelser og
Ansøgninger nogensomhelst Hensyn, men at han maa blive henvist til Os,
hvor han kan vente sin billige Ret.

Næppe mærkede Kejser Ferdinand, at han var kommen til at røre ved et
ømt Punkt, førend han skyndsomst trak sig tilbage igen. I en Skrivelse
fra Wien den 4. April 1560 meddelte han, at man fra dansk Side aldeles
ikke behøvede at gøre Undskyldninger for, at man ikke kunde opfylde
hans Ønsker. Naar han var gaaet i Forbøn for Peder Oxe, var det alene,
fordi han var bleven anmodet derom, men mindst af alt for at volde
Kongen Besvær. Skulde Kejseren fremdeles blive ansøgt om noget i den
Sag, vilde han nu vide at give tilbørligt Svar.

Spørgsmaalet om det danske Giftermaal for Kejserens Datter var tydeligt
nok endnu ikke endelig afgjort.

Derimod syntes dette at være Tilfældet for Peder Oxe og hans
Gisselfeld. Nu var de sidste fredelige Midler forsøgte. Hverken en
mægtig Konges eller en Kejsers Forbøn havde frugtet. Med Aaret 1560
syntes hvert Haab for ham om at faa det brændende Spørgsmaal fredeligt
bilagt at maatte være omme. Efterretningerne hjemmefra kunde kun
bekræfte delle. Hans Ejendomme spredtes paa andre Hænder. Hans
Avindsmand, Herluf Trolle, var i November 1559 bleven udnævnt til
Admiral og havde et Par Dage forinden faaet Peder Oxes Gaard og Gods,
Tølløse, uden al Afgift frit i Forlening. Den 9. .Juli 1560 faldt
kongelig5)1

Retlertingsdom i Sagen oin Gunderslevhohn og all Eskild Gjøes øvrige
Gods paa Sjælland, som denne havde tilskødet Peder Oxe. Ved Dommen
tilkendtes det Eskild Gjøes Arvinger. Og den 22. Juli samme Aar (L.
Laursen : Kancelliets Brevbøger 1501—05, S. 57 Anm.) gav Kongen sin
tyske Yndling, Hofmarskal, Borggrev Friedrich von Dohna, Skøde paa
Gisselfeld Gaard og Gods — hvilket sidste udgjorde 154 Bøndergaarde —
mod at han skulde love at blive her i Landet. Peder Oxe beholdt ganske
vist Indløsningsret til »i egen Person at give Friedrich von Dohna og
hans Livsarvinger de 240,000 Kroner, for hvilken Sum Kongen er indført
i Godset med Rigens Ret«, men denne Rettighed var næppe noget værd. Nu
var Sporene af, at Peder Oxe havde ejet Jordegods i Danmark, snart helt
udslettede.

Som det var gaaet Peder Oxe, var det ogsaa gaaet Hertuginde Christine.
Alle Udsigter til, at hendes Datter Renata skulde blive Dronning i
Danmark—Norge syntes paa denne Tid slukte.

Under disse Omstændigheder var der fra begge de lothringske Parters
Synspunkt set kun ét at gøre, at gaa over til Anvendelsen af skarpere
Former for Trusler. De Magtmidler, hvorover Lothringen selv havde at
raade, var kun ringe. Men ikke desto mindre var man i Stand til herfra
at ramme overmaade føleligt baade Frederik II i Danmark og Kurfyrst
August i Sachsen. Maalet blev dog foreløbigt kun at anvende slige
Trusler i saa afskrækkende en Form, at Modparten maaske endnu i sidste
Øjeblik vilde lade sig bevæge til at give efter.

Denne Gang var det Danmark, som synes at have haft det bedste
Spejdervæsen og mest Lydhørhed overfor alle Rygter. Allerede nogle faa
Maaneder efter Frederik Ii s Tronbestigelse havde man fra dansk Side
haft Spejdere inde i Sverige, og de havde meldt, at Gustav Vasa skulde
i Vadstena have erklæret, at han nu agtede at tilbageerobre92

Gulland fra Danmark. Da dette ikke vandt Tilslutning hos hans Raader,
skulde han i Vrede have holdt sig inde i tre Dage.

Rygterne tog til og vandt stigende Tiltro i Danmark. »Gud forbyde, at
den Tidende skulde være vis, at Kongen af Sverig skulde sig foretage
noget mod disse Lande,« skrev Kansler Johan Friis 8. April 1559 til
Kongen. Men snart efter blandede sig hermed Frygten for, hvad der
skulde ske syd fra. »Her er Tidninger, at Hertugindens Anhang af
Lothringen skulde have seks tusinde Heste og dertil Fodfolk i
Bestilling at drage ind i Danmark med. Gud bevare os!« skrev samme
Johan Friis et Par Uger efter til Statholderen i København, Mogens
Gyldenstjerne. I Oktober 1559 kunde Frederik II melde sin Svoger, at
Danmark nu skulde angribes nordfra af Gustav Vasa og sydfra af Grev
Christoffer af Oldenburg. Samtidigt skulde Hertug Johan Frederik
angribe Kurfyrst August, og Wilhelm von Grumbach havde alt gjort Udvej
til at skaffe 4000 Hestfolk og 40 Fennikel' Knægte til denne Krig mod
Kurfyrsten.

Bagved alle disse Rygter stod Peder Oxes taagede, men skrækindjagende
Skikkelse. Det var ham, der skulde have ægget Hertuginden og Grumbach
og bragt Forbund i Stand med Gustav Vasa i Sverige. Med Flid holdt han
Forbindelsen med Grumbach vedlige og antog til sin Undergivne Bispen
afWürzburgs Morder, den berygtede Kretzer, der under hans hyppige
Fraværelser paa lange Rejser skulde styre hans Len i Lothringen,

I Foraaret 1560 var Skrækken i Danmark for Peder Oxe paa det højeste.
Man frygtede for Alvor for, at han i Ledtog med Philip II skulde ville
angribe Norge eller Danmark. Den 9. April befalede Frederik II alle
Lensmænd, lige fra Bergenhus til Malmøhus og København, at passe godt
paa deres Slotte, da der var »Praktikker« for93

om at sende fjendtlige Krigsfolk, skjulte i Købmandsskibe, og kaste dem
hemmeligt i Land. Særligt til Statholder Mogens Gyldenstjerne skrev
Kongen, al han var bleven advaret om, at Peder Oxe vilde overrumple
Krogen og Helsingør med skjulte Krigsfolk om Bord paa den store Flaade
af spanske Saltskibe, der hvert Aar gik gennem Sundet. Det befaledes
derfor at have Skytset paa Krogen klart til Kamp. Mogens Gyldenstjerne
svarede Kongen (17. April 1560) paa en Maade, der viser, hvormeget
Peder Oxes Navn spøgte i alle Hjerner: »Vil jeg saa bestille med
Krogen, saa det med Guds Hjælp ingen Nød skal have for det, jeg
bestille kan. Og har jeg haft dér en Tanke paa, siden Peder Oxe drog af
Landet, og derfor lagt to Boder Landsknægte derind til det Folk, som
var der tilforn.«

Men det var naturligvis ikke nok at sikre Slottene. Flaaden maatte ud
for at modtage Fjenden paa Søen. Den nye Admiral, Herluf Trolle, havde
alvorligt travlt i denne Anledning. Skulde det virkelig falde i hans
Lod efter at have kæmpet saa mangen en Kamp med Peder for Retten, og
efter at have haft Held med at forfølge ham paa Kongens Vegne tillands,
saa at han havde maattet rømme Riget, nu ogsaa at møde og slaa ham til
Søs! I Marts Maaned var fire Orlogsskibe klare til at løbe op under
Norge. Resten af Flaaden blev rustet i April, og Skib for Skib,
efterhaanden som de var forsynede med »Skyts, Lod og Krudt«, Fetalje
for tre Maaneder, Mandskab og derhos Knægte, lagt ud paa Strømmen for
straks at være rede. Da alle var klare og Saltskibene i Vente, sejlede
den danske Flaade »dem under Øjne ned mod Helsingør«. Her blev den
liggende til langt ind i September. Men der kom ingen Peder Oxe, og den
svenske Admiral, Jakob Bagge, sejlede ganske fredeligt igennem Sundet
med kun to Skibe.94

Ikke desto mindre fik Herluf Trolle Befaling til, da Flaaden endelig
aftakledes, at give saa mange af de bedste Baadsmænd, som han syntes,
Vintersold og lade dem møde straks igen næste Foraar.

Det begyndte at blive en kostbar Fornøjelse, dyre Renter, der gik af
Gisselfeld.

I et Brev, som Herluf Trolle skrev om Bord paa Fortuna til Kongen den
24. August 1560 lagde han en løs Seddel, hvorpaa der stod: »Siden dette
Brev var skrevet, kom en engelsk Styrmand og hans Skipper og sagde, at
de havde hjemme i London og kom derfra nu en tre Uger siden. De sagde,
at dér hørte de aldeles ikke Tale om det svenske Giftermaal. Men
Skipperen sagde sig at have været i Lødøse [Handelsstad ved Gøtaelv] i
den næst forgangne Uge. Da hørte han, at de sagde dér, at Konning Erik
den Fjortende af Sverig] skulde have Dronningen af England, og at der
laa ti Orlogsskibe for Lødøse og biede efter Konning Erik. Dog sagde
samme Skipper, at han ikke kunde tro [det] om Dronningen, eftersom at
der var intet talt derom i England.«

Vi ved ikke, hvormeget Herluf Trolle kendte til denne Sags Forhistorie.
Han rørte ved noget, der var hans Konge kun altfor bekendt. Frederik II
havde nemlig selv været blandt Frierne til Dronning Elisabeth af
England, men faaet et høfligt Afslag. Kongen vidste ogsaa andetsteds
fra, at nu var Sverige paa Spil ogsaa dér. En Forbindelse mellem
England og Sverige vilde være højst uheldig for Danmark-Norge. En ny
mulig Fjende foruden de mange andre, man alt havde tilforn. Det var dog
vistnok bedst i Tide at skaffe sig af med nogle af de overflødige.
Allerede kort før Frederik II fik denne løse Seddel fra Herluf Trolle,
havde han taget sin Beslutning.

Hertuginde Christine og Peder Oxe havde sejret. Frederik II henvendte
sig som Frier — i Lothringen.95

4.

I Juli 1500 havde Frederik II Besøg af en Rejsebekendt fra sit Ophold i
Tyskland 1558. Det var Grev Günther af Schwarzburg. En Kæmpeskikkelse,
Kriger ud til Fingerspidserne. Hans Ydre svarede godt til hans
Virksomhed. Han var nemlig en Slags Grosserer i alt til Krig
benhørende, leverede efter Bestilling Vaaben, Soldater og Slag. Han
ansaas for at være en dygtig Hærleder, var ubetydelig som Diplomat, men
stor som Skryder. Han havde ganske bedaaret Frederik II, da denne som
Prins under sit Ophold hos Svogeren, Kurfyrst August, overværede Kejser
Ferdinands Kroning 1558 i Augsburg. Han havde bedaaret andre foruden
den unge Prins. Baade Kejser Carl V og dennes Broder Ferdinand havde
vist ham Ære for hans Tjeneste hos dem i Krige mod Frankrig. Han havde
ægtet Vilhelm af Oraniens Søster og var en god Ven af Greverne Egmont
og Horn.

I Sommeren 1560 kom dette Vidunder til Danmark. Han kendte jo alt,
baade Kejser, Frankrig, Nederlandene og Lothringen, og efter nogen
Raadslagning betroede Frederik II ham det Hverv at bryde Brodden af,
hvad der truede Kongen sydfra, ved at fri for ham hos Hertuginden af
Lothringen til Prinsesse Renata. Kort efter rejste Enkedronning
Dorothea ned til Datteren i Sachsen, hvor vel de nye Udsigter
yderligere skulde drøftes. Emnet maatte behandles varsomt, thi en
Forsoning mellem Danmark og Lothringen vilde jo let stille Kursachsen
ene i Kampen.

Det var Henrik Ranzau, der tidligere havde indledet den lothringske
Ægteskabsplan. Det smagte derfor ikke ham, at det nu skulde blive Grev
Günther, der fik Æren af at bringe Ægteskabet i Stand. Saa meget
mindre, som han selv i Mellemtiden havde, trods alle Vanskeligheder,
søgt at holde Forhandlingerne nogenlunde gaaende.96

Grev Günther synes at være gaaet paa med Kraft. Han og hans
Felttøjmester gjorde flere Rejser til Lothringen for at bringe Sagen
til Afslutning. Men der var stadigt en skjult Hindring, der medførte,
at det trak i Langdrag. Man tager næppe Fejl i at søge denne Hindring
for en meget væsentlig Del i Peder Oxe. Han var nemlig ikke medop-tagen
i Forliget. Kongen vilde uden Tvivl ikke gaa ind paa nogen Forsoning,
og Grev Günther var meget for overlegen og selvindtagen til at indse
Nødvendigheden heraf. Men uden samtidig Tilgivelse for Peder Oxe vilde
Frederik II's Giftermaal med Prinsesse Renata blive et Nederlag for
Peder Oxe, det maatte undergrave ogsaa hans Stilling i Lothringen. Selv
om Hertuginden muligt var villig til at ofre ham, var han selv ikke
villig til at ofres. Og af de to var han den fineste Spiller.

Fra Frederik II's Side valgte man, muligt vildledt af Grev Günthers
selvglade Reretninger, netop nu at foretage et Sprængningsforsøg for at
skille Hertuginden fra Peder Oxe. Man gik med Et med den største
Voldsomhed angrebsvis frem mod den lothringske Lensmand. Aarene 1560—62
betegner en Slags privat Krig mellem Frederik II og Peder Oxe, hvor
begge Parter, efter paa en Maade at have undsagt hinanden, mente sig
efter Datidens Begreber berettigede til at stræbe hinanden efter Livet.

Det første blodige Sammenstød forefaldt 1560, da det lykkedes danske
Udsendinge at dræbe Peder Oxes Tillidsmand, Liflænderen Conrad Uexkull.
Allerede 27. Oktbr. 1559 var det blevet paalagt en dansk Tjener,
Herbart v. Langen, at søge at fange ham og bringe ham til Segeberg. Den
12. Maj 1560 blev det befalet en tysk Mand i dansk Sold, Andreas v. d.
Weuhlen, al faa fat i Conrad Uexkull, »Danmarks afsagte Fjende«. »Han
skulde ikke sky nogen Bekostning, men nedlægge Conrad Uxel død eller
levende«. I Sommeren 1560 lykkedes endelig Anslå-97

get. Kt Sted i Nederlandene traf den danske Udsending, Andreas
Mullerus, paa Conrad Uexkull. »Enspænderen (Stafetten) Schilchen blev
med tretten andre Enspændere sendt efter ham, huggede ham ned og tog
hans Papirer fra ham. Andreas Mullerus blev i den Anledning fængslet og
dømt fra Livet, men da Frederik II gik i Forbøn for ham hos Regentinden
i Nederlandene, blev han løsladt.

Peder Oxe red da nu kun med talrigt og bevæbnet Følge. Med Flid gjorde
han vistnok sit til, at disse hans Svende skulde anses for
uovervindelige. Rygtet vidste ogsaa at fortælle, at de var usaarlige og
kunde gøre sig usynlige, naturligvis ved Djævelens Hjælp. En af de mest
omtalte blandt dem var »Sorte Hans«, der, dengang da Peder Oxes
»Statholder« Kretzer i sin Tid myrdede Rispen af Würzburg, havde gjort
det af med to af dennes Hoffolk. Ganske usynlige var de dcg ikke.
Ifølge Brev af 9. August 1562 fra en af de danske Agenter til Frederik
II var det nu lykkedes at fange tre af Peder Oxes Svende. Rlandt disse
var Sorte-Hans, som derpaa dræbte sig selv i Fængslet.

Sit voldsomste Udtryk fik Kampen i Aaret 1562. Peder Oxe .kaldte en
Jørgen v. Strasburg til sig for at tage ham i sin Tjeneste. Til denne
Jørgen skal han have sagt, at han nu vilde anvende alt, hvad han ejede,
paa Kamp mod den, der holdt ham fordreven fra Danmark. Han var villig
til at give ti tusind Kroner til den, der vilde dræbe Frederik II og
dem, som havde faaet hans Godser (Herluf Trolle og Friedrich v. Dohna).
Jørgen havde imidlertid følt Rædsel for at indlade sig med Peder Oxe og
hans djævelske Skarer. Siden havde han henvendt sig til en Johan
Mangelmann, der stod i dansk Sold, og hvem han engang havde tjent. Til
denne havde han røbet Peder Oxes Tilbud. Mangelmann skrev straks til
Frederik II, berettede det meddelte og tilbød Kongen at besørge Peder
Oxe98

fangen eller dræbt. Naar man passede en god Lejlighed, maatte det kunne
lade sig gøre blot ved Hjælp af tolv Ryttere. Frederik II ønskede med
Grund ikke at give noget skriftligt fra sig i denne Sag og bød
Mangelmann og Jørgen at komme personlig til ham for at faa nærmere
Besked. I et nvt Brev af 9. August 1562 meddelte derpaa Mangelmann
Frederik II, med usminket Angivelse af, i hvilket Selskab man nu
befandt sig, at Peder Oxe antoges at bære 100,000 Gylden paa sig, saa
at den hele Forretning vel maatte kunne lønne sig.

Sagens videre Forløb kendes ikke. Men kort efter faldt nogle af
Grundene bort til at blande sig i de lothringske Anliggender, og
Frederik II lik nærmere Fjender at bekæmpe.

Grev Günthers Giftermaalsforhandlinger havde imidlertid staaet paa.
Deres Gang lader sig kort udtrykke ved, hvad man i Udlandet mente at
vide om Peder Oxes Forhold dertil. Da Forhandlingerne begyndte 1560,
frygtede Kurfyrst Augusts Modkandidat, Hertug Johan Friederich af
Sachsen, med en vis Grund, at Peder Oxe vistnok maatte staa bagved og
saaledes vilde svigte sine Venner, Oprørs-partiet mod Kurfyrsten. I
Slutningen af 1561 sendte Peder Oxe en venlig Hilsen til Wilhelm v.
Grumbach med Underretning om, at nu ventedes Frederik II's Sendebud til
Nançv for at se paa Prinsesse Renata, men de skulde blive holdte op med
Snak, indtil det kunde bryde løs i Tyskland. I Begyndelsen af 1562
endelig fattede Grumbach atter Mistillid til Peder Oxe, »der altfor
godt havde lagt sig efter vælsk Maade at være paa.«

Sagen var, at Grev Günthers Gaaen paa blev ganske lammet ved Hertuginde
Christines vigende Optræden. Just som alt var i sin bedste Gænge, blev
hun opmærksom paa, og heri næppe modsagt af Peder Oxe, at den nye unge
Konge i Frankrig Carl IX, der ved sin Broder Frans II's99

Død 1560 havde hestegel Tronen, egentlig var et langt bedre Parti for
Renata end Frederik II. danske visl var Carl IX endnu kun ei Barn, men
hun var ogsaa ung, Frankrig laa langt nærmere og var større end
Danmark, og som Dronning i Frankrig kunde Renata baade vedblive at være
Katolik og nyde Støtte af sin Moder. Giftermaals-planer med Carl IX lod
sig jo let indlede, efter at Renatas Broder, Hertug Carl af Lothringen,
var bleven gift (1559) med Kongens Søster.

Da alt tilsyneladende var i Orden, kom derfor med Et nye
Vanskeligheder. Man var bleven enig, og Frederik II skrev i Juli 1562
et Brev til Hertuginde Christine og hendes Søn, den unge Hertug af
Lothringen, og udbad sig et Møde inden Mortensdag med hende og hendes
Børn f. Eks. i Byen Oldenburg. Overbringeren medbragte en
Hvervskrivelse, hvoraf det Nærmere kunde erfares. Da dette saaledes
egentlig kun var en Slags underordnet Rudfærd, kunde den overlades til
Grev Günthers Felltøjmester, medens Grev Günther selv paatog sig at
bringe den glade Nyhed til Kurfyrst August og Anna, der var de første,
hvem Kongen vilde betro sin Lykke.

Men en uheldig Stjerne syntes at lyse over begges Rejser. Grev Günther
var meget ilde lidt af Kurfyrst August. I sædvanlig Selvtillid har han
vel set bort fra dette, da han paatog sig Sendelsen, og han meldte sig
frejdigt ved det sachsiske Hof som Overbringer af en Hemmelighed fra
Kongen af Danmark. Men Kurfyrsten nægtede at tage imod ham. Samtidigt
skrev han til Frederik II, at han skulde høre med Velvilje paa et
hvilket som helst Rud, Kongen sendte ham, om det saa kun var hans
Stalddreng, alene med Grev Günther vilde han ikke have noget at skaffe.
Kunde denne ikke meddele sit Ærinde skriftligt, maatte Kongen sende en
anden.

Næsten ligesaa ilde gik det Felttøj mesteren i Nançy.100

Hertuginde Christine fandt de foreslaaede danske Ægte-skabsvilkaar
lovligt knappe. Og hvad Mødested angik, laa Oldenburg meget for langt
borte. Naar hun havde udtænkt et passende Sted, skulde hun meddele
Kongen det. — Den unge Hertug var end ikke at bevæge til at svare paa
Frederik II's Brev.

Stærkt opirret vendte Felttøjmesteren tilbage. Paa Hjemvejen meddelte
han i Fortrolighed Udfaldet til Henrik Ranzau. Denne gottede sig over,
at Grev Günthers Frieri saaledes var ved at vælte. Og skadefro puffede
han til den hældende Vogn ved i et Brev til Frederik II (af 21. August
1562) at hviske nogle gode Raad. De var fint indsvøbt. »Kongen vilde
med den Skarpsindighed, der udmærkede ham fremfor andre Fyrster,
sikkert selv vide at finde de bedste Raad; men Henrik Ranzau kunde dog
ikke holde sin Smule Enfoldighed tilbage.« Hvad her var sket, var blot
Lumskeri fra lothringsk Side, for at trække Tiden ud og hindre Kongen i
at ægte Maria Stuart, der jo var Enke siden Franz II's Død, og med
Skotland var et langt bedre Parti for Frederik II end den lille
lothringske Prinsesse. Bag efter vilde de dernede, naar det passede
dem, maaske udsprede, at Kongen havde faaet en Kurv, skønt det jo var
dem, der havde begyndt Frieriet. Alt dette vilde afværges, hvis Kongen
sendte en Gesandt til Lothringen og lod ham i offentligt Foretræde
meddele, at Kongen ikke kunde gaa ind paa Hertugindens Forslag om
Mødested og derfor hermed afbrød Forhandlingerne. Saaledes vilde det
blive Hvermand bekendt, at det var Kongen, der svarede Nej, og Uviljen
i Lothringen vilde rettes mod Hertuginden, der skaffede Landet nye
Fjender.

Frederik II besluttede sig til al følge Henrik Ranzaus »enfoldige
Raad«. Grev Günther lik det Hverv at udføre Henrettelsen. Han drog
afsted og havde det Held al kunne optræde paa den mest storartede
Skueplads: ved Kroningen101

i Frankfurt i December 1562, hvor Kejseren og en Mængde tyske Fyrster
var tilstede. Vel lik han ikke straks Foretræde, men paa det dertil
berammede Møde udtalte Grev Günther lydeligt paa Kongens Vegne, at
denne nu ansaa hver Forhandling om Ægteskab for hermed afbrudt
(»auf-gesagt, ja gar abgeschlagen«). Derimod erklærede Kongen sig
villig til iøvrigt al forhandle om Fred og Forlig, hvis antagelige
Forslag fremsattes. Grev Günthers Udtalelser er sikkert bleven
udslynget med tilbørlig Kraft og gjorde, efter hans eget Sigende (i
Brev til Fr. II af 31. Decbr. 1562), en overordentlig Virkning.
Hertuginden forstummede, blev heftig forskrækket og tog sig det meget
nær. Først omsider erklærede hun, at det ikke var hende muligt at give
Svar h«r; hun maatte betænke sig og raadføre sig med Slægt og Venner.
Kejser Ferdinand og dennes Søn, den romerske Konge Maximilian, kom selv
til Grev Günther og bad ham genoptage Ægteskabsforhandlingerne. Den
unge Hertug af Lothringen kom til ham og beklagede sig over Moderen,
der vilde raade for alt. »Men Kong Frederiks Anseelse er stegen i høj
Grad. Rygtet veed at melde, at han vil leje de fra Frankrig
hjemvendende Krigsfolk for dermed at angribe Lothringen. I dette Land
raader derfor Skræk og Forbitrelse mod Hertuginden, som man truer med
at bortjage.«

Saa vidt Grev Günthers Veltalenhed. Men henne i Salen stod en
Skikkelse, sluttet, rolig og paa Vagt. Det var Peder Oxe. Usynligt
lyste det om ham: intet udrettes i denne Sag uden ved mig. Grev Günther
søgte i sit Brev til Frederik II at tale affejende og haanligt om ham,
men selve hans Overlegenhed aander skjult Respekt: »Peder Oxe er endnu
som tilforn i Yndest og er bleven Hertugens Raad og Skatmester. Jeg kan
ikke noksom undre mig over, at han har det Mod saa offentligt at turde
lade sig se her i Frankfurt og ikke kan holde sin unyttige Mund.«102

5.

Frederik II og Peder Oxe var i Anvendelsen af Kampmidler under deres
private Krig gaaet meget vidt, videre, end det efter Nutids Begreber
anses fo'r tilladeligt. Allerede heri ligger der en Opfordring for den.
der vil bedomme dem, til at soge at se Sagen med deres egne Øjne, ikke
med en anden Tids. Det fører ikke til fuld Forstaaelse eller retfærdig
Dom blot at affærdige Forholdet ined Betegnelser som : Snigmorder eller
Landsforræder og lignende. Bagved begges voldsomme Færd laa der en
Synsmaade, ud fra hvilken de handlede, en ganske vist personligt
begrænset, men ogsaa af personlig Overbevisning baaren Opfattelse af,
hvad de burde gore. Paa Grund af den fremskudte Stilling, de begge
indtog, blev disse forskellige Synsmaader et Udtryk for, hvad der
fyldte manges Sind. et Udtryk for nogle af Tidens bærende Tanker.

Peder Oxe ansaa sig for i høj Grad forurettet af Kongen. Vi kende ikke
nok Grundene til hans Fald til at kunne bedømme, med hvilken Føje han
mente dette. Kun saa meget tør vi sige, at de Grunde vi kende,
Manglerne ved hans Lensbestyrelse, under sædvanlige Forhold næppe vilde
have paadraget ham videre end den haarde Straf, der alt var overgaaet
ham, Fortabelse af alle Forleninger og Udtrædelse af Rigsraadet.

Altsaa: Peder Oxe ansaa sig for højlig forurettet af Kongen. Og ifølge
hans egen Natur, hans Slægtsforudsæt-ninger og de Begivenheder, han og
hele Samtiden havde i frisk Minde, maatte denne Følelse af at være
forurettet nødvendigvis forme sig hos ham som Vilje til at fortrænge
den, der havde fortrængt ham. Hvem var disse gottorpske Hertuger,
Frederik I og Christian III, der to Gange havde gjort sig til Herrer i
Danmark? Peder Oxe og hans Slægt havde ærligt sluttet sig til dem. Hans
Fader, Johan Oxe,io;{

var falden i Kampen for at forsvare Christian III. Selv havde Peder Oxe
i tyve Aar tjent ham baade hjemme og ude. Og lil Kon havde saa
Christian III og hans sachsen-lauen-borgske Dronning Dorothea fortrængt
ham af Rigsraadet, berøvet ham hans Len, hans Gaard, hans Gods, alt
hans Eje og fordrevet ham fra Danmark, ene og alene paa falsk
Angivende. Og nu Sønnen, Frederik II. Istedetfor at gøre det skete godt
igen, havde han med lejede Snigmordere jaget og efterstræbt ham i
Udlandet. De var Tyranner og Voldsmænd, ikke et Haar bedre end den, de
havde afløst, Christian II. Han havde mod al Lov og Ret ladet Farbroder
Torben halshugge. Men Oxerne var ikke bange af sig. Nu var det deres
Tur. Nu gjaldt det muligt en Gottorper-hals. I hvert Fald skulde Peder
Oxe gøre sit lil at fortrænge Frederik II, skaffe ham lige saa sikkert
et Gem, som det Sønderborg og Kalundborg, der i et kvart Aarhundrede
havde forvaret Christian II.

Hvor rødsprængt og mærket af personlig Forbitrelse end dette Peder Oxes
Syn paa den nye Kongeslægt var, saa var han dog ikke helt ene derom.
Det deltes ikke blot af løse Størrelser som de landflygtige, danske
Adelsmænd Jep Sparre og Christoffer Urne, der søgte til ham i
Udlændigheden. Men det flk Næring ved Udtalelser hjemmefra af besindige
og kongetro Mænd, der med Rekymring var Vidne til den nye farlige Kurs.
Gottorperne var fremmede, der endnu i det tredje Slægtled ikke følte
sig ret som danske. For dem var Danmark-Norge lille, Holsten større,
Tyskland størst. Frederik I og Christian III havde dog begge følt
Erobringens Besvær, lært at tage Hensyn til Landets Modstandsevne. For
Frederik II derimod, der var kommen let til det hele, var end ikke
denne Belæring tilstede. Tankeløst slægtede han sine Forgængere paa i
Mangler og Fejlsyn.

Han havde arvet Gottorpernes Familiekærhed, der ansaa104

det for en Selvfølge, at Landets Interesser burde opofres for
Familiehensyn. Hans Fader havde til ubodelig Skade 1544 delt Slesvig og
Holsten imellem sig og sine Brødre. Selv den gamle, trofaste Tjener,
Johan Ranzau, var dette Stykke faldet for stærkt, saa at han havde
nægtet at aflægge Ed og var falden i Unaade. Nu skulde Danmarks
Interesser og Kræfter ofres for at skaffe Frederik II's ynkelige Broder
Magnus Herredømme over Øsel. Saa stod vel den lille Hans for Tur.

Det kunde dog forklares, at Frederik I og Christian III havde støttet
sig til og belønnet de Holstenere, der havde hjulpet dem med Danmarks
Erobring. Men nu kastede Frederik II store Bidder i Grams til
indvandrede Lykkeriddere, der ikke havde anden Adkomst, end at de var
Tyskere. Det var en Haan mod danske Mænd, naar Frederik II skænkede
Borggrev Friedrich von Dohna Gisselfeld og 154 af Peder Oxes fordums
Bøndergaarde til Tak, fordi han vilde vise Danmark den Ære at bosætte
sig i Landet. Intet borgede for, at den unge Frederik II besad Fortrin,
der kunde opveje disse Mangler. Han var barnagtig, heftig og hengiven
til Drik. Ved Søsteren Dorotheas Bryllup 1561 gav han Hertugen af
Meklenborg et Ørefigen, saa at Raaderne maatte skille de stridende ad.
Sligt var ikke kongelig Adfærd.

Opfattelser af denne Art hjemme øgedes i St3Trke og i Bitterhed, naar
de gennem Meddelelser omplantedes i Peder Oxes Sind. Hævnlyst gav dem
Undervarme og modnede den Tanke hos ham at befri Danmark ved at skaffe
det en anden Konge. Det var næppe uden Samraad med Peder Oxe, og i
hvert Fald vistnok et Udtryk for Planer, der næredes ogsaa af ham, naar
Hertuginden af Lothringen i den Tid antog Titlen: af Guds Naade
Danmarks, Sveriges, Norges, de Venders og Goters fødte Dronning,
Hertuginde til Slesvig og Holsten o. s. v. Paa samme105

Tid afspiste hun Frederik 11 med Titlen: »Hertug til Slesvig osv., født
af den kongelige Stamme til Danmark Det var vel tilsyneladende blot
latterlige, afmægtige Udtryk, som Frederik II kunde lage sig lel. Men
efterat hendes Søn, den unge Hertug Carl af Lothringen, var bleven gift
med en Søster til Kongen af Frankrig og herved Svoger lil Philip II,
der ægtede en anden Søster, saa betød han mere end tidligere. Peder Oxe
var hans højt anskrevne Tjener. Meget taler for, at Peder Oxe i denne
Tid har tænkt sig, at Hertug Carl burde fortrænge Frederik II og befri
Danmark.

Sagen var nemlig den, at der under lians Landflygtighed var foregaaet
en Sondring i hans Sind mellem to, der tidligere havde hørt sammen og
uden Forklaring udgjort Et: Konge og Fædreland. Som hans Uvilje mod
Frederik II var vokset, var samtidigt, just gennem Savnet, hans
Kærlighed til Fædrelandet taget til og bleven ham klar.
Landflygtigheden lærte ham Hjemve.

Og ganske naturligt. Nøden havde lært ham, hvad det betød at have Slægt
og Venner, man kunde stole paa. Saa bittert Fjendskabet havde været
mellem Oxer og Gjøer, lige saa trofast havde Sammenholdet mellem Oxerne
indbyrdes vist sig, da det kneb. Hans nærmeste Slægt havde intet
Øjeblik svigtet ham, men staaet ham bi til det yderste, baade hans
Søskende og Svogrene Jørgen Brahe, Frants Banner og Otto Rud. Særligt
hans Broder Rente-mesteren, Eskild Oxe, havde hjulpet ham rigeligt med
Penge til Rejsen. Det vovelige heri fremgaar af det Regnskab, som Peder
Oxe den 3. Januar 1560 sendte ham fra Me-cheln. Med Galgenhumor
indleder Peder Oxe det med, at det skrives »paa det at, om mit Hoved
eller dit afginge, vi ikke skulle komme i nogen Uvilje med vore
Medarvinger.« Som det kunde ventes, er Pengene forvaltet vel. Af den
Sum, 41,000 Kroner, hvormed Rroderen havde forstrakt106

ham, har han paa et Aar skaffet i Renter over 5000 Kroner. Men
Usikkerheden ved at betro den berygtede Flygtning dem, fremgaar af den
Forsigtighed, Peder Oxe mener det nødvendigt at anvende. »Jeg vil lade
gøre et synderligt Brev paa dine Penge, som skal lyde paa Eske Johansen
til Løgismose, thi dette Oxe Navn er nu altfor vel bekendt.«

Over alle dem, der havde vist sig saaledes imod ham, kunde han umuligt
ønske at bringe noget ondt i Form af Krig eller andet. Heller ikke over
de øvrige Venner derhjemme, som paa forskellig Maade viste ham
Deltagelse. Men hans Kærlighed til Danmark antog tydeligere Former end
blot Godhed for Slægt og Venner. Med utrolig Dygtighed havde han jo nu
vundet fast Fod i Lothringen, skabt sig Formue, vundet betroet og
indbringende Stilling. Den politiske Virksomhed, som han her var kommen
ind i, i nært Forhold til Philip II, Kejseren, Kongen af Frankrig,
spændte over større Omraader og rigere Muligheder, end der i bedste
Fald hjemme kunde bydes ham. Det maatte da indeholde den største
Fristelse for en Mand med Peder Oxes Form for Begavelse at vokse fast i
det Udland, hvor Rigdom, Ære og Opgaver vinkede ham. Og dog, han
længtes hjem, til Gisselfeld, til Danmark.

Naturligvis var denne Hjemve sammensat af foi'skellige Bestanddele. Han
ønskede Oprejsning. Og den skulde ydes ham i den klareste Form:
Tilbagegivelse af Gods, Formue, Embedsstilling, samt Beskæmmelse af
hans Modstandere. Derfor maatte han tilbage til Danmark.

Men under denne Hævnlyst eller dog Trang til Oprejsning laa der andre,
mere uselviske Følelser. Med hans skarpe Iagttagelsessans maatte
Minderne være klare. Og de trængte sig sikkert ofte paa. Baade fra
Barndommen som Dreng paa Nielstrup og fra Ungdommen, fra Gisselfeld,
Vidnet til hans Lykke og til hans Fald. Det var næppe blot som Stemning
de meldte sig. Husker du107

Ridtet den Soinmerkvæld fra Vesleregede. hvor de nye Bøndergaarde var
købt? Jens Øniand stod i Halvdøren og Rasmus Drukken ved Brøndvippen
med deres »(luds Fred, Peder«! Videre gik det op langs Hesede Skovbryn
over den nye Bulbro ved Hovmosen. Vesperklokken lød fra Braaby Kirke.
Aftensolen farvede Gisselfeld dobbelt rød og kigged ind ad
Vægtergangens Skydehuller, medens Allikerne fløj skrigende i Flok 0111
den nordre Gavllløj. — Alt sligt kunde vel med Magt holdes nede, hver
Gang det paatrængte sig. Men vanskeligere blev det, naar Minderne kom
forklædte som Planer. Naar et Lysskær paa en Fisk, der slog med sin
Finne i Vandet ved Schaumburg, blev til Karper i Søen ved Gisselfeld;
naar Krebs ved et Maaltid straks kaldte paa Springdammen og Susaa; naar
kvækkende Frøer en Vaardag vilde til Søtorup Sø eller Ulse, og selv en
Brakmark ikke lod Ro, førend den tik fat i en Fælled derhjemme.

Og aller dybest under Lyst til Oprejsning og under Minder og Planer
0111 Vilkaar hjemme, laa der en svulmende Trang, som lønligt omslutted
det hele. Slægtninge, Venner, Tølløse, Gisselfeld, alt blev til Et,
stort, varmt, rigt. Peder Oxe blev ligesom selv det hele, han fik i
Haabet Lov at styre Danmark. Snild og raadsnar stod han til Rors, i sin
fulde Kraft, mens Skuden for Medbør sprang gennem Bølgerne. Det var
Liv, det var Lyst, intet hverken Styret i Lothringen eller i Frankrig
eller i Riget, hvor Solen aldrig gik ned, kunde lignes med dette.

6.

Medens Peder Oxe saaledes gennemgik en Udvikling, hvor hans fordums
Kongetroskab traadte i Skygge og helt forsvandt for Følelsen for det
tabte Fædreland, gik det hans Modpart Frederik II paa noget forskellig
Vis.108

Frederik II var en ung Mand, da han besteg Tronen, kun 24 Aar gammel.
Indtil sit fyldte 18. Aar var han bleven opdragen paa Koldinghus under
Moderens, Dronning Dorotheas, »Haand og" Tugt«. Ganske vist havde han
haft den kongelige Historiograf, Hans S vanning, til »Tugtemester«, men
med dennes Undervisning synes det at være gaaet smaat. Frederik II
klagede siden oftere over, at han ikke som ung havde lært noget. Lyst
eller Anlæg drev næppe heller Værket. Han synes kun med Iver at have
øvet legemlige Idrætter. Skønt naturligvis undervist ogsaa i Dansk,
blev Tysk dog hans egentlige Maal, Moderens, Faderens, Omgivelsernes,
ja selv de tilforordnede Kammeraters Ærgerrigheds Maal.

Da han var 20 Aar gammel, fulgte han (1554) med sin Hofmester, Ejler
Hardenberg, til dennes Len Malmø, for at øve sig i Statsstyrelse. De
lire Aar inden hans Tronbestigelse blev grundlæggende for hans Liv. De
tilbragtes først paa Malmøhus, hvor han førte et meget muntert Hof i
skarp Modsætning til den strengt alvorlige Tone, der laa trykkende over
Forældrenes Hof. Paa Malmøhus lærte han sin Hofmester, Ejler
Hardenbergs, Broderdatter Anna at kende og forelskede sig i hende, en
Følelse, som han trofast bevarede. Da hans Søster og Svoger, Kurfyrsten
af Sachsen 1557, kom til Danmark, fulgte han tilbage til Tyskland med
dem for at lære udenlandske Forhold at kende. Her aabnedes en ny Verden
for ham og hermed opdagede han en ny Side af sig selv. Han stiftede
Bekendtskab med en Mængde, baade Fyrster og Adelsmænd, der bedaarede
ham med deres Sving og Schnei-dighed. De forstod alle, hvor ophøjet en
Fyrste er, og hvorledes han bør betjenes. En saadan Fyrste ønskede han
selv engang at blive og have saa flotte, Hinke Folk i sin Tjeneste. Det
sidste opnaaede han. Hans mest bedaarende Bekendte fra Tyskland,
Brødrene Friedrich og Christopher109

von Dohna, (irev (iüntlier al' Sahwarlzburg, Jørgen von Holle og mange
liere traadte, da han blev Konge, i lians Tjeneste.

De lo Sider i Frederik Ii s Natur, som i disse Aaringer havde ytret
sig, udgjorde i Virkeligheden Hovedbestanddelene af hans Væsen. Han var
en Blanding af sin Fader og Moder, bestod af to modsatte Naturer, svagt
forbundne med et Mellemled, der et Liv igennem maatte fugtes med Vin
for ikke at briste. Han havde arvet Faderens, Christian III's, Jævnhed
og Beskedenhed, der stadigt trængte til Lv under en tysk Teologs
Vinger. Kun denne sidste Form for Ly havde Frederik II som ung saa ofte
hørt spotte, at han undgik den og foretrak andre. Men ved Siden heraf
var han Moderens, Dronning Dorotheas, udtrykte Billede. Han lignede
hende allerede i Ansigtstræk og hele Bygning, men endnu mere i Sind.
Det var hendes overstrømmende Handlingstrang og Selvtillid, hendes Tro
paa Fyrstemagts guddommelige Ophøjethed og sine egne usvigelige Evner
til at lede alt, der gik igen i ham. Som hos hende saa hos ham var
Selvtillidens Sprængsats imidlertid for stærk. Den eksploderede, før
Maalet var naaet. I et svagt Legeme vilde sligt kunne have endt i
Storhedsvanvid. 1 sunde, kraftige Legemer som deres ebbede Overskuddet
ud i en Strøm af stærke Ord eller søgte Afløb i voldsomme, legemlige
Anstrengelser.

Frederik II's Natur var, 0111 end vidt forskellig fra Peder Oxes, dog
ligesom hans sammensat af stærke Modsætninger og kunde som hans kun
blive til Enhed ved en Gæring. Denne Gæring foregik omtrent samtidigt
for begge, endte for begge med, at de tilsidst mødtes som
tilsyneladende Venner og i Enighed løste en fælles Opgave. Den Frederik
II, som da udgik af Gæringen, var maaske den, der var undergaaet den
største Forandring.

Han blev nemlig til Slut i visse Maader et Mønster paa110

en Konge. Han gik da ikke længer, som han engang havde haabet,
egenmægtigt i Spidsen, men fulgte bagefter sin Flok af dygtige Mænd,
som en Hyrde. Han havde lært den kongelige Kunst at kunne opdage, døje
i sin Nærhed og bruge udmærkede Mænd. Men han selv havde lidt et Knæk.
Den ene Halvdel af ham havde ikke staaet sin Prøve og den anden
Halvdel, Beskedenheden, forstod ikke at skatte sig selv. Knækket i ham
var ligesom blevet til hans Væsen. Han dulgte det under en spøgefuld,
tilsyneladende blot aaben og fri Omgangsform. Men inderst inde nagede
det ham som Mistillid til sig selv og til andre. Han gik bag efter sig
selv, bag efter de andre. »Bagefter« blev Udtrykket for hans bitre
Livserfaring. Men udad til blev hans Regering de ypperste Mænds Virke
sammenholdt af ham med en mærkelig Blanding af Fasthed og godmodig
Føjelighed samt — ved Drikkelag hver Aften. I klar Forstaaelse af sig
selv valgte han nemlig Drik som sin Kongepligt. Ved Hjælp af den og af
daglige voldsomme Legemsøvelser dulmede han, saa længe Kræfterne slog
til, den indre Smerte, han ikke vilde vedgaa. Kun i ét Forhold synes
han at have været fuldt sig selv og lykkelig: som Ægtemand.

Men saaledes saa ikke den Frederik II ud, der som ung Konge laa i Strid
med Peder Oxe. Da var ikke endnu den ene Halvdel i ham, Moderens Natur,
bleven avet, bekæmpet og stækket. I ungdommeligt Overmod og Selvtillid
stormede han tværtimod fremad, vis paa ved egne Evner at skulle naa til
Sejr. At Peder Oxe, der vovede at sætte sig op mod hans Kongemagt,
burde knuses, ligegyldig hvorledes, var klart. Hans Brøde: dansk
Opsætsighed, var jo aabenbar. Men Frederik II's Planer og Forhaabninger
gik langt videre.

Som Kongen af Guds Naade vilde han ved den ham forlenede Kraft løse
alle de Spørgsmaal, der siden Kong Hans's og Christian II's Fejlgreb
havde plaget Norden.111

Ved Hjælp af sine prøvede Folk, Tyskerne, som han forstod at vælge og
befale, skulde han samle hele Norden igen. Thi han forstod sig paa at
regere. Kunsten var som at køre et Firspand. Holsten og Danmark var
Stanghestene, Norge og Sverig Forløberne. Et Ryk i Tøjlerne, saa alle
lire stejlede, et Knald med Pisken som Smeld af Pistolskud og frem
skulde det gaa i susende Fart.

Sverig skulde erobres. Nu var hans Fætter Erik XIV bleven Konge deroppe
og vovede at bejle til Dronning Elisabeth i England, hvor Frederik II
havde faaet Afslag. Men han skulde vise den opblæste Bondedreng, at der
hørte mere til at være Konge end at være Frugt af et Misgifte, som da
Dronning Dorotheas Søster nedlod sig til at ægte en Opkomling som
Gustav Vasa. F rederik II var af gammelt, ægte Konge- og Fyrsteblod
baade paa fædrene og paa mødrene Side. Sverig tilkom ham. Med Vaaben
skulde det vindes. I Kamp, hvor Frederik II selv var Fører. Fremmest
var han i Slaget. Jorden rystede under Hingstehovene, da Rendefanen og
de tyske Ryttere fo'r frem. Det raslede med Lod og Pile paa Hjelme og
Kyrasser. Lanser splintredes. Men bestandigt var Kongen forrest. Et Par
Hestelængder foran baade Christopher og Friedrich von Dohna, der
troligt fulgte med. Og Sejren blev hans.

Men naar saa Sejren var vunden, og det firtavlede Rige ham underlagt,
saa vilde han styre det med Kraft og Visdom. Ingen Indblanding af hans
Moder eller Rigsraadet; mindst af alt: hans Moder i Rigsraadet, som hun
havde forlangt. Og saa vilde han heller ikke oftere følge hendes Raad
om Frieri her og Frieri hist. Han var ingen Dreng længer. Han vilde
selv vælge, ægte den han elskede, Jomfru Anna Hardenberg. En Konge af
Guds Naade og af rent kongeligt Blod som han havde vel Magt at vælge
til Hustru den, han ønskede. Ved hendes Side vilde han til Tider112

glemme Kronens Byrder, nyde den Fred og Lykke, som Gud i sin Miskundhed
har forjættet Ægteskabet.

Til en Begyndelse syntes det, at Frederik II's Planer og Forhaabninger
skulde gaa i Opfyldelse. Efter Tilskyndelse af Johan og Henrik Ranzau,
Fader og Søn, men mod sin danske Kansler, Johan Friis's Advarsel,
deltog han i Angrebet paa Ditmarsken og vendte som Sejrherre hjem til
sin Kroning i August 1559. Fra nu af begyndte alt at gaae med større
Fart og Dristighed end under den forsigtige Christian III. Hensynsløst
blandede Frederik II sig i Lif-lands Anliggender, og lod sin Broder
Magnus faa Øsel. Herved ståk han ikke blot sin Haand i Hvepsereden
Rusland-Polen, men vakte den største Frygt og Forbitrelse i Sverige
for, hvad Planer man vel nærede i Danmark.

Lykken fulgte fremdeles Frederik II. Faren, der begyndte ai trække op
fra Lothringen, blev heldigt afværget. Franz II's Død i Frankrig, den
unge Carl IX's Tronbestigelse, hans ene Søsters Giftermaal med Hertug
Carl af Lothringen, den andens med Philip II af Spanien, intet kom
Danmark til Skade. Frederik II sendte 15(31 sin betroede Mand, Rigsraad
Jørgen Lykke, der i liere Maader var et Sidestykke og en Medbejler til
Peder Oxe, afsted til det franske Hof. Jørgen Lykke havde tjent her i
henved en halv Snes Aar og var vel kendt med Personer og Forhold. Hans
Sendelse lykkedes. Han vendte hjem med godt Budskab om, at Frankrig
ønskede at bevare Forbund med Danmark. Da dette forrige Gang var blevet
udtalt af den nys afdøde Konge af Frankrig, ledsagedes det af en Forbøn
for Peder Oxe. Denne Gang var der ikke længer Tale om sligt. En fransk
Gesandt overbragte Frederik II St. Michaelsordenen, og den franske, i
Danmark bosiddende Udsending, Charles Dançay forsikrede overbevisende
om Frankrigs gode Hensigter. Venskabet med Frankrig var sikret.

Frederik II turde da tillade sig den Fornøjelse, der lige113

ni ege l faldt i hans og hans Befuldmægtigede, (irev (Winther af
Schwarzburgs, Smag at heskæninie Lothringen ved højlydt 1502 i
Frankfurt at svare Nej til et Giftermaal med Prinsesse Renata. Da
Kongen i Oktober samme Aar mødtes i Nordtyskland med sin Svoger,
Kurfyrst August af Sachsen, havde de dog mere at tale om end dette.
Frederik II kunde muligt blive valgt til Kejserens Efterfølger i
Tyskland. Kurfyrsten ønskede naturligvis dette. Mange andre vilde
vistnok være villige til at give ham deres Stemme. En Antydning af et
Frieri til den nuværende Kejser, Ferdinands, Datter vilde under disse
Forhold vistnok ogsaa være for-maalstjenlig. Kun Et bad Kurfyrsten
indstændigt sin Svoger om: Freden med Sverig maatte bevares.

Konge i Danmark og Norge. Ditmarsken erobret. Foden indenfor i Lifland.
Ven af Frankrig. Lothringen ydmyget. Snart maaske Kejser i Tyskland og
gift med Maria Stuart af Skotland. Kun Et manglede: Besiddelsen af
Sverig. Vel raadede baade hans Moder Enkedronning Dorothea og hans
Svoger Kurfyrsten ivrigt fra. Det samme gjorde det træge, danske
Rigsraad. Men de forstod endnu ikke fuldt at værdsætte Frederik Ii s
Evner, Magtmidler og Lykke. Han havde selv det ufejlbarlige Middel til
rede. Siden Ditmarskertoget var alle de tapre Mænd, der skulde udføre
Toget til Sverig, vundne af ham, enten ligefrem bosiddende i Danmark
eller dog staaende i hans Tjeneste for Aarsløn. Ved mindste Vink vilde
de alle møde: Grev Günther af .Schwarzburg, Borggreverne Friedrich og
Christoffer von Dohna, Jørgen von Holle, Josva von Qualen, Hilmer von
Münchhausen og liere til. I en Haandevending skulde det hele være
afgjort.

I Foraaret 1563 begyndte den nordiske Syvaarskrig mellem Frederik II og
hans Fætter Erik XIV. At Fredsbruddet skete imod det danske Rigsraads
Vilje, erkendte Kongen senere tydeligt nok ved følgende Udtalelse: »Vi
maa vel

bekende, at da samme Krig begyndtes, raadede Vi ikke med mange af eder;
dog var det eder alle ikke uvitterligt«.

Med Syvaarskrigens Udbrud 1563 gled Striden mellem Frederik II og Peder
Oxe ind i et nyt Stade. Tidligere havde den i Aarene 1560—62 været ført
som en privat Krig mellem de to Personer, der hver især havde tilladt
sig Anvendelsen af de mest yderligt gaaende Midler. Nu traadte
Personerne mere i Skygge for Rigernes Kamp. Men bagved Rigernes Kamp
stod fremdeles Personernes. Det, der afgjordes i den store blodige Leg,
var, hvem af de to, der var bedst i Stand til at styre Danmark-Norge,
Frederik II eller Peder Oxe.

7.

Frederik II mente at have alt vel i Orden til sit store Foretagende. I
April 1563 begav han sig til Holsten og traf her i Segeberg sammen med
sine paalidelige, tyske Feltøverster. Grev Giinther af Schwarzburg
paatog sig at hverve 5000 Ryttere og 60 Faner Fodfolk. En Fane svarede
omtrent til 3—400 Mand. Kongens Farbroder, Hertug Adolph, lovede Hjælp,
og Hertugdømmerne bevilgede en Krigsskat. Et Forbund sluttedes med
Lybæk, der lovede at stille en Maade til Raadighed under den danske
Overadmirals Anførsel.

Den danske Flaade talte 27 Skibe. Med Lybækkernes 7 udgjorde den ialt
34. Paa Kongens udtrykkelige Forlangende overtog den gamle Peder Skram
Kommandoen. Han havde jo i sin Tid indlagt sig Berømmelse ved sine
Kampe lil Søs baade under Frederik I og Christian III, medens Herluf
Trolle hidtil ikke havde deltaget i nogen Søkamp. Herluf Trolle fulgte
da med Kongen og Hæren, medens Peder Skram den 5. August ombord paa
»Fortuna« i Spidsen for den samlede Flaade lettede fra København.

Hvad Pengemidler til del store Foretagende angik, mente Frederik II at
være tilstrækkeligt forberedt. Vel var Dan-115

marks aarlige Indtaster dengang smaa, ialt kun 3 400,000 • Kroner, der
indkom saaledes: Lensafgifter omtrent 250,000 Kr., Told (heri ikke
Øresundstold) omtrenl 70,000 Kroner, og Byskatter omtrent 10,000 Kr.
(Bentemester-Regnskaherne, R. A.). Hertil kom naturligvis en Mængde
Naturalydelser, der ikke omsattes i Penge, men medgik i samme Form. Men
foruden disse sædvanlige Indtægter var der i Frederik Ii s første
Regeringstid aarligt blevet paalagt en ekstraordinær, almindelig
Landeskat, der havde indbragt ligesaa meget som alle de øvrige
Indtægter tilsammen, altsaa andre 3—400,000 Kroner. Landet var saaledes
stærkt bebyrdet, men Statskassen var ret vel forsynet. Ditmarskertoget
havde kostet omtrent 500,000 Kroner. (Joachim Recks Regnskab
Januar-Septbr. 1559). Der fandtes ved Krigens Begyndelse 1563 en
Kassebeholdning paa 600,000 Kr.

Men Krig var en overordentlig kostbar Sag. Hæren bestod af fremmede
Lejetropper, der forlangte deres høje Sold punktligt udbetalt i
klingende Mønt. Og Kunsten for en Ståt at skaffe Penge var endnu i sin
Barndom. Man kendte ikke til Seddelpenge, ikke til Statspapirer.
Pengene maatte være tilstede i Form af Mønt. Og skulde de laanes, saa
var Bentefoden grumme høj, og Laan kunde som Regel kun stiftes af en
Regering paa den fordærvelige Vis at pantsætte Len.

Med alt dette for Øje maa det indrømmes, at de Forholdsregler, som
Frederik II straks greb til for at skaffe de fornødne Penge til Krigen,
var baade formaalstjenlige og kraltige. Der paalagdes alle Bønderne —
baade de frie og Kronens og Adelens — en ny almindelig Landeskat, som
skulde inddrives til Mikkelsdag 1563. Herved mente man at ville kunne
faa, og fik ogsaa, omtrent 400,000 Kroner. Kongen stiftede selv Laan
ved Pantsættelse af Kronens Len for 420,000 Kroner. Danske Adelsmænd og
Borgere laante til Kongen uden Pant blot mod Skyldbrev omtrent 330,000

Kroner. Alle Landets Kirker og Gejstlige maatte forstrække Kongen med
over 200,000 Kroner. Fra Hertugdømmerne laantes omkring 300,000 Kroner.
Fra Norge indkom ialt omtrent 400,000 Kroner. Endelig laante Kurfyrst
August sin Svoger straks ligeledes 400,000 Kroner.

Samler vi alle disse Summer til ét Beløb, vil det ses, at Frederik II
raadede over en Sum af omtrent 3 Millioner Kroner til at føre Krigen
med. Hertil kom endnu hvad Kongen rent personligt }rdede dels af
Øresundstolden, der regnedes for hans egen Indtægt, dels af
Sølvgenstande, Bægre, Kander, Skeer o. s. v., som han gav til
Smeltning. Ad disse og andre Veje lykkedes det ham at forøge det
indsamlede til en Sum af ialt henimod 4 Millioner. I Forhold til
Pengenes Købeevne maatte dette vel svare til omkring 20 Millioner i
vore Dage. Men det vil tillige fremgaa af det Meddelte, at til
Tilvejebringelsen af denne uhyre Sum var saa vel Kongens som Folkets
Ydeevne bleven anspændt til det Yderste. Krigen maatte afgøres hurtigt,
ellers vilde den blive en Fordærv for Landet.

Hær var i Orden, Flaade var i Orden, Penge til Stede og Øjeblikket
gunstigt. Erik XIV laa i Strid med sin Broder Johan og havde maattet
sende 10,000 Mand imod ham til Finland. Alt syntes da at varsle et
snarligt og heldigt Udfald.

Men som saa ofte ilede Haab og Ønsker forud for Virkeligheden. Det tog
lang Tid, kostbar Tid, førend alle fremmede Ryttere og Landsknægte
endelig var bragt over til Skaane. Først den 4. August red Frederik II
ud af Helsingborg. Den 5. August lettede Peder Skram med Flaaden fra
København. Begge maatte rappe sig, hvis Sverig skulde være erobret før
Vinterens Komme.

At løse denne Opgave vilde maaske have været muligt, hvis en overlegen
Dygtighed havde været i Stand til at gøre et samtidigt og kraftigt
Fremstød med baade Ilær og117

Flaade mod Stockholm. Ved saaledes pludseligt at hlive ramt i Hjertet
kunde Sverig maaske, i det mindste for en Tid, være bleven overvældet
og lammet. Men hverken den overlegne Dygtighed eller de samvirkende og
tilstrækkelige Midler fandtes i Danmark. Frederik II besad kun det
opblussende Ønske, ikke det erfarne Syn og den sejge Myndighed, der
krævedes for at tvinge sin Vilje igennem. Hans Tillidsmand, Grev
Günther af Schwarzburg, og alle de øvrige tyske Førere vilde ikke sætte
alt paa saa usikkert et Kort som at forsøge gennem vidtstrakt og
uvejsomt, fjendtligt Land uden Tilførsel at drage mod Stockholm. De
foretrak at drage langs Kyst gennem dansk Land op til Elfsborg ved
Gøtaelv, det eneste Stykke Sverig, der skilte Danmark fra Norge.
Flaaden endelig var ene ikke i Stand til at udrette noget. Den svenske
Flaade var under Gustav Vasa bragt i ypperlig Stand. Selv i Forening
med Lybækkerne var Peder Skram knap den svenske Admiral Jacob Bagge en
jævnbyrdig Modstander. Begge Parter synes i Sommeren og Efteraaret 1563
at have gjort deres Pligt, idet de, saalænge Østersøen var aaben, holdt
hinanden Stangen. Det var derfor med Urette, at de to Admiraler ved
deres Hjemkomst blev af hver sin Konge modtagne med Bebrejdelser.

Frederik II's hurtige Erobring af Sverig var da lige fra første Færd et
dødfødt Tankefoster.

Besynderligt tog det ufejlbarlige Middel, den kostbare gyldne Nøgle til
Stockholm, sig ud, som den langsomt førtes frem med Bram den forkerte
Vej op imod Elfsborg. Medens Flaadens Besætning bestod væsentlig af
indfødte, Danske og Nordmænd, var saa godt som hele denne Hær tvsk. Kun
HofTanen og Artilleriet, der førtes af Peder Bille, var danske. Det
vrimlede blandt alle de lejede, tyske Krigsfolk af drabelige Udseender
og Dragter: Vilde, krigerske Storskæg blandt Rytterne, Landsknægte i
Pludderhoser. Og i Kon-118

gens Stab var der Topmaal af fremmed Dygtighed: fire Grever af
Schwarzburg, tre Grever af Dohna, 2 Grever af Barbv, en Greve af
Oldenburg, af Nassau og af Hoya. Herluf Trolle var snart den eneste
Danske. Selv ved Hoffanen, hvor den danske Adel tjente, og hvor blandt
andre Peder Oxes to Svogre, Jørgen Brahe og Otto Rud, var med, lød nu
tyske Kommandoord. Kongen havde betroet Kommandoen til Friedrich von
Dohna. Kun Skade at alt gik langsomt. Det kneb at komme frem ad de
opkørte Veje, ikke mindst med Kanonerne, der stundom var forspændt med
Stude. Og Tiden var Penge, hvert Minut mange Gylden værd med slig en
Hær.

Elfsborg blev endelig naaet. Efter fire Dages Beskydning med
Belejringsskyts, bragt i Land fra Skibene, overgav Fæstningen sig. Det
var nu Kongens Plan straks at drage mod Stockholm. »Om fem eller seks
Dage ville Vi drage videre«, skrev han den 5. September ned til
Bigsraadet. Men det regnede uafladeligt, Vejene var opblødte, det var
umuligt at forsyne saa stor en Hær med Proviant ind gennem et
fjendtligt Land. Der herskede allerede nu Hungersnød og Sygdom i Hæren.
Under disse Omstændigheder forlangte Krigsøversten^, at Hæren skulde
føres tilbage og gaa i Vinterkvarter i Skaane. Frederik II maatte, hvor
nødigt han end vilde, give efter. Da de var naaet ned til Skaane,
aftakkede han Halvdelen af Rytteri og Landsknægte, for at undgaa de
altfor uhyre Udgifter til at lønne en Vinterhær, som intet foretog. Men
hermed var Aarets Felttog omme. 1563 var forløbet, uden at der var
opnaaet noget nævneværdigt med Hensyn til Sverigs Erobring.

Dette var fortvivlende Udsigter. Danmark-Norge var bleven trukket ind i
en Krig, der, naar den ikke straks førte til Maalet, maatte blive en
sand Fordærv for begge Lande. Den tyske Lejehær fortærede til ingen
Nytte begge Landes Marv. Sverig, der saa ofte tidligere havde været119

afskaaren fra under Krig at kunne hverve fremmede Tropper, var fra
gammel Tid øvet i at ruste Landets egne Børn.

En saadan hjemlig Hær var langt billigere og paalideli-gere end en
fremmed. Erik XVI's Felttog i 1563 gik nærmest ud paa ved Plyndring,
Mord og Brand at skabe et Læbælte mellem sig og Danmark-Norge. Det
kunde under disse Forhold maaske ende med, at Frederik II hverken kunde
føre Krig eller faa Fred paa hæderlige Betingelser.

Misfornøjelsen steg hos Konge og Folk.

8.

Krigens næste Aar 1564 blev en Gentagelse af det foregaaende blot i
endnu farligere Former. Pengenøden steg. Vel hjalp Kurfyrst August paa
ny sin Svoger med et Laan paa 200,000 Kroner. Men det var kun en Draabe
i Havet. De uhyre Udgifter til den tyske Lejehærs Underhold oversteg
Danmarks Kræfter. Man var ikke i Stand til at udbetale Ryttere og
Landsknægte deres Sold, og ganske naturligt nægtede disse da at vove
deres Liv. Med Rette forlangte de Pengene først og ansaa det for
Bedrageri af Regeringen at ville betale efter Kamp, hvori maaske mange
var faldne.

Og Ulemperne slog ind. Allerede i det foregaaende Aar havde man indladt
sig paa det mislige Forsøg at præge daarlig Mont til at lønne de
fremmede Krigsfolk med. Af 1,166,941 Markstykker havde man møntet lidt
over 3 Millioner nye Markstykker, der altsaa var tre Gange saa slette
som de gamle. (Joachim Recks Regnskab 1563—64.) Man havde paanødt de
tyske Tropper disse Mønter. Men de fremmede beholdt dem naturligvis
ikke, de skilte sig snarest af med dem i Form af Betaling til Landets
egne Børn. Nu nægtede den danske Befolkning at modtage de daarlige
Penge. Her var ikke andet for end at paabyde Modtagelsen.120

Aar 1504 maatle Regeringen gentagne Gange true med Galgen enhver, der
nægtede at modtage disse Penge for fuldt Paalydende. Det hjal})
naturligvis for saa vidt. Men Tilliden til Regeringen nedbrødes ganske
ved dette Middel. Ingen turde længer laane den Penge, ingen yde den
Varer. Og da slige Mønter blev i Landet, indtraf det Øjeblik snart, da
Bølgeslaget vendte tilbage, og Regeringen nødtes til selv at modtage de
slette Penge for fuld Betaling ved Skatter og Afgifter.

Som sædvanligt var det Flaaden med dens Besætning af indfødte Danske og
Nordmænd, der var villigst til at gaa i Kamp, naar Kongen bød. Frederik
II havde nu afskediget den gamle Peder Skram, med hvis Kommando forrige
Aar han var misfornøjet, og istedetfor indsat Herluf Trolle som
Admiral. Denne ombyttede altsaa i Aar Hest med Skib. Og det samme
gjorde blandt andre Peder Oxes to djærve Svogre, Jørgen Brahe og Otto
Rud. Alle var de besjælede af fyrigt Mod. Der var blevet sat fuld Kraft
paa for at bringe Flaaden op til det mest mulige. Men den havde mange
Opgaver. Tre Skibe maatte til Island. Seks mindre Skibe til Kattegat
for at hindre Indførsel til Sverige ad Gøtaelv. Tre store Skibe til
Norges Vestkyst for at hjælpe den tapre Erik Rosenkrands i Bergen med
at tilbageerobre Trondhjem, som Svenskerne havde besat.

Følgen blev, at det varede noget, førend Hovedflaaden blev færdig.
Kongen maatte da skride til .den mislige Forholdsregel at befale
Tolderen i Helsingør (26. April 1564) at standse alle fremmede nordfra
kommende Skibe og ikke lade dem sejle gennem Sundet, førend Herluf
Trolle var løben ud med Flaaden. Ellers vilde de ufejlbarligt være
blevet tagne af Svenskerne og have bragt en kærkommen Forsyning af alle
Slags Varer til Stockholm.

Endelig i Maj Maaned løb Herluf Trolle ud med en Flaade, der i Forening
med den lybske udgjorde 35 Skibe.121

Kort efter løb ogsaa Jacob Bagge ud fra Skærene ved Stockholm med en
Flaade paa 38 Skibe. De mødtes midtvejs, under Øland. Efter en Dags
livlig Kamp lykkedes det følgende Dagen Herluf Trolle, Jørgen Brahe,
Otto Bud og den lybske Admiral med deres Skibe at afskære det svenske
Admiralskib »Mars« eller »Makalös«. Den mest hidsige Kamp begyndte nu.
»Makalös« tilredte det danske Admiralskib Fortuna saa ilde, at det
maatte trække sig ud af Striden. Men Otto Bud, om Bord paa sin »Byens
Løve«, løb paa Siden af Makalös, flk dets Ror skudt sønder, kastede
sine Dræg om Bord paa Kæmpen og begyndte at entre. Paa samme Tid havde
imidlertid Lybækkerne beskudt Makalös med gloende Kugler. Der gik Ild i
det, Jacob Bagge toges lil Fange. Kort efter naaede Ilden Krudtkamret,
og det stolte Skib sprang i Luften med Venner og Fjender. Begge Flaader
søgte derpaa Læ under hjemlig Kyst for at udbedres. Da de atter havde
fundet hinanden, leverede de paa ny to heftige Kampe ved Øland. Endelig
maatte hver især vende hjem ved Vinterens Komme. Tapre Folk — men intet
afgørende opnaaet.

Tillands gik det langt værre. Grev Günther laa endnu i Maj Maaned rolig
i Vinterkvarter i Skaane med sine opsætsige Folk, der ikke vilde
foretage sig noget, førend de flk Penge. Frederik II var fast bestemt
paa, at nu skulde hans Plan udføres. I Spidsen for de tyske Lejetropper
i Skaane og for en dansk Hær, som var bleven udskreven og indøvet,
vilde han i Juni eller Juli Maaned drage til Stockholm. Men der kom
meget i Vejen. Først og fremmest satte baade Rigsraadet og Grev Günther
sig lige ivrigt imod, at han selv deltog i Toget. Det faldt ham sikkert
meget svært at give Afkald herpaa, men han nødtes hertil. Kort efter, i
Juni Maaned, døde en af Deltagerne i Toget, som han maaske satte
højest, Friedrich von Dohna. Han var taget over til Frederik II paa

havde bevæget denne til at lade ham drage i Spidsen ind i Sverige. Hans
Ryttere laa i Lund og var ligesaa uvillige som de andre til at udrette
noget, førend de fik Penge. Men Friedrich von Dohna havde faaet Kongen
til at udstede en Befaling (11. Juni) til Lunds Borgere om straks at
betale Rytterne, saa skulde Kongen bagefter godtgøre dem det udlagte.
Glad var han derpaa gaaet i Baad for at naa over igen. Men udfor Malmø
kuldsejlede Fartøjet og Friedrich von Dohna druknede. Et daarligt
Varsel. Niels Kaas maatte et Par Dage efter til Gisselfeld og forsegle
det herreløse Gods.

To Rigsraader sendtes paa Kongens Vegne til Skaane for at foreholde
Grev Günther det upassende i hans Adfærd. Det lykkedes endelig mod
Forskud og gode Løfter at faa ham og hans Folk til at røre sig. Noget
synes det ogsaa at have virket, at Daniel Ranzau i Halland var villig
til at drage alene, hvis Grev Günther ikke vilde. Endelig i Juli Maaned
kom Toget da i Stand. Paa Kongens Vegne mødte fire Rigsraader som
Krigskommissærer. De skulde i Kongens Sted følge Grev Günther, raade
ham, paase, at der holdtes godt Regimente blandt Krigsfolket,
udrettedes noget mod Fjenden og ikke blev Mangel paa Proviant. Alle
skulde være dem lydige, som om det var Kongen selv, der var til Stede.
Ved denne ejendommelige Ordning var Kongen paa en Maade sat fra sin
Bestilling som øverste Leder, medens Grev Günther samtidigt var anbragt
i Gangkurv.

Det var et besværligt og langsomt Maskineri og ude af Stand til at
fremtrylle hurtig Fremrykning eller Forsyning i et svagt befolket Land.
Forbindelseslinjerne med Hjemmet blev afskaarne og den eftersendte
Proviant opsnappet. I August Maaned var Grev Günther efter sit korte
Besøg i Smaaland atter tilbage i Skaane. Den 16.—17. August kom han
tillige med liere af sinei 23

Øverster til Kongen i Frederiksborg og begaTede sin Afsked. Et Forlig
blev dog mæglet, og ban vendte tilbage igen. Svenskerne faldt
imidlertid ind i Blekingen og ødelagde det ulykkelige Land. Langsomt
lod (irev Günther sig af Krigskommissærerne tvinge op imod Kalmar. Men
da kraftig Modstand her kunde ventes, besluttede Hærfører og Lejehær,
at nu fik det va*re nok. I November vendte de tilbage til Skaane og
drog videre over til Sjælland. Paa Frederiksborg blev Grev Günther og
Jørgen von Holle aftakkede af Kongen og rigt udstyrede med Gaver.
Derpaa drog de tilbage til Tyskland.

Ved Udgangen af Krigens andet Aar var altsaa alt det bristet, hvorpaa
Frederik II havde bygget sit Haab om Sveriges Erobring. Han var selv
udelukket fra at føre Hæren, og de tyske Hjælpere, paa hvem han saa
sikkert havde stolet, havde vist sig umulige. Han havde styrtet sig og
Landet i en bundløs Gæld. Men hvad der maaske var det mest fortvivlede
ved hans Stilling: han kunde ikke faa Vognen op og vende om. Den sank
bestandigt dybere i det bundløse Pløre. Sverig vilde ikke slutte Fred.

Der var gjort gentagne Forsøg paa at mægle, baade fra Kurfyrst Augusts
og Enkedronning Dorotheas, ja fra Kejserens Side. Fredsmøder var blevne
afholdte; men lige lidt havde det hjulpet. Erik XIV stillede sig
afvisende. Og denne Stædighed var ikke et tilfældigt Lune. Han havde
Ret i sin Synsmaade. Frederik II begyndte virkelig at sidde løst i
Sadlen som Konge i Danmark-Norge. Thi den Fjende, han havde imod Syd,
var under disse Omstændigheder ikke at foragte. Hvis Enkehertuginden af
Lothringen flk Lov at raade, vilde Kurfyst August af Sachsen blive
fordreven af Johan Frederik og Grumbach, Frederik II i Danmark-Norge
fordreven enten af hendes Søn, den unge Hertug af Lothringen, eller af
den, der ægtede hendes Datter Renata. Det var alt et blot

maal. Med de fornødne Pengemidler var Lejetropperne straks til rede. De
Herrer Grev Günther af Schwarzburg eller andre af de Øverster, der nu
kendte Danmark, var jo ledige og tilfals. Det hele afhang af, om den
lothringske Hertug kunde faa sin Svoger Philip II af Spanien til at
sætte Penge i Foretagendet. Og dette beroede atter for en Del paa, om
dennes politiske Børsmand, hans Minister i Nederlandene, Kardinal
Granvella, vilde erklære det for rentabelt.

Med rigtig Forstaaelse af disse Forhold bød Erik XIV sin Kansler Niels
Gyllenstierna at indlede Forbindelse med Lothringen.

Frederik II havde herimod kun det svage Modmiddel at fri til Kejser
Ferdinands Datter Anna.

9.

Hvad det kom an paa for Frederik II nu, da der ikke længer var Tale om
at kunne erobre Sverige, var blot at tvinge det til at slutte Fred.

Et Middel hertil havde han formentlig, men det var yderst farligt.
Gammel Erfaring viste, at Sverige ikke i Længden kunde udholde at være
afskaaren fra Tilførsel af Salt og Humle. Selvfølgelig havde man fra
dansk Side straks ved Krigens Udbrud forbudt al Handel paa Sverige. Men
da Danmark ikke 'var Eneherre i Østersøen, havde dette Forbud ikke haft
stort at sige. Over Danzig og de østlige Søstæder kunde der føres en
livlig Handel med Stockholm. Og selv den fremmede Skipper, der ved
Helsingør havde svoret ikke at løbe til Sverig, kunde, naar han havde
passeret Dragør, let skifte Sind ved Haab om uhørte Priser eller Synet
af svenske Krigsskibe. Alt dette vidste man selvfølgelig godt i
Danmark. Men man besad et virkeligt ufejlbarligt Middel til at hindre

hvis man hare turde anvende det —: at spa*rre Øresund for al Sejlads.

Al dette vilde være ei virksomt Middel, er let forstaae-ligt. Men det
var kun altfor virksomt. Thi ved saaledes at forbyde ethvert Skil) at
passere Øresund og altsaa erklære Østersøen for en dansk Indsø, vilde
man udhungre ikke blot sin Fjende Sverige, men tillige Rusland, Polen,
Preussen, Pommern, Meklenborg, Hansestæderne. Og med disses Forbitrelse
vilde blande sig Vestmagternes Hanne. Sundets Spærring vilde afskære
Markedet lbr Nederlandenes Salt og Sild og Englændernes Klæde og derhos
bringe Kornpriserne i Amsterdam til at stige overordentligt. En saadan
Forholdsregel vilde med andre Ord rejse en Storm mod Danmark, der turde
blive farligere end selve det, man vilde raade Bod paa.

Frederik II indsaa dette. Men hans Tanker kredsede om dette Middel som
et sidste Redningsanker. Allerede i November 1564, da Grev Günther og
hans Hær blev aftakket, havde Kongen skriftligt talt med sin Svoger
Kurfyrst August derom. Men denne havde bestemt fraraadet det som noget,
der vilde ophidse alle søfarende Nationer mod Danmark. Men under
Rigsraadets Møder i December foreslog Lybækkerne den samme
Forholdsregel. De kunde sagtens gøre det. Thi naar det gik det dem ilde
som Danmarks Forbundsfæller, var det dem dog altid en Trøst at vide, at
det gik alle deres Medbejlere til Søs ligesaa. Johan Friis og
Rigsraadet lod sig bevæge. Der udgik da Meddelelser til Udlandet,
særligt Nederlandene og England om, at Kongen i Foraaret 1565 vilde
spærre al Sejlads gennem Sundet.

Under saa truende Udsigter begyndte det nve Aar, Krigens tredie, 1565.
At der til Lands skulde kunne udrettes noget af Betydning, ventede
ingen. Blot Fjenden kunde holdes nogenlunde borte. Det afgørende vilde
foregaa til Søs.Her afhang alt af: vilde Spærringen kunne holdes?
Vilde, med andre Ord. den dansk-norske Flaade kunne magte den dobbelte
Opgave, dels at drive den fremmede Skibs-tlok tilbage, der samledes
Nord for Helsingor for at bryde igennem, dels at besejre den svenske
Flaade, saa at denne ikke brod ind i Sundet sydfra?

Spændingen var stor hos alle, der oversaa, hvad der stod paa Spil. Og
ind stormede der i Foraarets Lob en Række af Bebrejdelser, Klager,
Bonner fra udenlandske Magter, der tilsammen var vanskelige at staa
for. Værst af alle var Skrivelsen af 21. Februar 1505 fra
Statholder-inden i Nederlandene ( Danske Samlinger , Øresunds Told Nr.
821. B. A.). Dens Trusler var kun altfor utvetydige. Hertil kom, al
Mangelen paa Indtægt af Øresundstolden blev folelig. Endelig kneb det
endnu mere i Aar med at faa en Flaade rettidigt rustet, der kunde være
den stærkt forøgede svenske jævnbyrdig.

Hvor haardt det end faldt, maatte man da bestemme sig til det ydmygende
Skridt at tilbagekalde Øresundsspær-ringen. Den 5. Maj aabnedes Sundet
paany. Alle Skibe lik Lov at passere mod at afgive skriftligt Lofte om
ikke at ville løbe til Sverig. Et tomt Lofte, der intet betod. Ikke en
Smule mere end Kongens Erklæring om, at han var bleven bevæget ved de
mange venlige Anmodninger fra Nabomagterne, i hvert enkelt Brev særlig
den Magt, hvortil det var stilet. Det eneste Lyspunkt var den paany
rindende Indtægtskilde. Og denne satte man efter Evne Fart paa ved at
lade Tolderen ikke blot afkræve sædvanlig Afgift, men tillige bede
Skipperne om Laan til Kongen. Den 18. Maj 1565 udstedte Frederik II et
Bevis, vel til Ophængning i Tolderens Stue, hvori meddeltes, at Kongen
vilde tilbagebetale alt. hvad Tolderen saaledes laante. Hvor meget det
kneb, og hvor smaa Belob man derfor tog til Takke med, kan ses af

tre Dobbeltdukater, »laante af fremmede Købmænd og Skippere.«

Man var foreløbig sluppen med Ydmygelsen. Sagens videre Gang afhang
imidlertid af Flaaderne. Begge Modstandere havde sat alle KraTter ind
paa at bringe dem til Vejrs. Men medens Danmark maatte splitte sin til
Varetagelse af forskellige Øjemed, kunde Sverige holde sin Flaade
samlet. I Marts maatte saaledes 14 Skibe sendes fra København til
Kattegat for at vedligeholde Forbindelsen med Norge. Senere sendtes 10
Skibe afsted for om muligt at hindre svenske Skibe i at løbe ud fra
Stralsund. Følgen var, at da den svenske Flaade 40 Skibe stærk den 27.
Maj ankom til Dragør, var Herluf Trolle endnu ikke færdig med sin. Stor
blev Bestyrtelsen i København. De lybske Skibe, der alt var ankomne,
haledes ind bag Rævshalen. Stormklokkerne lød. Frederik II, som just
fejrede en Hofsindes Bryllup, stillede sig i Spidsen for Borgerne for
at afslaa en Landgang paa Amager. Det blev dog ikke til Kamp. Efter i
tre Dage at have krævet Øresunds-Told ved Dragør, gjorde den svenske
Flaade en glimrende Fangst. Ikke mindre end 250 hollandske Skibe ladede
med Salt, Vin og alt, hvad Hjertet kunde begære, kom nordfra ned i
Armene paa de svenske. Tilfreds med sit Bytte stod Admiral Claes Horn
atter bort med hele sin Flaade.

To Dage efter blev Herluf Trolle endelig færdig, den l.Juni. Hans Sind
havde de foregaaende Dage været dobbelt optaget, dels af Flaadens, dels
af egne Forhold. For ingen Tid at spilde havde han og hans Hustru, der
var barnløse, nu udført deres Plan: at oprette af deres Ejendom
Herlufsholm en Skole og et Hjem for Børn. Den 23. Maj udstedte de
Gavebrevet. Da han løb ud med Flaaden, var han ikke længer Herluf
Trolle til Herlufsholm, men »Forstander for Adelens frie Skole,
Herlufsholm«.

Herluf Trolle havde hejst sin Stander paa Jægerme-128

steren«. Den samlede dansk-lybske Flaade var 27 Skibe. Den 4. Juni
fandt han Claes Horn og hans Flaade ved Rødesand mellem Femern og
Wismar. Efterat en kort Bøn var holdt, begyndte Herluf Trolle Angrebet,
troligt støttet af Otto Rud paa »Krabat« og nogle faa andre. Forgæves
søgte de danske at entre det svenske Admiralskib »St. Erik«. Man holdt
dem fra Livet ved udstukne Stænger og omhængte Rundholter. Kampen
førtes paa Afstand med Kanoner. Kun med et enkelt svensk Skib »Troilus«
kom det til Strid paa nært Hold. Under denne saaredes Herluf Trolle,
der stod let kendelig paa sin Brunsvigerhat med Fjerbusk og sit gule
Felttegn med de tre store Kroner paa. Mod Aften løjede Vinden af, og
Kampen ophørte. Modstanderne skiltes, og nogle Dage efter søgte den
danske Flaade til København for at udbedres.

Herluf Trolle var saaret i Skulderen og Laaret, men lod alle andre
saarede forbinde først. Det voldte hans Død. Da Flaaden den 8. Juni
naaede Dragør, modtoges han af sin Broder, Børge Trolle, der førte ham
til København. Her vilde han ikke lade sig age eller bære, men gik ved
Broderens Side med Sværdet paa Skulderen fra Baaden op til den gamle
Hjørnegaard paa Amagertorv, der havde været Vidne til saa meget. Otto
Rud udnævntes til hans Efterfølger soin Flaadens Admiral. Selv døde
han, trofast plejet af Birgitte Gjøe, paa den Dag, som han havde
forudsagt: den 25. Juni.

Imidlertid var Skibene fra Kattegat kaldt ned lil Forstærkning, og med
en Flaade paa 38 Skibe løb Otlo Rud ud fra København den 4. Juli. Men
Claes Horn havde ogsaa faaet Forstærkning. Hans Flaade talte nu 50
Skibe. Den 7. Juli stødte Flaaderne sammen i Farvandet mellem Nydyb og
Bornholm. Kampen begyndte straks og varede fra lidlig Morgen til
Solnedgang. Del var del blodigste Søslag i hele Krigen. Som sædvanligt

Admiralskibene og ei Par slørre, medens de mindre enten ikke kunde
eller ikke turde lage rigtig Del. Mellem de store og smaa Skibe syntes
dengang at have været næsten samme Afstand i Betydning som nutildags
mellem Panserskibe og Træskibe.

Otto Bud paa »Jægermesteren« blev troligt staaet bi af sin Broder Erik
paa »Jomfruen«. I Forening angreb de det svenske Admiralskib »St.
Erik«, hvor Størstedelen af Besætningen faldt, og »Lejonet«, der blev
skudt i Brand, og »Gripen«, der blev skudt i Sænk. Men Vinden fra den
brændende »Lejonet« bar paa »Jomfruen«, der ogsaa antændtes. Kun med
største Nød fik Erik Bud og hans faa usaarede Mænd Skibet ud af Kampen.
Nu omringedes »Jægermesteren«. Forgæves søgte to danske og to lybske
Skibe at komme Admiralen til Hjælp. Da Solen gik ned, maatte den
saarede Otto Rud overgive sig og sil synkende Skib samt 100 Mand —
Resten af den 1050 Mand stærke Besætning.

Otto Rud førtes som Fange til Sverig, hvor han og hans tapre Fæller
alle inden Aarets Udgang døde af Pesten. Erik Rud overtog Kommandoen
over Flaaden. Men da Flaaderne efter at have repareret, atter nærmede
sig hinanden, var den svenske afgjort den stærkeste. Den danske maatte
søge Skjul i København, medens Sverig over Østersøen nu frit kunde
hente sig Salt, Humle, Krigsfornøden-heder og Lejetropper — saa meget
det lystede.

10.

Dette var et Udfald saa afgørende, at Frederik II umuligt kunde være
uklar over Rækkevidden af dets Følger. Ved Siden heraf var det af
mindre Betydning, hvorledes det var gaaet til Lands.

Her havde Kongen efter Grev Günthers Afrejse først

overdraget Hærledelsen til den gamle Rigsmarsk, Otto Krumpen, der for
45 Aar siden havde haft Overkommandoen paa Toget til Stockholm og
altsaa var et endnu levende Vidnesbyrd om, at denne By dog kunde tages.
Man fristestil den Gisning, at Frederik II, ærgerlig over de Danskes
Bebrejdelser i Anledning af Grev Günther, halvt paa Dril har givet
deres gamle Marsk Overanførslen. Otto Krumpen nød i hvert Fald ingen
Støtte hos Kongen. Da han udbad sig Krigskommissærer til Hjælp, afslog
Frederik II ham det med den sp}Tdige Begrundelse: »efterdi I ikke er
nogen Fremmed eller Udlænding, men er Rigens Marsk og har at byde og
befale, saa vidt Behov gøres« (21. Januar 1565).

Selv med sin langt yngre Svoger, Jørgen Lykke, til »Løjtnant«, det vil
sige Næstkommanderende, var Otto Krumpen for gammel og uskikket til at
føre Kommandoen. Men hertil kom endnu et Hensyn, der synes at have
staaet som Stridspunkt bagved. Hæren bestod nu af to forskellige Dele.
Den danske, som siden 1564 var bleven uddannet af Landets egne Børn,
men som trods al Frans Brokkenhus's dygtige Ledelse endnu ikke var
fuldt indøvet. Og den tyske, de tilbageblevne, lejede Ryttere og
Landsknægte, for en Del under Daniel Ranzaus Kommando. Som den mest
brugbare Part af Hæren var den tyske nærmest til at betragtes som dens
Kærne, og dens Fører altsaa som Overgeneral. Otto Krumpen kom ikke til
virkelig at føre Hæren. I Januar 1565 overtog Daniel Ranzau paa Kongens
Opfordring Stillingen som Hærens Øverste.

Men hermed var Sagen ikke færdig. Daniel Ranzaus tyske Knægte og
Ryttere forlangte Penge, førend de drog mod Fjenden. Kongen havde ikke
flere. De maatte da skalles af Daniel Ranzau, hvor han kunde bedst, ved
Laan hos Venner og Bekendte. Den 14. April udstedte Kongen et
Gældsbevis til Daniel Ranzau paa 400,000 Kroner. Men denne forlangte

Adelsmænd, hvoriblandt mange Rigsraader, maatte da gaa i Borgen for
Kongen. Selv med disse 400,000 Kr. blev imidlertid blot de værste
Fordringer stillet bos Daniel Ranzaus Folk. Ritmester Josva von Qualens
Ryttere truede med Oprør, hvis de ikke ogsaa tik noget af deres Sold.
Hertil maatte da paa lignende Maade snart efter skaffes 280,000 Kr. Nu
var i Sommerens Løb tre af Kongens Hovedsloüe blevne sat i Pant:
Kalundborg, Næsbyhoved og Malmøhus.

Endelig brød Daniel Ranzau op for at undsætte Elfs-borg. Men det gik
broget til heroppe. Den tyske Del af Hæren angreb den danske og fratog
den, hvad Rytte den havde taget. Og ganske hensynsløst plyndrede og
brændte Tyskerne hos de danske Bønder. Hverken »Krigskommis-særerne»
eller Daniel Ranzau havde Styr paa dem. Og samtidigt maatte begge
forlange, at Resten af tyske Knægte — Jørgen von Holles efterladte, der
endnu laa i Skaane og krævede Betaling — sendtes derop til Hjælp. En
stærk svensk Hær antoges nemlig at være under Fremrykning. Daniel
Ranzau nødtes til at trække sig tilbage først til Varberg, saa til
Halmstad. Det var paa høje Tid at faa von Holles Knægte afsted. Kongen
drog da selv til Ystad og førte dem op til Halmstad. Men da Daniel
Ranzaus tyske Knægte saa Kongen, nægtede de at lystre, førend ogsaa de
havde faaet Penge. Imidlertid erobrede Svenskerne Varberg.

I bøjeste Grad nedslagen vendte Frederik II tilbage til Helsingborg. Og
han havde Grund til at være det, thi alt om ham syntes at styrte
sammen. Øresundsspærringen var mislykket, Flaaden jaget i Havn og nu
Hæren paa ynkeligt Tilbagetog. Og ude fra endnu værre Efterretninger.
Erik XIV var ikke at bevæge til Fred. Frederik Ii s Moder, Enkedronning
Dorothea, havde kun gjort ondt værre ved paa egen Haand at ville mægle
og møde den

svenske Konge i Kalmar. Det vidstes, at han nu meldte sig som Bejler
til Prinsesse Renata og hermed til Danmarks og Norges Krone. Dette var
i Øjeblikket det værste, han kunde. Thi Enkehertuginden af Lothringen
og hendes Raad, Peder Oxe, var just nu i ivrig Virksomhed. Der var
samlet en Hær i Sachsen paa 4000 Ryttere og 30 Faner Knægte, som de
søgte at faa i lothringsk Tjeneste (Lothringen no. 2. Dsk. Kongers
Hist. 55. R. A.). Der var Udsigt til, at det vilde lykkes at rejse de
fornødne Penge; 800,000 Kroner var alt til rede. Og Kardinal Granvella
raadede nu, forbitret over den forsøgte Øresundsspærring, Philip II til
at støtte Lothringen.

I hvor oprørt en Sindsstemning Frederik II var, kan spores af mange
Forhold. Da han maatte være betænkt paa at pantsætte Malmøhus for at
skaffe Penge, bragte dette ham i en pinlig Stilling til Slottets
Lensmand, hans gamle Ven, Rigshofmester Ejler Hardenberg. Kongen
huggede Knuden over ved at berøve Eiler Hardenberg alle hans Len og
afskedige ham baade som Rigshofmester og Rigsraad. Stærkere end
sædvanligt søgte Kongen Trøst hos sin sidste Ven, Bægeret. Medens
Herluf Trolle laa døende i sin Gaard paa Amagertorv, saas et uhyggeligt
Syn for Enden af Højbrostræde. Frederik II red usikkert ud over Højbro
og faldt af Hesten i Vandet. Herluf Trolles tapre Vaabenfælle, Peder
Oxes Svoger, Jørgen Brahe, sprang ud og fik ham i Land, men købte
Kongens Redning med sit eget Liv.

At Misstemningen har værel gensidig og Spændingen meget stærk mellem
Kongen og hans danske Raader, synes at fremgaa af forskellige
Beretninger. Del meddeles af flere, at baade Adel, Borgere og Bønder
var forpinte af133

Skattepaalæg og ønskede blot at blive befriede. Fastere Form antog
Rygterne i en Meddelelse til Kurfyst August om, at de danske Rigsraader
var tilsinds at afsætte Kongen og overlade ham en Provins, f. Eks.
Skaane, lil at leve af. Der skulde endog være tall herom i Kongens
Paahør. Tydeligst lik Rygtet sil Udtryk i følgende Skrivelse, som
Kurfyrstinde Anna den 18. Oktober 1565 afsendte til to af de mest
formaaende danske Rigsraader, Kansler Johan Friis og Holger Rosenkrans:

»Det gør Os overmaade ondt at modtage saadanne Tidender fra det
Kongerige, hvorfra Vi selv er komne. Skønt vi dog ej kunne tro, at vor
kære Broder skulde møde saa stor Utroskab af sine Undersaätter og blive
saa jammerligt forraadt af dem. Det er ej alene vor Broders Skam og
Skade, men ogsaa vor salig Faders i Graven og det hele Kongerige, til
evig Eftertale for det danske Navn og for eders alles Børn og
Efterkommere, at de Danske forlade sin kristelige Konge, tragte efter
et andet Hoved og skulle ville give sig under Svenskens eller andre
Potentaters Vælde.«

Det synes at være Planen om en ny dansk Konge gift med Prinsesse
Renata, hvortil her sigtes.

Hvor højt Stridens Bølger virkelig har gaaet mellem Kongen og hans
Raader, kan man kun paa enkelte Punkter glimtvis faa et Indtryk af. I
et hemmeligt Rrev til Mogens Gyldenstjerne (dat. Elfsborg 2. August
1565) fraraadte de to af Krigskommissærerne, Peder Bille og Sten
Rosensparre, at faa von Holles Knægte derop. »Hvis de kommer, frygter
jeg, at I skal saa snart spørge onde Tidender. Vi tør ikke selv skrive
Kgl. Maj. det til. Hvad Aarsag dertil er, vide I vel.« Knægtene kom,
som vi har set, men under den højst mærkelige Form, at Kongen pludselig
personlig greb ind og selv førte dem derop, hvilket gav Anledning til
et Mytteri blandt Daniel Ranzaus tyske Knægte.134

Den 16. September skrev Kongen, efter at være vendt tilbage til
Helsingborg, herfra et Brev til Rigsraaderne i København og foreslog en
stor Skat paalagt alle Bønder for deraf efter bestemt Takst at
underholde en anseelig Hær. Rigsraaderne afslog Forslaget. Saa
pludselig udstedtes der den 20. September 1565 fra Helsingborg et
kongeligt Lejdebrev for — Peder Oxe. Det hed heri, at da Kongen ofte af
Fyrster samt af vedkommendes Slægt og Venner var bleven bedt om, at
Peder Oxe efter lang Fraværelse atter maatte komme tilbage til sit
Fædreland til Naade og Udsoning, saa gav Kongen ham nu dette Lejdebrev.
Ifølge det skulde Peder Oxe og hans Ledsagere frit maatte komme til
Kongen og atter drage frit hort. Hvis Lejdet ikke benyttedes inden 6
Maaneder, tabte det sin Kraft.

Vi staar her overfor et skarpt, men meget knapt Strejflys over, hvad
der er foregaaet. Kongen har befundet sig i saa vanskelig en Stilling,
at han en Stund ikke har øjnet anden Udvej end at ydmyge sig til at
sende sin argeste Fjende et opmuntrende Lejdebrev. Hvor megen
Overvindelse det maa have kostet ham, fremgaar tydeligt af, at
Lejdebrevet vel er bleven udstedt, men ikke afsendt. Skønt allerede
indført i Bogen over besørgede Sager, blev det tilbageholdt.

Men hermed var ikke Kongens Vanskeligheder og nødtvungne Eftergivenhed
omme. Efterretningerne fra Hæren lød kun altfor uhyggelige. Man havde
tabt Varberg og laa nu forgæves og belejrede dette Slot igen. Kongens
nyeste Tillidsmand, Holsteneren Daniel Ranzau, syntes ligesaa udygtig
som de tidligere. Ifølge de sidst indhentede paalidelige Efterretninger
fra Lejren nægtede nu de tyske Ryttere al tjene ham længere. Frederik
II maatte da bekvemme sig til endnu ei ydmygende Skridt, der maa være
faldet ham særligt svært. Efter at have paanødt sin uduelige135

tyske Ven, Grev Günthcr af Schwarzburg, som Feltherre; efter derpaa
haanligt at have affærdiget den gamle Rigs-marsk, Otto Krumpen, og
udnævnt den tyske Lejehærs Fører, Holsteneren Daniel Ranzau, til
Feltherre, maatte han den 19. Oktober fra Frederiksborg skrive lil
Rigsraaderne i København og bede dem sige ham, hvem han skulde indsætte
til Feltøverste i Daniel Ranzaus Sted. Rigsraadet svarede: Spørg de to
ved Hæren tilstedeværende Krigskommissærer, Peder Bille og Sten
Rosensparre.

Her standsede et Øjeblik den rullende Sten. Medens disse Breve
veksledes, var der nemlig foregaaet vigtige Ting med Hæren. Daniel
Ranzau havde, da han frygtede forat blive indesluttet af en sig
nærmende stor, svensk Hær, skyndsomst hævet Belejringen af Varberg,
afbrændt sin Lejr og trukket sig sydefter. Men paa Tilbagetoget ned
imod Halmstad var han syd for Falkenberg, ved Svarteraa, bleven
standset af den overlegne Fjende. Den 20. Oktober 1565 stod saa her en
yderst blodig Kamp. Medens Antallet af F'odfolk paa begge Sider synes
at have været nogenlunde lige, havde den svenske Øverste, Jakob
Hästsko, dobbelt saa mange Ryttere som Daniel Ranzau. Kampen førtes med
den største Voldsomhed. Paa Sletten ved Axtorna, hvor begge Hære frit
kunde udfolde sig, stødte tvende Gange Fodfolk mod Fodfolk, Ryttere mod
Ryttere. Hver Gang med samme Udfald. Daniel Ranzaus Knægte var de
tabende, men hans Ryttere anfaldt, efter at have besejret de svenske
Ryttere, de vindende, svenske Knægte i Flanken og drev dem igen
tilbage. Tilsidst trak Jakob Hästsko sig bort, efterladende sine 48
Kanoner. Det blev en afgjort Sejr for Daniel Ranzau.

Efterretningen om Sejren ved Svarteraa eller Axtorna vakte med Rette
den største Glæde i Danmark. Og hver kunde ligesom tilegne sig sin Del.
Det var en Oprejsning for Kongen og for Daniel Ranzau. Men det var
tillige en136

Oprejsning for det særlig danske Parti. Med største Tapperhed havde her
de fire danske Rytterfaner kæmpet mod Overmagt og reddet Slaget. Og for
første Gang i umindelige Tider havde her danske Bondesønner vist, at de
ikke stod tilbage i Vaabenfærd for de tyske Leje-knægte. De seks
Fænniker jydske Knægte havde gjort Frans Brokkenhus Ære. Men dyrt var
Sejren købt. Krigs-kommissæren, Sten Rosensparre, var blandt de faldne,
Låve Brok, Lavrids Rosenkrans og mange, mange andre. Den fynske
Rytterfane talte efter Slaget kun 50 Mand.

Af hvor stor moralsk Virkning i Danmark end Slaget ved Svarteraa var,
og hvor højt man end skattede Sejren, saa kunde det dog ikke nytte at
overvurdere Betydningen. Det var ikke en af den Slags Sejre, der
medfører Vending i en Krigs Udfald. Daniel Ranzau var paa et Tilbagetog
syd efter, paa dansk Grund, bleven omringet af Fjenden, men havde
slaaet sig igennem. Han drog dog ikke derfor op igen og belejrede
Varberg, men fortsatte sit Tilbagetog ned til Skaane. Slaget var kun
som en uventet Hindring, der havde mødt den faldende og taget en Del af
Stødet af. Men Faldet blev ikke derfor undgaaet. Og som det gik Daniel
Ranzau, gik det Danmark-Norge i det hele. Fald var det sikre. Slaaet
til Søs, dreven tilbage til Lands, ingen Fred at opnaa, ingen Midler
til at fremtvinge den. Det eneste virksomme Middel, Øresundsspærringen,
var af den Natur, at det med Nødvendighed vilde have Landets Erobring
af fremmede Magter til Følge.

Som et kuende Tryk laa disse Udsigter over Stemningen i Danmark-Norge
1565. Og som om dette ikke var nok, hærgede samtidigt en heftig Pest
særlig Danmark. Alene i Flensborg paastodes at være bortrevet 1800
Mennesker. For at nævne et lille, malende Eksempel paa, hvorledes de
Forenede, Krig og Pest, nærved tog sig ud, saa mistede den ovennævnte
Rigsraad og Krigskonimissær, Peder Bille, i137

Løbet af nogle Maaneder følgende af sine nærmeste: i Juli Sønnen Eske
af Pest, i September Døtrene Anne og Mette af Pest, i Oktober begge
Svogrene Sten Rosensparre og Låve Brok, faldne ved Svarteraa, og i de
samme Dage Døtrene Karine og Hilleborg af Pest.

Det var, som om alle Ulykker havde sammensvoret sig mod F rederik II og
hans Biger.

12.

Vinteren nænnede sig. Der maatte træffes Forberedelser til, hvad der i
det kommende Aar 1566 skulde foretages mod Fjenden. At Flaade og Hær
efter Evne burde rustes, var klart nok. Men Erfaring havde jo noksom
godtgjort, at disse alene ikke var i Stand til at fremtvinge Fred. Var
der da slet intet andet Middel tilbage? Jo, det eneste, lige saa
virksomme som umulige at anvende uden at udæske det halve Europa til
Fjender: Øresunds-spærringen.

Selv snart spærret ude fra alt, valgte Frederik II med en fortvivlet
Spillers Dristighed at anvende dette sidste, fortvivlede Middel. I
Vinteren 1566 udstedtes der paany Breve om, at Øresund vilde blive
lukket til Foraaret.

Denne Gang gav man imidlertid, belært af Erfaringen og for om muligt at
mildne Indtrykket, Forbudet et mere begrænset Præg. Erfaringen havde
lært, at Skippernes skriftlige Løfte, hvormed man Aaret tilforn
sluttelig havde ladet sig nøje, ikke afgav den mindste Betryggelse.
Enhver, der saa sin Fordel derved, sejlede til Stockholm, og Salt, Vin
og 01 kunde i Sverig faas for nogenlunde rimelige Priser. Herom
underrettede man nu Sømagterne og gjorde dem opmærksom paa, at Danmark
kun havde faaet Skam til Tak for sin Villighed! Da Spærringen forrige
Aar var bleven hævet, havde alle Skipperne, trods given For-138

pligtelse, bedraget Danmark og understøttet Sverig. Frederik II var
berettiget til at drage hver enkelt til Ansvar herfor, berøve ham Skib
og Gods og desuden helt lukke Sundet paany. Men han vilde ifølge den
ham medfødte Mildhed glemme det skete og benytte sin Højhedsret over
Sundet med en hidtil ukendt Begrænsning, idet han kun forbød
mistænkelige Varer at passere. Fra nu af indtil Krigens Ende maatte
alle Skibe frit sejle igennem Sundet, med mindre de havde
Krigsfornødenheder, Salt eller Vin om Bord, og i saa Fald skulde de
heller ikke blive beslaglagte, men det skulde staa dem frit for at
vende om eller sælge deres Varer i Danmark.

Skønt det nye Forbud saaledes var givet i saa mild en Form som muligt,
var det dog et Spørgsmaal, om Sømagterne vilde skønne paa det ædle
Maadehold, som Danmark var i Færd med at vise. Nærmere set var der
nemlig ikke stor Forskel paa den fuldkomne Spærring af 1565 og den
delvise Lukning, som nu anmeldtes. De to Hovedhand-lende paa Østersøen
var Nederlænderne og Englænderne. Nederlænderne førte Vin, Salt og Sild
til Østersøhavnene og hentede Korn tilbage. Det var ikke tilfældigt
valgte Handelsgenstande, der med Lethed kunde ondjyttes med andre, hvis
Forholdene krævede det; nej, det var særligt nederlandske
Udførselsvarer. Sildene fangede de selv, Saltet lik de fra deres andet
Fædreland, Spanien, eller fra deres Nabo, Frankrig, og Vinhandelen
beherskede de, forsaavidt de paa engang vare spanske Undersaatter og
Herrer over Bhinens Mundinger. Men alt dette var nu forbudne Varer. Vel
var Handelen med Sild endnu tilladt, men Forbudet udvidedes ogsaa
hurtigt hertil, da Sildelagen til Nød kunde erstatte Salt, og der i
hvert Fald ikke var nogen skarp Grænse mellem en Tønde saltet Sild og
en Tønde Salt med lidt Sild i. Men skulde Skibene gaa blot ballastede
til Østersøen for at hente Korn, vilde Prisen paa dette139

højlig forøges i Amsterdam. Den anden Hovedhandlende paa Østersøen var
England. Det havde begyndt at kappes med Nederlænderne baade med Hensyn
til Fiskeri og lil Salthandel, men dets Hovedfortjeneste havde under
den nordiske Syvaarskrig bestaaet i under Navn af Stykgods at føre
Krigs-fornødenheder lil Sverig. Begges Handel blev altsaa standset ved
det nye Forbud. Og hvad Østersølandene angik, saa medførte den nye
Spærring de samme Misligheder som den gamle: de vilde blive udhungrede
sammen med Sverig. For at fælde sin Nabo rettede Danmark et Slag, der
ligeligt ramte hele Nord- og Østeuropa.

Det var da altsaa overordentligt højt Spil, Frederik II nu havde
indladt sig paa. Det mildere Navn paa den nye Spærring vilde næppe
skuffe nogen. Ligesaa lidt hjalp det, at han sendte Dr. Albert Knoppert
til England for at berolige Dronning Elisabeth. Hun svarede, som det
var at vente, med at kræve fuld Erstatning inden fire Maaneder for den
hendes Undersaatter tilføjede Uret. I Nederlandene forlangte man
øjeblikkelig Krig mod Danmark.

Disse Følger af Spærringen kunde fornuftigvis ikke komme uventet.
Samtidigt med dette vilde Spil fra dansk Side foregik der imidlertid
noget andet. Kongen paavirkedes fra en anden Side paa en saadan Maade,
at han den 24. Januar 1566 virkelig afsendte Lejdebrevet til Peder Oxe.

Det er desværre umuligt med Sikkerhed at afgøre, hvilke de ledende
Personer her har været, og ved hvilke Midler de har fremtvunget denne
afgørende Beslutning. Sandsynligheden taler for, at det er det »danske
Parti«, hvortil jo alle Peder Oxes Slægt og Venner hørte, der, støttet
rimeligvis af den franske Minister Charles Daneay, har bevæget Kongen
dertil. Paa hvilken Maade dette er sket, og i hvor bestemt en Fonn
Kravet er blevet stillet, vides ikke. Kun det korte: Den 24. Januar
1566 udstedtes Lejdebrevet og afgik derpaa.140

Hermed bekvemmede Frederik II sig til det sværeste Skridt, han endnu
havde gjort. Han, der havde været med til at godkende og skærpe
Behandlingen af Peder Oxe, fastholdt Beskyldningerne imod ham,
inddraget alt hans Gods og senere ved udsendte Mordere søgt at rydde
ham af Vejen; han, der ansaa Peder Oxe for en Landsforræder og en
Højforræder, som havde understaaet sig at tragte sin Konge efter Livet;
han maatte nu række Haand til den samme Mand, tilbyde ham Forlig, bede
den, der var dømt og fordreven for svigagtig Lensstyrelse, om at vende
hjem igen for at lære ham, Kongen, at styre Len og Rige. Enhver anden
Udvej synes at maatte være Kongen afskaaren, førend han bestemte sig
til et saadant Skridt.

Kunde det nytte? Vilde Peder Oxe modtage Lejdet og vende tilbage? Og
vilde i saa Fald en Forsoning kunne finde Sted? Indtil dette var sket,
maatte i hvert Fald Kongen fortsætte sit paabegyndte dumdristige
Forsøg. — Inderst inde besjæledes han vel endnu af et lille, svagt Haab
om, at dette alligevel skulde lykkes, og hans Maade at styre Landet paa
sejre.

Aaret 1566 frembyder da den Mærkelighed i Danmark, at to hinanden stik
modsatte Fremgangsmaader løber Side om Side uden indre Berøring:
Forsøget paa at faa Ende paa det hele ved Øresundsspærringen — og
Forsøget paa at bringe Orden ved Peder Oxes Overtagelse af Styret.

13.

Sammen med Lejdebrevet synes Peder Oxe at have modtaget Breve med
Opfordringer fra sine Venner i Danmark til at mødes med dem i Bremen.
Der findes endnu en Afskrift af en Skrivelse, som han paa Vejen did fra
Deventer har sendt til Wilhelm von Grumbach. Peder Oxe meddeler heri,
at Venner f'ra Danmark vilde møde ham i Bremen141

og berette ham, hvad Kongen af Danmark er villig lil at gøre i hans
Sag. De giver ham godt Haab. Det skal nu vise sig, naar han træffer
dem. Han skal forhaabentlig nok passe saaledes paa, at han ikke lel
løber i en Fare. Hfter dette Møde vil han begive sig lil Lothringen og
derfra skriftligt meddele Grumbach, hvad man har sagt ham, samt udbede
sig dennes Raad.

Hvad Vennerne under Mødet i Bremen fortalte Peder Oxe, maa imidlertid
have forekommet ham afgørende. Istedetfor at vende tilbage til
Lothringen, drog han straks til Danmark. Her fandt i København en
Forsoning mellem Frederik II og Peder Oxe Sted.

Desværre tier alle Beretninger om, hvorledes denne Sammenkomst mellem
de to tidligere saa bitre Modstandere har været. Fra begge Parters Side
har den stillet Krav til den største Selvbeherskelse. Og for begges
Vedkommende blev dette Møde Afslutningen paa en lang, urolig Udvikling,
Indvielsen til et nyt Afsnit af deres Liv, hvor det bedste i dem skulde
faa Lov til at udfolde sig. Ikke længe efter skulde de hver især, med
gensidig Hensyntagen til hinanden, mødes i Fællesarbejde for det Land,
hvis Lykke de paa saa højst forskellig Vis hidtil havde ment at fremme.

Kom noget af alt dette til Orde imellem dem? Faldt der overhovedet et
eneste varmt Ord? Eller vekslede de blot afmaalt, med et skjult
mønstrende Blik til hinandens sænkede Klinge, iskoldt de faa fornødne
Ord, som Øjeblikket med Nødvendighed krævede? —Vi vide intet.

Der er Mulighed for, at Efterretningerne er ret malende endda, naar de
om Forsoningen kun melder, at den 24. April udstedte Frederik II paa
Københavns Slot en skriftlig Erklæring om, at han nu havde ladet sin
Unaade og Mistanke til Peder Oxe fare og givet ham alt hans Gods
tilbage. I et andet Brev, udstedt samme Dag af Peder Oxe, lovede denne,
at siden Kongen nu havde givet ham alt142

hans Gods tilbage, vilde han drage til Lothringen og dér forhandle sin
Sag, siden komme tilbage til Mortensdag, »saafremt Dod, Fængsel eller
Sygdom mig det ikke betager«, og saa bygge og bo i Danmark, være Kongen
huld og tro og tjene Konge og Fædreland som en ærlig Ridder bør at
gøre. Dette Brev var foruden af Peder Oxe tillige beseglet af hans
Broder, Albret Oxe til Nielstrup, og deres Svoger, Frants Banner.

Med disse to Breve var Forsoningen fuldbyrdet. Peder Oxe havde faaet
sit oprindeligt udtalte og bestandigt fastholdte Ønske fuldt opfyldt.
Den imod ham anlagte Sag var hævet, uden at gaa til Doms, alene ved
kongelig Afgørelse. Og denne kongelige Afgørelse bestod i, at Kongen
havde taget ham helt til Naade og tilbagegivet ham alt hans Gods.

Hermed var imidlertid kun Spørgsmaalets ene Halvdel afgjort. Den anden
og for Landet fuldt saa afgørende stod tilbage. Peder Oxe skulde,
førend han fæstede blivende Bo i Danmark og overtog en styrende
Stilling hjemme, først vende tilbage til Lothringen og afvikle sine
Forhold dér. Imidlertid skulde Kongen styre videre i Danmark og vilde
ventelig fortsætte sit Forsøg paa ved Hjælp af Øresunds-spærringen selv
at klare de uhyre Vanskeligheder, hvori hans Riger var stedt. Efter alt
at dømme synes der ikke endnu, hvormeget end alles Tanker syslede netop
hermed, at være truffet bindende, bestemte Aftaler om, hvad videre
skulde ske. Og let forklarligt. Hvis Kongen endnu har haft mindste Lid
til, at hans Forsøg kunde lykkes — og det maa han have haft, siden del
med Kraft fortsattes efter Peder Oxes Bortrejse, — saa maa der endnu
hos ham lønligt have spiret et Haab om maaske alligevel at kunne klare
sig uden Peder Oxes Hjælp. Og for Peder Oxes Vedkommende, saa indsaa
uden Tvivl baade han selv og hans Venner, at det, der nu forestod ham —
at skulle afvikle143

sine Forhold i Lothringen— var af saa farlig en Art, at det na»ppe var
værd at trælle altfor bindende Aftale om, hvad der skulde ske derefter.

Foreløbigt synes Peder Oxe at have tøvet nogen Tid i Danmark. Som man
kunde vente, maatte han ud til det kære Gisselfeld og atter gense Gaard
og Gods. Den 28. April 1566 fik han udstedt kongeligt Brev lil alle
Bønderne om atter at være ham lydige. At han under sit Ophold paa
Gisselfeld har gennemgaaet Regnskaberne og med sædvanligt Skarpsyn
straks opdaget, at der i Mellemtiden var frakommet ham tre Bønder i
Ulse, hvilket han har paatalt og faaet ændret, ligner ham ganske. Dog
tør man ikke heraf slutte, at han just skulde være bleven i Danmark
indtil selve den Dag (3. Juni), da man i Kancelliet udstedte Brev om,
at Fejlen var rettet.

Rimeligvis har han benyttet sit korte Ophold i Danmark til gennem
Selvsyn og Samtaler med Slægt og Venner at genvinde det Kendskab til
Forholdene, som snart vilde faa afgørende Betydning for ham. Meget
havde forandret sig siden sidst, Død tyndet ud blandt Modstandere og
Venner. Herluf Trolle og hans Broder Niels var ikke mere. Af Peder Oxes
Svogre var Jørgen Brahe ikke heller i Live. Inger Oxe var nu Enke og
ene, deres lille Plejesøn, Tyge Brahe, var forlængst ude paa Rejser.
Søster Pernille ovre paa Møgelkær havde begyndt at opføre en ny
Hovedbygning som en Overraskelse til hendes Mand, Otto Rud, naar han
vendte hjem fra Fangenskab. Hun anede ikke, at hun alt i et halvt Aar
havde været Enke, da Otto Rud var død i Fængslet af Pest. De andre
Brødre og Svogre var i Velmagt. Anne Oxes Mand, Frants Banner, havde
ført den jydske Rytterfane ved Svarteraa. Eskild Oxe, den trofaste
Broder, der var falden i Unaade og havde faaet Afsked sammen med Peder
og troligt forstrakt ham med Penge til Rejsen, levede ugift og uden Len
stilfærdigt paa Løgismose.144

Af disse og andre fik han vel om Personer at vide, at Kansler Johan
Friis' Indflydelse kun var saa som saa. Gamle Mogens Gyldenstjerne,
Peder Oxes fordums Modstander, var nu over 82 Aar. Han havde som
Statholder i København ikke indlagt sig Fortjeneste, hverken af Hærens
Udrustning og Forplejning eller af det meget andet, Kongen i sin Tid
havde betroet særligt ham. Jørgen Lykke var næppe farlig. Holger
Rosenkrans og Peder Bille var for Tiden de mest betroede. Ingen dog i
særlig Grad. Alle som én i Vaande med deres Gjældsforskrivninger for
Kongen.

Hele Danmark-Norges Stilling for Øjeblikket maatte forekomme Peder Oxe
som et Regnskab, der baade udadtil og indadtil var i Uorden. Der
trængtes til en Regnekyndig.

Fuld af Mod til at gribe Styret i Danmark-Norge drog Peder Oxe tilbage
til Lothringen.

14.

Imidlertid skulde Øresundsspærringen, Frederik II's sidste Middel, staa
sin Prøve (Toldregnskabet 1566. — Øresunds Told no. 819—823. —
Nederlandene no. 14. Papir. R. A.).

Da Foraaret kom 1566, vaagnede som sædvanligt Skibsfarten til Live,
store Flokke af Skibe, navnlig nederlandske, indfandt sig ved
Helsingør. Ladede med Salt, Vin, Sild og Stykgods ankrede de op
nordenfor det gamle Slot »Krogen« og forlangte al betale Told og komme
videre, idet de lod, som om de intet vidste af Spærringen. Og dog
vidste de mere end dette. De vidste, hvilket voldsomt Røre,
Efterretningen derom havde vakt i deres Hjemstavn. Skipperne havde
maaske selv været med til i Flokkevis udenfor Raadhuset i Amsterdam
lydeligt at raabe paa Krig mod Danmark. Den nordiske Sørøverstat burde
straffes, tvinges til Fred med Sverig; kun saaledes kunde Plyndringerne
ved Helsingør faa en Ende, og Nederlænderne faa Erstatning14;")

for forrige Aars Tab. Det var kun med Nød, at Statholder-inden havde
faaet Gæringen dæmpet og Afgørelsen opsat, indtil et sidste fredeligt
Forsøg var gjort ved Afsendelsen af et Gesandtskab. Søstæderne knurrede
og klagede over, at deres Tarv bestandigt blev tilsidesat.

Alt dette vidste de, men lod nu, som om Spærringen var dem noget Nyt,
og paa den naturligste Maade af Verden gav de deres første Forbitrelse
Luft. Tolderen havde ondt at gore. Han maatte standse hvert Skib med
mistænkelige Varer — og hvilket var ganske uden saadanne? Han maatte
høre paa alle de mange Trusler og Forbandelser og i sit Hjerte vide, at
kom det til Stykket, saa havde han kun det forfaldne »Krogen« og et Par
Smaaskibe at støtte sig til.

Galt var det, men værre blev det. Der kom Efterretning fra København
om, at den svenske Flaade, under Claes Horn, iaar talrigere end
nogensinde, den 10. Juni var kommen til Bornholm og ventede paa, at den
danske skulde løbe ud. At lade de fremmede Skibe under saadanne Forhold
passere Helsingør, vilde være Vanvid. Man forøgede jo blot Svenskernes
Indtægter og kunde være vis paa, at de vilde beslaglægge hvert større
Skib til Krigsbrug. Der blev da altsaa givet Tolderen Ordre til, at han
ganske skulde lukke Sundet, indtil den danske Flaade kunde løbe ud. Som
Paaskud overfor de Fremmede skulde han angive, at sligt var til deres
eget bedste, da de ellers vilde blive opsnappede af de Svenske.

Tolderen adlød, og den fuldkomne Spærring afløste den delvise. Havde
Forbitrelsen ved Helsingør ikke været stor tidligere, saa blev den det
nu. Skipperne fra ikke mindre end 300 hollandske Skibe, alle blot
ballastede, forlangte med høje Raab at komme igennem; de trængte ikke
til dansk Beskyttelse, thi de havde ingen Varer, som Svenskerne kunde
tage fra dem. Alle de utallige andre Skippere sluttede sig til dem — jo
mistænkeligere deres Varer var.

des mere pressede de paa for at komme igennem. Og som Raabene og
Forbitrelsen steg, voksede Faren for, at hele denne Flaade med Magt
skulde sprænge Forhindringerne og sejle ned ad Sundet. Det er en Gaade,
hvorledes denne Tilstand kunde holde. 50 svenske Orlogsmænd viste sig
ved Dragør, et Par tusinde Skibe laa nord for Helsingør, faa eller
ingen til at hindre deres Gennembrud, og dog Sundet ryddeligt! Det kan
kun forklares ved, at den svenske Flaade endnu var uvant med at være
Herre til Søs. Den dygtige Claes Horn var varsom i sine Bevægelser og
vilde ikke udsætte sig for at blive spærret inde i smalt Farvand mellem
den danske Flaade og Krogens Kanoner. Af Skibene ved Helsingør frygtede
hvert enkelt for at være det, som netop vilde blive ofret, for at de
andre kunde slippe igennem, og man vidste for godt, at Tolderen kendte
Skipperne og Skibene ud og ind. En saadan Voldsomhed vilde de ved given
Lejlighed faa dyrt betalt. Skibene bleve da liggende mod Nord som mod
Syd — et synligt Billed paa det ydre politiske Tryk, som Danmark
samtidig var undergivet.

Imidlertid arbejdede man med rastløs Flid paa Holmen, for at bringe
Danmarks sidste Haab, Flaaden, i sejlklar Stand. Arbejdet krævede
Penge, men dem havde man ikke. Alle Indtægter vare forlængst opbrugte,
ingen Skat, intet Laan mere at opdrive. Under slige Forhold vendte
Blikket sig naturligt mod hele den svømmende Guldmine ud for Helsingør.
Vel havde man netop iaar besluttet at være bestemt og for Alvor at
tvinge Sverig til Fred, men et Skib eller to kunde da ikke være
afgørende, og hvilke Summer kunde man ikke afnøde dem for fri Sejlads?
Pengene vilde jo blive anvendte til den danske Flaades Udrustning,
altsaa gøre fuld Nytte og rigeligt opveje del Smule Brud paa
Spærringen.

Lysten steg, og Fristelsen steg. Thi der kom Brev paa Brev fra Tolderen
om, at den og den Skipper havde budt147

saa og saa meget for at slippe igennem. Tolderen vidste vel, at del kun
vanskeligt lod sig gore, men han vilde dog ikke undlade at gore Kongen
opmærksom derpaa. Kongen og hans nærmeste var kun altfor opmærksomme;
men de frygtede dog med Grund for Følgerne. Det vilde være i højeste
Grad usømmeligt al lade sig bestikke til al overtræde sit eget Forbud,
Skipperne flk den gyldigste Grund til Klage, og hvad værre var, det
vilde ende med at gaa som ifjor, Virkningen af Spærringen, Sverigs
Underkastelse, vilde udeblive. For en ringe Indtægt vilde man altsaa
paadrage sig en langt større Udgift, Krigens Fortsættelse.

Trangen var stor, Faren var stor, man gik da paa Akkord og søgte at gaa
en Mellemvej. Man lod kun ganske faa Skibe slippe igennem, men til
Gengæld sattes Prisen herfor saa højt, at man paa engang opnaaede begge
Maal: at faa den gamle Indtægt og dog ikke skaffe Sverig Tilførsel. En
lidt tidligere kongelig Befaling (22. Maj) til Tolderen, Henrik
Mogensen, faar tjene til Eksempel paa Betsreglerne: »Den engelske
Skipper med de tre smaa Skibe, to paa 26 Læster og et paa 18. ladede
med Klæde og Stykgods, som Du skriver har tilbudt 3 Tønder Krudt og
Klæde for 1200 Kroner i Betaling, ham er Vi tilfredse, at Du handler
med og siden annammer hans Told og skriftlige Forpligtelse og lader ham
passere. Du skal ogsaa lade de andre løbe igennem, der møde med Brev og
Tilladelse fra Os, kun ikke de to, der angav de andre og røbede, at de
havde Skyts skjult under Saltet. Men forresten maa Du aldeles ingen
lade passere, hverken ballastet eller ladet, førend Du fanger videre
Besked af Os«. Der behøves ingen yderligere Forklaringer, Brevet
fortolker sig selv; om det saa er det ejendommelige
Retfærdighedsbegreb, ikke at straffe de skyldige, men Anklageren, saa
svarer det til Forholdene.

Spærringen var altsaa brudt, mod passende Betaling

kunde nu endogsaa Skibe med Skyts og Salt slippe igennem. Under
saadanne Omstændigheder gjaldt det særligt om at vedligeholde Respekten
hos de tilbageblivende. 1 dette Øjemed blev Tolderen fritagen for sin
tvetydige Rolle at true med den ene Haand og tage mod Bestikkelser med
den anden. Hans to Bestillinger fordeltes saaledes, at han selv beholdt
Retfærdighedens Omraade, medens Mildhedens overdroges til Borgemester
Markus Hess fra København. Samtidig fik Tolderen Ordre til saa strengt
som muligt at gennemføre de gamle Bestemmelser og ikke sky at opstille
et advarende Eksempel. Strenghed vilde sikkert have gavnlig Virkning.
Man trængte i Tider som disse til at mindes om, at der dog var noget,
der hed Lov og Ret, og en kraftig Lovoverholdelse kunde maaske ogsaa
drive Efterspørgslen efter fri Gennemfart til Vejrs hos dem, der ikke
havde ganske ren Samvittighed.

Forretningen gik fortræffeligt; Prisen paa fri Gennemfart var i synlig
Stigen: Et Pas for 4 Saltskibe, bestemte til Rygen, dreves op til 4,000
Kroner, for 4 andre, der vilde andetsteds hen, endog til 4,800 Kroner;
ballastede Skibe paa knap 100 Læster maatte betale indtil 400 Kroner
for at liste igennem. Markus Hess var øjensynlig den rette Mand paa den
rette Plads. Heller ikke Tolderen var ledig. Han holdt Skipperne i Ave
med Jernscepter. Alle deres Synder fra forrige Aar kom for en Dag.
Enhver, der var sejlet til Sverig, trods skriftligt Løfte om det
modsatte, blev nu anholdt og tiltalt. Der var ikke Tale om at undfly,
Tolderen forfulgte ved Øvrighedens Hjælp de flygtende. I Skovene ved
Helsingør, ombord paa fremmede Skibe, helt ind i Skaane bleve de grebne
og førte som Fanger til København. Kun ét Sted var Naade at finde, hos
Markus Hess i Form af fri Gennemfart til Dagens højeste Priser.

Endelig blev man da færdig med Udrustningerne i København. Den 29. Juni
løb Flaaden ud. Skønt man havde149

gjort, hvad man kunde, var den dog ikke nær saa stor som den svenske,
saa Kampens Udfald syntes ikke at være tvivlsomt. Den svenske Flaade
trak sig fra Dragør over ad Hornholm til. Fra dansk Side besluttede man
at benytte sig heraf. For ikke at efterlade den misfornøjede Skare i
Rvggen paa sig tillodes det alle de ved Helsingør i Øjeblikket liggende
fremmede Skibe at maatte følge under Bedækning af den danske Flaade til
Bornholm. Foruden den sædvanlige, skriftlige Forpligtelse lil ikke at
løbe til svensk Havn maatte de nu tillige love ikke at sejle fra den
danske Flaade, førend man havde naaet Bornholm. Den samlede, uhyre
Skibsflok stod derpaa i Forening forbi Amager. Men da man var naaet
Falsterbo, hvor de danske Orlogsskibe kastede Anker, mens Natten faldt
paa, kneb en Mængde Hollændere ud og sejlede afsted paa egen Haand.
Under Bornholm løb de i Armene paa Claes Horn, der betragtede dem som
godt Bytte. Efterat have afkrævet dem Told, tvang han de rigest ladede
til i Følgeskab med ham at sejle til Stockholm.

Østersøen var saaledes i tre Uger tom for svenske Skibe og den danske
Flaade var Eneherre.

Disse forandrede Forhold udøvede straks deres Virkning ved Helsingør.
Prisen paa fri Sejlads gennem Sundet sank ikke ubetydeligt, men
desuagtet forøgedes Indtægten, idet man nu turde tilstaa flere denne
Begunstigelse. Samtidig fordristede man sig til alter at bringe en
Afgift i Anvendelse, som man i nogen Tid havde undladt at opkræve af
Frygt for, at Skibene skulde sejle bort uden at erlægge den. Man
forlangte atter en Baadsmand eller to af hvert Skib, samt alt det Skyts
og andet Krigstilbehør, det havde inde. Denne Afgift paastodes fra
dansk Side at være en Særret for de danske Konger, og var straks ved
Krigens Begyndelse bleven bragt i Anvendelse. Den var dobbelt nødvendig
nu, da den danske Flaade saa haardt trængte dertil,150

og den kunde, — saa paastod Tolderen, — være de fremmede ligegyldig, da
jo Østersøen nu var ryddelig. Som tidligere gav imidlertid Opkrævelsen
heraf Anledning til den vilkaar-ligste Behandling. Skibe, der kun havde
knapt med Mandskab, maatte betale i djTre Domme for at faa Lov til at
beholde den affordrede Baadsmand. Hertil kom, at Danmark benyttede
Øjeblikket til at forhøje de gamle Toldafgifter. Saaledes paalagdes der
navnlig Nederlænderne en svær Afgift af spansk og fransk Vin, de
saakaldte 30te Penge, hvorfor de hidtil havde været forskaanede. Der
herskede med ét Ord den vildeste Forvirring ved Helsingør. Traktater,
Bestemmelser, Vedtægter gjaldt kun, forsaavidt de passede for Danmark;
som et hungrigt Rovdyr styrtede det sig over sit Bytte uden Hensyn til
Følgerne. Men disse maatte komme. En saa retsløs Tilstand kunde kun
føre til Krig, især da Danmarks Magt langtfra svarede til dets
Optræden. Det var denne nære Udsigt, der paa engang gjorde Skipperne
rolige, visse paa Skadeserstatning, og hidsede Danmark til at benytte
det korte, gunstige Øjeblik.

Kun en knap Maaned varede denne ejendommelige Tilstand. Claes Horn løb
atter ud fra Stockholm, og Flaa-derne mødtes mellem Øland og Gulland.
Den svenske Flaade var nu 68 Skibe stærk, den danske og lybske
tilsammen kun 36. Man leverede en heftig, men uafgørende Kamp, og
Modstanderne skiltes et Øjeblik ad for at hvile ud. De forbundne
ankrede op ved Visby paa Gulland, for med fuld Æresbevisning at begrave
en falden Skibsøverste. Men Natten mellem den 28. og 29. Juli blev det
et forfærdeligt Vejr. Forgæves havde Lensmanden paa Gulland og Flaadens
søkyndige Medlemmer advaret Admiralen, Hans Baden, mod at blive Natten
over paa saa udsat et Sted. Han svarede selvklogt: »Her stormer da vel
ikke hver Nat«; og Uvejret traf Flaaden endnu til Ankers. Stormen
anrettede en forfærdelig Ødelæggelse. Med uimodstaaelig Kraft drev151

Blæst og Bolger Skibene ind mod Gullands Kyst. Orkanen overdøvede
Kommandoraab og Nødskrig, Mulmet tilslørede Nattens Bædsler. Men da
Dagningen brød frem, vare 15 Skibe strandede, Admiralen, 14
Skibsøverster og benved 7000 Mand druknede. Medens Vragstumper og Lig
tumledes af Brændingen ved Strandbredden, søgte Resten af Skibene,
mange med knækkede Master og næsten synkefærdige, at klare sig fra
Gullands Kyst og naa ned til København med den sørgelige Efterretning.
Den danske Flaade saa ikke Søen mer den Sommer.

Det var det haardeste Stød, der endnu havde ramt Frederik II og hans
Riger. Nu, da Flaaden var tilintetgjort, var alt Haab ude, Skaden
uoprettelig. Resten af Skibene, Herredømmet til Søs, de danske Øer —
alt var prisgivet til Sverig. Og denne Ulykke var indtruffen i det mest
usalige Øjeblik, da man havde udfordret alle Sømagterne ved at spærre
Sundet og tvunget dem til Krig ved den Maade, hvorpaa man aabnede det.
Fra Scheldens Munding til den bothniske Bugt var der ikke én Magt, som
jo undte Danmark at blive knust, og indsaa Nødvendigheden af, at dette
blev gjort.

Fra dansk Side mente man, at der under disse Forhold ikke var noget
Valg. Man maatte fortsætte, som man var begyndt. Følgen af Flaadens
Undergang ved Gulland blev — en fornyet Spærring af Øresund.

De fremmede Skippere ved Helsingør vilde næppe taalmodigt have fundet
sig heri, hvis de ikke havde stolet paa, at de Skridt, som deres
Regeringer samtidigt foretog mod Danmark, sikrede dem fuld Erstatning
for alle tilføjede Tab.

De nederlandske Skippere vidste meget vel, hvor nær Krigen stod for
Døren, og at den kun kunde undgaas, saafremt man fra dansk Side vilde
gaa ind paa alle de Krav, som det nederlandske Gesandtskab maatte
opstille.

Med en vis trodsig Ro blev de derfor liggende, da Dan-152

mark efter Ulykken ved Gulland havde Dristighed nok til at fornye
Øresunds-Spærringen. De kunde med Lethed være brudt igennem, men de
forsøgte ikke derpaa. Trøstigt satte de deres Lid til, hvad
Gesandtskabet skulde udrette. Før Høst kunde endnu hele Øresundstolden
være afskaffet for bestandig, og Tolderen tvungen til at udbetale dem
hver Skilling, de havde tabt.

Imødesaa man saaledes til Søs med Spænding Gesandtskabets Komme, saa
var Spændingen for Sagens Udfald ikke mindre i Land. Den danske
Regering kunde ikke være i Tvivl om, at den havde misbrugt den
Stærkeres Ret, og, hvad der var det værste, nu var svag. At den under
disse Omstændigheder havde fornyet Sundets Spærring, var kun et Udtryk
for, at der spilledes vildt, ganske uden Hensyn til Følgerne.

Endelig kom Gesandtskabet i September Maaned. De Klager, som det
fremførte, var mange, thi Danmarks Synderegister var stort. Først var
der de to Spærringer af Øresund, 1565 og 1566, lige uberettigede, men
den sidste om muligt værre end den første, for saa vidt hvert forud
givet Løfte var blevet brudt. Saa de skammelige Udpresninger for at
lade Skibene passere, dobbelt Uredelighed og Brud paa Tro og Love. Saa
Afkrævelsen af Baadsmænd, Krudt og Kugler, eller Penge istedet, Afgift
af spansk og fransk Vin, og hvad alle de nye, uhørte Paalæg hed. Disse
Uretfærdigheder var forøvede mod alle; men hvilken Røveradfærd havde
man ikke tillige udvist mod de enkelte! Hvor var det Skib blevet af,
som ladet med Klenodier og ædle Stene var blevet optaget og stillet
under Kongens personlige Varetægt? Hverken Skib eller Ladning var siden
bleven set. Og Skibet paa 300 Læster, som de Danske havde beslaglagt
til Krigsbrug, det var ærligt 16,000 Kroner værd, men danske »uvillige«
Mænd havde takseret det til 8,000 Kroner kontant udbetalt, og desuagtet
havde Rederne endnu153

ikke faaet en Skilling af denne Sum. Hvor kunde man paastaa, at de syv
Saltskibe, der fik Pas i Helsingør, men blev optagne af den svenske
Flaade ved Dragør, havde brudt deres Ed og var løbne til Sverig, og paa
saa løs en Grund ved deres Tilbagekomst erklære dem for god Prise?
Eller havde maaske ogsaa det Saltskib brudt sin Ed, der slet ikke løb
ind i Østersøen, men solgte sin Ladning ved Helsingør, hvor det blev
tvunget til at sælge den for Halvdelen af Indkøbspris? Saaledes kunde
man blive ved i det uendelige, thi næsten ethvert Skib frembød Eksempel
paa ulovlig Medfart.

Det første danske Svar paa disse Klager synes med dets velvillige
Uimodtagelighed for Fornuftgrunde ikke skikket til at fremme en
fredelig Løsning.

Det var egentlig Nederlænderne, hedder det heri, som var Skyld i det
Hele, idet de imod den Speierske Overenskomst havde gjort Danmarks
Fjende Tilførsel. Kongen havde derfor set sig nødsaget til at anvende
sin gamle Ret: at spærre Sundet. Dette Skridt var i fuld
Overensstemmelse med Forliget i Speier, idet begge tilsigtede det
samme: Fred og fri Skibsfart. At Kongen ogsaa havde standset de blot
ballastede Skibe, var sket i deres egen Interesse, for at de ikke
skulde løbe lige i Armene paa den svenske Flaade. Han fortjente
følgelig Tak derfor. Det samme fortjente han for sin Adfærd mod de
andre Skibe. Mange af disse var nemlig trods Forbudet komne ladede med
Salt, Vin og Krigsfornødenheder. Rørt ved deres Bønner havde han
tilsidst givet efter og ladet dem passere, dog naturligvis mod et lille
Vederlag for den Fare, han derved løb. Man kunde betegne det som
uklogt, at Kongen saaledes havde ladet Hjertet løbe af med sig, men i
Strid med Forliget i Speier var det ikke. Endmindre stred det mod
Billighed. Thi det er billigt, at de, der i mange Aar have nydt Goderne
af noget, ogsaa hjælpe til at bære Besværlighederne, naar disse en kort
Tid indtræffe.154

Det var en let Sag for Gesandterne at splitte disse sødlige Talemaader
og blotte den Virkelighed, der laa bagved. Med Bestemthed gentoge de
deres Klager og opstillede de tre Fordringer, at Sundet helt skulde
aabnes paany, alle nye Paalæg, af hvad Navn nævnes kunde, afskaffes og
Danmark betale en Erstatningssum for de betydelige Tab, som det direkte
og indirekte havde forvoldt de handlende.

Hvor haarde disse Forlangender end var, saa maatte de, fra nederlandsk
Synspunkt set, siges at være ret maade-holdne. Men bag ved dem laa
ganske sikkert en fast Beslutning om Krig. hvis de ikke ufortøvet
opfyldtes. — Paa dette vanskelige, men afgørende Tidspunkt overlod
Frederik II Begeringstøjlerne i andre Hænder og dermed Affattelsen af
Svaret til Nederlænderne.

Ved Siden af alle disse skæbnesvangre Begivenheder til Søs var det blot
en bitter, men lidet betydende Tilgift, at Daniel Ranzau i Aarets Løb
paa Grund af Mytteri, Pengenød og Pest ikke havde udrettet noget med
sin Hær, førend den i Oktober gik i Vinterkvarter i Skaane. Det var kun
et forsvindende lille Lysglimt, at Peder Oxes flinke Svoger Frants
Banner i Spidsen for sine jydske Byttere havde fanget de to svenske
Hærførere, Mornay og Hästsko.

Da Daniel Ranzau nu forlangte Lønning til sine Folk, maatte Kongen
erklære, at han ikke ejede en Hvid mere til at betale med. Som
tidligere maatte saa Daniel Ranzau selv skaffe Penge mod at 20
Adelsmænd gik i Borgen for, at Kongen vilde tilbagebetale dem. Nu var
ialt 110 danske Adelsmænd gaaet i Borgen for Kongen for 885,000 Kroner.
Kongen ejede intet. Tiden var ved at udløbe. Forloverne kunde snart
vente at indmanes til Gældsfængsel i Kiel eller Lybæk.

Paa alle Omraader var saaledes Frederik II's Planer strandede. Hæren,
Flaaden, Pengevæsenet, Øresundsspærringen, alt var opbrugt. Kongen
havde spillet højt Spil og tabt.155 15.

Medens Frederik II i Sommer og Høst 1560 indlod sig paa sil sidste, mer
end dristige Forsøg med Øresundsspær-ringen, indlod Peder Oxe sig paa
ei andet, ikke mindre farligt, i Lolliringen. Med Hette havde han til
sil Løfte om at være hjemme i Danmark til Mortensdag føjet den
Betingelse: »saa fremt Død, Fængsel eller Sygdom mig det ikke betager.«
Sandsynligheden talte i høj Grad for, at han ikke skulde slippe levende
fra den Hejse.

Det, han her indlod sig paa, var jo nemlig: alene, uden nogensomhelst
Magt eller Ven til Hjælp at vove sig ned til sine tidligere
Medforbundne for at fortælle dem, at han nu agtede at gaa over til
Modstanderne og derfor kom for at tage sine Sager med sig. Der hørte
hele Peder Oxes hensynsløse Mod til for at indlade sig paa sligt, og
hele hans forbavsende Evne til at klare sig for at kunne slippe vel
derfra — og endda faa nogle af sine Lensindtægter dernede fra sendte
efter sig!

Vi vide ikke nærmere, hvorledes han bar sig ad. Kun enkelte Smaatræk
kaste spredt og tilfældigt Lys over hans Forhold. Wilhelm von Grumbach
var selvfølgelig kun lidet fornøjet med, at Peder Oxe havde forladt
dem. I forsigtige, men æggende Vendinger skrev han den 17. Juni 1566
til Enkehertuginden af Lothringen om Forræderiet. »Vi erfare, at Peder
Oxe atter er kommen til Danmark og skal dér være i høj Anseelse hos
Kongen. Hvis dette er sket med Eders fyrstelige Durchlauchtigheds
naadige Vidende og Tilladelse, saa maa det gaa. Men er det ikke sket
med Ed. fyrst. Durch-laucht.s Vidende og Tilladelse, saa er det ikke
ret. Ihvorvel jeg vil tiltro Peder Oxes ærlige Sindelag, at han vil
fortie, hvad han under Raadslagning og paa anden Vis har faaet at høre
af, hvad der kunde være Kongen af Danmark imod. Da vi nu kunne tænke,
at han vel ikke mer kommer156

tilbage til Lothringen, og Lenet Sehaumborg, som var ham betroet,
altsaa bliver ledigt, bede vi underdanigst, at Eders fyrsti.
Durchlaucht. ville naadigst betro os samme Len o. s. v.

Man faar Indtykket af, at Peder Oxe har vidst at holde Wilhelm von
Grumbachs Forbitrelse nede ved Udsigten til, at han muligt vilde tale
Ansøgerens Sag hos Enkehertuginden. Endnu efter Peder Oxes Tilbagekomst
til Danmark vedblev i hvert Fald Wilhelm von Grumbach at bestorme ham
om Forbøn i saa Henseende.

En farligere Modstander fik Peder Oxe ventelig i Enkehertuginden selv.
Medens Hertug Carl synes at have været utilbøjelig til at blande sig i
de nordiske Forhold, var hun jo stadigt Fyr og Flamme og arbejdede just
for Tiden paa et Ægteskab mellem hendes Datter Renata og Erik XIV. Et
prægtigt svensk Friergesandtskab var allerede ankommet til Lothringen.
Fra den 26. Marts 1566 haves et Delings-udkast, hvorefter Renata skulde
bringe Erik XIV i Medgift Norge, Skaane, Halland, Blekinge og Gulland.
medens hendes Broder, Hertug Carl af Lothringen, skulde have det øvrige
Danmark og Hertugdømmerne.

Det maatte ligge snublende nær for Enkehertuginde Christine under disse
Omstændigheder at skaffe sig af med Peder Oxe, der saa skammeligt havde
skuffet hende, lønnet al hendes Godhed med Utaknemlighed. Øjeblikket
var gunstigt. Han meldte sig jo i sin Frækhed selv. Gift, Knivstød,
Pistolskud var gammelkendte Husraad, og man var vel ikke mere nænsom
mod en Udlænding i Lothringen, end man fra hans Hjemlands Side havde
været, da han var flygtet did. Enkehertuginden maatte for enhver Pris
onske Munden stoppet paa den, der var Medvider i alle hendes Planer og
i Stand til paa den ubelejligste, den farligste Maade at sladre af
Skole. Undsaa hun sig for eller frygtede hun maaske for noget
Makkerskab i Sligt, saa behovedes det ikke heller. Et forblommet Ord,
en Antydning,157

og der var li for én af paalidelige Mænd, som paa egen Haand vilde
skaffe den elendige Forræder bort, forulykket ved et Tilfælde eller
forvaret til Døde i et Borgfængsel. Der skyldtes ham intet Hensyn, end
ikke saa meget som en Messe til Slut, den Kætter.

Under disse Forbold er det en Gaade, at Peder Oxe slåp levende fra sin
Rejse til Lothringen. Men Tanken vender sig ligefrem vantro fra den
Mulighed, at det var ham, der skulde have gaaet angrebsvis til Værks og
selv under disse Vilkaar været i Stand til at sejre. Det vil vel næppe
nogensinde kunne opklares, hvor stor en Indflydelse Peder Oxe har
formaaet at øve under dette sit Ophold, hvor dybt hans diplomatiske
Snille her har været i Stand til indgribende at virke. Kun det ene
staar fast: Svaret paa det svenske Frieri blev et Afslag.

Hvis man paa saa utydeligt et Felt tør indlade sig paa en Gisning,
kunde det synes, som om Peder Oxe har opnaaet dette ved at ægge den
unge Hertug Carl af Lothringen til Modstand mod sin Moders Planer.
Svaret, der er holdt i Hertugens Navn, kunde muligt tyde herpaa. Det
begynder med en spydig Bemærkning i Anledning af den ovenanførte
svenske Anvisning paa, at Hertugen skulde have Danmark, Erik XIV Norge.
Der hørte niere til at kunne uddele Riger end at sidde hjemme og give
Anvisning paa dem. Hertugen ønskede ikke Danmark, der laa ham af Vejen.
Han havde Magt og Ære nok, var gift med en fransk Kongedatter og ejede
tilstrækkeligt af Riger og Lande: Calabrien, Lothringen, Baer,
Pontmont, Vaudemont, Albimont, Aspremont o. s. v. Ære fremmes ved Fred,
ikke ved unyttig Krig. Hvad Frøken Renatas Giftermaal angik, saa laa
Sverig baade hende og hendes Slægt ubelejligt. Partiet var heller ikke
af andre Grunde ønskeligt. Erik XIV havde jo indladt sig i en langvarig
Krig med Danmark; ingen kunde forudse, hvorledes den vilde ende.
Desuden havde han godtgjort sin Ube-158

standighed ved sine mange Frierier, snart til Dronning Elisabeth af
England, snart til Prinsessen af Hessen-Cassel. Endelig — og dette var
jo tilstrækkeligt afgørende — Frøken Renata var bestemt til at ægte en
anden: Kejser Ferdinands Dattersøn, Kejser Maxiinilians Søstersøn,
Hertug Wilhelm af Bayern.

Dette Giftermaal kom virkelig nogen Tid efter i Stand, og hermed endtes
det kunstigt opdrevne Mellemværende mellem Danmark og Lothringen.
Hverken de tvivlsomme Arvekrav, som Christian II's Slægt mente sig at
sidde inde med, eller Enkehertugindens Trang til politiske Rænkespind
var længere i Stand til at holde det oppe, nu da Peder Oxe ikke mere
var med.

I Mangel af at kunne følge Peder Oxe i det enkelte under hans sidste
Ophold i Lothringen, har det sin Interesse at gøre en Slags Prøve paa,
hvad han undgik, ved at se, hvorledes det kort efter gik hans afviklede
Venner. I December 1566 blev Wilhelm von Grumbach erklæret i det tyske
Riges »Acht«. Det overdroges Kurfyrst August at udføre Dommen. Han
gjorde det af et godt Hjerte. Inden Aarets Udgang belejrede han Gotha,
hvor Hertug Johan Frederik og Grumbach havde søgt Tilflugt. De maatte
tilsidst overgive sig paa Naade og Unaade. Wilhelm v. Grumbach, Kansler
Bruck og flere blev henrettede og parterede, Hertugen slåp med
livsvarigt Fængsel. Dr. Justus Jonas, der var sendt til Erik XIV for at
skalle Hjælp, blev opsnappet af et dansk Orlogsskib, bragt til
København og halshugget dér i Juni 1567. Retten maa have sin Gænge.
Peder Oxe sad ved denne Lejlighed paa den rette Side af Skranken,
blandt Dommerne.

Selv red han i Efteraaret 1566 efter fuldendt Forretning i Lothringen
trøstig nord paa. Alt var bragt i Orden. Papirerne sorterede.
Pengepapirerne i god Behold. De farlige Beviser alle brændte. Fortiden
laa bag ham, Fremtiden fuldt betænkt foran. Intel manglede. Maaske
endog Karper,159

Krebs, Frøer eller dog Podekviste i Færdesskrin hos Følgets Svende. I
hvert Fald Vrimmel af Planer i hans egen Pande, som Høstvinden viftede.
Det lettede at sætte Foden paa holstensk Grund, atter vide sig i Værn
hos Statholderen, Henrik Ranzau. Hvor forskelligt fra for ni Aar siden,
baade for Peder Oxe og for Landet. Med Grund hed det i den holstenske
Lærkevise: Als ich weg flog, als ich weg flog, war Haus und Seheu voll.
— Als ich wieder kam, als ich wieder kam, war alles verzehrrt. Men selv
om alt nu var fortæret, alle Hjælpekilder udtømte, saa var Haabet ikke
dermed ude. Peder Oxe var selv Lærken, der bragte Vaaren med sig.

Og som Vaarens Budbringer, som en Frelsens Engel ventedes han af alle,
Konge, Standsfeller, Folk. Han følte selv Vaarens Kræfter i sig.IV.
PEDER OXES HJEMKOMST OG OPHØJELSE.

1.

I Oktober 1566 synes Peder Oxe at være kommen tilbage til Danmark. Han
lik straks sit tidligere Sæde i Rigsraadet. Den 4. December flk ban
Forleningsbrev paa Vordingborg frit og kvit, samme Len, som i sin Tid
Henrik Gjøe ogsaa havde faaet tilbage tilligemed Gisselfeld, da han
vendte hjem fra Fjenden, Christian II, og gik i Tjeneste hos Frederik
I. Den 15. Februar 1567 fik den gamle Mogens Gyldenstjerne sin Afsked
som Statholder paa Københavns Slot, og Peder Oxe blev ansat i hans
Sted. Som det udtrykkes i en Dagbog fra den Tid: »15. Februar kom Johan
Friis og Peder Oxe paa Københavns Slot igen, og Hr. Mogens
Gyldenstjerne maatte derfra og ned i Byen.« Endelig den 17. August
samme Aar blev Peder Oxe Bigs-liofmester, den højeste Stilling i Biget.

Man vilde dog sikkert misforstaa Forholdet, hvis man antog, at denne
Peder Oxes gradvise, om end hurtige, Stigning svarede til en lignende
Fremgang i Indflydelse og Magt. Han synes tværtimod straks ved sin
Hjemkomst at have faaet Magten og Indflydelsen, medens Æresposterne
fulgte bagefter som en blot Bekræftelse heraf. Dette svarer ogsaa til
de vanskelige Forhold, der forelaa, som kun kunde løses ved en
virkelig, om end stiltiende, Overdragen af Styret til en enkelt. At
denne enkelte var Peder Oxe,161

kan der ikke være Tvivl om. Han var fra sin Hjemkomst Kongens og
Rigsraadets kaarne Tillidsmand, hvis Magt strakte sig langt videre end
selv den højeste Embedsstilling som Rigshofmester, hvormed han
sluttelig beklædtes. At det var saa, bekræftes af de ypperste Vidner.
Den franske Gesandt i Danmark skrev den 26. Februar 1567 hjem til Carl
IX: »Kongen af Danmarks Sager har, medens denne Krig har staaet paa,
hidtil været saa slet ført som nogen Fyrstes i Verden. Men nu har han
lært, hvorledes han skal bringe alt i god Stand ... Nu føres hans
Affærer paa en ganske anden Maade, end tilforn er sket, uden at dog
nogen af hans Raader eller Øverster har faaet Afsked. Men der er ogsaa
en saadan Haand ved Sagerne, som aldrig tilforn.« Det er Peder Oxe, til
hvem han sigter. Det samme udtrykkes, om end i lidt bedskere Ord, af
dennes gamle Fjende, Enkedronning Dorothea. Den 1. Januar skrev hun til
sin Datter, Kurfyrstinde Anna i Sachsen: »Peder Oxe er nu højt paa
Straa, højere end han nogensinde har været. Han gør og lader med Vor
Søn, Kongen, som han vil.«

Peder Oxe var dog meget for klog til at stille denne sin Magt
unødvendigt til Syne. Den beroede jo paa, at alle var enige om, at han
var Manden. Han foretrak at fremhæve Enigheden og selv være blot en
Slags Fuldbyrder af den fælles Mening. Paa denne Vis lykkedes det ham,
med den mindst mulige Gnidningsmodstand, at arbejde sammen med Johan
Friis og de øvrige Rigsraaden Træffende udtrykte Enkedronning Dorothea
Forholdet, naar hun kort efter skrev til Datteren i Sachsen: »Kongen er
paa Frederiksborg. Kansler Johan Friis og Statholder Peder Oxe føre for
det meste Regeringen.«

Denne Peder Oxes Form for Optræden var forsigtig og beregnende. Den var
i høj Grad hensigtsmæssig, ja, næsten nødvendig, naar det gjaldt om at
faa alle Standsfæller

med til at dele nye Byrder i Form af frivilligt paatagne Skatter osv.
Den stemmede ogsaa med noget af det høfligt, smidigt Glatte i Peder
Oxes Væsen og med hans Erfaringer fra Lothringen, hvor han havde lært,
at den stille Magt lettest udøves ved at undgaa Magtens Skin. Men man
tager dog næppe fejl i, at denne Frihed for tidligere Overmod og
Voldsomhed, denne Trang til at samle alle til en Enhed, tillige
aabenbarede noget Nyt hos ham, en afklaret Overlegenhed, en lutret
Herskerevne, et rigere, varmere Syn paa Fædrelandet og den store
Opgave, som det nu stillede til ham.

Men just dette Peder Oxes Dobbeltforhold, hans afgjorte Magt og
Indgriben overalt, og hans Unddragen sig for hvert Skær af Eneraade,
gør det for Nutiden endnu vanskeligere end for Samtiden at spore hans
Veje. Som næsten enevældig Styrer af Danmark-Norge lykkedes det ham at
utydeliggøre, hvorfra Bevægkraften udgik, lidt efter lidt at bibringe
Kongen og sine Standsfeller en rolig Fornemmelse af, at alt egentlig
gik af sig selv og som forhen.

De store Opgaver, der ved Peder Oxes Tilbagekomst raabte paa Løsning,
var: Forsoning af Sømagternes Vrede over Øresundsspærringerne, Ordning
af Landets forvirrede Pengeforhold, Fortsættelse af Krigen med Sverig,
indtil Fred med Ære kunde opnaas. Af disse tre Opgaver var Forsoning af
Sømagterne den mest paatrængende. Det nederlandske Gesandtskab ventede
jo i København paa Svar paa sine Fordringer. Blev Svaret Afslag, maatte
Krig med Nederlandene og Spanien blive Følgen.

Som det vil erindres, havde det første danske Svar til de nederlandske
Udsendinge været overlegent og afvisende. Disse havde derpaa opstillet
de tre Krav: Sundet aabnes, alle nye Paalæg afskalles, og Erstatning
betales for de forvoldte Tab. Det var hertil, man nu skulde tage
Stilling.163

Det danske Svar, som af Peder Oxe eller dog under hans Indflydelse
afgaves, var holdt i en helt ny Tone.

Danmark havde Uret, saa udtaltes der omtrent med rene Ord. Sundet skal
derfor blive fuldstændigt aabnet paany. Vin, Sall og alle andre Varer
maa fremtidigt frit passere, kun selvfølgelig ikke Vaaben og
Krigsfornøden-heder; dog skal enhver Skipper skriftligt love ikke at
ville sejle til Sverig. Alle nye Paalæg, særlig alle de Afgifter,
hvorom Skipperne havde at forhandle med Borgemester Markus Hess, skulle
fremtidigt være afskallede. Kun forbeholder Kongen sig nu, da hans
Flaade er i daarlige Omstændigheder, at maatte efter det Speierske
Forligs Ordlyd, og naturligvis mod fuld Erstatning, benytte
nederlandske Skibe eller dog udtage Søfolk og Skyts af forbi-sejlende
Skibe. Hvad endelig Erstatningsspørgsmaalet angaar, saa er Danmark
villig til at betale for de forvoldte Tab; men for Øjeblikket savner
det baade Ro til nærmere at undersøge alle de mange enkelte Tilfælde,
og først og fremmest Penge til at betale med. Rent praktiske Grunde gør
det derfor nødvendigt at opsætte Afgørelsen af denne Sag til efter
Fredsslutningen.

Saaledes lød det danske Svar, hvormed Forhandlingerne afsluttedes, idet
Gesandterne erklærede, at deres Regering kunde modtage de deri gjorte
Tilbud som Grundlag for en videre Forhandling. Svaret var, hvor
naturligt og ligefremt det ved et flygtigt Blik end kunde synes, i
Virkeligheden et diplomatisk Mesterstykke. For det første forskaffede
det, hvad der i Øjeblikket var det afgørende, foreløbig Ro; selv om
Nederlænderne tænkte paa Krig mod Danmark, vilde Angrebet nu først
kunne ske til næste Foraar. Dernæst var Svaret saaledes affattet, at
det ganske maatte vinde de nederlandske Købmænd. Hvor beroligende og
lovende for Fremtiden var ikke denne aabent udtalte Misfornøjelse med
den tidligere Fremgangsmaade at spærre Øresund!

Og det var ikke den ængstedes Tilbagekaldelse af, hvad han tidligere
havde gjort og inaaske agtede at gøre, naar han atter lik sin Frihed,
nej, det var den nye Statsmands Fremtidsplan, Udtrykket for et
virkeligt Systemskifte. Hvor uforbeholdne og ærlige var ikke disse
Løfter, hvor reel og klar ikke den hele Besked! Der var næppe nogen
Tvivl om, at dette Svar vilde berolige Sindene i Holland. — Og hvad var
der saa egentlig lovet? At Danmark fremtidig kun paa lovlig Vis vilde
gøre Betten til Told i Øresund gældende, medens Sagens Kærne dog
egentlig var, hvorvidt Danmark ved sin Optræden ikke overhovedet havde
forspildt denne Bet. Og hvad Skadeserstatningen angik, saa lød det vel
ret klart, at Danmark umulig kunde betale den straks, da det savnede
Penge, saa at Sagen altsaa maatte udsættes, indtil der blev sluttet
Fred; men et Spørgsmaal var det, om ikke Jærnet vilde blive koldt
imedens, saa at, naar Evnen til at betale endelig var tilstede,
Villigheden da samtidig vilde være omsat i Modstandskraft. — Og
endelig, men det tænkte ingen paa, midt i denne Knude af forsvarligt
knyttede Løfter laa der et lille, uskyldigt Forbehold, ikke skjult, men
aabenlyst for alle; i det vendte Sagens Traad den samme Vej tilbage,
saa at man ved raskt at trække deri, kunde bringe hele Knuden til atter
at løse sig op. Peder Oxe udførte siden denne Kunst for Nederlænderne.

Det danske Svar var imidlertid tillige særligt afpasset efter
Forholdene i Nederlandene, som ingen kendte bedre end Peder Oxe. Han
var nøje inde i, hvad der her halvt skjult foregik; med usvækket
Interesse havde han fulgt alt. Han vidste, at Spændingen var stærk
mellem den spanske Statholderinde og hendes Undersaatter, at den
gærende Uro kun ventede paa Anledning til Udbrud. Frygten for
Begivenhederne mod Nord var et af de sidste Baand, der knyttede deres
Interesser sammen, fjernedes165

den, maatte Bruddet snart blive aabenlyst. Derfor vogtede han sig vel
for at føre et udfordrende Sprog; en ydmyg Tone og mange beroligende
Løfter kom det an paa; om de ikke lod sig opfylde, var mindre
afgørende. Blot det, at de gaves, vilde i Øjeblikket være det
tilstrækkelige Paaskud til at lade Sagen ligge, ægge Nederlændernes
Lyst til Oprør og Statholderindens Vilje til at kue det. Og var først
denne Kamp begyndt, kunde ingen beregne, naar og hvorledes den vilde
ende. Danmark vilde vel i hvert Fald forlængst kunne have bragt sig og
sin Øresundstold i Sikkerhed. — Begivenhedernes Gang gav Peder Oxes
Beregning Ret. Oprøret udbrød kort efter, at det danske Svar var
modtaget, og der gik over 80 Aar, førend Kampen blev tilendebragt.

Med dette Svar var Danmarks Skæbne foreløbig afgjort. De andre Magter,
der i Øresundsspørgsmaalet betragtede Nederlænderne som deres naturlige
Talsmænd, slog sig til Ro ved de Løfter, der egentlig kun var givne
disse, men rimeligvis vilde komme alle tilgode. Faren var altsaa
overstaaet, og Sagen moden til at træde ind i sit næste Stade, hvor
Peder Oxe ikke længere indskrænkede sig til Selvforsvar, men gik
angrebsvis til Værks.

2.

Næppe var der skaffet et Øjebliks Ro og Pusterum overfor Sømagterne med
deres Øresundskrav. førend Peder Oxe maatte vende sig til et nyt
brændende Spørgsmaal, Landets Pengevæsen. Her herskede den vildeste
Forvirring. Paa Grund af de overvældende Krigsudgifter havde man slaaet
slet Mønt, pantsat de fleste Len, gaaet i Rorgen for Kongen til
Fremmede, og endda ikke naaet fuldt at lønne Lejetropperne, saa at
disse ansaa sig berettigede til at nægte Krigstjeneste og plyndre
Landet for at skaffe sig166

Føden. Det hele var et bundløst Uføre, hvor ingen mere vidste hverken
ud eller ind.

Peder Oxes Løsning af Vanskelighederne var saa simpel og klar, at den,
som enhver genial Løsning, næsten forbløffer ved sin jævne Ligefremhed.
De siden da forløbne Aarhundreder har i den Grad bekræftet Rigtigheden
af hans Fremgangsmaade, at den forekommer os næsten
hver-dagsindlysende. Selv det dristigste i den, hans Forudgriben af en
senere Tids Syn paa Ståt og Fællesvirke, er i vore Dage blevet saa
gennemført i mangfoldige Former, lige fra frie Forfatninger til
gensidig Forsikring og Andelsforetagender, at man nu næsten har ondt
ved at opdage det nye deri. Det er den største Ros, der kan udtales
over en Mands Virksomhed for 350 Aar siden.

Peder Oxe gik ud fra, at et Rige som Danmark-Norges Pengekraft og
Ydeevne ikke kunde være udtømt ved blot et enkelt uheldigt og kostbart
Foretagende som den hidtil førte Krig. Der var naturligvis
tilstrækkeligt Penge tilstede til atter at bringe Riget paa ret Køl.
Det dyreste af alt var, at lade Landet forbulne og ødes som nu i
Landskaberne østensunds, hvor Skaane, Blekingen og Halland i fire Aar
var blevne plyndrede og afbrændte skiftevis af fjendtlige og egne Hære.
Det gjaldt blot om, alle i Fællig at lægge Ryg til, i Takt skyde paa,
med sikker Forvisning om, at ingen Enkeltkraft skulde blive misbrugt
eller gaa til Spilde.

Riget skulde skaffe Penge; men selvfølgelig ikke under den umulige
Form, at luske sig til af én ægte Mark at låve tre uægte. Alle udgivne
slette Markstykker, de firkantede Penge eller »Klippinge«, som de
kaldtes, skulde derfor straks indløses og aldrig udgives mere. — Riget
var i Nød. Saalænge skulde da alle betale Skat, den skattefri Adel som
de andre. Men selvfølgelig ikke under den jappet uretfærdige Form, al
enkelte skulde uden Sikkerhed »laane« Penge til eller gaa i Borgen for
Kongen. Alle saa-167

danne Laan og Forløfter skulde straks afstives med passende Pant. Men
derpaa skulde den samlede Adel tilligemed alle andre hidtil skattefri,
kongelige Personer ikke undtagne, betale en strengt retfærdigt fordelt
Skat. De herved indkomne Penge var ikke Kongens, men Statens. De var
bestemte til at anvendes til Statens Vel, og Undersaatterne havde Het
til at kræve og gennem sine Tillidsmænd paase, at dette virkelig skete.
Derfor var det nødvendigt, at de forvaltedes af dertil beskikkede Mænd
og kun udbetaltes til Krigsøjemed eller Gældsafdrag. De Mænd, hvem den
offentlige Tillid kaldte hertil, havde tillige at sørge for, at Hær og
Flaade holdtes paa forsvarligste og billigste Maade, samt at
Regnskaberne førtes klart og gennemsigtigt.

Det var disse nye og simple Grundsætninger, der udgjorde Benbygningen i
Peder Oxes Ordningsplan. Grundtanken i Styrelsen var: Klarhed, Tillid,
Gensidighed. Naar meget deri kunde minde om Nutids Forfatningsformer,
og derfor kunde friste til at antages blot at hidrøre fra en Nutids
Betragters farvede Syn, saa laa dog just her tillige den største
Afstand fra vor Tids Opfattelse. Det »Folk«, hvis Magt og Rettigheder
Peder Oxe her hævdede, var nemlig personliggjort i ham selv, var ham
selv, hans egen vidunderlige Pengesans, Styreevne og Udvejssnille i
travl Virksomhed. Her var ikke blot det Selvbedrag, som enhver
Folkeleder i Nutiden gør sig skyldig i, naar han formummer sin Magtlyst
som Folkekrav. Men dette »Folk« i Nutids Forstand var for Peder Oxe
endnu ikke rigtig til. Han behøvede ikke, som en ærgerrig Politiker
nutildags, først at fortrække det ved at omdanne det i sit Billed. Det
var for ham nærmest kun en tænkt Størrelse, en Hjælpelinie, dragen ud
fra egne Evner til et følt Krav, en genial Forudfornemmelse af noget
kommende.

Og til Vederlag for den Begrænsning i Kongens Magt,168

som Peder Oxe naturligvis indsaa, at hans Ordning medførte, var han
villig til at udlevere og forøge en anden Indtægt og et Magtmiddel for
Kongen, hvortil nutildags ikke haves noget tilsvarende. Hvad han tog
fra Kongen ved at begrænse hans Magt over Landets Skatter, gav han ham
igen, som vi straks skulle se, ved stærkt at forøge den kongelige
Indtægt, Sundtolden. Den Ligevægt i Magtfordeling mellem Konge og Folk,
som Peder Oxe gennemførte. var da i hvert Fald meget forskellig fra den
i vore Dage gældende.

Straks efter Peder Oxes Tilbagekomst holdtes der i Oktober og November
1566 Rigsraadsmøder, hvori han vistnok forelagde og begrundede sine
Skatteforslag. Udfaldet blev en Beslutning om, at Adelen skulde betale
inden førstkommende Kyndelmisse (2. Februar 1567) en Trediedel af alt
sit Gods's aarlige »visse Indtægter«, og det, hvad enten dette Gods var
Arvegods eller blot Pantegods eller For-leninger. Omtrent samtidigt
vedtoges det (20. Novbr. 1566), at alle Bønder hele Landet over skulde
betale en Kvægskat, hvilken Form for Skat formentlig mest retfærdigt
ramte Skatteevnen. Skatten bestemtes til 33 Øre af hver Hest, Ko og
plovfærdig Okse, 17 Øre af hvert Øg eller Ungnød, og 9 Øre af hvert
Føl, Kalv, Faar, Ged eller Svin. Skatten skulde være indbetalt inden
Fastelavn. Da Rigsraadet ikke kunde paalægge Adelen Skat, maatte ifølge
kongelig Fuldmagt Peder Oxe og andre først paa de forskellige Landsting
erhverve dens Samtykke dertil. Vi kende ikke det samlede Udbytte af
Adelskatten, der vistnok maa have været omkring en halv Million Kroner.
Kvægskatten indbragte 354,000 Kroner.

Samtidigt hermed var Peder Oxe betænkt paa at betrygge alle dem, der
som Laangivere eller Forlovere havde ydet Kongen Pengestøtte uden
Sikkerhed. De lik efterhaanden Pant i Kronens Len og Gods. Ad denne
Vej'169

varetog han baade straks og i de følgende Aar et dobbelt Tarv. De
pengeydende fik Sikkerhed. Men efterhaanden krævede han ogsaa tiere
Penge af dem, saa langt Pantesikkerheden strakte. Uden nye Skatter,
blot ved at forhøje Laan i samme Pant fik han saaledes Landets brugbare
Pengemidler forøgede.

Jævnsides hermed gik en ny og ærlig Klarhed i Forvaltningen i det hele.
Den ytrede sig ikke blot i, at der ikke længer mønledes Klippinge, og
at de gamle efterhaanden inddroges. Den strakte sig lige til selve
Statsregn-skaberne. Forhen havde de været ført paa en højst forvirrende
Maade: To sideordnede Rentemestre delte Forretningerne uden bestemt
afgrænsede Omraader. Hver førte sit Regnskab, men det ene beregnedes
fra Nytaarsdag til Nytaarsdag, det andet fra Mikkelsdag til Mikkelsdag.
Aars-regnskabet var altsaa aldrig samtidig opgjort, og da stadig den
ene Rentemester maatte forstrække den anden, naar det skortede paa
Penge, kunde tidt de samme Summer optræde i begge Regnskaber, til
usigelig Forvirring og hindrende ethvert Overblik. Alt dette Virvar
afskaffedes med ét ved Peder Oxes Tilbagekomst. Med Finansaaret 1567
indførtes en ny Ordning, og Oversigten over Statens Indtægter og
Udgilter gaves i et samlet Regnskab, saa klart, gennemsigtigt og
overskueligt, at selv et Rarn vilde kunne fatte det.

3.

Næppe var der ved disse Forholdsregler bragt nogenlunde Orden til Veje,
førend Peder Oxe trak i den Løkke, han saa behændigt havde anbragt i
Øresundstolden. De nederlandske Udsendinge var jo i Efteraaret 1566
vendt tilbage med det beroligende Svar, at Danmark gav efter paa alle
Punkter. Kort efter var derpaa Oprøret i Nederlandene udbrudt.
Øjeblikket var altsaa gunstigt. Det'170

Krav, man i det sidste danske Svar havde opstillet, om i Henhold til
det Speierske Forlig, dog naturligvis mod fuld Erstatning, at maatte
udtage Søfolk og Skyts af forbisejlende Skibe eller bruge selve
Skibene, skulde nu udnyttes. Den 25. Februar 15(37 støbtes Kuglen.
(Danske Samlinger. Øresunds Told, no.821 S. 113. R. A.). Planen gik ud
paa at ombytte denne Forret med Paalæget af en ny Afgift af hidtil
ukendt Størrelse. Man besluttede paa denne Dag fremtidigt at opkræve de
saakaldte »Lastpenge«. Der skulde afkræves hvert Skib en Afgift af ikke
mindre end 4 Kroner af hver Læst Varer, og hvis Skibet blot var
ballastet, 2 Kroner af hver Læst, som Skibet var drægtigt. Det var en
Afgift, imod hvilken alle tidligere var som en Børneleg. Gennemførtes
den, vilde det spores paa Varernes Pris overalt i Nordeuropa.

Som alt, hvad Peder Oxe foretog sig, laa der her en klar og i visse
Maader berettiget Tanke til Grund. Han vidste særdeles vel fra sit
Ophold i Nederlandene, at man lier i de sidste Aaringer omgik
Øresundstolden. Denne var ikke længer, hvad den burde være i Forhold
til den stærkt tiltagne Sejlads gennem Sundet. De lleste Afgifter
beregnedes nemlig paa gammeldags Maade af Skib, ligegyldigt om dette
var stort eller lille. Ganske naturligt havde man da lagt sig efter at
befare Sundet med bestandigt større Skibe, hvorved Afgiften betydeligt
formindskedes. Det var denne Omgaaen af de gamle Toldafgifter, som nu
skulde rammes ved Told af Varemængde og Skibsdræg-lighed.

Det har sin Interesse at iagttage det Væld af Tanker, der i disse
Februardage 1567 sysselsatte Peder Oxe. Den 15. Februar havde han
overtaget Posten som Statholder paa Københavns Slot, og hermed Styret
over alle Enkeltheder, hvad Hærs og Flaades Udrustning angik. Der kom
nu en Fart deri, som var ukendt i gamle Mogens Gylden-'171

stjernes Dage. Flaaden skulde være udrustet og klar til at løbe ud i de
første Dage af April. Alle Købstæder maatte stille Baadsmænd, og Peder
Hvitfeldt blev afsendt til Nederlandene for at skaffe liere. Seks Skibe
sendtes til Gulland for at bjærge Skytset af de ifjor strandede Skibe.
For at skaffe Fetalje lil Flaaden, blev en Madskat udskreven, paa
forventet Efterbevilling, naar Rigsraadet samledes. Jævnsides hermed
blev der passet skrapt paa de tyske Knægte. Deres Voldshandlinger blev
opskrevne for at straffes ved Fradrag i Løn. Franske og skotske
Hageskytter blev antagne for at afløse de tyske.

Paa samme Tid blev en Del Rigsraadet- sendt til Stralsund, hvor
Kejseren og nogle Kurfyrster havde lovet ved Mægling at ville søge
Krigen mellem Danmark-Norge og Sverig tilendebragt. Endelig oprettedes
den 24. Februar det første ordnede Postvæsen i Danmark, idet der
befaledes Lensmændene at holde hver især et bestemt Antal
»Postklippere« (Heste), samt ved Færgestederne Baade, der hurtigst
muligt ad nærmere angivne Veje skulde bringe Posten videre.

Alt sammen, Flaade, Hær, Fred, Post, var Forhold, der burde ordnes.
Selv om Fred maatte opnaas, var særlig Flaaden højst fornøden til
Gennemførelsen af det, der nu skulde foretages med Øresundstolden.

Man forhastede sig ikke med at meddele Statholder-inden i Nederlandene
den nye Afgift, »Lastpenge«. Hun havde i Mellemtiden nøjere overvejet
det sidste danske Svar til hendes Gesandter og fundet, at Danmark burde
tvinges til yderligere Eftergivenhed i to af Punkterne. At Skipperne
skulde udstede en skriftlig Forpligtelse til ikke at sejle til Sverig,
forekom hende misligt og muligt skjulende en Faldgrube. Hun forlangte
derfor, at det skulde være nok, naar de blot gav Tolderen et mundtligt
Løfte. Fremdeles, Kongens Ret til mod Godtgørelse at benytte neder-'172

landske Skibe og Mandskab mod Sverig var vel aabent udtalt i det
Speierske Forlig; men Danmark var nu stedt i Fare; man kunde passende
benytte Lejligheden til at tvinge det til at give Afkald paa denne
trykkende Forret. Hun skrev derfor til Frederik II og betydede ham, at
hun ikke kunde gaa ind herpaa, ligesom hun ogsaa maatte beklage ikke at
kunne opfylde hans skriftlige Begæring om at overlade ham et større
Parti Krudt, da hun selv havde Brug for hele sin Beholdning mod sine
oprørske Undersaatter. (Breve af 4. og 25. Marts 1567. Nederlandene Nr.
15. Papir R.A.).

Frederik II's Svar paa disse Skrivelser røbede ikke den Storm, der var
i Gære. Vel kunde han ikke opgive at forlange skriftlig Forpligtelse
fra Skipperne, men derimod skulde han gerne paa Statholderindens
Anmodning iaar undlade at gøre sin Ret til at anvende nederlandske
Skibe og Mandskab gældende. Dog maatte han for denne Villighed
forbeholde sig et ubetydeligt lille Vederlag af hvert Skib. — Dette var
alt, hvad Statholderinden kunde vente sig. Frederik II veg øjensynligt
Skridt for Skridt. Det omtalte lille Vederlag var maaske knap en
Skrivelse værd. Da hørte hun med Et til sin Forfærdelse, hvad dette
lille Vederlag havde at sige, en Afgift af hidtil uhørt Størrelse. Den
slukte Strid flammede atter op i det mest ubelejlige Øjeblik.

Thi hvad var herved at gøre? Nederlandene var i Oprør, og det var
tydeligt nok i Tillid hertil, at Danmark nu vovede et saadant Skridt.
Det var altsaa Meningen med det danske Forbehold, som hendes Gesandter
havde forbigaaet som uskyldigt. Under Lovlighedens Skin vilde man nu
give Skipperne Valget mellem al afstaa Mandskab, Krigs-fornødenheder og
maaske hele Skibet eller betale en Afgift, hvis Størrelse afhang af de
Danskes Forgodtbefindende. Saa ugunstige Vilkaar havde der aldrig
tilforn hersket ved Øresund, og dem havde hendes Gesandter overset og
paa'173

en Maade godkendt ved at gaa ind paa Forslaget som
Forhandlingsgrundlag.

Efterretningerne fra Helsingør bekræftede kun altfor vel, at hun havde
Ret. Da Foraarsskibsfarten begyndte, kom de nederlandske Skippere i
massevis til Sundet, kry af den i Efteraaret vundne Sejr. Men til deres
Forbavselse læste de Opslaget paa Toldboden, hvori Kongen bekendtgjorde
den nye Afgift. Tolderen betydede dem, at det var i deres egen
Interesse at betale dette »lille Vederlag«, thi ellers saa han sig
nødsaget til i Henhold til det Speierske Forlig at lægge Beslag paa
deres Mandskab, Krigsfornødenheder og Skibe, som Hs. Majestæt — ganske
vist mod Erstatning — vilde benytte i Krigen mod Sverig. Forbavselsen
og Forbitrelsen var stor, men herved var intet at gøre, der var nok af
danske Krigsskibe i Nærheden, den svenske Flaade var ikke til at øjne,
og Tolderens Trusel var just ikke til at spøge med. De fleste betalte
derfor Afgiften og løb igennem. Men ved deres Hjemkomst holdt de sig
skadesløse ved Klager og Trusler samt — forhøjet Pris paa deres Varer.

Statholderinden var kommen i den mest vanskelige Stilling. Hun havde
øjensynlig ladet sig narre, da hun i Efteraaret lod Danmark slippe for
saa godt et Køb og tilstod det Udøvelsen af denne farlige Rettighed.
Hendes Hu stod afgjort til at tugte den forvorpne Sørøverstat, der saa
aabenbart spottede hende. Men Omstændighederne umuliggjorde dette.
Hendes egne oprørske Undersaatter gav hende nu nok at bestille, og det
vilde have været en Ubesindighed uden Lige i dette Øjeblik at splitte
sine Kræfter. Hun maatte da finde sig i det Uundgaaelige. Paa den anden
Side kunde hun heller ikke nægte sig selv, at dette Retsbrud fra dansk
Side paa en Maade kom hende ganske belejligt. Hvem andre gik det nemlig
ud over end netop hendes oprørske Undersaatter? Disse kætterske
Amsterdammere kunde nu selv prøve Følgerne af at svigte deres lovlige
Regering. For-'174

holdene ved Øresund turde muligt blive en af hendes virksomste
Forbundsfæller. Under Indtrykket af disse forskellige Hensyn tog hun
sit Parti. Hun satte al Kraft paa at kue Oprøret hjemme og nøjedes
udadtil med, forbitret i sit Hjerte og dog samtidigt ret vel tilfreds,
at føre en buldrende, men intet betydende Noteveksel med Danmark.

Englands Vrede faldt ligesaa uskadelig ud. Dronning Elisabeth sad endnu
for usikkert paa Tronen, og den engelske Sømagt var for meget i sin
Vorden, til at hun for denne Sags Skyld skulde begynde nogen Krig.
Sammen med Nederlandene kunde der maaske have været Tale derom; alene
sendte hun, som de, ikke Krigsskibe, men Noter. Heller ingen af de
andre Sømagter kunde tænke paa at drage Sværdet. Hos dem alle omsatte
sig derfor Misfornøjelsen med det nye Paalæg i det inderlige Ønske om
snarlig Fred i Norden, et Ønske, Danmark delte og gerne saa anvendt som
Tryk paa Sverig.

Peder Oxe havde altsaa regnet rigtigt, da han valgte dette Øjeblik til
at udføre sit dristige Vovestykke. Men han havde ligeledes regnet
rigtigt, hvad Paalægets Form og Følger angik. Betaling efter Læster var
en Maalestok, der holdt Trit med alle Størrelser paa Skibe og lige
retfærdigt og lige let lod sig anvende paa de største som de mindste.
Intet Under, at denne Form for Afgift, engang indført, ikke atter lod
sig fordrive fra Øresundets Toldruller.

Peder Oxe var vel ikke saa barnlig at tro. at denne Afgift skulde være
kærkommen for de Søfarende. Men han forudsaa, hvad Udfaldet godtgjorde,
at den foruden at være indbringende for Danmark tillige var et bestemt
Fremskridt i Forhold til, hvad den afløste. Den Ret til at beslaglægge
Skibe og Mandskab, som det Speierske Forlig hjemlede Danmark, var
nemlig ei Minde fra en barbarisk Tid og i høj Grad stridende mod
Grundlovene for Handel og Samfærdsel. Det maatte følgelig være i de
Søfarendes velfor-17 f)

slaaede Interesse at se den ombyttet med en Pengeafgift. Peder Oxes
Færd var derfor paa delle Omraade saavel som paa de tidligere parret
med klog og virkelig Hensynstagen; ikke en blot og bar Voldshandling,
men lillige en Forandring til del bedre. Han havde Ret i, at Afgiftens
Størrelse væsentlig set var det ligegyldige. Hvor højt den end sattes,
vilde den blive næsten umærkelig, naar den siden fordeltes paa Varerne
ved Salget. En Købmand burde med Glæde betale del dobbelte, naar han
for saa billigt Køb kunde faa sikker Fart og hurtig Behandling. Og i
denne Henseende var Peder Oxe fuldstændig klar over, hvad Forpligtelse
han paatog sig: under hans Styrelse lik Tolderen skarpt Tilhold om
redelig og rask Besørgelse af de Søfarende. Og efter Krigen veg Peder
Oxe end ikke tilbage for den Følgeslutning, at Danmark ved denne Afgift
havde forpligtet sig til at holde Østersøen ryddelig for Sørøvere.

Endelig havde dette Paalæg et andet Præg end næsten alle tidligere. Kun
sjældent havde Danmark dristet sig til samtidigt at forhøje Tolden for
alle søfarende Folk, men havde skiftevis taget enkelte ud og derved af
Forsigtighedshensyn stadigt begaaet Forurettelser. Peder Oxe gjorde her
som sædvanligt Skridtet fuldt ud og blev saaledes netop ved sin
tilsyneladende Hensynsløshed retfærdig. Alle uden Undtagelse maatte de
betale Lastpengene. Lybæk var vel som Danmarks Forbundsfælle fritagen
under Krigen. Og Stettin slåp meden samlet aarlig Udgift af 16,000
Kroner. (Rentemester Regnskab 1568). Men efter Fredsslutningen ophørte
begge Begunstigelser. Herved berøvedes Afgiften dens værste Brod, idet
ingen i Kraft af den kunde underbyde de andre.

Eet gjaldt alle Peder Oxes offentlige Handlinger, den fordelagtige Side
ved dem var den overvejende. Skønt han med Snildhed tog alle Hensyn,
faldt denne Side dog bestemt i Øjnene som Værkets Forside. Hans
Toldforhøjelse var i saa Henseende hans Mesterværk. Øresundstolden
havde i Aaret'176

1563 indbragt omtrent 184,000 Kroner, Aar 1564: 148,000 Kroner; i
Aarene 1565 og 1566 havde man trods Spærringerne holdt den oppe ved
paatvungne Laan og andre Voldshandlinger, saa at Udbyttet ikke
forringedes, men udgjorde 195,000 og 175,000 Kroner. Men hvad var alt
dette at regne mod Udbyttet af Peder Oxes Forbedring? I Aaret 1567
indbragte Øresundstolden den fabelagtige Sum af 560,000 Kroner, altsaa
næsten tre Gange saa meget som nogensinde tilforn, og heraf indkom
alene de 377,000 Kroner ved Lastpengene. (Øresundstoldregnskaberne R.
A). Frederik II havde al Grund til at være tilfreds med en saadan
Statholder, der ikke blot kunde reise Penge, men endog skaffe dem uden
Tynge for Landet i Form af Gave fra de fremmede Søfarende. Og
Øresundstolden havde den overordentlig behagelige Egenskab ifølge
gammel Hævd at tilfalde Kongens private Kasse.

4.

Peder Oxe havde ved det dristige Paalæg af »Lastpengene« vundet en
dobbelt Sejr. Han havde besejret de »Søfarende«, det vilde sige
Nederlænderne og Englænderne. Og han havde paa en afgørende Maade
vundet Frederik II for sig. Disse bestandigt voksende Summer, der i
Løbet af Sommeren 1567 strømmede ind i Kongens Kasse, var et talende
Bevis for, at Peder Oxe var en dygtig og paalidelig Tjener. Det var
derhos hans Standsfællers Tillid, der havde kaldt ham tilbage og lagt
Pengestyret i hans Haand. Beredvilligt havde de ofret, hvad han
forlangte til at bringe Statsskuden paa ret Køl. For saa vidt var han
gunstigt stillet.

Men desuagtet truede der ham Vanskeligheder af den værste Art. Krigen
maatte fortsættes, thi Mæglingsforhand-lingerne i Stralssund førte ikke
til noget. De Svenske nægtede al møde. Men hvorledes skulde nu han med
en til-'177

intetgjort Flaade og en uvillig Hær føre den Krig, som de andre ikke
havde magtet? Selv om han kunde undgaa, al den svenske Flaade lagde sig
i Øresund, under de fremmede Skipperes Jubel spottede hans nye Ordning
og paa-lagde Danmark at betale »Lastpenge«, saa var Udsigterne dog
mørke. Det var næppe troligt, at han skulde kunne holde det nogenlunde
gaaende baade til Søs og til Lands. Men i saa Fald, i bedste Fald, hvad
da? Fortsat Krig krævede fortsatte, uhyre Udgifter. Der maatte komme
det Tidspunkt, hvor hans Standsfellers Tillid og Offervillighed tabte
sig. Naar de var udpinte, vilde Tro blive til Trods og ende i
Forbitrelse. Saa sad han der mellem to Stole, mellem Kongens og Adelens
skuffede Tillid, uhjælpelig anbragt i det Uføre, som han havde lovet at
raade Bod paa.

Peder Oxes Sind blev kun ægget af Farer. Just under disse brændte hans
Omsigt og Raadsnarhed i klarest Lue. Han gik uforsagt paa. Og Held
fulgte ham.

Hans største Held var uden Tvivl det, at Sverigs 3rp-perste Mand, Claes
Horn, ikke var mere. Ved et underligt Træf bortkaldtes denne just paa
samme Tid, som Peder Oxe vendte hjem. Claes Horn havde været Erik XIV's
bedste Støtte, lige udmærket som Kriger og som trofast hengiven
Raadgiver. Med glimrende Dygtighed havde han rustet den svenske Flaade
og besejret baade Herluf Trolle og Otto Rud. Med rolig Overlegenhed
havde han standset sin Konge, da Erik XIV i Hidsighed for med blottet
Værge ind paa den fangne Otto Rud, fordi denne paastod, at han kun
havde gjort sin Pligt ved at kæmpe til det sidste mod Svenskerne. Efter
Nattestormen ved Gulland i Juli 1566 var Claes Horn bleven kaldt til
Erik XIV, der havde betroet ham det vigtige Hverv i Spidsen for Hæren
at overrumple Halmstad. Han mødtes med Kongen i Vadstena, aftalte
Krigsplanen og rejste skyndsomst videre. Men Pesten indhentede ham. Han
udaandede den 9. September

1566 i Åby Præstegaard i Østergotland. Havde han og ikke Hästsko ført
Svenskerne i Slaget ved Svarteraa i Oktober, havde Daniel Ranzau maaske
næppet sejret. Og ganske sikkert havde Claes Horn ikke tilladt den
danske sammenskrabede, nye Flaade uhindret at optræde i Sommeren 1567
som Herre baade i Øresund og Østersø.

Men Claes Horn laa nu for Anker i Upsala Domkirke, tætved Gustav I's
Gravkor. Og Peder Oxe behøvede ikke at tage stort mere Hensyn til hans
Efterfølger, der ikke havde drevet paa Flaadens Udrustning med sin
Forgængers Kraft. Pesten lagde sit hemmende Dække over Sverig og
svenske Mænds Daadkraft, som den tilforn havde gjort det i Danmark.
Peder Oxes nydannede Flaade opfyldte da sit dobbelte Hverv: at skræmme
Skipperne i Øresund og holde Søen ryddelig helt op ad Gulland til.

Tillands blev Opgaven for Peder Oxe vanskeligere. En svensk Hær var i
Foraaret 1567 trængt ind i det sønden-fjældske Norge. Den belejrede
Akershus og underlagde sig hele det aabne Land, med alle Byer fra
Hammer ned om den Fjord, der nu kaldes Kristiania Fjord. Overalt blev
Befolkningen tvungen til at hylde Erik XIV. Her maatte skaffes
skyndsomst Hjælp. Akershus var det sidste faste Punkt i Frederik II's
Eje. Daniel Banzaus tyske Hær var som sædvanlig ikke til at faa af
Pletten. I en Fart blev da en lille Flaade rustet i København for at
føre 2000 danske Skytter fra Hæren i Skaane derop. Kongen befalede den
gande Marsk, Otto Krumpen, at stille sig i Spidsen for dem. Men da
denne undslog sig paa Grund af sin Alder, lik Frans Brokkenhus
Kommandoen. De naaede Pinseaften den 17. Maj ind i Fjordens Bund.
Øjeblikkelig kastede Frans Brokkenhus sine Folk i Land, og Pinsenatten
fejredes med voldsom Kamp i Oslo By, som Svenskerne havde inde. Et
samtidigt Udfald fra Akershus støttede de danske. Men samme Nat var
Belejringsskyts naaet lil Svenskerne. De'179

bragte det straks i Stilling, klart lil Beskydning af Slottet. Da Dagen
afløste den lyse Nat, maatte Danske og Nordmænd trække sig tilbage lil
Skibe og Fæstning.

Det saa ud, som om det hele var mislykkedes. Fra dansk Side maatte man
foreløbig nøjes med at sende Ilbud ud i Landet for om muligt at faa
Bønderne lil at rejse sig. Belejringsskytset beskød næste Dag Slottet
til Storm. Et Par Kartover sprang vel, men Slotsmuren led synlig Skade.
Al Fordel var endnu paa Svenskernes Side. Saa tredje Dags Morgen viste
sig med Et et Syn i Fjorden, der betog alle. Fire store, vel bemandede
Krigsskibe styrede ind. Det var den brave Lensmand Erik Rosenkrans i
Bergen, der igen havde været paa Spil og for anden Gang i denne Krig
afgjorde Norges Skæbne. Forrige Gang erobrede han Trondhjem , denne
Gang reddede han Akershus. Fra Bergens Brygge og Bv havde han i Huj og
Hast samlet Mandskab og ilsomt sendt det afsted. Da de nu kom, sluttede
Svenskerne med Grund, at det maatte være yderligere Hjælp fra Danmark.
Frans Brokkenhus angreb jo straks deres Skanser ved Akerelven og drev
dem over Elven tilbage mod Oslo. Svenskerne afbrændte da Oslo og trak
sig tilbage, ivrigt forfulgte af Nordmænd og Danske. Paa Tilbagetoget
afbrændte den svenske Hær Hammer og myrdede Befolkningen for, som i
Blekingen, at danne et øde Belte mellem Landene.

Da Peder Oxe den 17. August 1567 paa Københavns Slot blev udnævnt til
Rigshofmester, afløste ogsaa Frans Brokkenhus den altfor gamle Otto
Krumpen som Rigsmarsk.

5.

Toget til Norge var lykkedes. Men det kunde ikke tvinge Sverig til
Fred. For saa vidt dette overhovedet lod sig gøre til Lands med Vaaben,
kunde det kun ske ved

Hjælp af Hæren i Skaane, den blandede tysk-danske Hær, over hvilken
Daniel Ranzau var Øverste. Her var Forholdene ikke blevne bedre, end de
havde været fra Krigens Begyndelse. De tyske Knægte og Ryttere, Hærens
Hovedbestanddel, havde ikke faaet deres Sold fuldt udbetalt. Klagende
og truende nægtede de at bryde op, gjorde Mytteri og tiltvang sig
herved næsten aarlangt Vinterkvarter med Plyndring af nærmeste By og
Land som Adspredelse. At skaffe Orden i disse umulige Forhold turde
muligt blive Peder Oxes brydsomste Opgave.

Det synes, som om Frederik II med en vis Glæde har overladt Peder Oxe
og det danske Parti at bringe denne Maskine i Stand, der hverken kunde
undværes eller anvendes. Alle Grundene til Kongens eget Uheld hidrørte
jo fra, at han i Tillid til dens Godhed havde indforskrevet den, men
hverken med Grev Günther eller nogen anden som Maskinmester havde
kunnet faa den til at virke. Nu kunde hans danske Formyndere se, om de
kunde gøre det bedre.

Man har ikke nogen paalidelig dansk Redegørelse for, hvorledes
Magtfordelingen mellem Kongen og Rigsraadet blev ordnet ved Peder Oxes
Tilbagekomst. Højst sansynligt har det hele blot beroet paa mundtlige
Aftaler. Disse er dog i en ret trolig Form gengivne saaledes i en
Indberetning fra den franske Gesandt, Charles Dançay, til sin Konge: De
ved de nye Skattepaalæg indkomne Penge skal ikke gives Kongen af
Danmark selv i Hænde, men bestyres af fire ham hengivne Adelsmænd, der
har forpligtet sig til at underholde for ham paa Rigets Bekostning
12,000 Mand Knægte og 2000 fremmede Ryttere samt 25 Skibe, saa længe
Krigen varer. Beretningen tilføjer: Kongen af Danmark har i Sandhed den
gyldigste Grund til at takke Gud og erkende den besynderlige Naade, som
Herren har ladet vederfares ham i den belejligste Stund. Thi uden denne
havde hans Slåt være i den største og øjensynligste Fare.'181

Hvilke Misforstaaelser der end i det enkelte maatte være i denne
Fremstilling, saa lyder den dog i sine Hovedtræk ret troværdig. Den
stemmer med, at der i den udskrevne Kvægskat udtrykkeligt anførtes, at
den skulde anvendes til »Krigsfolkets Besolding«. Og i de forholdsvis
beskedne Tal synes man at kunne skimte et Haab 0111, at Krigen snart
maatte være omme.

Dette Haab glippede imidlertid, og Spørgsmaalet om Anvendelsen af
Hovedhæren maatte afgøres. Fremrykning forudsatte med Nødvendighed en
forudgaaende Mønstring, hvor Krigsherren overbeviste sig 0111, at Hæren
var i brugbar Stand og derpaa betalte den det tilgodehavende Sold. Til
enhver Tid var det naturligvis saa, at Krigsherren drev paa at faa
Mønstring, og Knægte og Ryttere paa at faa Sold. I nærværende Tilfælde
var det dog ikke Krigsherren, men hans Underordnede, der skulde skaffe
Pengene. Og hvem var egentlig Krigsherren? Kongen var det vel af Navn,
men de, der raadede over Pengene, var det af Gavn.

Disse uklare Forhold førte i Marts til stærke Rivninger. Snart overlod
Kongen Peder Oxe og de andre nærværende Raader efter Aftale med Daniel
Ranzau at bestemme Felttoget, snart forkastede han deres Aftale.
Endelig fik Uenigheden et tydeligt Udtryk, idet Kongen den 28. Marts
1567 fra Frederiksborg skrev til Rigsraaderne, om de selv vilde behage
at klare alt, hvad angik Afregning med Daniel Ranzau og hans Folk.
Samtidigt sendte han Daniel Ranzau et Brev om, at Afregning og alt
derhen hørende overlod han helt til sine Rigsraaden Han vilde ikke have
det mindste at gøre eller skaffe dermed. De har Pengene under deres
Hænder, og det er ogsaa dem, der har bragt dem til Veje.

Ved dette Skridt af Kongen blev ligesom et Skærmbrædt kastet til Side,
bag hvilket Peder Oxe hidtil havde staaet. Denne havde nemlig indtil da
ligeoverfor Daniel Ranzau ladet Kongen være den ordførende og
befalende, for saa-'182

ledes at skaffe Hud og Klager større Vægt. Nu stillede Kongen dem
Ansigt til Ansigt og overlod dem selv at blive enige.

Daniel Ranzau holdt paa: ingen Fremrykning, før Afregning har fundet
Sted. Peder Oxe: ingen Betaling finder Sted, før rigtig Regning er
indgiven. Med sit skarpe Blik havde nemlig Peder Oxe opdaget, at de
Summer, Landet hidtil havde maattet betale til Lejetropperne, var
unødvendigt høje og langt overskred, hvad de skrevne Overenskomster lød
paa. Hele Vinteren havde han gennem Kongen søgt at paatale disse
Bedragerier. Nu var det overladt ham selv personlig at klare Sagen.

Peder Oxe og Daniel Ranzau var haarde Halse begge to. Og hver især
havde de i dette Tilfælde et helt Samfund bag sig, hvis Tarv og Velfærd
de skulde varetage. Peder Oxe Landets, Daniel Ranzau Hærens.
Stridspunktet var, at man hidtil havde krævet og virkelig faaet
udbetalt, eller dog anerkendt som berettiget Krav, en vis fast Sum i
Maa-nedssold for hver Fane Ryttere eller Knægte. Herimod indvendte
Peder Oxe, at dette var urigtigt. Der skulde til enhver Tid kun
betales, hvad Sold der tilkom hver enkelt tilstedeværende Rytter eller
Knægt. Ellers skulde man jo, hvis en Fane oprindelig havde talt 400
Mand, men der nu kun var 200 Mand tilbage, betale dobbelt Sold til
disse og dog kun have den halve Styrke.

Efter Nutids Maade at dømme havde Peder Oxe Ret. Men hans Synsmaade
forudsatte rigtignok ogsaa, at Folkene bestandig fik deres Sold
udbetalt i rette Tid. Fandt dette ikke Sted, saa indtraadte der Fare
for, at man, ved bagefter at betale efter levende Hoved, bedrog hele
Fanen. Thi naar en Fane Knægte havde været fuldtallig 1564, men først
lik Afregning 1567 efter hvem der da var tilstede, saa bedrog man jo
alle de i Mellemtiden faldne eller af Sygdom døde for deres Løn. — Ja,
hvor var de døde? spurgte Peder'183

Oxe. De kunde jo melde sig, saa skulde de faa deres Lønning. Men lil
blinde Numre udbetaltes ingen Sold. — .lo, vist var deres Ret endnu i
Live, hævdede Daniel Ranzau. Peder Oxe selv kunde jo ikke heller slippe
for at betale et leveret Sølvfad, fordi Sølvsmeden i Mellemtiden var
død. Øversten og Kammeraterne var den faldnes Arvinger, og dem tilkom
derfor den faldnes Lønning.

At denne Fortolkning, dreven til sin Yderlighed, maatte lede til
Misbrug, er lydeligt nok. Og Peder Oxe har sikkert haft Ret i, at
Misbrug fandt Sted. Men lige saa sikkert er det, at, hvor søgt end
Daniel Ranzaus Paastand lyder: at Øverste og Kammerater var de faldnes
Arvinger, saa svarede den dog til de virkelige Forhold. Mellem Ryttere
eller Knægte, der aarevis ikke flk Sold, maatte der nødvendigvis
uddanne sig et indfiltret Næt af Laaneforhold, hvor Kammerater
gensidigt forstrakte hinanden indbyrdes, eller Øversten maatte give
Forskud af egen Lomme. Og der var ikke mindste Sikkerhed for, at
Kugler, Sværd eller Pest bagefter just ramte alene dem, der havde
udlaant Pengene.

Peder Oxe og Daniel Ranzau havde hver paa sin Vis Ret. Lige ivrige var
de. Ingen af dem formaaede at vrikke den anden af Stedet. Hele Sommeren
brødes de. I Ordets egentligste Forstand, paastodes det, thi efter hvad
der fortaltes, drog Daniel Ranzau under en af Forhandlingerne sit Sværd
mod Peder Oxe, og Kongen maatte skille dem ad. Den 24. Juni turde
Daniel Ranzau af Frygt for Peder Oxe ikke komme fra Malmø over til
Københavns Slot, og Kongen maatte i den Anledning udstede et Lejdebrev
for sin Hærs Øverstkommanderende. Peder Oxe synes dog at have været den
stærkere, i hvert Fald da han flk Statholderen i Holsten, Henrik
Ranzau, kaldt over til København som Mægler. I Juli Maaned kunde de to
i Forening melde til Kongen, at Daniel Ranzau nu havde ladet sig bevæge
til at afgive sin Stilling som Regimentsøverste, saa at han'184

blot var Hærens øverste Befalingsmand. Saaledes kunde han, frigjort fra
Pengeforholdet til sit Regiment, formentlig lettere tale Hæren til
Rette.

Men uden Afregning efter Ønske lod hverken Ryttere eller Knægte sig
tale til Rette. De rasede over Peder Oxes Paastand om, at de Knægte,
der havde været med paa Toget til Norge, skulde have først. De nægtede
at gaa ind paa Afregning med hver enkelt istedetfor efter Faner. De
spærrede Daniel Ranzau Vej, naar han vilde til København for at
forhandle med Peder Oxe, af Frygt for, at det blot var et Paaskud for,
at han vilde flygte. De gjorde aabent Oprør i Ystad og fangede i
Halmstad Kongens lire Krigs-kommissærer.

Saaledes sled Sommeren sig hen. Det syntes, som om det ikke heller
skulde lykkes Peder Oxe at faa det trange Hjulværk i Gænge. Saa endelig
— paa den Tid, hvor Hæren ellers plejede at gaa i Vinterkvarter — i
November Maaned lykkedes det dog. Men det havde kostet ham den største
Anstrængelse. Og skønt han næppe havde givet en Hvid ud, der ikke var
nødvendig, og skønt han havde nægtet Betaling til de afskedigede
Byttere og Knægte, som nu modvilligt og bunkevis blev udskibede fra
Skaane til Tyskland, saa stod han tilbage med tomme Hænder. Al den
bevilgede Krigsskat var medgaaet. Og vilde saa den udsøgte, men lille
Hær gøre Nytte? Den talte kun ialt henved 9000 Mand, hvoraf 2500
Ryttere. Var det nok til, naar nu Stødet endelig rettedes mod Sverig
selv, at tvinge Erik XIV til Fred?

Hvor vanskeligt det havde været at faa Toget i Gang, kan blandt andet
ses af, hvad der foregik paa Frederiksborg i de første Dage af Oktober
1567. Her var Daniel Ranzau mødt, og havde ført Klage til Kongen over
Hærens Behandling og vel særlig over Behandlingen af hans eget
tidligere Regiment. Det havde været med til Mytteriet i'185

Ystad og blev derfor nu, uden at modtage en Øre i Sold, ført fra Ystad
over til Tyskland. Det endte med, at han frasagde sig Stillingen som
Hærens Øverstbefalende. Kongen søgte at tale ham til Hette, og Daniel
Ranzau lovede tilsidst at blive, men kun paa visse Betingelser. Kongen,
der i et Brev til Peder Oxe har beskrevet, hvad der foregik, siger, at
det, Daniel Ranzau nu forlangte, var »fast mögit«. Andre vilde maaske
ikke linde det saa ubilligt endda. Han forlangte, at det
Forleningsbrev, Kongen havde givet ham paa Trøjborg i Sønderjylland, og
som lød paa ham og hans »Livsarvinger« skulde forandres til at lyde paa
ham og hans »Arvinger«. (Daniel Ranzau var endnu kun trolovet, ikke
gift.) Desuden forlangte han sin Lønning som Feltøverste udbetalt. Da
Kongen ikke gik ind herpaa, »er Daniel Ranzau udfaren med nogen
besværlig Tale, hvilken Vi ikke kunde lade uforantvordet gaa forbi, og
dermed er vi blevne uens og med Uvilje skiltes«.

Det heftige Optrin endte med, at Daniel Ranzau uden videre red sin Vej.

Da han var borte, skrev Kongen to Breve. Det ene var til hans gamle
Yndling, Christopher von Dohna. Denne havde haft en trang Skæbne. Han
var Aaret efter, at Broderen var druknet, selv haardt saaret falden i
Svenskernes Hænder, da de i Septbr. 1565 erobrede Varberg. Som Fange
var han derpaa bragt til Sverig og ført ind i Stockholm i forsmædeligt
Optog. Her havde han saa døjet Fangenskab et Par Aar, havde mærkelig
nok undgaaet Pest og var nu, efter at være bleven udvekslet, igen ved
Hæren. Til ham skrev Frederik II og tilbød ham Overkommandoen, da
Daniel Ranzau led af Griller og Melankoli.

Men Dagen efter skrev Frederik II til Daniel Ranzau, at, da de Ord, han
igaar havde »udgydt og ladt flyve«, ikke var tydelige, udbad Kongen sig
klar Resked, om han vilde efterkomme, hvad der var befalet ham eller
ej. Dette Brev'186

sendtes afsted efter den bortdragne, med ridende Bud, der skulde
forlange skriftligt Svar.

Budet kom tilbage med Brev fra Daniel Banzau om, at han »bevilger at
drage op med paa Toget og sig at lade bruge som det sig bør«. — Kongen
kunde saa i Ro drage paa Jagt og sendte fra Avnsø en Beskrivelse af
Optrinet med Bilag til Peder Oxe.

I November Maaned 1567 kom endelig Daniel Ranzaus berømte Tog til
Sverig i Stand. Frans Brokkenhus var Næstkommanderende. Christopher von
Dohna førte Fortravet.

6.

Forinden Peder Oxe opnaaede, at Hæren endelig brød op, var der
foregaaet store Forandringer i hans egne ydre Forhold. Det var vistnok
til Tak for Sommerens utrolige Slid og for de mange Rosenobler, som
Lasttolden nu bragte i Kongens private Kasse, at Peder Oxe den 17.
August 1567 blev udnævnt lil Rigshofmester. Del var den højeste
Stilling i Landet, en Slags vedvarende Ivonsejlspræsident og
Udenrigsminister. Denne nye Myndighed gav hans hidtidige Anvendelse sin
Besegling. Men alene vilde den dog ikke være nok til at underbygge en
Virksomhed af saa vanskelig en Art som hans. Peder Oxe var kun i Stand
til at naa sit Maal, naar han støttedes saa vel af Standsfællers som af
Kongens Tillid. Blot den nærmeste Opgave, gennem Selvbeskatning at
skaffe de fornødne Penge lil Landets Frelse, forudsatte begges Tillid.

Peder Oxe synes fra første Færd efter sin Tilbagekomst at have været
klar herover og al have tilstræbt en Forsoning med alle. Den værste
Anstødssten herimod var den gamle Strid mellem Oxer og Gjøer. Men
disses Hovedmand, Herluf Trolle, var jo nu borte. Og det er vistnok
gaaet Peder Oxe som hele Eftertiden, al denne Mands sidste lo
Handlinger,Stiftelsen af Herlufholms Skole og hans tapre Kamp ombord,
har kastet et forsonende, forklarende Skær over hans øvrige Liv og
Færd. Peder Oxe havde mange Forudsætninger til at skatte netop to
saadanne Bedrifter. Og han var aandslivlig og bøjelig nok til al kunne
indrømme, al Herluf Trolles formentlige, brovtende Selvgodhed her havde
givet sig Udtryk, der adlede og berettigede den. Daad stod her Maal med
Ord.

I hvert Fald var Herluf Trolle nu borte. Og Moster Birgitte var lettere
at magte. Ogsaa over hende kastede jo den ene Handling, Oprettelsen af
Herlufsholms Skole, sit forklarende Genskin. Vel var der endnu
Stridspunkter tilbage. Hun havde blandt andet Peder Oxes Eje, Tølløse,
i Pant af Kongen og vilde ikke afstaa ham Andel i Kjeldkjær Gods. Men
disse Tvistemaal synes at være blevne løst nogenlunde fredeligt. Og
lidt efter lidt spirede et ændret Forhold frem, hvor de to ikke blot
mødtes under venskabelige Former, men Peder Oxe blev et Værn for hende
og hendes Værk, hvad der i lige høj Grad taler til Ære for begge
Parter.

Men Peder Oxe tilstræbte andet og mere. Trang til Støtte hos alle
Standsfæller i Forening med et større, varmere Syn paa, hvad
Fædrelandet nu krævede af ham, synes at have ændret, lempet og mildnet
hans Færd. Hans Maal blev at samle alle til fælles, enigt Virke.

Som altid hos Peder Oxe er det her umuligt at skelne mellem Beregning,
smidig Bøjelighed og virkelig Opgaaen og Selvhengivelse. Gælder dette
om alt, hvad han foretog sig efter sin Hjemkomst for at vinde Fodfæste,
slaa dyb Rod og i sig samle alles Styrke, saa gælder det først og
fremmest 0111 det klogeste og mest afgørende af alle de Skridt, som han
gjorde. Han giftede sig. Den 14. September 1567 stod den nye
Rigshofmesters Bryllup paa Vallø med Fru Mette Rosenkrans.

Det er jo muligt, at der laa en Forelskelse til Grund..Han var 47 Aar,
hun var omkring 34 Aar, Enke, med to Born, en Saarig Son og en lidt
yngre Datter. Efter hendes Billed at domme, er der Sandsynlighed for,
at hvis Peder Oxe er bleven indtagen i hende, maa det særlig have været
paa Grund af hendes sjælelige Fortrin. Hendes Ydre er nemlig uskønt,
baade Træk. Ansigtsfarve og Udtryk. At dog Foleisen kunde have været
medvirkende, er ikke udelukket. Det er i hvert Fald ejendommeligt, at
han i et Morgengavebrev, udstedt i Kobenhavn 11. Septbr., altsaa
Tredjedagen for Brylluppet, skænkede hende i Morgengave Tølløse og
Logismose Hovedgaarde og Gods, samt 40,000 Kr. efter hans Død. Og da de
— to Aar efter — ikke længere ventede at faa Livsarvinger, gav han
hende et saakaldt Livs-brev paa at maatte, hvis hun overlevede ham,
arve alt hans Jordegods. Sligt var dengang endnu usædvanligt. Først
Peder Oxes Eksempel fremkaldte Efterligninger.

Hvorledes det end maatte have forholdt sig med Følelserne, saa var
Giftermaalet, fornuftmæssigt set, meget at anbefale. Hvis Peder Oxe
efter Tidens Skik forud har beraadt sig med Gud, sig selv. Slægt og
Venner, saa eider Sandsynlighed for, at alle har svaret ja. Fru Mette
Rosenkrans var for det förste et rigt Parti. Selv ejede hun
Vester-Vallo og besad tilligemed sine Born Skarholt m. m. i Skaane. Hun
var dernæst et anseeligt Parti. Om hendes afdøde Mand, Krigskommissæren
Sten Rosensparre, der var falden ved Svarteraa, laa Hæderens Glans.
Selv hørte hun til en af Landets bedste Slægter, der just i Øjeblikket
var i kraftig Blomstring. Hendes Soster var gift med den anden
Krigskommissær, Peder Bille til Svanholm. Tre af hendes Fætre, Brodrene
Holger, Erik og Jørgen Rosenkrans, var Medlemmer af Rigsraadet.

Ved Hjælp af sine Søskende, sin fædrene og mødrene Slægt, sine
tidligere og nye Svogre, samt sin Hustrus Nærmeste, omspændte Peder Oxe
nu omtrent alt, hvad der'189

var af Magt og Navn i Danmark. Han var med dybe, vidt-spredte Rødder
jordfast. Kom saa hertil, at han arbejdede vel sammen og i fuld
Overensstemmelse med sin nærmeste Jævnbyrdige, Kansler Johan Friis, saa
maatte Peder Oxe et Aar efter sin Hjemkomst siges at indtage saa last
en Stilling, som muligt var, baade opefter, til Siden og nedefter.

Og det kunde vel tiltrænges. Thi han gik vanskelige Tider i Mode. I
Pengesager er Konger, Rigsraader, Rorgere, Bønder alle ens. De lider
ikke bestandigt paany at kræves. Men dette maatte just Peder Oxe.

Allerede i September 1567, altsaa ikke et Aar efter sin Hjemkomst,
maatte han begynde forfra med Paalæg af de Skatter, som sidst var
udredede engang for alle. Det sjmes, som om han ved selve Brylluppet
har maattet hverve Hjælpere for sine Planer. I hvert Fald lovede han
paa en af disse Dage i Forening med sine fire nve Slægtninge, Peder
Bille og de tre Brødre Rosenkrans, Holger, Erik og Jørgen, med hvem han
jo var sammen paa Vallø den 14. September, at de hver især atter vilde
betale i Skat en Trediedel af deres Lens visse Indtægter. Den 28.
September blev derpaa i et Kongebrev dette af de fem Rigsraader givne
Eksempel anført til Efterfølgelse, og andre Lensmænd, foreløbigt de i
Nørrejylland, opfordret til at gøre det samme. Allerede den 14. August
var der blevet paabudt alle Bønder en almindelig Kvægskat. Og det blev
ved. I Begyndelsen af 1568, fremdeles 1569 og 1570 maatte Adelen betale
»frivillige« Skatter. Og i samme Tidsrum maatte der udredes
Kvægskatter. I Maj 1568 fandt man paa en ny Slags Beskatning, der dog
efter et halvt Aars Forløb atter maatte opgives, paa Grund af den
Uvilje, som den vakte. Den bestod i, at enhver Bonde, der ikke aftjente
sin Værnepligt ved at være med i Leding, skulde betale en Mark om
Maaneden.'190

Hertil kom, at Laan hos Adelen, ganske vist mod forhøjet Pant i Len,
fortsattes. Peder Oxe maatte, f. Eks. 1569, selv gaa i Spidsen og laane
Kongen 20,000 Kroner. Fremdeles, at Borgere i Byerne, Præster og Degne
paa Landet, maatte svare overordentlig tyngende Skatter baade i Form af
Penge og »Fetalje«. Man forstaar da, at der, lige fra Landets to
Enkedronninger til den ringeste By-vægter og Plovkøring, vaktes den
bitreste Stemning mod den, i hvem disse evindelige Krav var
personliggjort, Peder Oxe. Det almindelige Ønske kunde simpelt og kort
udtrykkes ved: Gid Fanden havde ham! Intet Under, at man i København,
da det Lysthus, som han havde bygget uden for Porten, i September 1570
blæste om, var ganske klar over, at det var Djævelen, der havde
besørget det. Og at ved hans Død Folketroen delte sig i de to Meninger,
at enten havde Fanden selv taget ham med sig, eller det var Kongen, der
havde dræbt ham med de Ord: »Du er en Okse og skal dø som en Okse.«

Der hørte hele Peder Oxes sikre Fodfæste og sejge, maalbevidste Kraft
til, for ikke at fortrænges fra eller selv opgive Posten som
Rigshofmester, men roligt, kyndigt og støt føre Statsskuden i Havn.

7.

Daniel Ranzaus Tog ind i Sverig gik langt over Forventning. Næppe sad
han i Sadlen, frigjort for alt Pengevrøvl, i Spidsen for tapre Folk,
villige — Tyske som Danske — til at lystre hans Bud, før Slægtens
Krigerlyst og Fører-snille kom over ham. Felttogsplanen, hvorom han var
bleven enig med Kongen, Peder Oxe og Johan Friis, gik kun ud paa at
trænge frem til Jønkøping og saa i en Bue, enten gennem Vestergølland
eller gennem Småland, vende tilbage til dansk Grund igen. Men da han
kun mødte ringe Modstand, da Udsigten til rigere, uberørte Egne'191

vinkede, og Frosten lovede al hygge Bro, besluttede han at drage videre
mod Nord op i del velstaaende, ubetraadte Østergotland. I ei Krigsraad
gik alle hans Befalingsmænd ind paa Planen, og den blev straks sat i
Værk.

Det lykkedes ham at trænge gennem den ene af de to Hulveje (>
Holaveden«), der gennem vidtstrakte, bjergfulde Skovtykninger øst om
Vettern føre ind i det egentlige, opdyrkede Østergotland. Her, hvor han
kom uventet, traf han, især i Begyndelsen, kun svag Modstand og
afbrændte Alvastra og Vadstena Klostre. Fra Linkøping skrev han da, den
24. November, til Frederik 11 og Lybækkerne, at han turde paatage sig
at trænge frem til Stockholm og bringe Krigen til Ende, hvis man
snarest vilde sende ham 2000 Skytter og 600 Ryttere. Brevene betroedes
til den flinke Høvedsmand, Mikkel Gjønge, der i Spidsen for 30 af sine
danske Skytter lykkelig slog sig igennem Hulvejen og i Løbet af en halv
Snes Dage naaede ned til København.

Her vakte det forhaabningsfulde Brev, der ledsagedes af to erobrede
Rytterfaner, naturligvis den største Glæde. Peder Oxe sendte det videre
til Kongen, der var i Nørrejylland. Selv lod han øjeblikkelig indkalde
det størst mulige Antal Skytter fra Købstæderne i Sjælland og Skaane,
300 Skanse-gravere fra Nordsjælland og sendte Ilbud til Halmstad og til
Otto Brahe i Helsingborg om at stille 1500 Skytter, saa at Hjælpen
straks kunde føres nordpaa af Mikkel Gjønge. Men da Peder Oxe i den
Anledning ilede over Helsingør til Skaane, mødte ham Bud fra Otto Brahe
om, at hans skaanske Bønder, der tjente som Skytter, havde gjort
Mytteri og forladt ham. Med slige Folk turde naturligvis heller ikke
Mikkel Gjønge indlade sig paa Togt. Peder Oxe skrev derfor hurtigt til
Kongen og bad ham om, af jydske og fynske Adelsmænd og Bønder snarest
at lade samle en Hjælpehær for Mikkel Gjønge, samt lade de skaanske
Bønder, der nu havde gjort Mytteri, alvorligt straffe.'192

Peder Oxe saa i Daniel Ranzaus Togt et virksomt Middel til at tvinge
Sverig til snarlig Fred. Men Frederik II var af samme letopblussende,
forhaabningsfulde Natur som Daniel Ranzau. Dennes lidt forhastede
Udsigt til at erobre Stockholm forvandledes i Kongens modtagelige Sind
til endnu mere.

Hertil bidrog maaske dels, at han paa sin Rejse i Nørrejylland var uden
sindige Raadgivere, dels at hans Indbildningskraft straks fik Lov til,
ja, gjorde en Slags Nytte ved at sættes i Sving. Da han modtog det
glade Budskab, var just Aftenen forud hans »Enspænder«, Otto, kommen
fra Sachsen med Brev fra Svogeren, Kurfyrst August. Det var altfor
fristende at sende Otto straks afsted tilbage med Svar. Et muntert
Svar, der kunde stemme Svogeren til Glæde med Kongen, berolige
angaaende de 600,000 Kroner, som Kurfyrsten havde udlaant til Krigen,
men endnu ikke faaet igen, muligt gøre ham villig til endnu et sidste
Laan, hvis det skulde vise sig nødvendigt.

Brevet blev skrevet paa Hald den 9. December 1567. Det meddelte, at der
var kommet Post fra vor Feltøverste, »Rigs- og Feltmarskal« Daniel
Ranzau. Alt var gaaet godt paa hans Tog. Fjenden bestandigt dreven
tilbage. Kun et Tab i samtlige Sammenstød af ikke engang 100 Mand. Nu
trak Fjenden Forstærkninger til sig. Men Daniel Ranzau vilde ikke vige
et Skridt, men blot oppebie yderligere Hjælp fra Danmark. Derfor har Vi
sendt ham Otto Brahe fra Helsingborg til Undsætning med 8000 Skytter og
400 Heste. Der er sørget for, at 6000 Mand gør Indfald fra Norge,
hvilke utvivlsomt vil udrette noget tappert. Krigen vil hermed
forhaabentlig blive tilendebragt, thi Vi har Forspringet og Fordelen
paa vor Side. Vor Felløverste har som Sejrstegn sendt Os to
Rytterfaner, tagne i en Kamp, hvori »Feltmarskal« Erik Henriksen
gjordes lil Fange. Den ene er en svensk Hoffane, den anden Tyskeren
Eberhart15)3

Feuerhaekes. All dette vil Vi ikke undlade svogerligt og lil god
Tidende skyndsomst al melde Eders Kærlighed, for at Samme maa glæde sig
og takke Gud med Os, som Vi med Eders Kærlighed over, at vor
hjertelskte Søster er bleven lykkelig forløst.«

Samme Dag, Kongen skrev delle Brev, afsendte Peder Oxe sin Melding om,
al Otto Brahes Tog var mislykkedes, samt Opfordring til Kongen om at
samle den nødvendige Hjælpehær i Nørrejylland. Denne Efterretning synes
saa lidet at have nedslaaet Kongens Mod, at ban tværtimod besluttede
sig til selv at stille sig i Spidsen for den nye Hær. Den 14. December
1567 udstedte han fra Skanderborg et aabent Brev til Adelen i
Nørrejylland. Han meddelte heri, at der var kommen Skrivelse fra
Feltøverste Daniel Ranzau og Rigsmarsk Frans Rrokkenhus: Gud havde
»forlenet dem Sejrvinding mod vore Fjender, saa oftig som de har været
dem lil Haandgerning.« »Vi er tilsinds Os selv udi egen Person med et
Antal Krigsfolk at begive Os ind i Sverig.« Hele den jydske Adel med
alle dens Ryttere skulde derfor møde i København den 7. Januar og følge
ham.

Det var tydeligt nok de gamle Drømme fra Krigens Begyndelse, der nu
atter havde faaet Magt over Kongens Sind. Oprejsningens Tid var inde,
den længe haabede Stund endelig kommen. Sverig skulde ikke blot nødes
til Fred, men Stockholm og Landet erobres. Kongen vilde selv føre Hæren
til Sejr. I Spidsen for alle ilede han til den afgørende Kamp udenfor
Stockholm. Hans Tapre fulgte ham. Christopher von Dohna med sine
Ryttere var lige efter, en Hestelængde bagefter. Men Kongen var
forrest.

Midt under de øvrige Vanskeligheder voksede her en ny op for Peder Oxe.
Det Omslag i Udsigter, som hans hidtidige Styrelse havde medført,
truede nn med Faren for, at man skulde begynde helt forfra, hvis Kongen
lik

Lejlighed til frit at følge sine gamle, dristige Planer. Det var ikke
nok at have reddet den synkefærdige Svømmer. Nu galdt det at hindre ham
i et nyt Udspring. Denne live P'are for Riget voldte i den følgende Tid
gentagne Gange baade Peder Oxe og Johan Friis store Vanskeligheder.

Skønt Frederik II baade bad sin Slægtning, Hertugen af Meklenborg, at
hverve Ryttere og Knægte og selv drev paa Rustningerne hjemme, saa blev
Udbyttet dog kun ringe. Den Hjælpehær, der samledes ved Engelholm i
Skaane, var saa faatallig og uøvet, at Rigsraadet bestemt nægtede
Kongen Tilladelse til at stille sig i Spidsen for den. Under Anførsel
af Jørgen Marsvin rykkede den da i de første Dage af Februar 1568 ind i
Sverig, men blev slaaet og maatte trække sig hurtigt tilbage.

Imidlertid havde Daniel Ranzau ventet forgæves oppe i Østgotland paa at
faa Hjælp til sit Tog mod Stockholm. Den svenske Hær lik stadigt
Forstærkninger og spærrede ham nu Overgangen over Motala Strømmen.
Standset i sin Fremrykning og uden Forbindelse med Danmark, begyndte
han at indse Faren ved sin Stilling. Han besluttede sig endelig til
Tilbagetog. For at dække dette, angreb han først den svenske
Hærafdeling, der ved Norrby dækkede Overgangen over Motala. Det
lykkedes ham at overrumple Lejren. Tropperne splittedes, Førerne
flygtede. Krigskassen og Artilleriet faldt i hans Hænder. Kort efter
drog han sydpaa. Da den vestre Hulvej, ad hvilken han var kommen, nu
var stærkt besat, foretrak han at gaa ad östra Holaveden. Hans Spejdere
meldte ham derhos, at Bønderne, der holdt denne besat, var for et Par
Dage hjemme for at hente Fortæring. Han brød da paa her, slåp igennem
et Par af de spærrende Forhug, de saakaldte bråtar, gik paa den
tillagte Sø, »Sommçn«, uden om Resten og naaede den 25. Januar 1568
lykkelig ud af Skoven ned i Smaaland.195

Under Svenskernes Forfølgning lykkedes det ham at fange disses
Feltherrer, Hogenskild Bjelke og Sten Baner, og at sprænge den
Rytterafdeling, der havde ødelagt hans Tros. Efter et saaledes
mesterligt udført Tilbagetog, stod han endelig den 14. Februar 1568
atter paa dansk Grund.

Udbyttet af Daniel Ranzaus Tog svarede — roligt set

ikke til de store Forventninger, man en Tid havde knyttet dertil, og
han selv gjort sil lil at nære. Som svenske Hære saa ofte paa dansk
Grund, havde her en dansk Hær paa svensk Grund holdt ud et Par
Maaneders Tid og plyndret i Fjendens Land. Uden at have udrettet noget
afgørende, var dens Hovedbedrift blot, at den slåp nogenlunde uskadt
bort. Toget endte som et Tilbagetog med Fjenden lige i Hælene.

At det forholdt sig saa, fik de danske Landsdele østensunds at føie.
Erik XIV fulgte tæt bag efter den vigende danske Hær. Uden at man fra
dansk Side var i Stand til at hindre det, plyndrede, brændte og
affolkede Fjenden efter gammel Sædvane og Plan først store Dele af
Blekingen, derpaa af Halland. Forgæves søgte Frederik II og Peder Oxe
at faa Daniel Ranzau til blot at angribe den danske Fæstning Varberg,
som Svenskerne nu i flere Aar havde haft inde. Paa dansk Grund var
Hæren atter den gamle. Vinterhvile i Skaane med Mytteri, fordi Lønning
udeblev. De »stampede og myttede«, som Frederik II udtrykte det. Pest
kom til. Regeringen maatte af den Grund forlægges fra København til
Roskilde. Vinteren 1568 var trang og trist, dobbelt trykkende i Danmark
ovenpaa de lyse Forhaabninger. som Daniel Ranzaus Tog en Stund havde
vakt. Frederik II, der havde villet erobre Sverig, og Peder Oxe, der
blot vilde opnaa Fred, havde været lige uheldige. Og Landet led under
Følgerne.

8.

Foraaret 1568 var den sværeste Tid for Peder Oxe. Som andre følte han,
hvad man var gaaet Glip af, da den nys saa gunstige Udsigt til at
fremtvinge Fred med Sverig gik tabt. Men derhos havde han Blikket
rettet mod en optrækkende Fare, som ingen anden i Danmark havde Øje
for, eller forstod som han at bedømme. Vel underrettet, som han var,
om, hvad der foregik i Udlandet, og fra sin Landftygtigheds Tid
personlig kendt med alle de paagældende, saa han med stigende
Betænkelighed paa, hvad der foregik i Nederlandene.

Her var i Løbet af 1567 Hertugen af Alba ankommen som den af Philip II
udnævnte Generalissimus, der skulde undertrykke Oprøret.
Statholderinden, Philip II's Søster, Margrete af Parma, havde modtaget
ham med Kulde og Uvilje. Men inden Aarets Udgang var Magtforholdet
klaret. Hertugen af Alba havde fortrængt hende fra Indflydelse paa alle
Punkter. Gang efter Gang havde hun ansøgt sin Broder om Afsked som
Statholderinde, naar der ikke længer forundtes hende nogen Magt. Og i
December 1567 var der endelig ankommen en »Enspænder« fra Spanien med
to Breve. Det ene indeholdt hjertelig Tak for trofast Tjeneste samt
Afsked for hende. Det andet var Hertugen af Albas Bestalling som
Statholder i Nederlandene. Ved Juletid blev hun høfligst ledsaget over
Grænsen af sin Efterfølger.

Saa var altsaa Hertugen af Alba nu Spaniens Lands-høvding i
Nederlandene, den, der skulde paatale Danmarks Overgreb ved Paalæget af
»Lasttolden«. Peder Oxe kendte ikke blot af Ydre denne høje, slanke
Spanier med del aflange Ansigt, hvor — i mager Gul-Bronce mellem det
kortklippede, mørke Haar og del lange, delte Graaskæg — lo sorte Øjne
tindrede. Han kendte ham ogsaa af Indre,'197

vidste, al under denne Blanding af spændstig Stolthed og upaavirkelig
Kulde laa de vildeste Lidenskaber paa Spring: en Pengegridskhed uden
Grænser, en Hævngerrighed, der forstod at bie, ei Rovdyrs
Ødelæggelsestrang. Peder Oxe var klar over, at denne Mand l'or enhver
Pris vilde søge at faa Hævn over Danmark og til føj e det hver tænkelig
Skade, selv om han skulde linde det hensigtsmæssigt først al vise
Venlighed. Men Sandsynligheden talte for, at han ikke engang vilde
linde dette Forspil nødvendigt. Den Udfordring, som »Lastlolden«
indeholdt, vilde snarere friste ham til øjeblikkelig at kaste sig over
Danmark, nu, da det var vanskelig stedt. Denne Fare maatte for enhver
Pris undgaas.

Margrete af Parma havde set paa »Lastpengene« under et dobbelt
Synspunkt. De indeholdt ganske vist en Fornærmelse mod Kongen af
Spanien, men var tillige en særdeles belejlig Hjælp mod hans oprørske
Undersaatter i Nederlandene. Derfor havde der været noget vist
uvirkeligt i de Vredesudbrud, hvormed hendes Skrivelser til Danmark var
fyldte, og Peder Oxe havde heller ikke taget noget Hensyn til dem. Han
havde nøjedes med indenfor de af ham selv afstukne Grænser at anerkende
hendes Ret. Saaledes var han just, da hun trak sig tilbage, meget ivrig
for at opfylde hendes Begæring om Straf over nogle Danske, der paa egen
Haand i aaben Sø havde overfaldet et nederlandsk Skib. (Nederlandene
Nr. 15 paa Papir. Skrivelse fra Frederik II af 23. September 1567. R.
A.). Men næppe var Hertugen af Alba bleven Statholder, førend det viste
sig, at slige Smaaopmærksomheder ikke længere slog til. For stolt til
at tage mod fremmed Hjælp imod sine Undersaatter og forbitret over den
Forhaanelse af Spaniens Magt, som Paabudet af »Lastpengene« indeholdt,
gik han lige til Sagen og sendte, kort efter sin Tiltrædelse, en
Skrivelse, blot en eneste, til Danmark. Den var tilstrækkelig til at
faa Peder Oxe til at forandre Kurs.'198

For et flygtigt Blik var denne Skrivelse (Nederlandene Nr. 16. Papir.
Skrivelse fra Alba af 12. April 1568. R. A.) ikke væsentligt forskellig
fra de tidligere modtagne. Den indeholdt Klager over forøget Told i
Norge og over Lastpengene, som, i og for sig uberettigede, nu tilmed
blev afkrævede ud over den af Danmark først fastsatte Tid. Som
sædvanligt endtes med en Opfordring til at afskaffe disse Misbrug; hvis
ikke skulde Kongen af Spanien vel vide ved andre Midler at skaffe sine
Undersaatter til deres Ret.

Indholdet var altsaa det sædvanlige, først Klager, saa Trusler. I
Danmark var man saa vant til slige Breve, og Kancellisterne i Brüssel
havde saa ofte anvendt de samme truende Henvisninger til Spanien, at
Virkningen tilsidst havde tabt sig, og Slutnings-Truslerne ikke agtedes
mere end de staaende Høfligheds-Udtryk i Begyndelsen. Men de samme Ord
flk en hel anden Vægt med Hertugen af Albas Navn under. Peder Oxe
kendte ham for vel til ikke at vide, at der kun vilde være kort mellem
Ord og Handling, naar han som her ansaa sig eller sin Myndighed for
tilsidesat. Man var udsat for, at han uden at tage andre Hensyn straks
udvirkede en Krigserklæring fra Spanien, Europas mægtigste Sømagt. Men
selv om han ogsaa vilde være sindig og kun behandle Sagen som et rent
nederlandsk Spørgsmaal, saa var der al Sandsynlighed for, at han inden
kort Tid vilde være Herre over Oprøret hjemme og saaledes i Stand til
med fuld Kraft at imødegaa hvert udenlandsk Overgreb. Hvordan saa end
Sagen betragtedes, stillede Udsigterne sig ugunstigt for Danmark-Norge.
Forsigtighed var i høj Grad fornøden.

Peder Oxe saa delle. Hurtigt bestemte han sig da til at vende. Del
Maal, som han ikke kunde naa ad den lige Vej, maatte han finde sig i at
krydse sig op til. Som Svar paa Albas Skrivelse afsendtes derfor straks
ei Brev (Nederlandene Nr. 16. Papir. Skrivelse fra Frederik II til Alba
af'199

12. Juni 1568. R. A.), hvori man fra dansk Side i en vis krænkel Tone
opregnede all del meget, som var blevet gjorl til bedste for Hans
spanske Majestæts nederlandske Undersaatter, men altid kun var blevet
gengældt med Utak af disse. Dog, Kongen af Danmarks Venskab og
broderlige Følelser for Kongen af Spanien var for dybe til, al
Under-saatters Utaknemlighed kunde svække dem. Han vilde give et nyt
Bevis derpaa ved — at afskaffe Lastpengene for Nederlænderne, ligesom
han all havde skrevet lil sine Embedsmænd i Norge om ikke at afkræve
Nederlænderne forhøjet Told.

Del var et Tilbagetog saa tydeligt, som nogen kunde forlange. Selv
Tolderen i Helsingør fandl Vendingen for rask. Brevvekslingen mellem
Kongen og ham fra hine Dage er bevaret; den sætter os lyslevende ind i
Forholdene. Tolderen udtaler utvetydigt sin Misfornøjelse med Omslaget,
hvis Aarsager han ikke formaar at overse, og udbeder sig nærmere
Meddelelse om, hvad han ligeoverfor Skipperne skal anføre som Grund til
dette uventede Skridt. Det kongelige Svar røber noksom, hvor nødigt
ogsaa Regeringen har føjet sig efter Omstændighederne. Allerede det, at
Løftet om at ophæve Lastpengene er givet den 12. Juni, medens
Befalingen først iværksættes den 8. Juli, (Øresunds Toldregnskab af
1568) viser Regeringens Ulyst. »Men«, hedder det yderligere, »dersom Du
af Dig selv forseer det en 8 Dage og vedbliver at tage Lastpenge, og
det noget kan drage til Sum, skal Du ingen Utak eller Unaade dermed
fortjene«. Hvad endelig Grunden til Ophævelsen angaar, saa kan Tolderen
jo anføre, at Kongen har bestemt sig dertil, rørt ved Hertugen af Albas
Bønskrift, saa og mest paa Grund af den Gunst og Naade, Hs. Maj. nærer
for Nederlænderne. (Danske Samlinger Nr. 806. R. A.).

Vendingen var gjort. Med rask Fart fjernede man sig atter fra Maalet.
Alt, hvad Peder Oxe oprindeligt havde til-'200

sigtet med Lastpengene, forspildtes nemlig nu lidt efter lidt.
Indtægterne af Øresundstolden led et betydeligt Skaar. Endnu i Aaret
1568 udgjorde de 466,000 Kroner, men allerede næste Aar var de sunkne
til 245,000 Kroner, altsaa mere end 300,000 Kroner under, hvad de havde
indbragt i Peder Oxes Til-trædelsesaar. Og hvad der oprindelig havde
udgjort denne nye Afgifts Styrke, var nu blevet dens Svaghed. Den havde
været et svært Paalæg, som dog kunde bæres, fordi det var ligeligt
fordelt paa alle. Den var nu, da Nederlænderne var blevne fritagne
derfor, sunken ned til at blive en uudholdelig Afgift, der var
uretfærdigt og uklogt fordelt. Den tilintetgjorde den sidste Rest af de
østersøiske Hansestæders Handel. Med slig en Lænke om Benet kunde de
endnu mindre kappes med de driftigere Hollændere. For en ringe Indtægts
Skyld begik man altsaa den politiske Fejl at hjælpe en enkelt Magt til
Enehandel i Østersøen, og det netop den farligste, fordi det var den
mægtigste, Nederlænderne. Og selv den ringe Fordel, for hvis Skyld
disse Misgreb skete, blev just gennem dem bestandig yderligere
forringet. Hvert østersøisk Handelsskib, der maatte give tabt i det
ulige Kapløb og derfor unddroges Farten, efterlod en tom Plads paa
Lastpengenes Indtægtsside.

Med sædvanlig Snarraadighed havde Peder Oxe her handlet, gjort et af
disse klare, bestemte Slag, der var hans Styrke. Men enhver vil kunne
forstaa, hvor nødigt han har indladt sig herpaa. Meget mod sin Vilje
havde han maattet tilintetgøre sit eget ypperste politiske Værk,
udtørre en af sit Fædrelands rigeste Hjælpekilder, og hermed selv
borttage den Grund, hvorpaa Kongens Tillid lil ham hvilede.

9.

Medens Vinterens og Foraarets fejlslagne Forhaabninger i Sommeren 1568
lagde deres slappende Virkninger over'201

Danmark-Norges Optræden, saa hemmedes Sverig samtidig paa endnu mere
afgørende Vis. Den Uro i Luften, der havde hvilet over Norden siden
Krigens Udbrud, havde for en stor Del hidrørt fra og ytret sig i en
Spænding indenfor Kongefamilierne. Det havde i lange Tider taget sig
ud, som om det udsatte Punkt, hvorfra Udladningen udgik og hvor derfor
Nedslaget vel maatte ramme, var Frederik II. Nu trak Spændingen
nordefter, og Uvejret fik Luft i ei Lyn, der ramte lians Fætter, Erik
XIV.

Det var ikke tilfældigt. Den urimeligt paabegyndte Krig maatte, da den
ikke kunde høre op og heller ikke kunde fortsættes, med Nødvendighed
kræve en af de to Ophavsmænd og Ledere som sit Bytte. Hvilken af de to
det blev, afhang af de ydre Omstændigheder og den paagældendes indre
Sammensætning.

De to Fætre lignede i mange Maader hinanden, baade udvortes og
indvortes. Begge to høje, kraftige, statelige Mænd omtrent i samme
Alder. Begge med Sind, hvori fædrene og mødrene Arv kun løst forbundne
laa i indbyrdes Strid og dannede Modsætninger. Begge med højtflyvende
Planer, Tro paa Kongemagt og egne Evner. Begge med samme for stærke
Sprængsats, der kunde medføre, at Daadkraft og Selvtillid med Et paa et
tilsyneladende tilfældigt Punkt brast og sank sammen. Begge endelig med
samme Lønnøgle til Forstaaelse af sig og andre, ytrende sig i en
bevidst Trang til Raadgivere og dog en som Skygge stadigt
eftersmuttende Mistro. Men Side om Side hermed en sværmerisk
Selvhengiven til en Kvinde af Folket, Villighed til at glemme
Kongeglans og Kongepligt for blot — som en af Landets egne — jævnt at
maatte være sig selv hos hende.

Erik XIV var den mest begavede og den voldsomste af dem. Fra Faderen
brændte der en kraftigere Daadtrang i ham end i Frederik II.
Modsætningen mellem Tysk og Dansk var for denne ikke saa skarp og
dvbttrængende som'202

Frygten hos Erik XIV for at overses af fordums Stands-fæller, der
maaske endnu regnede sig for jævnbyrdige med Vasaslægten. Erik XIV
havde Brødre som mulige Medbejlere. Frederik II kunde trygt kaste
Tøjlerne og ugevis færdes og friskes paa Jagt. Ikke en Sjæl i Danmark
vilde falde paa at ønske hans uduelige Broder Magnus til Konge. Endelig
havde Frederik II et sundere Blik, en lykkeligere Haand i Valget af
Raadgivere. Han kunde blændes, men lod sig af en vis, naturlig Lyssans
aldrig bevæge til skummelt at hente dem fra Dybet.

Følgen blev, at Manglerne slog dybere igennem hos Erik XIV end hos
Frederik II. Kendetegnene paa den indre Gæring og de uforsonede
Modsætninger blev tydeligere og mere skæbnesvangre hist end her. Alt,
hvad der kun kom paa Tale og truede med at blive virkeligt hos Frederik
II, blev til fuld Handling hos Erik XIV.

Rygtet vilde vide, men talte dog usandt, da det meldte, at Frederik II
med egen Haand havde dræbt Holger Rosenkrans og senere Otto Krumpen.
Hvor meget end Frederik II ønskede at ægte Anna Hardenberg, stod Sagen
dog endnu paa samme uafgjorte Punkt. Selv om Kongens Afsættelse muligt
havde været paa Tale 1565, og hans Søster haft Ret i at bebrejde
Rigsraadet Delagtighed heri, saa sad Frederik II dog efter Peder Oxes
Hjemkomst, støttet af ham, sikrere paa Tronen end forhen.

Men i Sverig myrdede virkelig Erik XIV med egen Haand Niels Sture 1567,
holdt Bryllup i Juli 1568 med Karin Måns-dotter, der kronedes til
Sverigs Dronning, og blev endelig selv fangen og afsat som Konge af
sine Brødre, Hertugerne Johan og Carl, i Slutningen af September samme
Aar.

Johan III'sTronbestigelse maatte betydeligt fremme Freds-udsigterne.
Allerede Erik XIV havde paa Slutningen af sin Regering ønsket Fred, og
saavel den tyske Kejser som Kongen af Frankrig havde i Løbet af
Sommeren 1568 ved Gesandter

sogl at bringe Underhandlinger i (lang. Den nye svenske Konge var endnu
mere villig. Men Modstanden kom nu fra Frederik II. Han mente, at de
forvirrede Forhold i Sverig burde benyttes, og at god Fred kun kunde
opnaas ved et kraftigt Angreb paa Sverig. At hans egen Hær var saa godt
som ubrugbar paa Grund af Mytteri og Pengemangel, og at hans Flaade
havde maattet vende hjem paa Grund af Pest ombord, var vel ærgerligt,
men ikke afgørende. Han var tydeligt nok opfyldt af det gamle Haab om
Sverigs Erobring. Peder Oxe og Johan Friis havde den største Møje med
at bevæge ham til at gaa ind paa Fredsforhandling og lade Vaabnene
hvile saalænge.

Endelig lykkedes det dem at linde en Mellemvej, som Kongen gik ind paa.
Han sluttede ikke Vaabenstilstand, men indrømmede blot de svenske
Sendebud sikkert Lejde til at maatte møde i Danmark og forhandle om
Fred. Under deres Ophold her vilde han afholde sig fra Angreb paa
Sverig. Men hvad Hæren kostede at lønne fra deres Komme, indtil Freden
var underskreven, skulde den svenske Konge forpligtes til at betale.

De svenske Gesandter ankom til Grænsen i Oktober 1568. Med Vilje førtes
de igennem den danske Hær, for at de kunde se, hvilke Magtmidler der
stod til den danske Konges Raadighed. Af Kongen selv fik de uden Tvivl
det bestemte Indtryk, at han foretrak Krigens Fortsættelse. Hjemme fra
vidste de, at Johan I II's nye, ubefæstede Kongemagt trængte til Fred.
Og de vidste tillige, at Sverig havde Grund til at frygte en snart
udbrydende Krig med den voldsomme Tsar Ivan i Rusland. Undervejs havde
Rønderne i Sverig tilbudt Hælften af deres Eje, naar de blot maatte faa
Fred. Alt dette gjorde Gesandterne tilbøjelige til at strække sig det
videst mulige for at naa et fredeligt Udfald.

Under disse Forhold mødtes de i Roskilde med Peder Oxe og Johan Friis
og paavirkedes af disse en 5—6 Ugers-'204

tid igennem. De svenske Udsendinges Fuldmagt lød paa, at de maatte
slutte Fred paa Betingelse af, at Sverig erholdt Øen Gulland.
Fordringer fra dansk Side, som ikke var omtalte i deres Fuldmagt,
maatte de ikke gaa ind paa, men skulde henstille til deres Konges
Betænkning. Ikke desto mindre lod de sig bevæge til at overskride deres
Fuldmagter og under de yderst vanskelige Forhold handle efter eget
bedste Skøn. De sluttede Fred paa Betingelse af, at alt skulde være som
før Krigen. Alt erobret skulde altsaa tilbagegives, baade Land,
Fæstninger, Skibe og Kanoner. Sejladsen i Østersøen skulde være fri, og
Hertug Magnus faa Øsel og sine andre fratagne Besiddelser tilbage.
Dette kunde de altsammen muligt forsvare. Vanskeligere vilde det falde
dem at godtgøre Nødvendigheden af, at de gik ind paa endnu to
Betingelser. Den ene var den føromtalte Fordring af Frederik II, at
Sverig skulde lønne den danske Hær i Fjer-dingaaret Oktober-December
1568, i hvilken Tid Fredsforhandlingerne havde staaet paa. Den anden
Betingelse var en ligesaa kortfattet som ubestemt Tilføjelse (Artikel
20) om, at seks fyrstelige Voldgiftsmænd, tre valgte af hver Konge,
skulde afgøre, — hvormeget der yderligere tilkom Frederik II i
Krigsomkostninger.

Vi kende for lidt til Forholdene til nærmere at kunne afgøre, fra hvem
disse to Fordringer skrev sig. At den første stemmede med Kongens
Ønsker er sikkert nok. Men stemmede den ogsaa med Peder Oxes og Johan
Friis'? Og den anden endnu langt videre gaaende: Var det en Faldgrube,
som man fra dansk Side dannede for at lokke Sverig til at afgive et
Løfte, som bagefter kunde bruges til at rejse de allerstørste Krav?
Eller var del blot et Lokkemiddel, som Peder Oxe og Johan Friis havde
fundet nødvendigt for at bevæge Frederik II til i det hele at give sin
Underskrift? Vi vide det ikke. Men meget kunde tyde paa, at Kongens
Krigslyst har selv under Fredsforhandlingerne voldet dem'205

store Vanskeligheder, linder disse skrev saaledes Frederik II til Frans
Brokkenhus i Halland og befalede ham hemmeligt at overrumple Fæstningen
Varberg, der endnu var i svensk Besiddelse, men hvis Besætning
paastodes at have gjort Mytteri. Til Kong Johan III, der krævede
Forklaring paa disse Troppebevægelser, svarede han i et meget køligt
Brev af 17. November 1568. Den svenske Konge kaldtes heri kun Hertug
Johan af Finland. Og det meddeltes ham, at det var Frederik II meget
bekosteligt at underholde sin Krigsmagt i sit eget Land og ikke i
Sverig. Varberg laa i dansk Land, og i dette havde han Ret til at
flytte sine Tropper, som han vilde. Dog havde han nu befalet Frans
Brokkenhus at forblive liggende i Ro. (En Befaling, som ikke kendes).

Den 18. November 1568 underskrev og forseglede i Roskilde begge Landes
Befuldmægtigede Traktaten om den afsluttede Fred. Frederik II gjorde en
stor Afskedsfest for dem. Under denne spurgte han de svenske Gesandter
om, hvad de vilde gøre, hvis deres Herre ikke vilde holde den nu trufne
Aftale. Svenskerne, der synes at have været paavirkede af Vin og Ønsket
om at komme vel hjem, svarede, at de havde handlet efter Fuldmagt. Og
hvis deres Herre vilde omstøde Aftalen, saa vilde de ikke kende ham for
Herre.

Derpaa drog de afsted, ledsagne af Erik Munk, der, naar Freden var
underskreven af Kongen i Stockholm, skulde hjemføre de dér liggende,
tagne, danske Skibe. Det danske Rigsraad bevilgede straks en almindelig
Skat og Landehjælp til Aflønning af Krigsfolket, nu »da Freden er
sluttet med Sverig«. Og Frederik II forhandlede med Peder Oxe og Johan
Friis om den bedste og billigste Maade at faa de tyske Knægte og
Ryttere aftakkede uden altfor »gruelig Stjæ-len og Røven« hos Bønderne
i Lejrens Nærhed. Selv drog Kongen over til Koldinghus for at melde sin
Moder, Enke-'206

dronning Dorothea, Udfaldet og for første Gang i mange Aar i Fred ønske
hende glædeligt Nytaar.

10.

Ude frøs det, og inde i »Maggerne« og i Salen paa Koldinghus var det
maaske køligt nok. Thi naar den første Glæde over Gensyn og Landefred
havde sat sig, faldt det uden Tvivl svært for den spøgefulde Frederik
II at tæmme sin Tunge. Det var ogsaa en egen Sag, naar han selv vel
ikke maatte tales ved med Jomfru Anna Hardenberg uden i sin Moders
Paahør, saa at skulle tilbringe Tiden med at lytte til dennes evige
Formaninger. De lød lidt hult og fristede til Gensvar, naar man vidste,
hvad man vidste.

At den Slotspræst ogsaa skulde sladre af Skole og røbe, at der var
Ildebrand i gamle Huse! Den længst begravne Historie om Ægteskab mellem
Enkedronningen og hendes Svoger, Hertug Hans, var endnu i Live.
Melanchthon og de andre tyske Teologer havde, da det var kommet paa
Bane et Aars Tid efter Christian IIFs Død, 1559, udtalt deres
bestemteste Misbilligelse. Thi Ægteskab mellem Svoger og Svigerinde er
Ægteskab mellem Broder og Søster og i Strid mod al guddommelig Lov. Men
nu var det der igen. Der var livlig og varm Forstaaelse mellem
Koldinghus og Hansborg. Det var da umuligt ikke at svare spydigt, naar
samme Moder talte bibelhvast og højstemt mod Giftermaal med Jomfru
Anna.

Og kom Moder og Søn virkelig for Alvor, i en Slags Halvfortrolighed,
ind paa Sagen, blev det ikke bedre derfor. Hvis hun søgte at skræmme
ham med, at Fætteren Erik XIV havde indladt sig i et lignende Ægteskab,
og nu sad han afsat og som en usselig, mishandlet Fange i »Eskils
Gemak« paa Stockholm Slot, saa manglede han næppe Svar. Hvad hun havde
for, straffedes efter Melanchthons Paastand med Helvedes evige Ild. Og
selv Mænd som Peder Oxe og Johan Friis erklærede, at det gik paa ingen
Maade an.'207

Men tav de tilsidst, bittert og koldt, saa tav Omgivelserne ikke
derfor. Alle vidste Besked. Begge Sager var Dagens skjulte Emne, om saa
ingen talte lydeligt. Hvorfor fniste de to unge Hofsinder med
Vinkanderne ude paa Gangen? Hviskede maaske den ene en Vittighed om,
hvorvidt hun blev Hans'? Hvorfor sprang Forsangeren et Vers over, eller
hvorfor slog alle de dansende Herremænd og Fruer Øjnene ned, naar de
uforvarende kom til Ord som disse:

Gud dennem forlade, som Aarsag er, At de ej sammen maa være, Som have
hinanden af Hjertet kær Og elske i Tugt og Ære.

Der var ikke til at holde ud for Frederik II paa Koldinghus. Han rejste
derfra før Juledag, som endnu dengang tillige var Nytaarsdag. Om hele
Rejsen skrev Kongen et Par Dage efter: »Denne Rejse har været Os
besværlig. Og dersom Vi ikke havde gjort det højbaarne Fyrstinde vor
kære Fru Moder til Ære, vilde Vi ikke for en stor Summa have draget
denne Vej«.

Koldt var Mødet sikkert endt paa Koldinghus. Ude frøs det bitterligt.
Da Frederik II naaede til Nyborg, var Bæltet lagt til. Det var
uheldigt, thi Peder Oxe og Johan Friis ventede i København paa Kongens
Underskrift paa Fredstraktaten, saa at den kunde være i Orden til, naar
Svenskerne vendte tilbage med deres Konges Underskrift. Frederik II
vilde da sende Kancelliskriver Niels Kaas, der havde ledsaget ham paa
Rejsen, afsted med en underskreven Bekræftelse af Fredstraktaten. Men
Forsøget paa at naa over Bæltet mislykkedes. Anden Juledag bød Kongen
en Mand 80 Kroner, om han kunde naa over til Korsør og hente mulige
Breve fra Peder Oxe. Manden slåp over og tilbage igen, dog under
betydelig Fare.

»Med samme Karl ville Vi affærdige imorgen denne Brev-'208

viser med vor Konfirmats over den svenske Fordrag (Bekræftelse af
Fredstraktaten). Thi Vi ville ikke vove Niels Kaas eller sætte hannem i
Livsfare. Og Vi kunne dog besinde, at det vil være fornødent, at samme
Brev er tilstede, om de Svenske komme hid lieder med Besked. Dersom end
Brevet omkom, kunde man snart faa et andet igen. Men at en god Karl
skulde komme om Halsen, vilde Vi nødigt. Er det saa, at de Svenske
komme did, og Alting, som Vi haaber, bliver klart, ville I linde Raad
og give dem Foræringer paa Vore Vegne, som I kunne tænke ærligt og
[bejrønimeligt er«.

Frost og Uheld vedblev at forfølge Kongen og hindrede ham i at naa over
til København og højtideligt underskrive Freden. Dagen efter, at han
havde afsendt ovennævnte Brev til Peder Oxe, gjorde han Forsøg paa at
naa over til Sjælland fra Hindsholm. Men da han, for at skyde Genvej,
kørte over Kerteminde Fjord, brast Isen under ham, saa at lian og
Køretøjet sank i Vandet, og han kun med Livsfare blev reddet. Endnu den
8. Januar 1569 var han ikke naaet længer end til Sprogø. Dér var ikke
saa meget som en Skaal varmt 01 at faa, thi der boede ingen. Øen hused
kun Kongens halvvilde Stod. Dette ufrivillige Ophold flk iøvrigt gode
Følger for alle senere Vinterrejsende. Kongen befalede, da Freden var
sluttet, og der atter blev Tid til at tænke paa sligt, at der skulde
bygges en Bolig paa Sprogø og altid være en Mand tilstede, som kunde
huse og pleje forkomne Rejsende, hvad enten de nu kom med Isbaad eller
i en stormsat Smakke.

Frederik II kunde have sparet sig sin Iver for at naa i rette Tid til
Svenskernes Genkomst med den underskrevne Fred. De kom slet ikke. Peder
Oxe og Johan Friis gik og ventede dem i København. Det samme gjorde
lybske Udsendinge, der med stort Besvær var naaet did med deres
Eksemplar af Fredsslutningen, underskrevet af Baadet i'209

Lybæk. Men Svenskerne udeblev stadigt. Hola veden var maaske ikke
farbar i saadan en Kulde for Jørgen Gyllen-stjerna og Ture Bjelke, med
samt deres 30 Mand i Følge.

Grunden ståk dybere. Da de var naaet op lil Johan III, havde han straks
bebrejdet dem deres Fredstraktat. De var jo gaaet ind paa Indrømmelser,
der ganske stred mod deres Fuldmagt. Kongen udstedte da den 31.
December 1568 ei aabent Brev til alle Landsdele om, at han ansaa
Fredsvilkaarene for utaalelige. Men han vilde gerne børe sil Folk først
— og vel nødigt give Frederik II Lejlighed lil at begynde et
Vinterfelttog. Bigets Stænder mødtes paa Rigsdagen i Stockholm den 25.
Januar 1569. Her fremhævede Johan III Traktatens to Bestemmelser om
Krigsomkostninger, som Sverig skulde svare. Han beregnede disse til 36
Millioner Kroner og spurgte Bønderne, om de havde Lyst til hver især at
betale deres 1500 Kroner. Hertil svarede de nej. De vilde istedetfor
give Jute-konungen krut, lod och pikar.

Et Par Dage efter afsendte Kongens Broder, Hertug Carl, og nogle af
Sverigs betydeligste Mænd et Brev til Peder Oxe og de andre danske
Underhandlere i Roskilde. De betegnede heri enkelte af Fredsvilkaarene,
særlig Pengekravene, som ulidelige og bad de danske Raader bevæge
Frederik II til, at der maatte holdes et nyt Møde.

Vistnok ikke uden stor Vanskelighed lik Peder Oxe og Johan Friis
Frederik II overtalt til at opgive Pengekravene. Derpaa svarede det
danske Rigsraad i et Rrev fra Helsingør den 7. Marts 1569, at Kongen
for at vise sin Villighed til Fred vilde frafalde sine berettigede Krav
paa Krigsomkostninger. Men om videre Indrømmelser kunde der ikke være
Tale, derfor var et nyt Møde unyttigt.

I .Sverig syntes Meningerne at have været delte. Fredspartiet var vel
talrigt. Men Johan III, hvis Kroning skulde foregaa i Juli Maaned i
Upsala, vilde nødigt lade denne

falde sammen med en ufordelagtig Fredsslutning. Han haabede vel ogsaa
at kunne aftvinge sin Fætter, Frederik II, endnu nogle Indrømmelser.
Han svarede da med bestemt at fastholde Forlangendet om et nyt Møde.

Hermed brast Frederik II's Taalmodighed. Han nægtede vel ikke at lade
et Møde afholde, men gav Ordre til, at samtidigt skulde —
Fjendtlighederne begynde. Medens Johan III blev kronet i Upsala (den
10. Juli 1569), foretog den danske Flaade, som Peder Oxe atter havde
faaet bragt paa Fode, 30 Skibe stærk under Peder Munk, det første
Angreb. Under saadanne Forhold blev Mødet, som den 29. Juli holdles paa
Grænsen mellem Knærød og Ulfsbæk, nærmest en blot latterlig
Forestilling. Johan III havde afsendt sin Kansler og andre gode Mænd
dertil. Frederik II sendte blot sin Kancelliskriver, Niels Kaas, og et
Par Rigsraaden Forgæves mødte den utrættelige franske Gesandt, Charles
Dançay, for om muligt at bringe Fred til Veje. Allerede Ordningen paa
Stedet spaaede ilde. Da ingen af Parterne vilde møde paa fremmed Grund,
var paa hver Side Grænsen rejst en Slags Skanse af Træstammer, bag
hvilken vedkommende Lands Udsendinge samledes. Det svarede godt til
denne Ordning, at den tidligere Artilleri-Øverste, Peder Bille, var en
af de hidsendte, danske Rigsraaden Med Hovedet over Brystværnet
lilraabte saa skiftevis svenske og danske hverandre deres Meninger. Paa
en Post som denne, kunde selv ikke Niels Kaas's pilne Blidhed undgaa,
at det endte med blot Ukvemsord og Tvist om det Ørkesløse: hvem der
oprindelig var Skyld i Krigen.

Selve Grænsemødet blev det tydelige Udtryk for, at Peder Oxes
Bestræbelser for Fred endnu ikke havde magtet Kongernes Modstand. Begge
Riger drev atter fra hinanden, uden at Forbindelse var opnaaet.'211

11.

Saa begyndte da Krigen paany i Juli 1569. Da Peder Munk ikke mødte
noget svensk Orlogsskib i Østersøen, løb han med sin Flaade til Reval.
Dagen førend Kroningen skulde foregaa i Upsala, beskød han Ryen med 34
Pun-digere, og gjorde alle Skibene i Havnen til Bytte. Reval, der jo
ligger lige overfor Stockholm, var ganske naturligt bleven Sverigs
vigtigste Tilførselshavn under Krigen. Hver Dag kom nye Skibe til, som
ikke anede, at Peder Munk nu var Herre dér. Det blev derfor et
overordentlig rigt Bytte, baade af Skibe og Varer, som han førte med
hjem til København. Det ansloges her til omkring en Million Kroner.
Peder Oxe havde inderlig god Brug derfor, baade til Flaaden og til
Lønning af de ubetalte, dyre Knægte.

Som sædvanligt gjorde disse Vanskeligheder, men det lykkedes endelig at
faa Hæren i Virksomhed. Den 21. September red Frederik II fra
Helsingborg op for at slutte sig til den. Han havde kort forinden været
til Familiefest i den anden Kant af Riget. Der stod Bryllup paa
Koldinghus. Hverken dog Enkedronning Dorotheas eller Jomfru Anna
Hardenbergs. Men Frederik II's yngste Broder Hans's med en Datter af en
lille, tysk Fyrste. Brylluppet stod den 19. September, men hvor meget
Kongen har skyndt sig derfra, kan ses af, at han allerede den 21. drog
fra Helsingborg.

Det var Kongens Plan, at man skulde søge endelig at faa Svenskerne
fordrevne fra den danske Fæstning, Varberg, som de nu i fire Aar havde
haft inde. Belejringen paabegyndtes da med Kraft. Men som den var
begyndt,- kom den svenske Konge og hans Broder Hertug Carl med en Hær
ned gennem »Hulvejen«. Frederik II sendte Bud og tilbød dem Kamp i
aaben Mark. De holdt sig imidlertid i Ro og afventede et gunstigt
Øjeblik, hvor Bondehæren, der skulde skærme Skaane, var bleven tryg.
Saa brød

Hertug Carl pludselig frem og foretog et Hærgningstog gennem det
sydøstlige Skaane, hvor Ystad og flere andre Byer plyndredes og gik op
i Luer.

Imidlertid gik det uheldigt ved Varberg. Rigsmarsken Frans Brokkenhus
red i Begyndelsen af November nær ved Slottet og blev saaret af en
Kugle i det ene Ben. Der gik Koldbrand i Saaret, og han døde. Daniel
Ranzau laa og viste nogle Bøsseskytter (Artillerister), hvorledes de
skulde stille en Kanon. Da han et Øjeblik kiggede op over Brystværnet,
bortreves hans Hoved af en Kugle. Frederik II, der saaledes var berøvet
begge sine Øverster, overtog da selv Kommandoen og lod straks Slottet
beskyde til Storm. Under denne Beskydning dræbtes Slotsherren, Bo Grip.
Hans Folk tabte Modet, og da Stormen skulde til at begynde, tilbød de
at overgive Slottet mod at maatte frit drage bort. Kongen gik ind
herpaa, og Varberg var hermed erobret.

Ganske naturligt maatte dette Held opildne Frederik II's gamle Tro paa
sig selv. Hvad ingen af de andre havde formaaet, havde han nu i ganske
kort Tid udrettet. Det skulde nok endda vise sig, at han og ikke de
danske For-sigtigraader havde haft Ret. Stunden var nu inde, da han med
væbnet Haand skulde erobre Sverig og dermed afgøre Krigen. Det brændte
i ham af Forbitrelse over alle de Grusomheder, som han hørte om fra det
sidste Indfald i Skaane. Men nu var Oprejsningens Tid endelig kommen.
Som han havde villet fra første Færd: Sverig skulde nu erobres med en
Hær ført enten af ham selv eller en af hans flinke, prøvede Folk fra
Tyskland. Han indsatte Christopher von Dohna til Feltøverste over
Hæren, med Ordre til straks at trænge ind i Sverig.

Al Kongen afholdtes fra selv at overtage Kommandoen, skyldtes uden
Tvivl Peder Oxes og det øvrige Rigsraads bestemte Indgriben. Frederik
II forlod Hæren og drog ned til København, men fulgte herfra med
største Spænding'213

Udfaldet af det Tog, som endelig skulde erhverve ham Herredømmet i
Sverig.

Christopher von Dohna var, som han havde viist, baade en tapper og en
dygtig Mand. Men den Opgave, her var stillet ham, oversteg langt hans
Kræfter. De tyske Leje-knægte var allerede i og for sig et
uhaandterligt Stof. Og de store Afstande i Sverig med dets svagt
befolkede Land, hvor det nødvendige til en Hærs Underhold vanskeligt
kunde faaes paa Stedet, og endnu vanskeligere hidskaffes, gjorde sligt
et Tog til en overordentlig svær Opgave. Saa galt som Udfaldet blev,
havde dog næppe nogen tænkt sig det. Da Christopher von Dohna havde
været nogle Uger paa svensk Grund, uden synderligt Sammenstød med
Fjenden, nægtede de tyske Lejetropper at ville drage videre og
forlangte at føres tilbage. Som Paaskud gav de, at de savnede
Vinterklæder, havde ikke alle Harnisk med sig, samt at det vilde blive
Kongen til den største »Nachdel», hvis de, som udgjorde Kærnen af hans
Hær, led nogen Skade.

De tvang Christopher von Dohna til at føre dem tilbage til
Vinterkvarter i Skaane.

12.

Dette var den bitreste Skuffelse, der kunde times Frederik II. Han
følte sig sikkert ikke uden Skyld i Krigens Fortsættelse. Men han stod
nu ganske uden Midler til at komme videre. Man kan ikke nægte, at hans
Stilling var fortvivlet. De allerfleste af hans sædvanlige Indtægter
var ham berøvede, idet Lenene var pantsatte for Laan til Krigen. Paa
Grund af Lasttoldens Ophævelse for Nederlændernes Vedkommende, svandt
Indtægterne af Øresundstolden bestandigt mere og mere ind. Det var
blevet ham nægtet personlig at føre Hæren, og den, han havde betroet
Kom-'214

mandoen, havde vist sig ganske ude af Stand til at faa den frem. Hvor
han saa vendte sig, var han stænget inde: af ydre Fjender, af
Pengemangel og Gæld, af Peder Oxe og et Rigsraad, der ikke tillod ham
paa noget Punkt frit at røre sig.

Under disse Omstændigheder valgte han den Udvej, der stemmede med hans
ærlige Ligefremhed og hastige Beslutsomhed : han erklærede, at han
vilde — nedlægge Regeringen.

Den 1. Januar 1570 sendte han fra Frederiksborg Slot det mærkelige Brev
herom til Peder Oxe, Johan Friis og de øvrige Rigsraadet-.

Han skrev heri, at han godt vidste, at man gav ham Skyld for at have
begyndt Krigen uden deres Raad og Samtykke. Nogle af dem havde endog
sagt ham det lige ud. Han vilde indrømme, at »da Krigen begyndtes,
raadte Vi ikke med mange af Eder; dog var det eder alle ikke
uvitterligt. Men Vi havde paa den Tid slaget vor Lid til nogen, paa
hvilke Vi Os og forlode, og blev derover af dennem bedraget. Hvilket Vi
nu lade fare og ville deraf intet ydermere sige«. [Hvad Frederik II her
sigter til, er uklart. For Eftertiden ligger det nær at gætte paa Grev
Günther af Schwarzburg og hans øvrige tyske Tillidsmænd. Men det er dog
tvivlsomt, om Kongen har haft saa klar en Selvforstaaelse. Muligt har
han blot tænkt paa Magnus Gyldenstjerne og Rigshofmester Ejler
Hardenberg.]

»Men at Vi skulle være Aarsag til denne Krig, det skal ikke lindes. Vi
forsee Os og, at I dér vil vide Os undskyldt. Thi Krigen begyndtes ikke
af nogen Hovmod eller Letfærdighed, men Svensken understod sig uden al
kristelig og billig Ret at optage det danske og norske Vaaben. Da Vi
begærede, at det skulde aflægges, skete det ikke. Derpaa have Vi i Guds
Navn anfanget denne Krig. Nu give Vi eder selv at betænke, om Os er
givet Aarsag at gribe til Sværdet, eller og Vi skulde have siddet
stille og ladet'215

Svensken med Fred nyde og bruge det danske og norske Vaaben baade Os,
eder selv og alle Rigernes Indbyggere til evig Spot og Haan.

Vi har ikke sparet Os selv eller begæret at sidde hjemme, men gerne
frivilligt vovet Huden, og er i egen Person draget med og været hos
baade foran Elfsborg og Halmstad, og har dér gjort, hvad Os var muligt
og saa meget Os sømmede.

Det har ikke været Vor Skyld, at Vi ikke har været med Vort Krigsfolk
paa de andre Tog. Thi som I selv vide, Vi det nok af Eder have begæret,
men I have det ikke villet tilstede Os, i hvor gerne Vi det havde
gjort.

Hvad Vort Tilbud om Fred altid har været, det er vitterligt og gøres
ikke Behov meget derom al skrive. Saa haabe Vi, at Skylden ikke findes
saa stor hos Os og paa Vor Side, som somme Os den vil tilmaale. Gud,
som er retfærdig og kender alle Menneskers Hjerter, har i denne Handel
set og kendt, hvem der havde mest Skyld og havde givet Aarsag til denne
Krig. Med sin Guddoms Haand og Magt har han styrtet Vor hovmodige og
ufredfærdige Fjende af Sædet og holdt Os naadeligen ved Vore Riger og
Lande, saa Vi endnu af Guds Naade er den, Vi var.

Efter at Kong Erik er afsat og Kong Johan tiltog sig Regeringen i
Sverig og tilbød Fred, veed I, at Vi dermed i alle Maader have Os
forholdt efter eders Raad. Skønt muligt, hvis Vi dengang havde fulgt
Vort eget Hoved, saa havde Vi nu haft Fred.

Vi have i egen Person med Vort Krigsfolk begivet Os for Varberg, og Gud
Almægtigste har det saa naadelig skikket, at Vi Slottet har bekommet.
Det kunde vel have været, at dersom Vi ikke i egen Person havde været
der tilstede og gjort saa meget dertil, som gjort blev — hvad de, der
hos vare, vide at give Os Vidnesbyrd om — saa skulde Huset paa den Tid
svarligt være blevet erobret. Og dersom Vi dengang havde været saaledes
stafferet i Marken,'216

som en Konge burde have været, med Vogne og anden Nødtørft, saa havde
Vi fra Varberg draget med vort Krigsfolk ind i Fjendens Land og ikke
begivet Os fra dem, førend Vi havde fanget en Ende paa Krigen. Men da
Vi intet manglede undtagen alt det, Vi skulde bruge, var Vi
foraar-sagede imod Vor Vilje at begive Os tilbage og lade Vort
Krigsfolk drage frem.

Rigets Indbyggere have Os forstrakt med Penge til Krigen, men Vi have
ogsaa selv udgivet Vort eget. Vore Raader, der var med ved Varberg,
veed, at da de Penge, Vi skulde have af Skatten til at lønne
Krigsfolket, ikke opkom, maatte Vi, om Vi ellers vilde have Folkene
villige til Toget, gribe til Resten af Vore egne Penge, 7000 Rosenobler
og 10,000 Daler og dem udgive til Krigsfolket.

Det er nu kommet saa vidt, at Vi saa sandt hjælpe Os Gud! ikke har
liggende Penge uden 1500 Daler og noget ringe Guld, hvilket Vi har ladt
Vor Hofmester, Peder Oxe, og Vor Sekretær, Hans Skovgaard, se. Dersom
nogen at eder bærer Tvivl derpaa, ville Vi i lige Maade eder det vise,
at I og det saa skulle befinde.

Vort Sølv, Fade og Drikkekar, saa meget det er, og saa vidt det kan
forslå, er Vi og overbødige at lægge ud. Og saa er siden hos Os intet
mere til overs.

Vor fædrene Arv i Vore Fyrstendømmer har Vi til Rigernes Bedste
forpantet. Af Vore Slotte og Len her i Riget er der kun faa, som findes
frie. Nogle af eder har tilforn raadet Os, at Vi skulde afhænde til
Pant eller Køb her en Gaard, der en By fra Lenene for at samle Penge.
Endog jo mere Gods, der kommer fra, des mindre vil Renten blive, som Os
vil komme til bedste, saa ere Vi villige til at sætte ud, dersom I
ville raade Os det, alle de Len, som endnu ere frie, saa at Vi intet
forbeholde Os, men forstrække Rigerne dermed.

Vi forse vel, at det ikke er fornødent at gøre Undskyld-'217

ning for, hvor Resten af Yore Penge er bleven af. I veed vel, at Vi
ikke har forstemmet eller forbankettéret dem. Vi have ikke anvendt dem
paa vore Klæder og Smykker, men i Rigets Anliggender. Var Os mere i
Hænde, skulde det i lige Maade være uspart.

Nu er Vi saa forblottede, at Vi ikke kunde give en af vore daglige
Tjenere, der fattig er, et halvt eller et hell Hundrede Daler, 0111 Vi
derom blev besøgt, og endnu mindre til at opholde Vor egen, kongelige
Ståt Stilling] med. Vi taler ikke 0111 den Sum, som skal betales Vor
kære Svoger Kurfyrsten af Sachsen. Ikke heller 0111 det, som
Krigsfolkene skal have paa de til Betaling forskrevne Terminer,
Registrene herover vedlægges denne Skrivelse som Bilag. Men desforuden
vil der kræves en stor Sum for fremdeles at lønne Krigsfolket. Til at
udruste Skibene paa Foraaret vil ogsaa kræves en stor Sum, Vor
Hofmester har berettet Os: omkring 20,000 Daler.

Til alt dette vide Vi ingen Baad eller Undsætning.

Det vil derfor falde Os mere end besværligt længer at forestaa Vort
Regimente og kongelige Regering, med mindre I, vore Raader, samt andre
Rigets Indbyggere vide nogen gode Raad og ville komme Os til Hjælp.
Saafremt dette ikke skeer, kunne Vi ikke andet end samme Vor kongelige
Regering hermed aftræde, overdrage og antvorde eder den igen, saa at I
maa vælge eder en Herre, hvem eder godt synes, der rigere er og kunde
regere eder bedre end Vi.

Saa begære Vi paa det naadigste, at I ville opgive og efterlade os den
kongelige Ed, Vi eder svoret og lovet have, saa at Vi herefter maa være
den Besværing fri.

Og maa I vist tro, at ingen Glæde eller Vellyst driver Os hertil. Ikke
heller har Vi eder eller nogen Rigets Indbyggere at beskylde, at de
skulde have givet Os Aarsag dertil. Men som det før er hørt, at andre
store Herrer, baade Kejsere og Konger, har været af Armod
foraarsaget'218

til at afstaa deres Regimente og overgive det til andre, saa nøder og
tvinger Os Vor store Armod og Nødtørft det at gøre.

I ville derfor eder betænke og straks herpaa give Os et endeligt,
skriftligt Svar, hvor efter Vi os maa vide at rette.

Skrevet paa Vort Slot Frederiksborg Nytaarsdag 1570.

Friderich.

Det var det mærkeligste politiske Brevskab, som Peder Oxe endnu havde
haft i Hænde. Ved et underligt Skæbnens Træf stilledes han her Ansigt
til Ansigt med, hvad han for nogle ganske faa Aar tilbage havde
tilstræbt af ganske Hjerte: at faa Frederik II til at vige. Men denne
Gang var Rollerne ombyttede. Det var nu Peder Oxe, der for enhver Pris
maatte se at afværge dette Udfald. Thi noget værre kunde ikke let times
Landet i Øjeblikket. Det vilde give Sverig pludselig Vind i Sejlene.
Det vilde for Danmarks Vedkommende maaske medføre en ny »Grevens
Fejde«. Og hvo skulde kunne afløse Frederik II? Som Erik XIV i Sverig
havde ogsaa han ganske vist to Brødre, Magnus, og den nygifte, unge
Hertug Hans. Men ingen kunde fornuftigvis ønske nogen af dem til Konge.
Saa var der Frederik II's to Farbrødre, Adolph og Hans. Det vilde være
at begynde holstensk Regimente forfra. Hertug Hans vilde vel derhos
tillige ægte sin Svigerinde, Enkedronning Dorothea.

Ja saa var der jo endnu den, som Peder Oxe for et Par Aar siden havde
opstillet: Hertug Carl af Lothringen, eller i Mangel af denne:
Prinsesse Renatas Mand. Sjældent har vel nogen vamledes ved egne,
tidligere Tanker, som Peder Oxe, hvis han nu kom disse fordums
Kandestøberier i Hu.

Nej, der var kun Et: for Landets Skyld at bevæge Frederik II til at
blive. Ikke for hans egen? Vi kende for lidt'219

lil Forholdet mellem Kongen og Peder Oxe lil at kunne afgøre, hvorledes
den rent personlige Synsmaade har været. Ikke lidet kunde dog synes at
tale for, at Peder Oxe ogsaa af personlige Grunde kunde have ønsket at
bevare Kronen for Frederik II. Denne havde en egen Blanding af
Vennesælhed og Højhed, der, i hvert Fald senere, vandt alle hans
Omgivelser for ham. Der var noget i det Skridt, Kongen her havde gjort,
der — fraset det svage Bevis for Krigens Nødvendighed — maatte tiltale
Peder Oxe. Der var noget klart og bestemt i den hele Optræden, i Slægt
med en Side hos Peder Oxe selv. Og hos ham synes del at have været et
staaende Træk let at slutte sig i Forstaaelse og Hengivenhed til den,
hvem han tjente og ønskede at være til Vilje. Det er da ingenlunde
udelukket, at dette Skridt af Frederik II har gjort Peder Oxe personlig
ondt, og at han af Hjerte har bestræbt sig for at linde en for alle
Parter heldig Løsning.

13.

Det synes at have været ikke saa ganske let en Sag at faa en Forsoning
og en begge Parter passende Ordning bragt til Veje. Rigsraadet var af
Kongen indkaldt til Møde i København den 8. Januar 1570. For Rigsraadet
fremlagde saa Peder Oxe det fra Kongen modtagne Brev. Men Rigsraadet
fandt med en vis Føje i Henhold til Datids Forretningsgang, at det var
en ejendommelig Fremgangsmaade af Kongen at sammenkalde sine Raader til
Møde hos sig uden at ville mødes med dem. Og Kongen fastholdt sin
Beslutning ikke at ville samles med Rigsraaderne, men kun at ville give
dem sin Mening skriftligt tilkende. Efter en halv Snes Dage spændtes
Buen til det yderste, idet Kongen under Rigsraads-samlingen rejste sin
Vej og drog — paa Jagt i Odsherred.

Da Frederik II var bortrejst, enedes Rigsraadet om at sende en
Skrivelse efter ham. Den var dateret: paa Eders'220

Majestæts Slot København den 18. Januar 1570. Indholdet var, som
Forholdene medførte, en Blanding af Skarpt og Blidt. Bigsraaderne havde
modtaget Kongens Brev og »Lejligheden deraf sørgeligen forfaret, og
besynderligen hvad til Slutning formeldes have vi med alsomstørste
besværlig Bekymring formærket og forstaaet«. Kongen vidste, at de
altid, og i Særdeleshed under denne langvarige Krig, havde været
villige til alt, hvad Kongen og Biget kunde være tjent med. Og de
skulde fremdeles være villige til med Baad og Daad, Liv og Gods at
tjene Kongen. De bad derfor underdanigst Kongen lade dem vide, »paa
hvad Sted Eders Maj. vil lade sig behage, at vi kommer Eders Maj. til
Ords, saa ville vi i Eds. kongl. Majs. egen Nærværelse beraadslaa og
overveje alle de bedste Midler og Raad, os menneskeligt og muligt er,
hvormed denne Krig fremdeles kan føres, indtil Gud vil give Lykke til,
at den maa tage en behagelig Ende«.

Men de vilde ogsaa paa det underdanigste have Kongen ombedet, »at Ed.
Maj. ikke vilde stille den Mislov [-[Mistillid]-] {+[Mis- tillid]+} til
os, at E. kongl. Maj. skulde have Behov udi Skrifter med os at lade
forhandle«. De vilde altid beflitte sig paa at gøre og raade Kongen til
Gavn og Fædrelandet til Bedste. Kongen er Hoved, de Ledemod; ingen af
dem kan undvære den anden. De bad derfor, at Kongen ikke vilde afsondre
sig fra dem. De haabede, at naar de tilsammen med Kongen overvejer og
beraadslaar alting, skal Gud indgive dem de bedste Raad, saa alting kan
blive godt. »Vi har tilbedt Holger Rosenkrans og Peder Rille ogsaa at
skulle tale med E. Maj. herom. E. Maj. vil ikke tage os denne vor
Skrivelse anderledes end i den bedste Mening«. .. »Og ville vi have E.
Maj. hermed til Sundhed og Velfart, lykkeligt og langvarende Regimente
den almægtigste Gud befalet«.

Som det af Skrivelsen vil ses, sendte Rigsraadet altsaa to af sin
Midte, som en Slags Udvalg, efter Kongen for paa Jagtslottet Gjelstrup
i Odsherred at optage den mundt-'221

lige Forhandling med Kongen, som denne nægtede al føre paa Københavns
Slot. Valget var godt truffet. Begge de afsendte Rigsraader var
tidligere Krigskommissærer og nød Kongens Tillid. De var derhos begge
nær beslægtede med Peder Oxe. Peder Bille var hans Svoger, Holger
Rosenkrans hans Hustrus Fætter. Begge havde de ved hans Bryllup været
med til at stille sig i Spidsen for en Selvbeskatning.

Rigsraads-Udvalget traf Kongen i Odsherred og lik ham bevæget til
Forhandling. Men desværre for Eftertiden gennemførtes nu den mundtlige
Forhandling saa grundigt, at intet skriftligt herom er naaet lil vore
Dage. Og det samme gælder om det afgørende Skridt, der blev en Følge af
Forhandlingerne. Her, hvor vi netop saa gerne vilde vide nogen Besked
og spore Peder Oxes Forhold til det hele, lades vi ganske i Stikken af
skrevne Beretninger. Vi faa kun kort og knapt meddelt uden mindste
forklarende Oplysninger, hvad der blev det mærkelige Udfald: en Rigsdag
for Danmark blev indkaldt.

Den 22. Januar 1570, altsaa meget hurtigt efter Kongens Møde med
Rigsraads-Udvalget, udstedtes der et aabent kongeligt Brev om, at alle
Adelige i Danmark skulde personligt møde i København den 26. Februar,
da Kongen vilde indhente deres Raad i nogle magtpaaliggende Sager.
Samtidigt udgik et aabent kongeligt Brev om, at alle Bisper og
Herreds-provster, en Præst fra hver Købstad og en Præst fra hvert
Herred ligeledes skulde møde. Fra Købstæderne skulde møde en
Borgemester og en Raadmand med Fuldmagt. Og fra Landet skulde møde alle
Landsdommerne, Herredsfogederne og to befuldmægtigede Rønder fra hvert
Herred.

Vi vide intet nærmere om, hvorledes Valgene gik for sig. Og det er
ogsaa kun lidt, hvad vi høre om Rigsdagen selv og dens Møde eller
Møder. Sagtens har den ugunstige Aarstid hindret mange i at komme.
Kongen var naturligvis til-stede, han kom ind fra Frederiksborg, hvor
han havde opholdt sig siden Jagtturen i Odsherred. Alle Rigsraaderne
var tilstede, paa et Par nær, hvem Krigsforholdene bød at blive paa
deres Fæstninger i Skaane. Under Rigsdagen opgjorde Konge og Rigsraad i
Forening den 28. Februar, hvor-mange Penge der fandtes i Statskassen.
Det var ikke mange.

Der haves ingen Meddelelse om, hvor, i hvilke Bygninger eller om paa
aaben Plads, de talrige Udsendinge samledes. Det hele, vi kende til den
mærkelige Rigsdag, er, hvad Folket blev spurgt om, og hvad der blev
svaret. Paa Kongens Vegne blev der meddelt de enkelte Stænder, at da
den svenske Konge ikke vilde holde den i Roskilde sluttede Fred, var
Frederik II nødt til at beholde de fremmede Krigsfolk i sit Sold og
begærede derfor Tilsagn om frivillig Hjælp til de hermed forbundne
store Omkostninger. Alle Stænderne svarede enstemmigt ja og lovede at
yde Hjælpen inden Pinsedag (14. Maj). Der blev bevilget en almindelig
Landskat. Kapitlerne lovede at yde en Trediedel af al deres Rente,
Købstæderne en for hver fastsat Sum, der strakte sig fra 40,000 Kroner
for København til 400 Kr. f. Eks. for Sakskøbing og for Mariager.
Provster og Præster endelig lovede at vde enhver efter bedste Evne, og
hver enkelt angav skriftligt sit Bidrags Størrelse.

Med Udfaldet af denne Rigsdag var Kongen saa tilfreds, al han opgav sin
Beslutning om at ville fratræde Regeringen. Der var jo ikke blot givet
ham betydelig Hjælp til Krigen straks, men, saa vidt man kan skønne,
var der, om end i mere almindelige Udtryk, lovet ham af hele Folket
virksom Støtte, lige indtil gunstig Fred var opnaaet. At dette ikke
blev Mundsvejr, viste sig i Aarets Løb. I Maj og derpaa i August paatog
Folket sig yderligere meget store Skattebyrder. Og i December Maaned,
da Freden maatte ansees for sikret, gjordes en sidste, overordentlig
Kraftanstrængelse i Fonn af'223

en almindelig Landeskat og ny Hjælp fra Købstæder og Gejstlige til
Krigsfolkels Aflønning.

Det gaar under alle disse Begivenheder som næsten overalt, hvor Peder
Oxe var den ledende og medvirkende: han forsvinder det mest mulige. Og
dog kan der ikke være Tvivl om, at han har spillet en Hovedrolle.
Indkaldelsen af hele Folket, for at det selv kunde tage Beslutning om
sit Pengevæsen, var den yderste Følgeslutning af hans Tankegang, det
Punkt af denne, hvor den næsten ganske falder sammen med moderne
Synsmaade. Ad denne Vej blev baade Kongen og Landet støttet i et
afgørende Øjeblik. Men, som altid med Peder Oxe, han selv led heller
ingen Skade. Tværtimod. Hele hans tidligere saa stærkt udsatte Stilling
som den, der skulde pine baade Konge og Folk, blev, saa vidt gørligt,
underbygt og dækket. Fra den Stund, Konge og Folk gensidigt havde lovet
ubrødeligt at holde sammen og støtte hinanden til det yderste, blev
Peder Oxe en Slags Talsmand og Udtryk for begge. Peder Oxe med hans
stadige Pengekrav og Indskrænkning af Kongens Magt blev — ikke afholdt
— men taalmodigt anerkendt som det ophøjede han nu var: Fuldbyrder af
Konge- og Folkeløfte.

1-1.

Et stort Held for ham og Norden i det hele var, at Kraften hos begge
Konger og krigsførende Magter nu efter den syvaarige uafbrudte
Krigsanstrængelse begyndte for Alvor at glippe. Vel gjorde Christopher
von Dohna et lille Plyndringstog ind i Sverig, og den svenske Flaade
viste sig atter i Østersøen, men Krigen døde næsten hen af sig selv.
Begge Parter længtes inderlig efter Fred. Ifølge Kejser Maximilians
Mægling samledes da Fuldmægtige for Sverig, Danmark-Norge, Lybæk,
Polen, Sachsen, den franske Gesandt, Charles Dançay, og Kejserens egne
Udsendinge i Stettin'224

den 15. Juli 1570. Faa Frederik II's Vegne mødte Peder Bille, Jørgen
Rosenkrans og Niels Kaas, samt Statholderen i Holsten, Henrik Ranzau.
Frederik II tog Ophold paa Nykøbing Slot paa Falster, for at være saa
nær ved Forhandlingerne som muligt. Endelig naaede man til Enighed.
Freden blev sluttet i December 1570. Udveksling af selve de kongeligt
underskrevne Fredstraktater foregik i Februar 1571 paa det Sted ved
Grænsen mellem Knærød og Ulfsbæk, hvor Niels Gyllenstjerna og Niels
Kaas for et Par Aar siden havde mundhuggedes bag hver sit
Stammebrystværn.

Freden i Stettin var en Genoprettelse af Tilstanden før Krigen, dog med
en lille Hældning til Gunst for Frederik II. Begge Parter opgav Krav
paa hinandens Lande. Erobringerne skulde tilbagegives, Herjedalen og
Jemteland altsaa atter vende tilbage til Norge, og Fæstningen Elfsborg,
som de Danske endnu havde inde, tilbagegives Sverig. Dog skulde
Svenskerne betale for Overgivelsen af denne 600,000 Kroner i
Erstatning. Otte tagne danske Orlogsskibe skulde tilligemed det
oprindeligt ombordværende Skyts udleveres til Danmark. Øsel og Reval
skulde overgives Kejseren, der atter et Aar efter skulde forlene dem
til Kongen af Danmark. Sejladsen paa Narva skulde frigives, og
Svenskerne, som forhen, have fri Sejlads gennem Øresund. Hvad endelig
Kongen af Danmark-Norges Ret angik til at føre tre Kroner i sit Vaaben,
skulde en Voldgift, bestaaende af Kejseren og nogle tyske Fyrster,
undersøge og afgøre denne Sag: om de tre Kroner blot betød de tre
nordiske Riger, hvorover dansk-norske Konger til en Tid havde hersket,
eller om de tre Kroner betød Sverigs særlige Vaaben. Denne
Voldgiftskendelse blev aldrig fældet.

Med Rette herskede der stor Glæde i Stettin, da man var bleven enig.
Freden blev under Jubel »udblæst« og af Trommeslagere forkyndt paa
Gaderne. Forhandlerne anrettede store »Panketer« og Gæstebud og
udvekslede paa22Ö

deres Fyrsters Vegne en Masse Guldkæder og Smykker i gensidige Gaver.
Glæden bredte sig nordefter, efterhaanden som Efterretningen naaede
frem. Den første, der naturligvis skulde have Nyheden i Danmark, var
Frederik II. Men det var streng Kulde med haardt Uvejr. Da de danske
Udsendinge kom til Warnemünde og vilde over lil Gedsør, drev Storm og
Is dem tilbage. Under Livsfare slåp endelig et Hud over med Breve til
Kongen. Selv besluttede de sig lil at drage til Lands op gennem Holsten
og Sønderjylland. Men i sidste Øjeblik klarede Vejret, og Stormen
stillede af. Paa samme Tid ankom de svenske Udsendinge. Som første
Udtryk for den vundne Fred og Enighed besluttede de sig da til i Fællig
at vove sig ud i Skude mellem Isflagerne og se at naa Gedsør. Forsøget
lykkedes. De naaede velbeholdne over, tidsnok til at nyde Julegrød paa
nordisk Grund.

Da de forenede Udsendinge koin over til Falster, traf de ikke Kongen
her. Han havde et Par Maaneder igennem opholdt sig paa Vordingborg- og
Nykjøbing Slotte, begge Steder som Gæst hos sin Rigshofmester. Peder
Oxe var nem-lig Lensmand baade paa det ene og det andet af disse. Da
Frederik I's Enke, Dronning Sophia, var død, og Nykjøbing Slot og Len,
som hun havde haft i »Livgeding«, derved var blevet ledigt, havde
Kongen 1569 forlenet Peder Oxe dermed. Og i det forløbne Aar havde
Peder Oxe endda faaet Paddeborg (Sparresholm) paa Sjælland og Thoreby
Rirk paa Lolland ligeledes i Forlening. Men hverken Konge eller
Lensmand havde Tid til at dvæle længere hernede end højst nødvendigt,
indtil man i Slutning af November havde faaet en sikker Fornemmelse af,
at Freden vilde gaa i Orden.

Regeringens Henlæggelse til Nykjøbing havde ogsaa allerede kostet Ofre
nok. Den 76-aarige Kansler Johan Friis, som saaledes ved Vintertid
havde maattet farte i Forretnings

Anliggender mellem København og Nykjøbing, var paa en af Turene bleven
syg undervejs, maatte blive i Kjøge og døde dér den 5. December. Han
oplevede saaledes akkurat at faa Vished for, at Freden nu var sikret. I
ham tabte Peder Oxe en Støtte i Modgangens Dage og en senere dygtig
Medarbejder. Kongen søgte at trøste Rigshofmesteren over Tabet ved,
muligt efter hans egen Anvisning, at give ham et værdifuldt Minde om
salig Kansleren. Peder Oxe fik 3die Juledag Lekkinge Gaard, Johan
Friis' gamle Len, afgiftsfrit i Forlening. Det var maaske tillige en
Slags Tak for Freden i Stettin, ligesom Nykjøbing Len havde været en —
lidt forhastet — Tak for Freden i Roskilde.

Peder Oxe havde mange Grunde til at glæde sig over Freden. Nu var
Grænsen sat for Landets Pengegenvordigheder. Men endnu var de ikke
omme. Der burde smedes, medens Jærnet var varmt. Rigsraadet
sammenkaldtes. Under Henvisning til den paa Rigsdagen i Aarets
Begyndelse tagne Beslutning og som første Regeringsmeddelelse om, at
Freden nu var sikker, blev der i Dagene d. 13—18. December udskrevet
hos de glade Undersaatter en forsvarlig Hjælp til Krigsfolkets
Aflønning. Summerne var denne Gang gennemgaaende større end sidst, og
man vidste at ramme baade paa Land og i Byer liere end alene Gejstlige,
Borgere og Bønder. Af Bønderne krævedes dobbelt Kvægskat, men desuden
skulde liver Skomager, Skrædder, Murer, Tømmermand og Kæltring
(Landstryger) betale 8 Kroner, hver Møller 12 Kroner og hver Husmand,
Pebersvend og Tjenestedreng 4 Kroner. I København blev ikke blot alle
Borgerne afkrævede Hjælp, til ialt 48,000 Kroner, men man vovede sig
videre, end man under Krigen havde turdet. Alle fremmede Kræmmere i
København blev kaldt op for nogle Rigsraadet- og af disse ansat til en
betydelig Hjælpesum, som de havde at yde til Tak for Ophold og Næring i
Landet.'227

For Peder Oxe aabnede dog Fredsslutningen videre Udsigter end den
blotte: at blive af med Krigens Tynge. Han saa klart, hvad der var
naaet — han havde jo selv været med til at arbejde derfor baade
personlig i Roskilde og gennem de til Stettin udsendte — og han saa
klart, hvad dermed var tilstræbt. Ikke for intet havde han gjort alt
for, hvor mørkt det end saa ud, at faa Flaaden grundigt paa Fode. Og
ikke for intet havde han kæmpet for Bevarelsen af de danske Øer i
Østersøen: Gulland og Øsel. Herredømmet i Østersøen var genvundet. Paa
Havet laa Danmark-Norges Fremtid. Og han skulde gøre sit for at hævde
02 værne den.

\

Efter Johan Friis' Død stod Peder Oxe ene og fri. Freden havde givet
ham Styrke. Al Magten var lagt i hans Haand. Han vilde nu efter Evne
føre Danmark-Norge til Storhed og Lykke.

15.

Det første, som Peder Oxe anvendte den nyvundne Fred til, var at bringe
Øresundstolden i Orden, der jo under Krigen var kommen i Urede. Som det
vil erindres, havde Peder Oxe i Foraaret 1568 set sig nødsaget til, af
Hensyn til Hertugen af Albas Trusler, at ophæve Lasttolden for
Nederlænderne. Herved var ikke blot Øresundstoldens Indtægter gaaet
betydeligt ned, men der var skabt en meget uretfærdig Fordeling af
Toldafgifterne, som nu for største Delen maatte udredes af
Nederlændernes Medbejlere, de andre Søfarende. Nu var Freden indtraadt,
Faren for svensk Angreb omme og den nyskabte Flaade klar til at løse
sin Opgave.

Den 30. Marts 1571 udstedtes da en ny Forordning om Lastpenge, ifølge
hvilken disse fremtidigt skulde betales af alle, altsaa ogsaa af
Nederlænderne. Kun Lybækkerne

skulde til Løn for deres Hjælp under Krigen foreløbigt være fritagne.
(Danske Samlinger no. 819 d. R. A.)

Naar Peder Oxe dristede sig til at paalægge Nederlænderne denne Afgift,
saa var det naturligvis under Hensyn til, at Forholdene ogsaa i
Nederlandene havde forandret sig. Den Hertug af Alba, der nu i tre Aar
forgæves havde anstrængt sig for at kue de oprørske Nederlændere, var
ikke nær saa skrækindjagende som den nys indsatte Statholder 1567. Men
der krævedes desuagtet Mod til at fornye denne Afgift for alle. Thi
hvad der til Nød kunde undskyldes under en Krig som en Nødvendighed,
blev under Fredsforhold til en blot og bar Voldsdaad. Hvad var nemlig
Lastpengene andet end den Erstatning, som alle under Krigen havde
betalt Danmark, for at dets Konge ikke skulde anvende sin Ret til at
udtage Baadsmænd og bruge fremmede Skibe til Orlog? Men med Krigen var
jo denne Ret bortfalden og derfor nødvendigvis ogsaa Lastpengene som
Erstatning for dens Anvendelse.

Bevisførelsen i den nye Forordning maatte derfor blive en anden. Den
kongelige Ret til Skibe og Baadsmænd traadte i Baggrunden og
overskyggedes af Hensynet til Søfarten i det hele. Kongen havde, —
saaledes var omtrent Tankegangen, — i den sidste Krig vist Skipperne
den Naade at lade dem passere Sundet, skønt det stred mod hans
Interesser. Han havde ladet sig nøje med et skriftlig Løfte fra hver
enkelt om ikke at sejle til Sverig. Men de havde kun lidet skønnet paa
hans Gunstbevisning eller agtet deres eget Ord. Thi alle som én var de
sejlet til Sverig og havde styrket hans Fjende med Vin og Salt. Herved
var Krigen bleven meget langvarigere, end den ellers vilde være bleven.
For Kongens Vedkommende var en af Følgerne den, at han havde maattet
betale de dobbelte eller tredobbelte Summer til Lejelropperne, hvorved
han havde paa-dragel sig en stor Gæld. Med Føje kunde Hs. Majestæt

lade sin Vrede gaa ud over de skyldige og spærre Sundet og Hælterne for
de fremmede. Men som sædvanligt vilde han hule Mildheden sejre og holde
sine Strømme aabne, .la, hvad mere var, han vilde udruste en stor
Flaade til at lobe ud i Østersøen og rense den for Sørøvere. Hvad
Skipperne havde forbrudt vilde han altsaa tilgive dem. Men alle disse
Omkostninger maatte de hjælpe ham at dække, og derfor havde enhver at
belale Lastpenge efter en Toldrulle, som Tolderen i Helsingør skulde
vise dem.

De nye Lastpenge indførtes altsaa denne Gang lil Dækning af de
kongelige Udgifter; man kunde saa herved enten forstaa de tidligere
Krigsomkostninger eller Bestridelsen af Flaadens Udrustning nu. Det
overlodes til enhver at overveje, hvorvidt Flaaden, naar Sørøverne vare
forjagne, vilde blive aftaklet, eller om det ikke laa nær, at Skipperne
saa skulde betale for, at den til Stadighed kunde være i Søen og sørge
for dem. Hvorom alting var, saa blev dette Paalæg baade i Indhold og
Form afvigende fra det tidligere. Til Gengæld var det i et væsentligt
Punkt mildere. Satserne var ikke fuldt saa høje, og ballastede Skibe
blev ganske fritagne for Afgiften.

Som naturligt var, vakte dette nye Paalæg en stærk Forbitrelse og
fremkaldte en Skare af Klager og Trusler. Vel var de enkelte, der
indtil da alene havde maattet udrede Lastpenge, i deres Hjerter glade
over, at det nu ikke gik andre bedre. Men dog blandede sig ogsaa deres
Stemmer i det fælles Klagekor i Haab om, at dets Fuldtallighed muligt
kunde bevirke Afgiften helt afskaffet. Størst Interesse har
Nederlændernes Optræden. I denne Sag faldt deres og Hertugen af Albas
Interesser sammen, og de havde intet imod, skønt ellers i fuldt Oprør,
paa dette ene Punkt at støtte sig til Spanien og fremtræde som dets
lydige Under-saatter. Hertugen af Alba svigtede dem ikke. Næppe var
Paalæget blevet ham bekendt, førend han i Slutningen af'230

Maj 1571 sendte en skarp Note til Danmark. (Nederlandene Nr. 16. Papir.
Skrivelse fra Alba til Frederik II af 31/5 1571. R. A.) Han begynder
heri med at minde om det tidligere Traktat-Brud af lignende Art, som
Danmark havde tilladt sig 1567. Dengang havde Danmark dog atter opgivet
sit ulovlige Forehavende, og siden da var der blevet sluttet Fred i
Norden, hvortil han af Hjertet ønskede til Lykke. Men nu hørte han til
sin Forbavselse, at Danmark paany havde paalagl Lasttold. Hertil
savnede det ikke blot Ret, men under de nuværende Forhold ogsaa hvert
Spor af undskyldende Paaskud. Han maatte derfor i Kongen af Spaniens
Navn paa det bestemteste anmode om, at Danmark overholdt, hvad det
ifølge den Speierske Traktat og mundtlige og skriftlige Løfter var
forpligtet til, og øjeblikkeligt afskaffede Lastpengene.

Frederik II svarede i de første Dage af August Maaned. (Nederlandene
Nr. 15. paa Papir. Frederik II til Alba dat. Kornerup 2/s 1571. R. A.)
Brevets Begyndelse vidnede om de indtrufne, fredelige Forhold, idet
der, — maaske med lidt drillende Henvisning til, hvor tryg Kongen nu
følte sig, — meddeltes, at den nederlandske Skrivelse havde truffet ham
paa Jagten, hvor han ingen Raader havde hos sig; derfor maatte Hertugen
undskylde, at Svaret kom saa sent. Hvad Sagen selv angik, saa betalte
jo ogsaa alle andre, der besejlede Kongens Strømine, den samme Afgift,
og denne sigtede kun til det fælles Vel. Told forhøjelsen var en
kongelig Rettighed, og Kongen af Danmark agtede al anvende sine
kongelige Retligheder, naar han selv fandt for godt. Det tilkom ikke
Kongen af Spanien at sætte ham Maal og Grænse i saa Henseende, ligesom
Frederik II heller ikke havde tagel Hensyn til sine Undersaatlers
Klager over, at Kongen af Spanien imod del Speierske Forlig havde
forhøjet Tolden i Nederlandene. Hertugen maatte derfor undskylde, al
Frederik II ikke kunde opfylde hans Begæ-'231

ring. — Her kunde Kongen slutte, men han vilde dog tilføje, at
Nederlænderne sidst af alle burde klage, thi de var i
Taknemligheds-Gæld til Danmark. De blev altid behandlede med særlig
Forekommenhed ved Helsingør. Mest folderes Skyld boldt Kongen Flaader
baade i Vesterhavet og Østersøen for at rydde Farvandene for Sørøvere.
Senest havde Danmark ofret meget paa at udrydde de moskovitiske og
polske Fribyttere. Sligt burde de skønne paa og mindes, hvorledes
danske Krigsskibe mangengang uden mindste Erstatning havde skaffet dem
deres Skibe igen, som Sørøverne alt havde bemægtiget sig. Det var de
Fremmedes Pligt at betale den ubetydelige Told, det var Danmarks Pligt
at holde Søen ryddelig og værne om den frie Skibsfart.

Tiderne havde forandret sig. Dette Svar, der for 3 Aar siden sikkert
vilde have fremkaldt en Krigserklæring fra Spanien, blev nu det sidste,
afsluttende Ord i Sagen. Uden Spaniens Hjælp kunde Nederlandene intet
gøre paa egen Haand. De trængte for meget til Danmark-Norges Støtte i
Kampen, til at de turde bryde med denne mægtigste protestantiske Magt.
Af de øvrige Sønationer var kun England farlig; men her gjaldt det
samme: alene turde den engelske Flaade ikke møde, og der var ikke
Udsigt til nogen Forbundsfælle. Dronning Elisabeths Besværinger blev
derfor modtagne med stor Ro, og Frederik II's Svar afviste enhver
fortsat Forhandling om denne Sag. (Danske Samlinger, Øresunds Told Nr.
823. Skrivelse af 13A 1571. R. A.). Kongen af Danmark blandede sig jo
ikke i Englands Sager og klagede over, naar Dronningen forhøjede
Toldafgifterne hjemme. Men den samme Ret forlangte han for sig selv og
taalte ikke, at nogen søgte at begrænse hans Frihed. Lastpengene var
iøvrigt en Nødvendighed. De sidste Aars Erfaring havde vist, at først
plyndrede svenske, saa polske Sørøvere i Østersøen. De vilde have
hindret al Sejlads paa Narva og de andre østlige Byer, hvis ikke
Danmark'232

havde holdt dem i Ave. Danmark erkendte sin Forpligtelse til bestandig
at holde Krigsskibe i Søen i den Anledning. Det var Danmarks Pligt og
Ret at værne om den frie Sejlads paa Havet, men herfor skyldte de andre
Nationer det en Godtgørelse, og det var netop Lastpengene.

Med disse Skrivelser og nogle lidet betydende Klager fra de andre
Søfarende døde da Sagen hen. Stiltiende blev den nye Afgift erkendt som
lovlig. Men det vil ses, at i Skrivelsen til Dronning Elisabeth traadte
en ny Tanke utilsløret frem, Peder Oxes egentlige Grundtanke. Endnu
fremtraadte den kun i Forpligtelsens Fonn. Men snart sprængtes ogsaa
dette Hylster, og det erklæredes aabenlyst, at ingen uden særlig
Tilladelse af Danmark-Norges Konge havde Lov til at sejle paa hans
Strømme. De strakte sig fra det hvide Hav til den botniske Rugt,
snævrede ind i Midten ved Øresund, hvorfra Kongen med fast Haand
omfattede dem. Hans Magt omsluttede Østersø og Vesterhav, Nordhav og
Ishav. Danmark-Norge var Herre paa Havet.

16.

I Nutids Øren lyder Paastanden om Danmark-Norges Herredømme paa Havet —
den Tanke, der i en Hovedsum udtrykte Peder Oxes politiske Plan, hvad
han tilstræbte, og hvad han naaede — fremmed, besynderlig og med en
svag Tilsætning af noget latterligt. Dette kendetegner fuldt saa meget
os som ham. Vor Tankegang er nemlig mærkværdig hurtigt i Løbet af kun
et halvt hundrede Aar bleven blændet af nye Erfaringer, Stikord og
Fordomme, der vanskeliggør os klar Forstaaelse. Andre Færdselsmidler,
Danmarks Lidenhed, Grundsætningen om »Havets Frihed«, Told betales nu i
Reglen kun ved Landgrænse o.s.v. er lutter Forhold, der forvirrer vor
Dom over Datids Syn. Vi ville knap tro, at det kun er 50 Aar siden, at
Udlandet endnu tillagde Peder Oxes'233

Tankegang saa megen Vægt, at det (1857) udbetalte Danmark henved 70
Millioner Kroner for at frafalde den. Dunkle Forestillinger begynde
først at røre sig hos os, naar vi iklæde Danmarks Tilstand i det 16de
Aarhundrede Nutids Fonn, kalde f. Eks. Øresund for Datidens Suez-Kanal,
Danmark et kraftigt Ægypten, stærkt nok til at beherske baade det røde
Hav og Middelhavet.

Men er Peder Oxes Tanke nu glemt og os fremmed, saa udgjorde det netop
i sin Tid dens Styrke, at i den vaagnede et helt Aarhundredes Drøm til
klar Bevidsthed. Hvad man dunkelt havde anet, da Øresundstolden første
Gang paa-lagdes, og man ret havde følt Trykket af Hansestædernes
unaturlige Herredømme i Norden; hvad Kong Hans ubestemt havde haabet,
da han grundlagde den danske Orlogs-llaade; hvad Christian II og
Sigbrit ofte havde strejfet i deres Samtaler i Hjørnebygningen paa
Amagertorv; hvad Christian III som fremmed undrende havde set paa, og
Frederik II, da han spærrede Øresund, havde grebet og svunget i Kamp,
som en Bersærk et oprykket Træ — alt det laa nu spejlblankt, klart og
selvfølgeligt i Peder Oxes nye og dog saa gamle Tanke: Danmark-Norge er
Herre paa Havet. Øresund er Midlet og Udtrykket for dets Magt til at
løse og binde.

Og Peder Oxes Tanke var i dyb og sund Overensstemmelse med Datids
Livskaar. Stensatte Veje, Jærnbaner, Jærnbroer og Tunneler har i Løbet
af det sidste hundred Aar udvisket den ældgamle Sandhed: Land skiller,
Vand forbinder. Men Alverden vidste dengang Besked om, at Beboerne
omkring Sø var Naboer. Det var lettere at naa i Skude fra Kallundborg
til Aarhus end til Fods eller til Vogns fra Aarhus til Ringkøbing. I
Norge gik Færdselsvejen langs Kysten; det var tungvindt at naa over
Fjælde. Og havde ikke til Overflod Krigen nys talt samme Sprog? Medens
Skibe havde løbet fra Trondhjem til Sundet og'234

tilbage og fra Sundet til Stockholm og Reval, saa var ikke en væbnet
Mand fra Skaane landværts naaet stort længere end Halvvejen til
Stockholm. Ogsaa i Krig gjaldt det: Hav forbinder, Land skiller.

Og disse Tanker, saa gamle og kendte som fra Verdens første Færd, havde
just faaet Vækst og nyt Indhold i Datiden. Hav var som Vej mer end blot
Vand; mer end blot Kilde til Fiskedræt og Købmandsfærd. I et halvt
Aarhundrede havde nu Verdens to dristigste søfarende Folk, Portugisere
og Spaniere, ad Havets Vej fundet Land, fundet Magt og eventyrlig
Rigdom. Danmark-Norge ejede ikke mindre kække Folk. Redst at sikre sig
Frugterne paa egen Grund! Hvad gemte ikke Turen nord om Norge, nord om
Island for uanede Herligheder og Rigdomskilder? De tilkom Kongen og
Landets egne Børn.

Ogsaa rent nordisk set var Peder Oxes Tanke paa engang gammel og ny.
Den var saa gammel som fra den Tid, Vikingeskibe pløjede Bølgerne,
Nordmænd bosatte sig paa Island og Danske kæmpede i Estland og besatte
Øsel. Men den var dog forskellig baade fra Vikingernes Færd og fra,
hvad der havde afløst deres Sværmen ud hjemmefra: Kampen mellem de tre
Folk om Bistadet derhjemme. Fra nu af skulde det have Slut med
Forsøgene paa at erobre hinanden. Det var herpaa Cristianll var
styrtet. Det samme var nær blevet Tilfældet med Frederik II, da han
nys, hidset af sine tyske Raadgivere, søgte at erobre Sverig.

Nej, det danske Parti holdt paa: Fred i Norden. Dan-mark-Norge for sig.
Sverig for sig. Danmark-Norge var sig selv nok, et vandfast Land med
indbyrdes Forbindelse Aaret rundt. Naturen havde selv henvist det til
Herredømmet paa Havet. Intet andet Rige ejede saa prægtige Skove med
Tømmer til Flaade — lige fra Master til Bord, Barkholter, Ind-holter og
Knæer — intet andet Bige ejede saa ypperlig en Kystbefolkning til dens
Bemanding. Medens nys i Krigen'235

de Lejetropper, som Alverden i dyre Domme maatte benytte, stadigt havde
svigtet, havde Flaaden kun krævet en forholdsvis ringe Udgift og
tappert gjort sin Pligt til det yderste. Naturen havde ved at snævre
Vandet ind mellem Sjælland og Skaane selv anvist dette Sled som
Knudepunktet, Bom-stedet paa Færdselsvejen mellem Øst og Vest. Et
indbringende Kald. Thi fremmede betalte i Told Rigets Fornødenheder. Et
forpligtende Kald. Thi Toldkræveren tilkom det at sørge for, at Vejen
var god og ryddelig: mærket med Søtønder, oplyst af Fyrbaal fra Skagen
til Falsterbo, fri for Sørøvere mod Øst som mod Vest. Et hæderligt
Kald, det stolteste af alle. Thi idet Danmark-Norge saaledes holdt
Havet rent, fremmede det en af Livets og al menneskelig Fremgangs
vigtigste Betingelser: Samfærdsel og Handel. Det hele var en i sig
afsluttet Magtring. Thi idet Danmark-Norge saaledes som Herre paa Havet
modtog Vederlag af andre for at holde Sejladsen fri, og virkelig ogsaa
gjorde det ved Sommer og Vinter at tugte Sørøverne, saa uddannedes jo
netop herved Landets Sømagt, dets Evne og Adkomst til i endnu højere
Grad at være Herre paa Havet.

Det lykkedes Peder Oxe baade ude og hjemme fuldt at fastslaa denne
Danmark-Norges Stilling. Alle søfarende Magter fandt sig i at afkræves
Told for fri Fart gennem Øresund eller Storebælt. Alle fandt sig i at
skulle stryge Topsejl for danske Orlogsskibe og lade sig undersøge af
dem, om man var ærlige Handelsmænd eller Fribyttere. Alle maatte finde
sig i, at Sejladsen nord om Norge til Skt. Nicolas (Archangel)
erklæredes for en »Omgaaen af Øresunds-farten« og derfor i bedste Fald
belastedes med Told som denne. Alle fandt sig i, at Øresund spærredes,
naar Danmark mente saadan Straf nødvendig, 1573 f. Eks. for
Ro-stockerne og for Hamborgerne. Samme Aar gjorde Frankrig forgæves
Anstrængelse!' for at opnaa Peder Oxes Tilladelse til at sende 4,000
Mand tilsøs til Polen. Selv den fra Polen'236

hjemvendende franske Gesandt blev anholdt og holdt Maaneder igennem
tilbage, fordi han vilde passere Sundet uden dansk Lejdebrev. Alle
fandt sig endelig i, vænnede sig til, ja satte Pris paa, at der hver
Sommer var en Mængde danske Orlogsskibe ude lige fra Nordkap til Øsel
for, som et fælles anerkendt, europæisk Politi, at holde Styr paa det
Utal af fremmede Kapere, der gjorde Farvandene usikre.

Fra den Stund, Peder Oxe i Fred førte Styret hjemme, blev derfor
Flaaden Landets Hovedværn, Sundet en Fæst-ningsrække. Langs Skaanes
Kyst maatte Helsingborg, Landskrona Slot og Malmøhus være i
Forsvarsstand; paa modsat Bred Krogen, København og Skansen ved Dragør.
Hver Sommer var en stor Del af Flaaden kampklar og i Søen. Aarlig
medgik der betydelige Beløb til Rustning, Vedligeholdelse og
Nybygninger. Alle i Danmark vænnede sig hertil. Lige fra Baadsmænd og
Bøsseskytter til Skibsførerne, der nu hvert Aar maatte være paa Færde.
I Reglen spredtes Skibene og sejlede færre i Følge. Stundom maatte dog
ogsaa Peder Munk ud, skønt han 1571 var bleven Rigsraad. Den hele
Ordning gik selv Rigsraaderne over i Blodet. Det faldt dem tilsidst saa
naturligt, at de, da Opdragelsen af Danmark-Norges vordende Konge
overlodes til dem, opdrog ham til Sømand.

Den, hvem det vistnok maatte falde Peder Oxe vanskeligst at bibringe
sit Syn, var Frederik II. Saa mange af hans Forudsætninger, hans gamle
Tiltro til Landmagt og Hærførere, hans uvilkaarlige Mistillid til
Flaadens indfødte Besætning og hans hele Mangel paa Forhold til Havet
maatte være lutter Hindringer. Ikke desto mindre lykkedes det Peder
Oxes vidunderlige Evne at omstemme Kongen, ved sin stadige Virken som
stille Magt at gøre ham lil en anden. Det var maaske del danske Partis
største Sejr, da det, efter at have fortrængt Kongens tyske Raadgivere,
overvandl Kongen'237

selv og kerte den tidligere tyskseende, holsten-gottorpske Ætling at
føie som dansk.

Nøglen til Stillingen var her, som i det Store, Øresundstolden. Som
særlig kongelig Indtægt laa den selvfølgelig Kongen paa Hjerte. Ud
herfra lod alle Rækkens følgende Led sig Skridt for Skridt udlede. Og
Frederik II blev en taknemmelig Lærling. Hans naturlige sunde Sans,
hans Kappelyst og hans Højsind viste ham Vejen. Øresundstolden tilkom
ham. Men han vilde for disse Midler, uden at det skulde koste Landet en
Hvid, bygge en Borg ved Øresund, der skulde overgaa alt tidligere. Ikke
blot de pragtfulde Herregaarde som nu hver anden Adelsmand i Landet
begyndte at opføre, men hvert kongeligt Slot. En fast Borg, en
Kronborg, paa engang Kongens og Rigets Fæste, der ikke alene med sine
Kartover skulde beherske Sundet og le ad hvert Angreb, men tillige som
Kronens ypperste Smykke tolke hver Sejler Søkongens Pris.

Thi Danmark-Norges Konge var Søkonge. Havet var hans vigtigste Omraade.
Frederik II havde lært at indse det og udtalte det ofte. Som han
udtrykte det: »Rigets Magt og Anseelse er mest udi Søen anliggendes«.

17.

Det vilde næppe være lykkedes Peder Oxe saa grundigt at omforme Kongens
Syn efter sit, hvis han ikke tillige paa et helt andet Omraade havde
haft Held med at plante Kongen fast og gøre ham dansk.

At føie med sit Folk og blive til ét med det læres af de fleste ad tre,
naturgivne Veje, idet Fortid, Nutid og Fremtid alle virke i samme
Retning. At ens Forfædre har tilhørt dette Folk, at dets Sprog er ens
Hjertesprog, og at ens Børn tilhører det, er de tre Strenge, hvoraf
Folkefølelsen flettes og næres. Frederik II savnede de to. Hans
Forældre var'238

begge indvandrede Fremmede. Hans Hjertesprog og Moders Maal var Tysk.
Vel havde han gennem sin stadige Færden i det Frie og sine kære Jagter
lært at kende og elske Danmarks Natur. Men Baandet var for svagt. Han
formaaede da kun ret at indplantes i Folket ad den tredie og sidste
Vej: ved som Ægtemand at vide det sine Børns Folk.

Der var en Mulighed for, at dette grundigt kunde ske, idet han ægtede
en dansk Kvinde, Jomfru Anna Hardenberg, for hvem han nærede uslukt
Hengivenhed. Men Faren for, at et saadant Giftermaal skulde trække ham
ned i Hængedynd ved Slægtskab med nogle af sine Undersaatter, var for
stor til, at Peder Oxe turde tilraade det. Han synes med Rette at have
været en bestemt Modstander af dette Parti. Men Vanskeligheden blev da
en dobbelt: at faa Kongen til at opgive hende og indlade sig i et
Fornuftgiftermaal med en Jævnbyrdig. Alle Kongens tidligere Frierier —
hvor mange de end var — bar Præg af, at det hver Gang havde været ham
en sand Befrielse at slippe fri. Aarene gjorde ham næppe mere villig
til at opgive sin Frihed.

En ikke ringe Forandring i hans Forhold indtraf, da hans Moder,
Enkedronning Dorothea, døde den 7. Oktober 1571. Hermed ophørte den
sidste Rest af det gamle Hjem. Han stod nu uomtvistelig ene og var ikke
længer ganske ung. Hun havde overskygget ham. Hendes medfødte Myndighed
havde han faaet at mærke, ikke blot, da han holdtes under hendes Ave og
Tugt lige til sit 18de Aar, men ogsaa senere. Selv da han var bleven
Konge, skiftede hun ikke Væsen. Denne hendes myndige Omsorg paa engang
kuede og tirrede ham. Hun blandede sig med en uafrystelig, moderlig
Overlegenhed i al hans Færd, og Vorherre delte altid Mening med hende.
Hendes Indblanding kunde stundom være skadelig nok, naar den drejede
sig om Politik, naar hun f. Eks. paa egen Haand forhandlede med Sverig,
om Fred, eller overfor udenlandske Gesandter betegnede'239

Peder Oxe og Johan Friis som »Skælmer«. Men den ærgrede ham mest og
kvalte noget i ham, naar den angik ham selv og hans eget Følelsesliv.
Var en Moders Kærlighed saa anmassende og sikker, og en Søster Annas i
Sachsen, trods Afstanden, omtrent af lignende Art, saa Vorherre bevares
for at skaffe sig en tredie af samme Slags i Fonn af en Hustrus 1 Og
hvad var det egentlig de mente med deres evige Krav paa at ombytte
Bægeret og den ugudelige ugifte Stand med Ægteskabet? Al ægte Anna
Hardenberg, paastod de, var lige saa galt. Man skulde, som Luther havde
lært, lystre Guds Bud og indtræde i Ægteskabs Ståt med en Jævning uden
at mukke. Men var der ikke ogsaa noget muggent ved at ville ægte Svoger
Hertug Hans? Tale om Ægteskab blev en Drillepind, der lod sig ypperligt
anvende ogsaa til al holde sig dem fra Livet.

Moderens Død stillede Frederik II frit. Han maatte nu selv tage
Beslutning og kunde ikke smutte fra ved blot en Snært til den, der
opfordrede ham. Spørgsmaalet stilledes nu af Forholdene og af ham selv.
Valget stod mellem at ægte Anna Hardenberg eller en Fyrstedatter eller
slet ingen.

Det synes, som om Frederik II til det sidste har ønsket at ægte Anna
Hardenberg, men at Modstanden baade nu og tidligere er udgaaet fra
hende selv. Saaledes forstaas naturligst hendes Ord i et Brev af 31.
Januar 1572 til Birgitte Gjøe. Hun fortæller heri om sit Møde med
Hertuginde Elisabeth af Meklenborg, der har fortalt hende: »hvor meget
godt han [Frederik II] talte om mig, og hvor haardt jeg havde raadet
ham fra i den Handel. Og at det havde for længe siden været sket, havde
jeg ikke været dér saa meget imod. Med mange Ord og meget godt, som
Hendes Naade sagde mig, som jeg og kendte mine egne Ord.«

Med denne afgørende Støtte som Forudsætning synes der saa, efter at
Landet havde faaet Fred, at være dannet et Slags Forbund mellem Peder
Oxe og hans Moster Bir-'240

gitte Gjøe. Formaalet var, at han skulde skaffe Kongen en Hustru, og
hun skulde skaffe Anna Hardenberg en Mand.

Peder Oxe havde, saa nødigt han end vilde, været i det Tilfælde at
maatte kort forinden gøre sit til at forpurre en Ægteskabs-Udsigt for
Frederik II. Den utrættelige Grev Günther af Schwarzburg havde igen
været paa Spil og ivrigt henledt Kongens Opmærksomhed paa Vilhelm af
Oraniens Søster, den 20aarige Komtesse Juliane. Selv var Grev Günther
gift med Søsteren, Cathrine, saa det vilde for ham naturligvis være et
meget kærkomment Parti, der gjorde ham til Svoger af Kongen af
Danmark-Norge. Under Fredsforhandlingerne i Roskilde 1568 var han selv
kommen op til Frederik II og havde for ham prist sin Svigerinde i høje
Toner. Kongen havde da under en Samtale i en af Skovene ved Roskilde
sagt, at han naturligvis maatte se hende først, men tillige rakt Grev
Günther en kostbar Ring og bedt ham bringe hende den som Tegn paa
Kongens Velvilje og Højagtelse.

Næppe havde Grev Günther faaet dette farlige Pant, førend han med
sædvanlig Raskhed og Taktløshed benyttede sig deraf. Paa Vejen fra
Danmark forkyndte han Forlovelsen til alle og enhver. Ikke blot ved
Hoffet i England, men blandt Studenterne i Wittenberg taltes der om
Nyheden. Grev Günthers egne Svende vidste endog at meddele, at
Brylluppet skulde staa til Paaske.

I Danmark blev man skræmmet op. Peder Oxe kunde umuligt ønske, at
Kongen skulde ægte Grev Günthers Svigerinde. Og han turde højlydt sige
til Kongen selv, at Ægteskab med Vilhelm af Oraniens Søster betød
Udsigt til Krig med Spanien og det katolske Frankrig. Frederik II følte
sig personlig krænket ved saaledes at blive puffet til Brudeskammel.
Han skrev derfor (11. April 1569) et usædvanligt hvast Brev til Grev
Günther og paatalte hans Aabenmundethed, der medførte, at Kongen saa
sig nødt lil at opgive den omtalte Sag.'241

Grev Günther var imidlertid ikke lil Sinds at slaa sig til Ro hermed.
Han haabede maaske endog endnu at faa Partiet i Stand ved at gøre
Kongen offentlige Bebrejdelser. Ved et Fyrstebryllup i Tyskland, hvor
en dansk Adelsmand var tilstede, beklagede han sig lydeligt over Kongen
af Danmarks Uordholdenhed, der havde voldt en ædel Kvinde og hendes
Slægt Skam. Frederik 11 krævede ham til Regnskab for disse Ord, og Grev
Günther maatte gøre en Undskyldning. Den omspurgte Dame tog sluttelig
til Takke med at ægte Grev Günthers Broder, Albert.

Peder Oxe havde opnaaet, at Grev Günther havde gjort sig umulig i
Danmark. Men Kongens Giftermaal var atter blevet til intet. Peder Oxe
maatte da selv se at finde en passende Brud.

18.

Tilbud var der nok af. Næppe havde Hertugen af Pommern paa Kejserens
Vegne ført Forsædet ved Freden i Stettin, førend en pommersk Embedsmand
skrev til en af Peder Oxes Underordnede, Caspar Paselich, Sekretær i
det tyske Kancelli, at nu var det vistnok Tid for Frederik II at gifte
sig, da Krigen var endt. Han gik ud fra, »at Rygtet om en Adelsmands
Datter ikke havde noget paa sig«. Derfor henledte han trygt
Opmærksomheden paa en Engel, der endnu var at faa — dog ikke længere
end til Fastelavn, da der var en anden højfornem Bejler, som trængte
paa — det var Enkehertuginden af Pommerns ITaarige Datter Margrethe,
from, bly og rettroende, sin Moders udtrykte Billed.

Caspar Paselich viste Brevet til Peder Oxe, og denne talte med Kongen
derom. Udfaldet blev, at Paselich fik Befaling til at svare, at han var
for ringe til at forhandle om sligt, derfor maatte man sende fremtidige
Breve direkte til Rigshofmester Peder Oxe. Forresten ønskede alle i
Danmark, baade Rigsraad og Undersaatter, Kongens Giftermaal.

Det omtalte Rygte om Adelsmandens Datter vilde ikke være Sagen til
Hinder, da det nu var omme, [seine Masze [-ge-wonnen].-] {+ge-
wonnen].+} Men Kongen havde altid fastholdt ikke at ville høre Tale om
Ægteskab med nogen, som han ikke selv havde set. I dette Tilfælde havde
man jo ikke engang et Portræt at vise Kongen. Man havde derfor end ikke
omtalt denne Sag for ham. Omtrent ved Paaske tænkte Kongen at mødes med
sin Svoger, Kurfyrst August, nær holstensk Grænse. Dette var muligt en
Lejlighed, hvor Kongen kunde faa den pommerske Prinsesse at se. Det
vilde uden Tvivl fremme Sagen, hvis man kunde faa hans Faster,
Hertuginde Elisabeth af Meklenborg, til at interessere sig for den.

Brevvekslingen blev nu livligere. Den pommerske Embedsmand (Citzewitz)
skrev til Peder Oxe, at den tidligere omtalte Bejler kun vilde indrømme
Betænkningstid til Paaske. Dette synes dog ikke at have gjort
synderligt Indtryk paa Rigshofmesteren. Mødet med Kurfyrsten kom ikke i
Stand. Men Sagen gik sin jævne Gang og — afbrudt ved Enkedronning
Dorotheas Død den 7. Oktober 1571 — var den endelig naaet til et
afgørende Punkt i November 1571. Forbindelsen med Hertuginde Elisabeth
af Meklenborg var bragt i Stand, og denne lovede at tage Prinsesse
Margrethe af Pommern med sig til Falster, naar hun og hendes Mand midt
i November efter Indbydelse af Kongen kom did. Om det saa var Hr.
Citzewitz, saa fik han en venlig Opfordring fra Danmark til at følge
med, hvad han i et Brev til Peder Oxe (af 25. Oktbr. 1571) udtalte sin
ærbødigste Taknemmelighed for.

Mødet fandt Sted midt i November hos Lensmanden paa Nykøbing Slot,
Peder Oxe. Hans fyrstelige Gæster var altsaa Frederik II, Hertug Ulrik
og Hertuginde Elisabeth af Meklenborg, hvilken sidste medbragte, halvt
tilfældigt, Prinsesse Margrethe af Pommern, der just ved Afrejsen havde
været i Besøg hos hende. Det var en Venskabstjeneste baade243

mod hendes Brodersøn, Kongen, og mod den unge Prinsesse saaledes ikke
at sky Efteraarsstorme, men troligt udsætte sig for Hejsens
Besværligheder blot for at bidrage sit lil deres mulige Lykke.
Stiltiende var det naturligvis klart for alle, at den brave Faster her
mødte som Agent i Ægteskabssager, medbringende Prøve. Det skulde nu
vise sig, hvor dygtig hun var til at skaffe Bestilling og Afsætning.

Det er et Spørgsmaal, om en Moder med en næsten voksen Datter just var
den, der egnede sig bedst til et Hverv som dette. Ganske naturligt
havde Hertuginde Elisabeth ikke villet lade sin egen lille Sophia, der
snart var en voksen Pige — hun var fyldt 14 Aar sidste 4. September —
sidde alene tilbage hos en Hofdame i Gustrow, men taget hende med paa
Turen. Og ganske naturligt tog Moderen sig af sit Barn. Og den
halvgamle Fætter paa over 37 Aar spøgte med det unge Mellemvæsen, der
skønt forlegen dog havde Frispas og tog sig saa morsom ud med sine
tynde Pibestilkearme i de lange, snævre Ærmer og Dukkefilthatten paa
den tætsluttende Perlehue, der ganske skjulte hele hendes lyse, fyldige
Haar. At Rigshofmesteren saa med særlig Interesse og Velvilje paa den
unge Frøken, ved hvis Daab han for 14 Aar siden paa Christian I II's
Vegne var mødt som Fadder, er let forstaaelige Og med glad Undren har
han vistnok været Vidne til, at der virkelig maaske kunde aabne sig
Mulighed for at faa til Dronning en, hvis Moder allerede halvt tilhørte
Danmark og af Hjertet hang derved.

Udfaldet af den første Prøve blev: Prinsesse Margrethe af Pommern
svarer ikke til det tidligere tilsendte Billed, falder ikke i Kongens
Smag og er derfor at hjemsende under første passende Paaskud. Tante
Elisabeth, Onkel Ulrik og deres Datter bliver foreløbig nogle Dage
endnu, da deres Selskab synes at adsprede Hs. Majestæt, og de nødigt
bråt vil forlade ham saa kort efter hans Tab af sin Moder.

Det var trist for Prinsesse Margrethe, der kort efter, vistnok paa
Grund af mindre gode Efterretninger hjemmefra, bråt maatte afbryde sit
Ophold. Hr. Citzewitz beklagede sig uforbeholdent i to Breve til Peder
Oxe af 29. og 30. Novbr, over ubetænksomt at have blandet sig ind i
denne Sag og skaffet sin fromme Frøken unødig Rejse. Ikke skulde der
være det mindste Haab endnu! Hun staar dog midt i sin fejreste Ungdom,
den Alder, hvor den unges Sind vidjelet lader sig bøje.

Omvendt har det vistnok vakt særlig Glæde hos Hertug Ulrik, da han
efter Vejledning af sin Hustru fuldt forstod, hvad det drejede sig om:
Svigerfader til Danmark-Norge. Og Faster Elisabeth arbejdede troligt og
med voksende Held paa de unges Lykke. Endelig oprandt den Dag, da det
ikke længer blot var Spøg og Spas mellem den gamle Fætter og den lille
Kusine, men Frederik II for Alvor anholdt Hertug Ulrik og Hertuginde
Elisabeth om at maatte faa deres Datter Sophia til Ægte. Efter passende
Overraskelse gav de deres Samtykke til dette Parti, der jo syntes
forseet af Vorherre.

Medens Følelserne fra meklenborgsk Side lettere lader sig gætte, gælder
dette ikke om dem fra dansk Side. Peder Oxe var naturligvis glad
derover og er vistnok paa et meget tidligt Tidspunkt bleven tagen med
paa Raad. Efter »guddommelig« Lov, det vil sige Mose Lov og pavelig
Lov, der endnu antoges gældende for slige Sager i Danmark, var nemlig
Ægteskab mellem kødelige Søskendebørn strængt forbudt. Deres Forældre
var jo Søskende. Peder Oxe har imidlertid i saa Henseende vistnok
paataget sig alt Ansvaret og indestaaet for Kirkens Samtykke. Men
Frederik II, hvilke var hans Følelser? Det er givet, at han fra første
Færd vidste, hvad der skulde gaa for sig paa Nykøbing Slot, at man dér
vilde søge at skaffe ham en Ægtehalvdel. Hans sachsiske Svoger og
Søster skrev den 29. November lil ham i Anledning af Tantens Komme lil
Nykøbing »med Skøn-'245

heder« (andern scliønen Leuten) og ønskede ham paa Forhaand lil Lykke.
Selv var han vistnok klar over, at nu maatte det gøres. Naar han da
desuagtet valgte ikke den paatænkte, der var i passende Alder, men den
lille halvvoksne Kusine, var hans Grund vistnok den, at hun af to Onder
var det mindste og del fjærneste. Valget af hende kunde derhos ikke
mistydes af den, hvem han virkelig havde kær. Anna Hardenberg kunde
umuligt tro, at dette Barn havde fortrængt hendes Billed af hans Sind.

At denne Forklaring er sandsynlig, og at Anna Hardenberg stadigt har
været i hans Tanker, skulde snart efter vise sig, til ikke ringe
Bekymring for dem, der antog, at Historien om »Adelsmandens Datter« nu
var forbi. Den belevne Svigersøn førte sine tilkommende Svigerforældre
og Brud omkring i Landet for at vise dem Lejligheden. Men da de paa
Vejen fra Frederiksborg til Kolding, hvorhen han agtede at følge dem.
saa at de landværts kunde vende hjem, kom til Odense, vaagnede Minderne
med forøget Kraft hos ham. Han erklærede, til Forfærdelse for
Hertuginden, som var klar over, hvad der nu stod paa Spil, at hans
Samvittighed forbød ham at gaa videre i denne Sag uden af Anna
Hardenbergs egen Mund at have hørt, at hun med god Vilje gav sit
Samtykke. — At lade de to komme til Samtale i Enrum, var efter den
bekymrede Svigermoders Mening baade upassende og farligt. Hun tilbød
sig da til det ejendommelige og vanskelige Hverv: selv at skaffe ogsaa
Anna Hardenbergs Samtykke til Giftermaalet.

19.

Birgitte Gjøes Opgave at faa en Mand til Anna Hardenberg havde vist sig
ikke saa let at løse som Peder Oxes at skaffe Frederik II en Hustru.
Anna Hardenberg var uformuende og levede efter Freden i Stettin
fremdeles som for-'246

hen tilbagetrukken ved et lille stilfærdigt Hof, i »Jomfru-kamret« hos
Enkedronning Dorothea. Birgitte Gjøe virkede imidlertid med Iver og — i
Forstaaelse med sin unge Veninde, Anna Hardenberg. Det er ikke
usandsynligt, at denne Birgitte Gjøes Virksomhed, der paa dette
Tidspunkt vistnok maatte være Kongen imod, er kommen ham for Øre og har
vakt hans Uvilje. I hvert Fald blev Ringkloster i Nørrejylland, som hun
havde i Pant, og hvor hun opholdt sig til Stadighed og havde tænkt at
bo til sin Død, hende pludseligt opsagt af Frederik II den 29. Marts
1571 med meget kort Varsel under Paaskud af, at Kongen selv vilde bruge
det. Da Pengene, hvorfor det var pantsat, sendtes hende et Par Uger,
førend hun skulde fraflytte, vejede hun Guldpengene ved Modtagelsen,
men synes at have fundet dem for lette og klaget derover. Dette bidrog
næppe til at stemme Kongen mildere mod hende. Enkedronning Dorothea
forlenede hende til Erstatning for Ringkloster med sin Gaard ved
Aarhus: Aakjær, som hørte til Enkedronningens »Livgeding«. Her bosatte
hun sig. Men da Enkedronning Dorothea døde i Oktober samme Aar, fratog
Kongen hende næste Aar ogsaa Aakjær.

Var Frederik II misfornøjet med Birgitte Gjøes Virksomhed, saa var hans
Søster, Kurfyrstinde Anna, des gladere derover. Under sit Besøg i
Danmark i August 1571 skrev hun til Birgitte Gjøe fra Frederiksborg.
»Jomfru Anna von Hardenberg har i Fortrolighed meddelt Os, hvor trofast
og flittigt I har virket i den bevidste Sag, hvilket har vundet Vor
naadigste Bifald. Vi tvivle ikke om, at I fremdeles som hidtil vil lade
denne Sag ligge Eder paa Hjerte og tage Eder deraf . . . saa at det
Foreslaaede maatte naa til en lykkelig og Gud velbehagelig Ende. Derved
beviser I Os en Tjeneste, der er Os til besynderlig Velbehag, og som Vi
vel i Naade skulle erindre at forskylde Eder. Den Almægtige give hertil
sin guddommelige Velsignelse«!'247

Birgitte Gjøes Virksomhed maatte, da hun jo levede afsides i
Nørrejylland, for en Del foregaa gennem Breve. Et af Svarene herpaa er
endnu bevaret. Det er fra hendes Søstersøn, Oluf Mouritsen Krognos til
Bregentved, der nylig havde været saa heldig at faa det vigtige
Helsingborg i Forlening. Den Plan, Birgitte Gjøe, sikkert i
Overensstemmelse med Anna Hardenberg, synes at have arbejdet for, var,
at faa hende gift med Borggrev Christopher von Dohna, Frederik II's
Yndling, Anføreren for den danske Hær efter Daniel Ranzaus Død. Han var
imidlertid uformuende som hun og synes ikke længer at nære de samme
Følelser for hende, som han engang maaske havde haft.

Den Omstændighed, at Oluf Mouritsøn Krognos nys havde faaet den store
Forlening, maatte kunne bruges som Paaskud til at faa noget nærmere at
vide om Christopher von Dohna, og hvad denne mente om Anna Hardenberg.
Moster skrev derfor til Oluf og spurgte i Forbigaaende, 0111 han havde
hørt, at Christopher von Dohna ogsaa snart skulde have en Forlening, og
at han skulde have et godt Øje til A. H.

Svaret var ikke opmuntrende .... »Min aller kæreste Moster! At I er
begærende at vide, om mig noget er bevidst om den Herre von Dohna. Da
veed jeg vel, at han bekommer noget af min Herre i Jylland. Men hvad
det bliver, eller hvor meget, veed jeg endnu ikke, men det giver Tiden
vel til Kende. Men med den Handel med A. H. er mig slet intet om
bevidst, eller jeg det før har hort. Men jeg troer det ikke«.

Anna Hardenberg var tilstede ved Enkedronning Dorotheas Dødsleje paa
Sønderborg i Oktober 1571. Enkedronningen synes at have sat Pris paa
hende eller at have haft ondt af hende. Ved sin Død skænkede hun hende
8000 Kroner. Efter Begravelsen drog Anna Hardenberg, der jo nu stod
ene, til Birgitte Gjøe paa Aakjær. Her fik hun'248

Meddelelsen om Kongens Trolovelse. Slægt og Venner er tit kærligt
hensynsfulde. En Svigerinde til Birgitte Gjøe, Fru Ida Ulfstand, tog
Anledning til straks at bevidne Anna Hardenberg sin store Deltagelse og
»bede hende for Guds Skyld, at Du nu ikke sørger og græmmer Dig saa
fast, at Du skal fortørne Gud dermed. For Han vil have sin gode Vilje i
alle Maader«.

Fra Aakjær synes Anna Hardenberg at være dragen i Besøg til andre
Slægtninge og fik her Brev fra Hertuginde Elisabeth 0111 at mødes med
hende paa Høneborg Slot, i Nærheden af Snoghøj, da hun havde noget
vigtigt, hun gerne vilde tale med hende om. Paa Høneborg Slot røgtede
da Hertuginden det vanskelige Hverv, som hun havde paataget sig, at
skaffe sin Svigersøn Hjertefred med Hensyn til hans tidligere Forhold
til »Adelsmandens Datter«. Anna Hardenberg, der stadig holdt Birgitte
Gjøe underrettet om alt sig betræffende, skrev straks en Beretning til
hende om Samtalen.

»Dér jeg kom paa Høneborg, da sagde Hendes Naade mig, at dér
»Borgemester Søn« [Frederik II] drog fra Odense, da var han ret
bedrøvet og klagede hart, hvorledes hans Samvittighed trykkede ham, og
sagde, at han ikke kunde give sig tilfreds, førend han kom mig til
Ords, at han kunde høre mine egne Ord, om jeg havde og vilde give den
Sag over med en god Vilje. Da havde Hertuginden sagt, at det vilde ikke
skikke sig, at han talte med mig selv; men Hendes Naade vilde forskrive
og forhøre min Mening. Og spurgte mig nu ad, hvad Hds. Naade skulde
sige.

Da sagde jeg, at jeg var vel tilfreds, og jeg havde skrevet hannem min
Mening til derom. Dér vilde jeg lade blive ved.

Da sagde Hds. N. mig og, at Hds. N. havde talet med hannem om »min
Broder« [Borggrev Dohna] og mig, at Hds. N. saae gerne, at denne gamle
Handel gik for sig igen, baade fordi Hds. N. vilde mig vel, og for at
han ikke skulde faa en ond Samvittighed i Fremtiden, fordi han saa'249

havde forvendt min Lykke, med flere Ord. Da havde han sagt, at han
vilde give tusind Daler til, at det var sket. Men han befrygtede sig,
at »min Broder« ikke skulde ville gøre det. Thi han havde gerne undt
hannem to andre, men formærket, at han ikke vilde gifte sig, thi han
havde en Frue kær. Saa han mente, at han for den Skyld ikke vilde gore
det. Og sagde, at han vidste, at jeg var saa gudfrygtig, at jeg ikke
samtykte noget, førend han var gift. Og sagde lids. N. mig, hvor meget
godt han talte om mig, og hvor hart jeg havde raadet ham fra i den
Handel, og at det havde længe siden været sket, havde jeg ikke været
der saa meget imod.....«.

»Jeg bad hende, at hun skulde tale med Holger og Jørgen Rosenkrans om
»min Broder«. Saa jeg lod Hds. N. formærke mit Hjerte i den Sag. Men
Hds. N. lovede mig hart, at det skulde blive uformærket i alle Maader«.
— Efter Omtale af andre Forhold slutter Brevet: »Gud veed, jeg er saa
glad og rolig i mit Hjerte, som jeg ikke har været i mange Aar«.

Hvis Hertuginden af Meklenborg, som sandsynligt er, gennem Brødrene
Holger og Jørgen Rosenkrans har søgt at bevæge Christopher von Dohna
til at ægte Anna Hardenberg, saa lykkedes det ikke. Forgæves skænkede
Kongen ham kort efter Gaarden Heinekirke (forhen: Allehelgens Kloster)
i Skaane. Han synes at være forbleven tro mod »den Frue, han havde
kær«, og levede ugift til sin Død.

Sligt kunde der naturligvis ikke ventes paa. I Juli Maaned 1572 stod
Frederik II's Bryllup med hans löaarige Kusine, Sophia af Meklenborg.
Kirken havde med Glæde givet sit Samtykke. Guddommelige Love var ikke
til for at gøre Fyrster nogen Hindring. Og alle i Danmark var glade,
ogsaa over Brudens Alder. Netop den Alder var den rette. De Gamle
mindedes endnu Danmarks mest afholdte Dronning, Christian II's ædle,
haardt prøvede Hustru, Eli-'250

sabeth. Hun havde heller ikke været ældre, da hun paa Marken ved
Hvidøre modtoges af sin Husbond, og lille, overvældet af Træthed maatte
under de lange Taler sætte sig paa sin Hofmesterindes Skød. Og dog,
eller maaske just, fordi hun saa ung var bleven viet til sit Kald, var
hun bleven et Mønster paa en Dronning og en Moder.

Men det var nu saa sørgeligt at tænke paa. Her skulde være Glæde. Og
det var der allerede den 18. Juli, da Kongen med Rigsraadet og alle
Hofsinderne red sine Slægtninge fra Meklenborg og Sachsen imøde udenfor
København. Baade Hertug Ulrik og Kurfyrsten af Sachsen maatte passe paa
deres Heste, da de skulde ind ad Vesterport, og paa samme Tid de 20
hele Kartover paa nærmeste Bastion og 100 Stykker i Skydeskaarene ved
Porten brændte løs. Og da de saa kom i Højbrostræde, og Vægteren oppe i
Blaa Taarn flk Øje paa dem og gav Tegnet med sin Fane, saa kunde det
nok hænde, at man ikke længer hørte Musiken, hverken fra Kongens egne
Blæsere eller fra dem paa Vor Frue og Helliggejst. Thi i samme Nu
drønede de glatte Lag fra hele Flaaden, der laa i Havnen ud for Slottet
og Vingaarden. Det var et Brag, som København ikke nogensinde havde
hørt Mage til, thi aldrig før havde saa stor en Flaade skudt Glædesskud
her.

Og Parret blev den 20. Juli viet og sat paa Sengen i Slottets store
Sal, medens den tyske Hofprædikant, Magister Knop, udlagde, hvad det
betød; hvorefter der blev drukket og danset til langt ud paa Natten.
Næste Morgen blev Dronning Sophia med stor Pomp i en Sølvvogn trukken
af otte Heste, ledsaget af alle Rigets ypperste Mænd og Kvinder, ført
lil Frue Kirke. Peder Oxe bar Kronen foran hende og ledte hende til
Alleret. Og paa Kongens og Folkets Vegne begærede han af Sjællands
Bisp, at denne nu vilde salve og krone hende lil Danmarks og Norges
Dronning. Da Kronen paasattes, rørte først Peder Oxe og derefter
alle'251

tie øvrige Rigsraader ved den. Saa, efter at alle de mange og lange
Taler var omme, ledte Peder Oxe hende atter ud, og under uhyre Jubel
vendte hun tilbage til Slottet lil nv Fest. Festerne afløste nu
hinanden med rig Afveksling. Den mærkeligste var maaske Festen ude paa
Flaaden ombord paa »Fortuna«. Alle de gamle kendte Skibe laa rundt
omkring. »Jægeren«, »Morianen«, »den vilde Mand«, »Fyrblasen«, »den
forlorne Søn«, »lange Herkules«, »Flasken« og hvad de alle hed, 39 ialt
foruden Galejer, Jagter og Pinker. Da Gæsterne om Aftenen gik fra
Borde, hilstes de til Ære med Skarptskud, saa det knaldede, Vandet
sprøjted for Kugler, og Tomterne ved Skt. Anna fejedes rene for
flygtende Mennesker og Dyr. Det var muntert. Og ud til Frederiksborg
forlagdes Festerne og forbandtes med Jagtture. Tilsidst drog de
fremmede, fyrstelige Gæster hort. Kun Familien blev tilbage: de glade
Svigerforældre og den trofaste Søster og Svoger fra Sachsen. De holdt
ud med at feste lige til Mikkelsdag. Det var rigtignok et anderledes
fornøjeligt Bryllup end det Blodbryllup, der paa samme Tid,
»Bartolomæusnatten« (24. August), lejredes i Paris.

Det Ægteskab, som Frederik II her havde indgaaet, lik han aldrig Grund
til at fortryde. Mærkværdig hurtigt voksede han til fuld og hjertelig
Forstaaelse med det Barn, han havde valgt sig til Mage. Han synes at
have været udelt lykkelig som Ægtemand. De dristigste Forhaabninger hos
alle dem, der havde ønsket ham gift, ham selv og hans Riger til Gavn,
gik i Opfyldelse. Der kom den Ro over ham, som han hidtil havde savnet.
Og alt mens Børneflokken voksede, ikke mindst da der fødtes ham en Søn,
følte han sig bestandig inderligere forenet med det Folk, hvortil hans
Børn hørte. Af sig selv forstod han og flk fælles Maal med alle dem,
som var kaldede til at værne, pleje og bevare dette Folk og Land
blomstrende og ube-skaaret til den Slægt, der fulgte efter.'252

Ogsaa Anna Hardenberg boldt Bryllup. Som Frederik II smukt havde sagt
om bende: »hun var saa gudfrygtig, at hun ikke samtykte noget, førend
han var gift«. Hendes Bryllup stod i København den 11. Januar 1573.
Birgitte Gjøe havde troligt staaet hende bi og haft megen Besvær. Men
hendes moderlige Omhu havde holdt ligesaa tappert ud som Hertugindens
af Meklenborg. Da Christopher von Dohna ikke var villig, maatte man
finde en anden. Birgittes egen Søstersøn, Oluf Mouritsøn Krognos til
Bregentved, ham som hun havde skrevet til, da han havde faaet
Helsingborg i Len, og spurgt ham, om han ikke vidste noget om
Christopher von Dohna, var det ikke Manden? Ugift, paa Alder med
Kongen, rig, et bravt Menneske, Forstander for hendes kære Herlufsholm.
Vist var han Manden. Hvad havde man Søstersønner til, naar de ikke ved
Lejlighed skulde staa En bi med en Haandsrækning! Og han blev Manden.
Den 11. Januar 1573 stod deres Bryllup i København. Peder Oxe
overværede det. Han medbeseglede i hvert Fald det Morgengavebrev, som
Brudgommen paa Bryllugsdagen udstedte, efter Peder Oxes Eksempel, men
lidt mere snævert end denne. Ved dette Brev sikrede Oluf Mourilsøn
Krognos sin Hustru Hovedgaarden Bregentved, en Del Bøndergods og en
aarlig Indtægt af Landgilde paa Livstid.

Frederik II var ikke tilstede i København, men opholdt sig — tilfældigt
— ovre i Jylland. Lensmanden paa Københavns Slot, Morten Venstermand,
bar sig maaske lidt kejtet ad ved at yde Parret altfor stor Hjælp af
Kronens Bønder til Kørsel af Flyttegods. Han flk en susende
Tilrettevisning af Kongen for sin Villighed. I et og samme Menneskesind
er der ofte liere, ved tætte Skodder adskilte Bum. Og i Sind som i
Slægter kan stundom uventet en glemt Form dukke kortvarig op paa ny. Af
alle Forhold er ogsaa det lil sin Eftermand maaske et af de
vanskeligste. For Frederik II's Vedkommende blev delle Forhold dog'253

ikke af lang Varighed. Oluf Mouritsøn Krognos døde allerede ei halvt
Aar eller, den 25. Juni 1573.

Den samme blide Ynde og hengivne Selvforsagelse, der hviler som et Skær
over Anna Hardenberg i hendes Forhold til Kongen, synes ogsaa at have
betegnet hendes Forhold til hendes Husbond. Da han døende omarmede
hende, var hans sidste Ord: »Ser, hvilken Hjertens Kærlighed vi have
til hverandre, og hvilken haard Skilsmisse dette er!« Var det blot
ubehjælpsomt udtrykt Inderlighed? eller var det Svaret paa en fordums
Tvivl, som han eller andre havde troet at burde nære? Vi aner det ikke.
— Men blidt og stille lukkede hun hans Øjne, som hun havde gjort det
ved Enkedronningen og ved sit Forhold til Frederik II. Blid og stille
levede hun som Enke i seksten Aar, overlevede kort Frederik II; saa gik
hun selv sagte og ubemærket hort den 15. Februar 1589. En lidt
utydelig, men smuk og skær Skikkelse i en voldsom Tid.

20.

Efter Stettinerfreden og Frederik Ii s Giftermaal indtraadte Peder Oxes
lykkeligste Tid. Hans Forhold til Kongeparret syntes hjerteligt. Kongen
paaskønnede ham og viste ham sin Tillid ved fuldt at overlade ham
Regeringens Tøjler. Selv sørgede han paa bedste Maade for Kongens
personlige Interesser. Øresundstolden var jo i Stigen. Et voksende
Beløb af Landets Indtægter kunde, trods Gældens Afbetaling, overlades
til det nye Hof. Og Peder Oxe gjorde disse forøgede Midler dobbelt
frugtbare ved en ny og hensigtsmæssig Hofordning, hvorved
Hofbetjeningen fik fast maanedlig Løn istedetfor den tidligere Kost og
Underholdning ved Hove. Dronningen var ham vistnok gunstig stemt. Og
hendes naturlige Velvilje fik Læ, Røgt og Pleje ved, at hun flk hans
Svoger, Peder Bille, til Hofmester, og hans'254

Søster, Inger Oxe, Enken efter Jørgen Brahe, der havde reddet Kongen
ved Højbro, til Hofmesterinde.

Forældrehoffet i Meklenborg nærede ganske naturlig Taknemlighed overfor
Peder Oxe, den Fadder, som saa varmt og forstaaende vedblev at sørge
for deres eneste Barn. Hoffet i Sachsen endelig havde, med klar
Fornemmelse af det hensigtsmæssige og nødvendige, foretaget Vendingen.
Selv om der inderst i deres Sind fandtes en sort Tavle fra fordum med
Navnet »Peder Oxe«, saa tilhylledes den. De havde lært at respektere
Kongens forstandige og indflydelsesrige Raadgiver, den punktlige
Tilbagebetaler af Kurfyrstens svogerlige Laan.

I Danmark var Peder Oxe baade udadtil og indadtil den eneraadende. Den
franske Gesandt, Charles Dançay, kan i sine Indberetninger fra disse
Aaringer til Regeringen hjemme ikke blive træt af i de højeste Toner at
fremhæve dette. Og han har utvivlsomt set fuldkomment rigtigt. Peder
Oxes mægtige Aand gjorde sig gældende overalt, fra det største til det
mindste. Overalt den samme klare, praktiske, maalbevidste Stræben mod
det ene og samme Maal: Rigernes Fremgang. Den ytrede sig hjemme først
og fremmest i en fortrinlig Finansstyrelse og Gennemførelse af en ny
Møntordning. Men Virkningen strakte sig videre, lige fra de aandelige
til de praktiske Omraader. Og det myldrede med Planer. Den Ordning, som
først indførtes 100 Aar efter med ens Maal og Vægt Landet over, var alt
paatænkt af Peder Oxe. Hans Paabud til Bønderne i hans Len om
Forbedring af Landbruget ved at gennemføre Sommerpløjning og Brakmark
lærte først en langt, langt senere Tid at forstaa Betydningen af.

Hvad der lettede Peder Oxe i høj Grad og gav Kraft til hele hans Styre,
var den stærke Fremgang, hvori Landet i alle Henseender befandt sig.
»Renæssancen« — denne uforklarede Spirekraft, Frodighed og Fylde i
Jord, i Sind,'255

i menneskelig Idræt og Snille, der som en Varmebølge, et Solglimtstrøg
en Stund gled hen over Livet i Europa naaede først til Norden, eller
lik i hvert Fald først ret Lov til at udfolde sig, efter at
Syvaarskrigen var omme. Men saa brød den ogsaa paa. I de samme Lande,
hvor Krig og Nød nys havde raset, blomstrede nu Rigdom, Velvære,
Virkemod ustanseligt frem. Tydeligst saas det i den Vrimmel af prægtige
Bygninger, der skød frem i Slettelandet som Blomsterflor paa et
Engstrøg.

Intet Under, at Peder Oxes Planer trivedes og tog Fart af den stærke
Fremgang, der affødte dem. Hans Planer om Øresundstold og
Danmark-Norges Herredømme paa Havet, hans pengefrodige, dagklare F
remstyre var selv Udslag af den samme, fælles, drivende Kraft. Og det
samme ytrede sig i hans Plan for Rigernes aandelige Fremgang.

Ærligt talt, hvad var Danmark-Norge, hvad var hele Norden dengang andet
end en Udkant af Europa, hvor man nys havde kappet Tidens hidtil
betydeligste, aandeligt bærende Kraft: Kirken? Konger og enkelte
Stormænd havde i Forening plyndret dens Eje, tilintetgjort dens
ypperste Værker og overskaaret dens fremtidige Tilgang fra Folkets øvre
Lag. De nordiske Folk lignede tre uvorne Drenge, der, ladte alene et
Øjeblik, havde ødelagt Hjemmets gamle, bedste Stykker, tilintetgjort
Sejrværket og pillet Guldet af for at sælge det. Ingen
Opfostringsanstalt syntes den Opgave voksen, af dem og deres Uvaner,
med samt deres usle Brokker af det Sprog, som det kom an paa, at kunne
uddanne ordentlige Mennesker, der ikke paa ethvert Punkt maatte stikke
af mellem andre.

Og saa vovede Peder Oxe at tro paa, at stræbe efter, at udvirke: at
heroppe i Danmark skulde skabes en ny, frejdig Slægt, der, støttet til
Bibelbogen, næret af Landets egen Kost, dets Nutid og dets Minder,
bevandret som andre i Oldtids Sprog og Visdom, skulde føre Danmarks
Navn til

Hæder og aftvinge selv Udlandet Ærbødighed! Og ikke blot enkelte,
fremragende Mænd, men en liel, hjemmegroet Opvækst af Gejstlighed, der
strid og jævn som nyslagent Græs kunde værne om og grønnes med hele det
menige Folks Bundkløver, de Tusinder af beskedne Hjem, som
Reformationen havde fremelsket og signet.

I denne Tro stod Peder Oxe ikke ene. Han delte den med Landets bedste
Mænd og Kvinder. Og dette er maaske Renæssancens skønneste Lysglimt
over nordiske Sind. I uopløselig Knude laa Troen paa den unge Kirke,
paa det gamle, kære Modersmaal, Folkets Minder og Historie, og paa
Latinen, Tryllenøglen til al Oldtids Visdom og Nutids Færden blandt
Statsmænd og Lærde — ikke til at filtre fra hinanden, laa denne brogede
Blanding som sikker Forvisning, som Pant fra Gud paa egen og alles
Frelse og Hæder. Det var denne Tro og Forvisning, der bragte Herluf
Trolle og Birgitte Gjøe til at oprette Herlufsholm Skole. Det var denne
Tro og Forvisning, der flk Peder Oxe og Johan Friis til at skænke store
Gaver til Københavns Skole, Studenter og Universitet, og flk Frederik
II til, endnu før Krigen var tilendebragt, efter Peder Oxes Raad, at
skænke til fattige Studerendes Bespisning den storslaaede Kongegave,
det saakaldte »Kommunitet«. Det var endelig samme Tro og Forvisning,
der, tit smaatskaaren, skæv og kantet, men altid ærlig ment,
fremklækkede af Folkets egen Midte en Sum af hæderlige, fattigt aflagte
Gejstlige og Skolemænd.

Efter Kansler Johan Friis' Død stod Kanslerembedet i nogle Aar ledigt,
og Peder Oxe var saalænge Universitetets nærmeste Foresatte. Han
benyttede denne sin Magt til at gennemføre en ny Universitetsordning,
hvorved dets Indtægter betydeligt forbedredes. Det samme blev kort
efter Tilfældet med flere af Landets vigtigste Skoler.

Personlig stod Peder Oxe i nært og venskabeligt Forhold til de tre
Mænd, som hver paa sin Vis skulde gaa i Spidsen'257

for Aandsliv og Videnskab herhjemme og brede Glans om Danmarks Navn i
Udlandet. For alle tre blev han en afgørende Stolte, den, der skærmede
dem, opmuntrede dem og for en Del blev Ophavsmanden lil deres Gerning.

21.

Teologen Niels Hemmingsen havde i sin Tid været Lærer for Peder Oxes
Hustru, Mette Rosenkrans. Det var vistnok kun kort. I hvert Fald havde
han ikke været heldig med at lære hende dansk Retskrivning. Hendes
Breve udmærker sig fremfor Samtidens — hvad der vil sige meget — ved en
umulig Bogstavering. Men Forbindelsen havde været lang nok til at kunne
genoptages, da hun blev Rigshofmesterens Hustru. Da saa tilmed Peder
Oxe blev en Slags Universitets-Kansler, kom Peder Oxe og Niels
Hemmingsen i mangehaande Berøring. Peder Oxe maatte naturligt
tiltrækkes af hans Kundskabsmængde, Klarhed og friere Syn, der vidnede
om, at han ikke for intet havde været Melanch-thons kære Discipel.
Tilsvarende Egenskaber hos Peder Oxe maatte tiltrække Niels Hemmingsen,
foruden Æren ved at være Rigshofmesterens Husven. Han dyrkede da ogsaa
Forholdet til sin Velynder ved at tilegne ham (1569) et større Skrift,
og ved (1570) at forfatte en »Vise om Kristus« til Brug ved
Undervisning for Bigshofmesterens lille Steddatter, Birgitte
Rosensparre.

Det kunde synes, som om dette venskabelige Forhold til Peder Oxe har
gjort Niels Hemmingsen dristigere. Han udgav i Foraaret 1574 et
dogmatisk Skrift (Syntagma in-stitutionum christianum), hvori han med
en Aabenhed, som ingensinde tidligere, i Sakramentlæren udtalte sig i
Overensstemmelse med Kaivin, uden dog at nævne dennes Navn. Daab og
Nadver erklærede han for Tegn, som forvisser den troende om Guds Naade
i Kristus. At modtage

dem uværdigen er kun en Synd af samme Art som at høre Ordet uværdigen.

Disse overordentlig frie Udtalelser vakte selvfølgelig Opsigt og
Omtale. Den teologiske Stridbarhed truede med at skulle komme i Flamme.
Kongen maatte skride ind. Men Maaden, hvorpaa dette skete, synes stærkt
at tyde paa, at Peder Oxes overlegne og forsonlige Synsmaade stod
bagved og var den bestemmende. Kongen nøjedes med en Dag i Begyndelsen
af Juni 1574 at kalde Niels Hemmingsen til Frederiksborg og give ham og
hans Medlærere Paalæg om ikke yderligere at disputere om Nadverlæren. I
øvrigt tog Kongen Niels Hemmingsens Undskyldninger for gode Varer.
Frederik II gav sin Teolog det Løfte, at hvad han muligt havde forset
sig ved sit Skrift, skulde være ham tilgivet, hvis han for Fremtiden
forholdt sig rolig.

I Overensstemmelse med denne Samtale udstedtes der den 26. Juni 1574
Befaling til Rigets Bisper om at lade oplæse i alle Kirker Landet over,
at de havde faaet kongeligt Paabud om, at der kun maatte læres
enfoldigen om Sakramentet efter den augsborgske Trosbekendelse; men
enhver spidsfindig Ordstrid derom var forbudt. Som Anledning til
Befalingen henvistes til, at rundt om i Udlandet foregik sligt, Kirkens
Fred og Enhed til Skade. Da den afskedigede tyske Hofpræst, Magister
Bruchofen, der levede som Kannik i Lund, følte Aandens Kald til
offentlig at optage Striden med Niels Hemmingsen om hans Nadverlære,
blev derfor denne Sag taget ret gesvindt og praktisk. Hr. Bruchofen lik
skriftligt at vide, at ingen havde overdraget ham Tilsyn med Kirkelære
og Præster her i Landet. Forholdt han sig ikke rolig, vilde han udsætte
sig for at blive udvist. Paa samme Tid kaldte Peder Oxe — efter derom
forhvervet kongelig Befaling — Hr. Bruchofen for sig i September 1574
og meddelte ham, al hvis han selv eller ved andre understod sig at
opvække Strid heri Landet, saa259

mislede lian øjeblikkeligt sit Kannikedømme i Lund, og havde straks al
rejse med sin Kone og sine Børn. — Hermed tav Aanden i Magister
Bruchofen.

Hvor mild og maadeholden Frederik II's af Heder Oxe paavirkede Optræden
havde været, fremgik tydeligst af, hvad der samtidigt var foregaaet hos
Kurfyrst August i Sachsen. Her havde en unavngiven udgivet et Skrift af
lignende Indhold som Niels Hemmingsens. Saa snart Kurfyrsten lik Nys
0111 dets forfærdelige Indhold, samt oplyst, at liere højtansete Mænd
ved hans Hof nærede lignende Meninger, betragtede han sig som forraadt
af Gudsfornægtere og Højforrædere. Alle blev de kastede i Fængsel — Dr.
Caspar Peucer, Georg Cracau, Johan Støssel o. 11. — og først Døden
udfriede dem fra den haarde Behandling. De Heste af dem var Venner af
Niels Hemmingsen og henviste til, at han jo lærte det samme.

I Foraaret 1575 kom en ung, dansk Videnskabsmand, Magister Dybvad, hjem
fra Studieophold i Wittenberg. Han medbragte Anbefaling for ren Lærdom
fra Kurfyrsten, men tillige en egenhændig Skrivelse fra denne til
Kongen. Heri meddelte Kurfvrst August sin Svoger, hvilke forfærdelige
Oplysninger om Niels Hemmingsens Lære, der var fremkomne under
Forhørene i Sachsen, og anbefalede varmt Frederik II at udrense den
kalvinistiske Surdejg i Danmark med samme skrappe Midler, som nu havde
staaet deres Pjrøve i Sachsen. Frederik II, der ikke ønskede sit Land i
Rv for Vranglære, og desuden var modtagelig for Paavirkning af sin
endnu ikke fuldt afbetalte Svoger, befalede Peder Oxe, Jørgen
Rosenkrans og Niels Kaas at holde Forhør i Sagen. Det syntes at trække
op til en lignende Udrensning, som nys havde raset i Sachsen. Niels
Hemmingsen og flere med ham kunde endnu komme til at ende i livsvarigt
Fængsel, medens Magister Dybvad indtog den rene Læreplads paa Katedret.
Der var derfor vistnok

en Del blege og opskræmte Ansigter iblandt, da alle Københavns
Universitets Professorer og Sognepræster den 15. Juni 1575 — efter
Tidens tidlige Vaner allerede før Kl. 5 om Morgenen — over Højbro
passerede Blaataarn ind i Slottet til Forhør. Hvem af dem skulde blive
dér med det samme og næste Morgen istedetfor 01 nøjes med en Slurk Vand
paa det fugtige Stengulv bag Blaataarns Jærngitter?

Forhøret begyndte med en Tale af Peder Oxe, hvori han gjorde Bede for,
af hvad Grund de var stævnet hid. Kurfyrsten havde skrevet til Kongen,
at Vranglærerne i Sachsen paaberaabte sig Københavns Universitet og den
danske Kirke. Dette havde i høj Grad mishaget Hs. Majestæt, som derfor
havde befalet ham at meddele alle de tilstedeværende, at det under
Livsstraf var dem forbudt at lære om den hellige Nadvere anderledes end
enfoldigen efter den augsborgske Trosbekendelse. Sluttelig vendte han
sig til Niels Hemmingsen og sagde: »Eder, Doctor Niels! lader min Herre
befale, at I skal tilbagekalde den Artikel om Nadveren, og herpaa
forlanger vi eders Svar. Min naadige Herre havde ikke ventet saadant af
Eder, men langt mere, at I skulde være den, der skulde forsvare
Religionen«.

Niels Hemmingsen bad om Ordet og svarede, at Kongen for et Aar siden
havde tilgivet ham Sagen. Han haabede derfor, at man nu ikke vilde
tvinge ham til nogen Tilbagekaldelse. Det var med Urette, at der
paastodes, at danske og sachsiske Teologer skulde have lagt Raad op om
i Forening at udgive Skrifter af bestemt Indhold. Da sachsiske Teologer
havde været heroppe ved Hs. Majestæts Rryllup, havde de og han
naturligvis talt sammen om religiøse Emner, men intet videre. Den
Sætning i hans Rog, som man især fandt stødende, var han villig til at
udslette. Men han kunde ikke sætte noget andet i Stedet.

Endelig afsluttede han sin Tale med følgende frimodige og djærve Ord,
der sikkert var som talte ud af Peder Oxes'261

eget Hjerte: »Tyskland er stort. Der er mange Fyrster, og de staa alle
under Kejseren. Hver har sine Teologer, og de lempe sig efter deres
Fyrste som en Kok efter sin Herres Smag. Men Kongen af Danmark er Herre
i sit eget Hige. Ham hør det os at svare. Der udgaar saa mange
Trosbekendelser i Tyskland, stundom vel i Løbet af en fjorten Dages Tid
et Par Stykker, der staa i indbyrdes Modstrid. At vi skulde underskrive
dem, er ubilligt. Min Bog har ikke endnu været Aarsag til nogen Strid.
Jeg takker Gud og kongl. Majestæt, at her er Enighed i Kirker og Skoler
om den ene Lærdom som om den anden«.

Med denne Forklaring vilde Peder Oxe muligt have ladet sig nøje. Men
Jørgen Rosenkrans var bidsk og stridbar, og havde ikke for intet i fire
Aar i Wittenberg, som han selv udtrykte det: »hørt mange drabelige
lærde Mænd, besynderlig Doctor Morten Luther«. Sligt maatte anvendes og
denne Flok Teologer med kraftig Haand gennes tilbage mod Doctor Morten.
Han tog derfor Ordet og svarede skarpt til Niels Hemmingsens
Slutningstale: »Saa forstaar jeg, Doctor Niels! at disse andre
Teologer, her staar, er lige saa gode som I, efterdi I siger: her er
Enighed«. — Kold Sved sprak vistnok frem hos mange ved denne uhyggelige
Bemærkning. Det trak op nu. Men behændigt afviste Niels Hemmingsen
Angrebet paa sine Fæller ved at svare: »Jeg taler ikke om de andres
Bekendelse. Men siden min Bog udkom, er der ikke lært anderledes derom
end tilforn«. — »Saa hører jeg altsaa«, bed Jørgen Rosenkrans hvast
igen, »at I lærer i Skolerne tværtimod det, som I prædiker«.

Redst at slaa lidt koldt Vand i Blodet paa denne hidsige Rigsraad ved
at vise, hvem man var. Niels Hemmingsen svarede, at den Lære, som han
lærte, var den uforandrede gamle, som han selv havde modtaget af
Melanchthon og Mænd, som vel kunde maale sig i Lærdom med de Folk, der
nu talte imod. Netop den samme Sætning, som man'262

nu opholdt sig over, havde Melanchthon selv forsvaret ved Niels
Hemmingsens Doctordisputats, saa den var hverken ny eller urigtig. —
Denne Henvisning til Melanchthon kunde maaske have overbevist andre.
Jørgen Rosenkrans tirrede den kun. Han havde jo i fire Aar hørt
drabeligere lærde Mænd end som saa, besynderligen Doctor Morten. Han
svarede derfor overlegent om end lidt forsigtigt: »I har nu længe alene
ført Ordet herhjemme. Men vi har nu først fanget det fat at se paa.
Andre, som har Forstand derpaa, siger, at det ikke er ret«.

Her trængtes aabenbart til en ny Forkæmper, der med mild, men myndig
Værdighed kunde lempe og linde, forsonende føre den betrængte Kirkes
Sag. Summus theologus, Doctor Povl Madsen, der havde salvet og kronet
Rigets Dronning, Sjællands Biskop, tog Ordet. Og Biskop Madsen talte,
talte mildt bebrejdende men dog tilgivende mod dem, der kunde tro, at
der i de Kirker, som var ham betroede, lærtes andet end, hvad Guds
klare og rene Ord medførte, og hvad Kirkens Bekendelsesskrifter
anviste. Hvad særlig det her omhandlede Punkt angik, saa var det hans
Mening at, naar man med sand Alvor og enfoldig Gudsfrygt saa paa Sagen,
var Uoverensstemmelsen ikke saa stor, som uforstandige antog. Der var
jo dog ingen saa grov og forblindet, at han ikke tilstod, at Kristi
Legeme og Blod var i Sakramentet. Uenigheden drejede sig blot om,
hvorledes det hellige Legeme og dyrebare Blod var dér tilstede. Men om
saa høje og hellige Sager gjorde man bedst i enfoldigen at indrømme, at
de laa over vor svage, formørkede, menneskelige Fornuft, og derfor lade
dem forblive »med Haand og Mund uberørte«. Man burde give Herrens Ord
Æren og overlade det alt til Ham, for hvem intet er umuligt.

Andre vilde maaske have fundet det naturligt at standse her. Men Biskop
Madsen vedblev at tale. Og han talte om, hvorledes dette, der laa over
den menneskelige, formør-2(>3

kede Fornuft, langt over, hvad Verdens Vise kunde tænke, disputere
eller beskrive, det var klart og bibelsikkert udlagt og fortolket i den
danske Kirkes Lære om Nadveren. Og Biskop Madsen talte videre. Han
udviklede klart og i Overensstemmelse med Kirkens Bekendelsesskrifter
den rette og rene Lære om, hvorledes Kristus var nærværende i Brødet og
Vinen. Da blev det selv Jørgen Rosenkrans for meget, der dog i lire Aar
havde hørt drabelige lærde Mænd, be-synderligen Doctor Morten, og —
medens Biskop Madsen fremdeles talte — udbrød han med Et: »Det er
altfor meget subtiligt«.

Denne Afbrydelse virkede som et forløsende Ord. Da Biskoppens Tale
havde formaaet at tage Vejret selv fra den iltre Rigsraad, maatte
Slaget ansees for omme. Rigshofmesteren benyttede Øjeblikket til at
hæve Mødet. Han sluttede det med de beroligende Ord til Niels
Hemmingsen: »Jeg vil sige min Herre eders Svar. Ingen Ulykke skal komme
over eder for min Skyld«.

Ud ilte de alle med en lettet og befriet Fornemmelse, over Højbro ned
imod Kannikestræde. Formiddagslyset smilte opmuntrende nede paa Torvet
paa de mangehaande Urter, som Bønderne fra Amager i deres Baade havde
bragt tilfals, og helt op paa Fløjen af Vor Frues høje Taarnspir. Den
sorte Flok kunde trænge dertil. Thi det var svært, det var sandelig
svært i Tider som disse at sikre sin ene rette Tro, sin Hals og sin
Krave.

Men Peder Oxe holdt Ord. Han var Niels Hemmingsen og dem alle en
trofast og mægtig Beskytter. Han talte saa forstandigt og beroligende
med Kongen, at det hele faldt ud til, at de alle den 9. Juli 1575
maatte underskrive en Erklæring. Heri lovede de at ville hverken tale
eller skrive anderledes end i fuld Overensstemmelse med Luthers
Katekismus og den augsborgske Trosbekendelse og ikke give Anledning til
Tvist eller forstyrre den i Danmark-Norge2(54

herskende Enighed i Religionssager. Overtrædere havde deres Liv
forbrudt. — Dette Udfald smagte aldeles ikke Kurfyrst August og hans
Teologer.

Hvor afgørende et Værn Peder Oxe havde været for Niels Hemmingsen mod
Kurfyrstens Angiveri, fremgik bedst af, hvad kort efter skete. Næppe
var Peder Oxe død, førend Niels Hemmingsen, uden at nyt var forefaldet,
blev — ifølge sachsisk Paamindelse til Kongen — tvungen til offentlig
at tilbagekalde sine Ord, afskediget fra Universitetet og forvist til
Roskilde.

22.

Saa vanskelige at skærme som Niels Hemmingsen, var ikke de to andre
bekendte Mænd, hvis Støtte Peder Oxe blev. Men dog havde de hver især
ham at takke for meget.

Anders Sørensen Vedel var en ung meget lovende Mand. Under Peder Oxes
Landflygtighed havde hans Søster, Inger Oxe, og hendes Mand, Jørgen
Brahe, valgt dette ganske unge Menneske — han var dengang kun 19 Aar
gammel — til som Hovmester at ledsage deres 14aarige Plejesøn, Tyge
Brahe, til Udlandet. Han gjorde dette til deres Tilfredshed, om end han
ikke formaaede at tvinge sin unge Lærling til for Alvor at studere
Retsvidenskab. Naturen havde altfor dybt mærket Tyge Brahe med Lyst og
Anlæg i anden Retning.

Efter sin Hjemkomst opnaaede Anders Sørensen Vedel ved Kansler Johan
Friis' Hjælp at blive Slotspræst i København 1568. Som saadan kom han i
Berøring med Tidens ledende Mænd. Det var ikke blot ved sin gejstlige
Veltalenhed, at han vandt dem, men tillige ved sin Dannelse og særlig
ved sin historiske Indsigt. Snart var Vedel en kær Gæst hos
Trekløveret: Johan Friis, Peder Oxe og Befalingsmanden paa Københavns
Slot, Rigsraad Bjørn Andersen. Det synes at have været Skik ved
Datidens selskabelige Sammenkomster — i det mindste i denne Kreds, — at
der i Lighed med'265

gammel Klosterskik, som jo ogsaa efterlignedes i Luthers Bordtaler,
under Maaltidet eller dog, mens man endnu sad samlet ved Bordet,
optoges et bestemt Emne lil Behandling enten i Fonn af Oplæsning eller
Enetale for bagefter at drøftes i fælles Samtale.

Alle disse Mænd, hvortil senere sluttede sig Christoffer Valkendorf og
Arild Hvitfeld, interesserede sig levende for Historie. Og de følte
tillige varmt og bevidst for Danmark og dansk Sprog, en Følelse, som
den under tre Konger førte Kamp mod tysk Overvælde og fra oven støttet
Indtrængen af Fremmede havde næret og ægget. Johan Friis og Vedel havde
hver især desuden en udpræget Evne til digterisk Behandling af Sproget.
Følgen blev det Særsyn, at disse Mænd, hvis Uddannelse havde gjort
Latin til det naturlige Udtryk for deres religiøse Følelse og for det
meste af deres Dannelse — alligevel grebes af en endnu dybere liggende
Drift, reves med af Fornemmelsen af at høre til ét og samme Folk med
fælles Sprog, fælles Minder, fælles Længsler og Vaner, der som en indre
Kilde fra Barnsben og fra fordum rislede skjult i dem alle.
Benæssancens Virkning ytrede sig her som andetsteds i Europa.
Varmebølgen trængte ned til det dybeste i Sindene, lærte dem at føie
sig som Bestanddele af et Folk og skyde friske Spirer prægede af egne
og svundne Slægters Ejendommeligheder. Folkenes aandelige Jordbund,
forhen gennem Kirkeplejen fra Bom fælles dyrket og ens, klædtes nu, alt
efter Solfald, af vilde, egne Blomster.

Alle fire Mænd — med Huen eller Kalotten lidt paa Snur og Hagen baaren
af den riflede Pibekrave, mødtes, hvad enten de saa sad ved Bordet
eller bagefter samledes med Fødderne mod Kaminen med en nyfvldt
Vinkande som opmuntrende Femtemand istedetfor en senere Tids Kaffe og
Cigarer — mødtes, hvor de saa begyndte, altid i det samme: den danske
Historie burde skrives. — Man havde jo Saxos Værk, skrevet paa sirligt
Latin! — Ja, men det2(56

var ikke nær nok. Paa Dansk skulde det oversættes, saa at det, ligesom
Biblen paa Modersmaalet, kunde komme alle til Gode. Christiern
Pedersens paabegyndte Oversættelse burde blive til fuld Virkelighed.
Ingen var saa skikket til dette Arbejde som Slotspræsten. Det var hans
Pligt mod Danmark at paatage sig det. Og Anders Sørensen Vedel
begyndte. Men alt mens han hjemme gengav det fint drejede Latin i sit
troskyldige danske Fyndsprog, bankede Velynderne yderligere paa. Gamle
Johan Friis fortalte ham mærkelige Træk af Tidens og sin egen Historie.
Hvad var Meningen? Vedel anede det vist. Han udtrykte det, da han af,
hvad han havde hørt her og tillige af, hvad den franske Gesandt,
Charles Dançay, havde fortalt ham om Krigen, der stod paa, sammenskrev
en lille Udsigt over den hele Syvaarskrig, da den var tilendebragt.

Trøstet af sin unge Ven til det sidste under Sygelejet døde Kansler
Johan Friis i Køge. Vedel satte ham et smukt Minde i sin fortrinlige
Ligtale over hairi. Men hvad Johan Friis havde ønsket, levede fremdeles
og flk i Peder Oxe en varm og aldrig hvilende Talsmand. Rigshofmesteren
var Mand for at give sine Ord ogsaa anden Form for Vægt. Han skaffede
Vedel 1573 et Kannikedømme i Ribe, hvis Indtægter kunde sætte ham i
Stand til friere at hengive sig til sin Syssel. Men da Trykningen af
»Den danske Krønnike, som Saxo skrev« var paabegyndt, var ogsaa Peder
Oxe der med sit nye, større Krav: Vedel skulde fortsætte Saxos
Krønnike, skrive Danmarks Historie lige ned til Datiden. Det udtalte
Ønske brændte som Lyst hos Vedel selv. Oversættelsen af Saxo udkom og
modtoges med Rifald. Den unge Tyge Brahe havde alt forud paa latinske
Vers rettet et begejstret Opraab til Landets Kvinder om at støtte det
store Foretagende ved at skænke Linned til Papirmøllen i Skaane. Nu var
Peder Oxe der igen med sin Opfordring. Vedel saa Opgaven i dens fulde
Storhed og vovede trods'267

al sin Lyst til at give sig i Lag dermed, endnu ikke at give et
hindende Løfte.

Paa dette Tidspunkt døde Peder Oxe. Men hans Plan overlevede ham.
Kansler Niels Kaas og Jørgen Rosenkrans vedblev at stille Opfordringen,
og Anders Sørensen Vedel gik tilsidst ind derpaa og frigjordes fra al
anden Virksomhed for helt at kunne hengive sig til sil Arbejde. Hans
store Maal naaedes som bekendt ikke. Han naaede kun at faa udgivet de
danske Folkeviser. Opgaven al skrive Folkets Historie viste sig større,
end han havde tænkt sig. Og selv savnede han Peder Oxes Evne til at
kunne overkomme, hvad han vilde. Et afKresens yngste Medlemmer, Arild
Hvitfeld, udførte da om end i ufuldkomnere Form den Tanke, der havde
besjælet dem alle.

Allerede før sin Landflygtighed havde Peder Oxe hos sin Søster Inger og
hendes Mand, Jørgen Brahe, seet deres lille Plejesøn, Tyge Brahe. En
lidt sær, lyshaaret Dreng med store klare Øjne og udpræget Læselyst.
Hans Evne til lige let at løse den sværeste Regneopgave og i en
Haandevending ryste et langt latinsk Digt af sig, havde uden Tvivl
allerede dengang gjort Indtryk paa »Morbroder« Peder.

Nu mødtes de igen, efter hver paa sin Vis at have løbet noget af
Hornene af sig. Tyges Næsetip var nu af Sølv. Men lige opvakt og flink
var han, ikke blot til sine underlige og hemmelighedsfulde kemiske
Studier, men ogsaa til Iagttagelse af, hvad der foregik omkring ham.
Som nu det, at han havde opdaget den nye Stjerne, iagttaget den fra
Døgn til Døgn og søgt at beregne dens Bane, længe førend de lærde
Professorer ved Københavns Universitet overhovedet havde Anelse om, at
den var til. Det var virkelig betegnende. Peder Oxe var den første, som
opfordrede ham til at bryde med al Fordom, der forbød en Adelsmand at
være lærd, og dristigt udgive sit Skrift om »den n}7e Stjerne«. Tyge
Brahe gjorde det tilsidst, fulgte sin Hjertens Lyst,'268

som havde faaet en saa mægtig Talsmand i »Morbroder« Peder. Tyge
Brahes: »de nova stella udkom 1573, medens Stjernen endnu var synlig.

Men en løjerlig og vanskelig Særling var Tyge fremdeles, ikke let at
stotte. At han dér brod med al Skik og Brug, vedkendte sig sin Slegfred
og ægtede en »ufri« ! Enkelte holdt dog ved ham trods alt. blandt dem
hans trofaste Soster, Sophia, der delte hans astronomiske Interesser.
Blandt dem ogsaa Peder Oxe. Da Tyge Brahes Bog havde vakt Opsigt i
Udlandet, opdagede ogsaa Kobenhavns Universitet ham og mente, at det
var klogt at indbyde ham til at holde en Række Forelæsninger. At en
Adelsmand gjorde sligt, var ikke hort for. Tyge Brahe svarede Nej. Men
En, der mente ham og hans Fremtids Udsigter det vel, maa have været hos
Kongen og bedt ham tage sig af Sagen. Det ligger nær her at gætte paa
Peder Oxe. Vist er det. at Frederik II opfordrede Tyge Brahe til at
holde Forelæsningerne, og han gav efter. Maaske skulde han endnu faa
Lov at blive i Danmark og virke dér. Hvo kunde vide, maaske skulde det
gaa i Opfyldelse, som vel havde foresvævet ham, da han i Februar 1574
tog over til Hveen og anstillede Iagttagelser herfra.

I Vinteren 1574—75 holdt Tyge Brahe ved Kobenhavns Universitet sine
mærkelige Forelæsninger, hvori han nedlagde sit rige, storladne Syn paa
Verdensbygningen. Forbindelsen mellem Himmellegemer og Jordforhold, det
Storste og det Mindste. — Forelæsningerne var omme. Han skrev sin
begejstrende Opfordring til danske Kvinder om at stotte Anders Sørensen
Vedels Værk. Men for ham selv skete der intet. Han drog da mismodig ud
for at oplede sig en Virkeplads for sine astronomiske Studier. Han
valgte, efter længere Prøven, Basel.

Da han vendte tilbage for at hente sin Familie og sine efterladte
Bøger, var hans trofaste Talsmand, Peder Oxe, død i Oktober. Og dog
havde han maaske ham at takke'269

for, hvad der skete. Udsendinge fra Landgreven af Hessen havde været i
Danmark og føjet en fremmed Fyrstes for-maaende Ord til Peder Oxes, for
at der burde gøres noget i Danmark for dets betydelige Mand. Niels Kaas
og Jørgen Rosenkrans var villige Arvtagere efter Peder Oxe. Ikke ei
halvt Aar efter dennes Død var Maalet naaet, og Tyge Brahe ansat hos
Kongen med en Løn af 2000 Kroner (10—12,000 Kroner efter Nutids
Forhold) mod at lade sig bruge til saadan Tjeneste, som hans Evner og
Indsigter tillod.

Hermed var den Forbindelse mellem Frederik II og hans dygtigste, men
vanskeligste Undersaat indledet, som ikke senere skulde briste. Med en
storladen Gavmildhed og den nænsomste Hensynsfuldhed støttede Kongen
sin ypperste Mand, gav Læ og Vækst til Danmarks Stolthed. Kapløbet
mellem Kronborg og Uranienborg er et af de smukkeste Afsnit i Danmarks
Historie. Dette ene Træk, Forholdet til Tyge Brahe, vilde være nok til
at sikre Frederik II Plads blandt Landets bedste Konger.

23.

Peder Oxe var en lykkelig Mand. Ikke blot udadtil var der Trivsel i
hans Færd. Men det samme gentog sig i hans private Forhold. Han syntes
at have Tid til alt. Medens en anden vilde være segnet under det meget,
han havde for i Statens Tjeneste, drev Peder Oxe ved Siden heraf hele
sin Virksomhed som betænksom og dygtig Godsejer. Foruden sine
oprindelige Besiddelser, Gisselfeld og Tølløse, flk han ved Arv efter
sin Broder Eskild: Løgismose paa Fyn, ved Magelæg og Køb: Holmegaard
nær Gisselfeld, ved Køb: Hjelmsøgaard paa Sjælland, Togerup i Skaane,
Tange paa Fyn. Med sin Hustru og for Stedbørnene styrede han Vallø og
Skalholt. I Forlening havde han des-'270

uden Vordingborg, Nykjøbing, Paddeborg, Thoreby Birk, Jungshoved og
Lækkinge.

Overalt viste sig de tydeligste Virkninger af hans kloge og dygtige
Styre. Gisselfeld vokste og flk tre Længer, medens Borggaarden skød sig
frem mod Vest, en stor befæstet Lejrplads med Porttaarne, Mure, Stalde
og Lader med Skydeskaar. En lignende Forborg tegnede sig alt mod Øst,
mens de oprindelige Grave udvidedes og blev til Sø. Paa Tølløse
byggedes den dobbeltryggede Hovedbygning med Taarn og Spir. Paa
Holmegaard rejste sig et nyt, fint formet Hus stejlt op af Voldgraven,
og paa Løgismose opførtes ligeledes en ny Hovedbygning. Medens
Bøndergaarde i stadig Strøm sluttede sig til hans Jordegods — til
Gisselfeld samlede han efter sin Tilbagekomst ikke mindre end 99
Bøndergaarde til de tidligere — saa skiftede alt lidt efter lidt Præg.
Der slog fede Karper i Søerne; Fiskedamme anlagdes i Rad, forbundne og
skilte med Afløb og Stigbord; Haverne prangede med nye Træfrugter og
Blomster; fra Parker og Damme kvækkede Peder Oxes Frøer med deres
ejendommelige Lyd, Hanner og Hunner paa forskellig Vis og hver med et
Ophold mellem Tonerne; i Vandløbene krebsedes der; vel krydset Kvæg
gumlede i Staldene; og Krager fulgte den uvante Plov ved Sommertid,
naar den opvæltede tykke Larver i Fælledens Furer.

Peder Oxe var en lykkelig Mand. Der lyste Sol paa hans Færd, og der var
Guldglans i dens Straaler. Men han nød tillige den Lykke at læge, hvad
Saar hans egen Fortid havde slaaet. Var end Herluf Trolle død uforsonet
med Peder Oxe, saa faldt det i dennes Lod at blive den virksomme Støtte
for Udførelsen af hans og Birgitte Gjøes smukke Bestemmelse om
Herlufsholm. Straks efter Peder Oxes Tilbagekomst syntes det vel et
Øjeblik, som om den gamle Strid mellem Oxer og Gjøer skulde blusse op
paany. Peder Oxe kom paa spændt Fod baade med sin Fætter,'271

Oluf Mouritsen Krognos, og med sin Moster, Birgitte Gjøe. Men Tvisten
blev snart bilagt. Og fra den Stund, Birgitte Gjøe syntes at være
kommen paa Kant med Kongen, formentlig paa Grund af bendes Iver for at
faa Anna Hardenberg gift, var Peder Oxe hendes Hjælper. Til ham tyede
hun allerede, da Ringkloster var blevet hende opsagt, og bad ham
udvirke hos Kongen, at hendes Kvæg maatte forblive paa Gaarden Sommeren
over, da hun vanskeligt kunde skaffe det Plads andetsteds. Men da ogsaa
Aakjær blev bende opsagt, ilede Peder Oxe og Mette Rosenkrans hende til
Hjælp ved at tilbyde hende fremtidigt Ophold paa Livstid paa en af
deres to Gaarde, Løgismose eller Holmegaard, hvilken af dem hun selv
maatte foretrække.

»Maa Du tro for vist«, skrev Mette Rosenkrans til hende, »at baade Pær
og jeg har Omsorg for Dig af alt vort Hjart, saa sandt mig Gud hilpe .
. . Gud haver undt Dig saa god en Forstand, at Du baade i Saarren saa
vel som i Gelleæn Sorgen saa vel som i Glæden' er fornøjet med Herrens
Gerninger .... Kære Birte! Forseer jeg mig, at Pær sæl Per selv har
skrevet Dig til, at dersom det befalder Dig, at Du vil holde Hus enten
paa Løssemosse [Løgismose] eller Holme, vil han, saa Gud! med en god
Vilje unde Dig en af de tvende Steær [Steder!, saa Du ikke skal have
behov at forandre Din Husshaalljen Husholdning] efter denne Dag. Og det
jeg skal sige, er de baade to smok lystig Steær smukke lystige Stederi.
Ved Holme har Du ret god Græsgang til Dit Kvæg, men Husene de er smaa.
Og er der vel 5 eller 600 Læs Hø til og god Agerjord, saa man hilper
sig vel hen dermed, naar Jorden bliver røgtet. Og tror jeg vel, at Du
er heller i Sælland end i Fyn«. Birgitte Gjøe foretrak dog at bosætte
sig i Sortebrødreklo-ster i Næstved, tæt ved Herlufsholm.

Samtidigt med at Aakjær blev Birgitte Gjøe opsagt, viste Peder Oxe og
de øvrige Rigsraader hende den Høflighed, at'272

overlade til hende selv at bestemme, hvem der efter Herluf Trolles
Broder, Børge, der nu var død, skulde være Forstander for Herlufsholm.
Hun valgte sin Søstersøn, Oluf Mouritsøn Krognos. Han begyndte med Iver
»Forfølgningen til Laas« som det kaldtes, det vil sige den lovlige
Tilsikring som Skolens Ejendom af alt det Jordegods, der var udlagt
dertil af de to Stiftere. Men han mødte en haard Modstander i Birgitte
Gjøes egen Broder, den stridbare Christopher Gjøe, der nægtede Skolen
Ret til at faa Laasebrev. Sagen skulde for paa det kongelige Betterting
i Ringsted. Først havde Birgitte Gjøe ønsket Peder Oxes Nærværelse.
Senere synes hun at have foretrukket, at han skrev et Indlæg eller en
Betænkning i Sagen. Som Fru Mette skrev til hende: »Jeg formærker af
Din Skrivelse, at Du ser det for godt an, at Pær nu paa Onsdag ikke
møder i Bingsted. Dér Du kunde været tjent med det, havde han, saa Gud!
gærne gjort det, som han er Dig pligtig. Gud lade alting ske sit Navn
til Ære, saa veed jeg vel, at Du bekommer en retfærdig »eænne« [Ende]
paa Din Sag. Dér Du finder Dig ikke vel, da drag ikke til Ringsted paa
Onsdag. Refal Gud Din Sag! Han retter den vel ved, som Hannem er
behageligt. — . . Kære Birgitte! Dersom Du haver noget af den gule
Akvavit, og Du ikke selv bruger den, at Du da vil vel gøre og holde
Peder den til Gode. Thi han har ikke mere end et Glas af den Slags. Af
den anden har han nok af. Men dog kender han sig bedst af den gule«.

Birgitte Gjøe mødte selv i Ringsted, men Sagen kom ikke til Ende.
Christopher Gjøe var en farlig Fjende. Til hendes store Sorg døde
Forstanderen for Herlufsholm, hendes Søstersøn, Oluf Mouritsøn Krognos,
nogle Maaneder efter (den 25. Juli 1573). Rigsraadet udnævnte da Peder
Oxes Broder, Albert Oxe, til Forstander. Birgitte Gjøe brændte af Iver
for at sikre Herlufsholm. Hun overlod Peder Oxe sin Arveret efter Oluf
Mouritsøn og overdrog ham hele273

Forhandlingen med de øvrige Arvinger 0111 det indviklede Skifte. Peder
Oxe besøgte oftere Birgitte Gjøe i denne Tid og stod i den venligste
Brevveksling med hende. »Jeg vil tale med Dig i Næstved i god Tid paa
Løverdag. Lad ingen vide det, at jeg kommer, saa kunne vi være ene.
Ellers gaar det, som det gik sidst.«

Han sørgede for hende med alle mulige Slags Gaver, som han troede vilde
kunne glæde hende. Men han havde megen Møje med at behandle Christopher
Gjøe. Tilsidst syntes det dog at være lykkedes Peder Oxe al stille ham
tilfreds ved at indrømme ham Andel i alle Hovedgaardene: Bregentved,
Bollerup o. s. v., mod en stiltiende Aftale om, at han saa opgav hver
Fordring paa Herlufsholm.

Nogenlunde beroliget for sin Stiftelse kunde da Birgitte Gjøe gaa hort
den 26. Juli 1574.

Men Striden om Herlufsholm var dog endnu ikke omme. Jørgen Marsvin, der
var gift med en af Birgitte Gjøes Slægtninge, gjorde nemlig endnu et
Forsøg paa at omstyrte hendes og Herluf Trolles Gavebrev. Det lykkedes
imidlertid Albret Oxe som Skolens Forstander, ivrigt bi-staaet af Peder
Oxe, at afslaa ogsaa dette Angreb. Ved to kongelige Rettertingsdomme af
20. og 21. Oktober 1575 forhvervedes endelig Laasebrev for Skolens
Besiddelse af Herlufsholm. Det var Peder Oxes sidste Sejr. Tre Dage
efter fulgte han Herluf Trolle og Birgitte Gjøe.

Peder Oxe var en lykkelig Mand. Men dog var der to Skaar i hans Lykke.
Han lik ingen Børn, til hvem han kunde efterlade alt det, han havde
samlet. Og hele den Pengesum, som han med saa stor Fordel havde anbragt
i Nederlandene, og som tilsidst var løbet op til ikke mindre end
370,000 Kr. — et Par Millioner i Nutids Penge — gik fuldstændig tabt.
Hverken han selv eller hans Arvinger flk nogensinde en Hvid deraf
tilbage.

Hvorledes saa han selv herpaa? Var han tilbøjelig til heri at spore
Virkningerne af en usynlig Magt, der varemærker og toldpligter
Menneskenes Handlinger og bringer paa sin egen Vis Skyld og Behold til
at stemme i Livets det store Regnestykke? Vi kender for lidt Arten af
Peder Oxes religiøse Syn til at kunne afgøre dette. Meget i hans Form
for Dannelse med dens fintfølende Maadehold kunde tyde paa, at han i
det mindste i andres Livsførelser var i Stand, maaske tilbøjelig til at
spore sligt. Han anede vistnok en Forbindelse mellem, at Torben Oxe
selv faldt for en andens Voldsomhed; at Christian II selv blev fangen
ved en andens Brud paa givet Lejde; at Morfader Mogens med hans sødlige
Familiekærhed, der dog narrede baade Broder og Svigersøn for
Gisselfeld, selv maatte miste det igen til et kvikt Barnebarn. Men
herfra til at overføre og anlægge samme Maalestok paa sit eget Liv, er
der et Spring, som de færreste foretager.

Muligvis har Peder Oxe, da han som lille paa Nielstrup med varm
Barnehäand paa den duggende Tavle skrev sine første skæve Tal og lærte
at regne, som andre fremmelige Børn haft sine egne Forestillinger,
førend han ret forstod Meningen. Han har maaske, naar han skulde trække
9 fra 16, og hørte, at det blev 7, undret sig over, at det gik ud over
den urette. 6-Tallet, der ikke kunde betale, lod man staa. Men
istedetfor — under Paaskud af, at man »laante 1, der gjaldt for 10« —
lod man det gaa ud over den uheldige Sidemand, 1 Tallet. Det blev
slaaet helt ihjel. Og det stygge 6 Tal, som skyldte de mange hort,
skammede sig ikke ved at berige sig med det samme, og trods sin Gæld
vokse til 7 Tal. Og saadan gik det bestandigt. Altid gik det ud over
Sidemanden til venstre, og altid under samme Paaskud: »man laaner 1,
der gælder for 10«. De til venstre var de rigeste, men maatte bestandig
betale og hjælpe de andre. Spurgte han sin Moder, og hun maaske i Spøg
svarede, at de til venstre var Mød-275

rene, de gode, der hjælper deres Børn, — og Hjertet sidder til venstre,
— blev han næppe klogere.

Først, da han selv blev lidt ældre og forstod Regningen, forstod han
med det samme, at alt, hvad han før havde syntes, var blot Barnesnak.

Og siden i Livet havde han ubekymret regnet saa mangt et Stykke. Men
nu, som gammel, at skulle vende tilbage til Barneforklaringen, tro paa,
at, naar man et eller andet Sted var gaaet Stregen noget vel nær, ja,
maaske havde begaaet noget ligefrem urigtigt, at der saa et andet Sted
i En — ens Liv, ens Lykke — skulde »laanes 1, der gælder for 10« og
betales i Stedet! det var dog altfor urimeligt! Man var Lutheraner nu,
ikke længer Katolik, der troede paa Gerninger.

Hvad Forbindelse var der mellem, at han som ung maaske havde taget lidt
vel haardt fat paa Morfader i Processerne mod ham, og saa, at han selv
skulde nu savne Børn og Børnebørn? At hele den Drengeflok, der havde
jublet over at pudse Bedstefader for baade Gisselfeld og Tordsø, alle
^kulde dø barnløse, aldrig selv blive Bedstefædre, men Oxernes Navn
uddø med dem? — Afbetaling! »Der laanes 1, som gælder for 10«. — Dum
Barnesnak!

Og saa Pengene i Nederlandene! Ganske vist kunde hele hans
Udenlandsfærd til Lothringen, under hvilken han nødtes til at anbringe
sine Penge paa nederlandske Hænder, fra en vis Side set kaldes et Brud
med Fædrelandet; men han tilføjede jo dog ikke Danmark noget egentlig
ondt dernede fra. Og det, at han siden som Rigshofmester narrede
Nederlænderne med »Lasttolden«, — først Indrømmelser, saa deres Oprør,
saa Paalæget og om igen med Hertugen af Alba — det var jo kun fint
politisk Spil i Statens Tjeneste. Hvorfor skulde han derfor miste alle
sine i Antwerpen anbragte Penge og, just paa Grund af Oprøret dér?
Grundstammen i dem var jo netop den gode Broder

Eskilds venligt laante Penge, siden ypperligt anbragte af Peder Oxe
selv til tolv Procent. — Afbetaling for egen Brøde. Man »laaner 1, der
gælder for 10«. — Barnesnak og atter Barnesnak!

Nej, der maatte være klar Forbindelse mellem Aarsag og Virkning, for at
han skulde forstaa det eller blot tro derpaa. — Løjerlig Tankegang, den
anden, forresten. Hvis han nu for Spøg vilde følge den videre, havde
han saa dog nogen egentlig Grund til Klage? Var ikke saa meget andet
lykkedes for ham? Selv om der hist og her i hans Livsløbs Regnestykke
var til Betaling laant 1, som gjaldt for 10, var saa dog ikke han selv
til syvende og sidst sluppen vel derfra? Var han ikke selv som 6 Tallet
i Regnestykket 9 fra 16 endt med, alt afbetalt, at blive til 7?

Sommerdagen kunde være varm paa Gisselfeld. Medens Fluerne lydløst
sejlede under Loftet, kunde vel selv Peder Oxes rastløse Aand en
Middagsstund i Halvdøs krese mellem Drøm og Virkelighed, sagte glide
med hen ad Livets rindende Strøm, genfornemme glemte Barndomsindtryk
klukke ved Bredden.

Peder Oxe var, efter menneskelige Vilkaar, en lykkelig Mand. Det var
ikke hans mindste Lykke, at Regnestykket afsluttedes, medens Tallene
endnu var store, at han døde midt i sin Gerning, i sin fulde Kraft. For
en Natur som hans vilde det have været svært langsomt at visne hen og
blive til en Skygge af sig selv.

Allerede 1573 omtalte Peder Oxe af og til i Brevene til Birgitte Gjøe,
at han havde været upasselig. Han led af Hoste og Aandenød, lidt
»Hikke«, som han selv kaldte det. I Sommeren 1575 blev Sygdommen værre
og udviklede sig til Vattersot. Den 31. Juli anfører Frederik II Peder
Oxes Sygdom som Grund til, at han og Dronningen ikke kunde rejse til
Meklenborg. Peder Oxe kæmpede'277

fast imod og vilde ikke give sig. Den 2. Oktober var ban og Mette
Rosenkrans, ligesom Svogeren, Peder Hille, med Hustru samt en hel Del
andre tilsagte til Frederiksborg, hvor Kongen fejrede liere Adelsmænds
Bryllupper. Under dette, eller maaske et senere Ophold paa
Frederiksborg, blev Peder Oxe syg. Hans Viljekraft besejrede endnu
engang Svagheden. Søndagen den 23. Oktober sad han endnu ved sil Bord,
omgiven af Venner, og fortalte, tilsyneladende rask og munter, Træk af
sit Liv under Opholdet i Lothringen. Dagen efter, den 24. Oktober,
forhandlede han om Morgenen Statssager som sædvanligt, men maatte
derpaa gaa til Hvile og døde ved Middagstid mellem 11 og 12, rolig og
frejdig til det sidste, omgiven af Hustru og Venner. Han var ved sin
Død lidt over 55 Aar gammel.

1

24.

Peder Oxe blev begraven i Frue Kirke i København. Efter Begravelsen var
det Arvingernes Tid at overtage, hvad der tilkom dem, og røgte om det
Efterladte. Peder Oxe efterlod sig to Former for Arv: sit private Eje
og sit Værk i Statens Tjeneste. Hans Enke, Mette Rosenkrans, var
Hovedarving til hans Eje, Frederik II til hans Værk. Begge Arvinger
havde visse Vanskeligheder ved at overtage Arven og røgte den ret.

Mette Rosenkrans var jo ifølge det af Peder Oxe 1569 oprettede Livsbrev
den, til hvem efter hans Død Besiddelsen af alt hans efterladte
Jordegods og Købstadsejendom skulde overgaa. Hun vilde herved blive en
af de rigeste Kvinder i Danmark. Ganske let gik Overtagelsen ikke.
Først var der alt Løsøret, Kvægbesætninger o. s. v., som ikke var
omtalt i Livsbrevet, og som altsaa skulde deles mellem samtlige
Arvinger. Det var mangfoldigt, og Striden mellem Arvingerne stor. Det
tog tre Aar, førend Delingen kunde'278

foregaa. Men saa foretoges den ogsaa med haarfin Nøjagtighed. Peder
Oxes 30 Skjorter f. Eks. blev omhyggeligt fordelte mellem alle — hans
Søster, Sidsel, fik saaledes tre halvslidte, med Knippeltøj om Halsen —
af nogle Fastelavns Masker erholdt hun Skæget af de to, og selv et Par
Hoser synes at være blevet delt. Datiden kendte ikke en senere Tids
Nødmiddel : at afgøre Tvist ved at lade Auktion fastslaa Værdien.

Med Løsørets Deling var dog ikke Mette Rosenkrans' Vanskeligheder omme.
Selve Livsbrevets Gyldighed blev bestridt. Man henviste nemlig til, at
da det udstedtes af Peder Oxe, havde hans ugifte Søster, Johanne, været
under hans Værgemaal, og han beskyldtes for, ved Trusler at have
tvunget hende til at underskrive. En Herredags-dom maatte afgøre Sagen.
Mette Rosenkrans tilpligtedes ved denne Dom til at udlægge Johanne Oxe
Jordegods til Fyldest.

Heller ikke var Mette Rosenkrans let stillet overfor Kongen. Han
nægtede hende at maatte, hvad der ellers var Skik, beholde sin Mands
Forleninger indtil førstkommende Majdag, den sædvanlige
Fraflytningsdag. Allerede en Maanedstid efter Peder Oxes Død befalede
Frederik II hende at lade tømme Staldene paa Vordingborg. Skete det
ikke, vilde Kongen, om end ugerne, se sig nødsaget til at lade alt
Kvæget drive til Gisselfeld eller Vallø. Og hvad Peder Oxes efterladte
Gods angik, lod Kongen den ham af Christian III opladte Rettighed til
Tordsø Gods drage i Tvivl. Arvingerne nødtes til at udbetale Kongen
72,000 Kroner for de i den lange Tid med Urette nydte Indtægter af
Tordsø og overlade Kongen alt Peder Oxes Gods paa Bornholm i Erstatning
og Magelæg for Tordsø Gaard og Gods.

Størst Vanskelighed mødte dog Mette Rosenkrans, da hun over Peder Oxes
Grav i Koret i Frue Kirke vilde rejse27t>

et prægtigt Mindesmærke. Sligt var just blevet moderne. Tidligere havde
man nøjedes med Hade Ligsten i Plan med Gulvet. Saa havde man begyndt
at lade dem hæve sig lidt op, som et ophøjet Laag. Men nu for ganske
nylig valman gaaet langt videre. Over Herluf Trolle og Birgitte Gjøe
var der i Herlufsholms Kirke blevet rejst det prægtigste Marmorminde,
forestillende dem begge slumrende paa Lejet, i Lighed med Dronning
Margretes i Roskilde Domkirke. Og lige i den sidste Tid havde Peder
Oxes Søster, Pernille, ladet opsætte i Frue Kirkes Kor et fritstaaende
Gravminde over sin afdøde Mand, Søhelten Otto Rud. Han havde jo
forlængst været død af Pest som Fange i Sverig, medens hun, for at
glæde ham, byggede Møgelkær hjemme i Danmark. Men efter Freden var hans
Lig blevet ført fra Svarlsjö Kirke i Sverig ned til Danmark om Bord paa
et Orlogsskib. Ved Dragør var Kisten bleven bragt over paa Otto Buds
gamle Admiralskib, »Jægermesteren«, der heldigere end sin tidligere
Øverste var bleven tilbageleveret i god Behold fra Sverig. Under stor
Pomp var saa Otto Rud bleven stedt til Hvile i Frue Kirkes Kor, og et
prægtigt Mindesmærke rejst over Graven.

Men hvad Gravmæle Pernille Oxe havde rejst over sin Mand, det skulde
vel hendes Svigerinde, Mette Rosenkrans, rejse anseeligere og
prægtigere over sin Mand, der dog nok som Rigshofmester var noget mere.
Hun bad derfor Kongen 0111 Pas for Udsendinge, der i Udlandet skulde
skaffe hende sort Sten til et storartet Gravmæle. Men i April 1576 flk
begge Svigerinder hver et meget skarpt Brev fra Kongen. Det befaledes
Pernille Oxe at nedtage Gravmindet over Otto Rud, og det forbødes Mette
Rosenkrans at gøre Peder Oxe »en anden Begravelse i Frue Kirke, end
andre hans Lige.« Samtidigt gaves der dog begge Enker Anvisning paa,
hvis de vilde rejse deres Mænd usædvanlige Gravminder, da at gøre det
hjemme i deres'280

Sognekirker. Men i Frue Kirke vilde Kongen have fri Plads i Koret til,
at Kroninger kunde foregaa, og her sømmede det sig ikke, at Gravminder
over Adelsmænd spærrede Vejen. Kort efter gentoges den samme Befaling
til alle, i den saakaldte Ivallundborgske Beces af 21. Novbr., hvori
der endda ikke blev givet Tilladelse til at rejse saadanne fritstaaende
Gravmæler i Landsbykirkerne.

Begge Svigerinder var altsaa egentlig blevne hensynsfuldt behandlede af
Kongen. Og man kunde ikke fortænke ham i at forbeholde sig og
Efterfølgere, i det mindste i Frue Kirke, Plads til kirkelige
Højtideligheder. Fru Pernille vilde imidlertid grumme nødigt give
efter. Hun sendte Brev paa Brev til Kongen og bad om, at Gravmindet
over hendes Mand maatte blive staaende. Men Kongen var ikke til at
bevæge. Alt, hvad han gik ind paa, var, at det skulde flyttes hen et
andet Sted i Kirken — og sænkes i Flugt med Gulvet. Pernille Oxe var
syg og tog vistnok sin Død over denne Modgang. Hun døde 26. Oktbr.
1576.

Fru Mette var fornuftigere end som saa. Hun afstod fra Forsøget med
Frue Kirke og tilbød at sælge til Kongen den bestilte, sorte Sten, hvis
Kongen var villig til at tage det hvide Alabasler med. I Braaby Kirke
ved Gisselfeld derimod benyttede hun sig af den hende indrømmede Forret
og rejste 1579 et Mindesmærke over Peder Oxe og sig selv. Det var af
Marmor, i Form af en Altertavle med Fløjdøre, hvorpaa baade han og hun
var gengivne i knælende Stilling.

Sit ypperste Mindesmærke over Peder Oxe og det, der sikkert vilde have
interesseret ham mest, rejste hun dog, da hun for de mange arvede Penge
opførte Hovedbygningen paa Vester-Vallø med dens ene firkantede og det
andet runde Taarn.'281

Hun bygte slet Vallø hen op af ny Over grønneste Skove højt op i Sky,
Med Taarn og rødeste Tinde, Med Saler og Galleri, Port og Bro, Som
bliver til Gavn for dem, der skal bo, Og hende til ævig Aminde.

Peder Oxes anden Hovedarving var Frederik II. Han arvede hans Værk,
inen kunde synes at have haft Lyst til at arve mere.

Frederik II havde gennemgaaet en betydelig Udvikling og lært meget,
ikke mindst ved sit Forhold til Peder Oxe. Han havde lært at give
Afkald paa sin Ungdoms Drøm, at han selv var den store og eneraadende,
der blot behøvede at gaa i Spidsen for at føre til Sejr. Han havde
gennem bitre Erfaringer lært, at en Konges ypperste Kunst er at kunne
vælge og taale store Mænd omkring sig. Denne Evne havde han trolig
udviklet hos sig, og den fulgte ham til hans Død. Han gik bagefter de
dygtige Mænd, der udmærkede hans Styre, holdt dem sammen i Flok,
passede, at ingen gik tabt. »Bagefter« blev Udtrykket for hans skuffede
Ungdomsdrøm og for hans jævne, mandige Selverkendelse.

Men idet han saaledes gik bagefter Flokken og tilsyneladende lod den
have sin Frihed, tænkte han stundom paa mere, end han selv gav Ord
eller de dér foran anede. Han tog Kende af sin Hjord, mærkede sig
meget, ogsaa dens Unoder. Som nu f. Eks. det, at midt under Landets
tidligere Pengenød, hvor det gjaldt om at vende hver Skilling, var der
to, der alligevel bestandig voksede i Rigdom: Landets to øverste
Embedsmænd, den gamle Kansler, Johan Friis, og siden Rigshofmesteren,
Peder Oxe. Enten maatte de bære sig uredeligt ad, eller deres Lønninger
som Lensmænd maatte være urimelig store. Kongen lod'282

sig dog ikke mærke med noget, førend »bagefter«, da de var døde.

Da Kansler Johan Friis var død, blev først hans Ret til af sine Godser
at oprette et Stamhus omstødt, skønt den var ham meddelt under de mest
lovlige Former. Men dernæst blev der rejst Anklage mod ham for at have
erhvervet Gods af Kronen, Klostre og Kapitler, »hvoraf en Del skulde
være imod Recessen«. Skønt en Undersøgelse, der ifølge kongelig
Befaling anstilledes i Fyn, kun gav denne Mistanke ringe Medhold, lod
man sig dog ikke standse heraf. Der paalagdes Johan Friis' Arvinger at
udrede 200,000 Kroner for at faa Tilladelse til at beholde hans
efterladte Gods. Frederik II viste sig som en særdeles lærvillig
Discipel af Peder Oxe.

Nu var ogsaa Peder Oxe død. Hermed var den Fortryllelsens Kres hævet,
som han havde vidst at drage om sig. Mange aandede atter friere, og
naturligt trængte det Spørgsmaal sig frem: Hvad var han egentlig? Hos
ingen maatte dette Spørgsmaal gøre sig mere gældende end hos Kongen.
Her drejede det sig ikke blot som ved Johan Friis om det simple: mer
eller mindre redelig. Nej, Spændingen var langt stærkere. Kongen havde
engang i Peder Oxe set sin Dødsfjende, derpaa sin dygtigste Tjener.
Uafviselig krævede Gaaden sin Løsning: Hvo var den rigtige Peder Oxe,
Højforræderen eller den uovertræffelige Rigshofmester, der var bleven
tro indtil Døden?

Skade, at de Skridt, som Frederik II gjorde for at faa Svaret, ikke
skaffer Rede paa, hvad man dog havde kunnet haabe derigennem at faa
klaret: Kongens Hensigt dermed. Vi veed kun, at, men ikke hvorfor
Kongen lige efter sin Rigshofmesters Død skrev til Hofferne i Sachsen
og Hessen og udbad sig alle hemmelige Papirer vedkommende Peder Oxe.
Var det maaske blot en ren sjælelig Interesse, der drev ham, den længe
inddyssede, 1111 vaagnende Trang til'283

at vide, om det dog var muligt, at denne Peder Oxe virkelig engang
havde været Forræder? Eller havde Frederik II været ligesaa lun som sin
Rigshofmester, stille taget Nytten af ham og rigeligt lønnet sin
barnløse Tjener, for nu efter hans Død, belært af hans egne økonomiske
Grundsætninger, at lade ham dømme som Højforræder og inddrage alle hans
ophobede Rigdomme? Brevene tie, og Udfaldet gør det samme.

Kun ét vidne de lydeligt om: at Frederik II med en paafaldende Iver
drev dette Undersøgelses Værk. (Lothringen Nr. 2. R. A.). Neppe var
Peder Oxe død, før Kongen ved Vintertide sendte en af Rigsraaderne,
tidligere øverste Sekretær i det kongelige Kancelli, Hans Skovgaard, i
et hemmeligt Ærinde til sin Svoger, Kurfyrst August af Sachsen.
Hensigten var at udbede sig alt, hvad der fandtes i Arkivet af
anklagende Oplysninger om Peder Oxes tidligere Færd. Høsten blev
forholdsvis rigelig, ikke mindre end 12 Dokumenter. Belæsset med sit
Bytte vendte Hans Skovgaard hjem, men ved nøjere Eftersyn viste der sig
en Mangel: navnlig to af Dokumenterne vare vel anklagende nok, Beviser
for, at Peder Oxe under sit Ophold i Lothringen havde været med at
hverve Folk i Tyskland imod Danmark, og tilbudt Pfalzgreven Danmarks
Trone; men desværre, Dokumenterne var ikke de ægte, oprindelige, kun
Afskrifter. Hans Skovgaard sendtes da tilbage igen for om muligt i
Hessen at finde de ægle Beviser. Her vistes ham den største
Forekommenhed, alt blev eftersøgt, Landgreven bevidnede, at han ansaa
Peder Oxe for skyldig, men Udbyttet var det samme. De ægte Beviser
fandtes ikke. Hermed maatte Sagen opgives. Udfaldet havde vist, hvad
man kunde forudsige, at Peder Oxe ikke var saaledes at fange. I rette
Tid havde han vidst at udvidske hvert sikkert Spor af sin tidligere
Virksomhed. Trods alle Anstrengelser og hvor nær man end var ved at
finde Løsningen, sejrede dog Peder'284

Oxe; han forblev en Gaade efter sin Død, som han havde været det i
Live.

Under disse Omstændigheder blev det magre Udbytte af Kongens forventede
Arv efter Peder Oxe kun de 72,000 Kroner og det efterladte Gods paa
Bornholm, som Arvingerne maatte afstaa til Kongen for Tordsø. — Maaske
blev dog ogsaa Følgen af Frederik II's Optræden mod baade Johan Friis
og Peder Oxe, at de øverste Embedsmænd fra den Stund, til Gavn for Land
og Konge, lærte at holde Maade. Niels Kaas og Valkendorf lignede ikke
deres Forgængere.

Men Frederik II var Hovedarving til Peder Oxes Værk. Og her viste han
sig som en trofast og taknemmelig Arvtager. Han fredede om hans Værk,
fulgte hans store Plan. Om end det stundom mærkedes, at svagere Mænd nu
stod ved Styret, vedblev Frederik II dog bestandig, til stort Held for
sine Riger, at følge den af Peder Oxe fastslagne politiske Kurs.

25.

Peder Oxe er en af de betydeligste Mænd, som Danmark har frembragt. En
saa overdaadig Frodighed af Evner forekommer kun sjældent. I enhver
Tidsalder vilde han have vidst at gøre sig gældende. Hans Fejl er
iøjnefaldende nok, de laa tæt op ad hans Fortrin, og hans ejendommelige
Form for Begavelse maatte, i hvilken Tidsalder han saa havde levet,
vistnok især i Begyndelsen af hans Bane have ført ham betænkeligt nær
paa Kant med Loven. Men han besad rige Udviklingsmuligheder. Han viste
sig i Stand til at forædles. Det ejendommeligste ved hans Begavelse var
maaske, at den var selvregulerende.

Ved Omstændighedernes Træf lik han Lejlighed til helt at udfolde sin
Natur. Det var et Kunststykke, som svarede til hans Evner og sikkert
tiltalte hans Sindsform, men som'285

staar uovertruffet blandt lians Landsmænd: Tre Gange lykkedes det ham
at skyde fra neden af lil Vejrs lige op lil Toppen, først hjemme i
Danmark, saa i Lothringen, saa atter i Hjemmet.

Peder Oxes Evner kom fyldigst til deres Ret i Statens Tjeneste. Aldrig
har det danske Statsskib haft saa vejkendt Lods ombord og er blevet
styret saa snildt og saa sikkert. Han blev Danmarks ypperste Statsmand.

Andre Statsmænd i Danmark bar maaske overgaaet ham i Karakterens
Renhed, i Varmen af de Bevæggrunde, der ledte dem til Styret. Han
taaler f. Eks. maaske ikke som Menneske Sammenligning med de to
Bernstorffer. Men hans Adkomst til Magten var bredere end deres: hans
og Statens Interesser faldt sammen. Rent personlig ofrede han sig som
de i Statens Tjeneste. Og Storheden af hvad han naaede, overgaar deres.
Han besad Korfitz Ulfeids Hensynsløshed, Struensees Uhildethed,
Griffenfelds klare Overblik, men han overgik dem langt i Omsigt og Evne
til at tage en Sø over Dækket. Derfor blev hans Fald ikke som hos dem
Slutningen paa hans Bane, men kun Betingelsen foldens rigere
Udfoldelse, den i rette Øjeblik erhvervede Anerkendelse fra Udlandet.
Ingen dansk Statsmand har overgaaet Peder Oxe i Dygtighed og Held.

Grundene hertil laa delvis i hans Art af Begavelse og unddrager sig som
Evner Muligheden af at kunne forklares anderledes end: saaledes var
han. Delvis lader dog ogsaa hans Dygtighed og Held sig begrunde.

Mangen dansk Statsmand har til Uddannelse opholdt sig Aaringer i
Udlandet; men ingen har gennemgaaet saa grundig en Forskole som Peder
Oxe: aarevis at være i Tjeneste hos selve Landets Fjender. Mangen dansk
Statsmand har haft et Program; men ingen et saa nyt og dog
virke-lighedssvarende, saa storladent et Syn paa Rigets rette politiske
Stilling og Kurs som Peder Oxe. Han var i Stand til ikke'286

blot selv at stille sig det som Maal, men at begejstre en oprindelig
uvillig Konge og en hel Slægt af dygtige Mænd derfor. Hans Plan:
Danmark-Norges Herredømme paa Havet stod sin Prøve og vilde efter al
menneskelig Beregning have kunnet baaret Bigerne en lang Stortid
igennem, hvis ikke Christian IV, overmodig ved Lykken, havde brudt med
Peder Oxes Tanke. Denne hvilede netop paa: Fred med Sverig, Enighed i
Norden. Christian IV mente at kunne forene med Herredømmet paa Havet
Angreb paa Sverig og forspildte herved de opnaaede Goder.

Peder Oxe tager sig mest hjemlig ud i Kresen af de mange udmærkede
Mænd, som hans Tid var saa rig paa. Han hører med i Flokken: Johan
Friis, Niels Kaas, Kristoffer Valkendorf, hver især betydelige
Statsmænd. Alle hørte de til et og samme Parti, som man kunde kalde
»det danske«, i Modsætning til den tyske Indflydelse fra oven, som de
søgte at bekæmpe. Alle betegnede de, hver indenfor sin Slægt — ugifte
eller dog barnløse som de var — det højeste, denne enkelte Slægt havde
formaaet at yde, et Topskud, hvormed den standsede.

I denne Kres med dens Ejendommeligheder staar Peder Oxes Træk dobbelt
levende. De tegne sig som forskellige fra og dog i Slægt med Johan
Friis' godlidende, men lidt svedne Smil, Niels Kaas' utrættelige Omhu,
selvforglemmende som Danmark-Norges ældre, ugifte Tantes, Valkendorf^
solide Harthugning, lige djærv og ærligt ment i Bergen, paa Gulland,
Øsel og i København. Mellem dem og Peder Oxe mærker man dog en
Artsforskel. De er kun ét og samme. Men i ham er der dobbelt Bund. Ikke
blot som i Johan Friis' Lunhed. Men han har gennemgaaet en Udvikling.
Oprindeligt modstridende Bestanddele har i ham indgaaet en Blanding, en
Gæring. Sluden er blevet klaret, der er foregaaet en Forædling,
opstaaet en højere Art.287

Dette fornam de og bøjede sig for Peder Oxes Overlegenhed. De tilegnede
sig hans politiske Syn, som de med mange Slægtleds Drift forstod. De
støttede ham, medens han levede, og søgte efter Evne at hævde og
gennemføre hans Tanke efter hans Død. Thi de forstod: Peder Oxe skabte
Danmark-Norge til Stormagt.RETTELSE.

Side 48, L. 8 f. o. Kavnstrup, læs: Ravnsborg. Side ()9, L. 12 f. n.

